ישיבת מליאה, כנסת 23, פרוטוקול מספר 67, 2020-08-12 00:00

יריב לוין: חברות וחברי הכנסת, היום, יום רביעי, כ"ב באב התש"ף, 12 באוגוסט 2020.

יריב לוין: אני פותח את הישיבה.

יריב לוין: על סדר-יומנו, כמדי יום רביעי, השאילתות הדחופות.

יריב לוין: השאילתה הראשונה היא השאילתה של חבר הכנסת יצחק פינדרוס, שאילתה מס' 52, בנושא: התנגדות משרד הבריאות להגדלת מספר תאי הלחץ בישראל.

יריב לוין: אני מזמין את סגן שר הבריאות יואב קיש לעלות לדוכן להשיב ואת חבר הכנסת פינדרוס – לגשת למיקרופון כדי להקריא את השאילתה, ברגע שסגן השר יעלה לדוכן.

יריב לוין: בבקשה.

יריב לוין: כן, חבר הכנסת פינדרוס, תקריא בבקשה את השאילתה.

יצחק פינדרוס: לאור ההמלצות של ארגון הבריאות העולמי על טיפול בתאי לחץ לחולים בקורונה, ולאור העדויות על ההצלחה בטיפול זה – דרך אגב, גם בישראל – מדוע לא פועל משרדך להגדלת מספר התאים, למרות בקשותיהם של בתי חולים וגופים פרטיים?

יואב קיש: תודה.

יואב קיש: כבוד היושב-ראש, חבר הכנסת פינדרוס, חברות וחברי הכנסת, השאלה מתחלקת לשני נושאים.

יואב קיש: אני אתחיל דווקא בנושא השני, ביעילות של תא לחץ בנושא טיפול בקורונה.

יואב קיש: אנחנו בוחנים כל הזמן טכנולוגיות ואמצעים חדשניים לטיפול בקורונה, בגלל שמדובר בסך הכול, כמובן, בתופעה חדשה.

יואב קיש: יש ניסיון מאוד מועט בטיפול בתא לחץ, ויש מעט פרסומים מדעיים על קבוצות קטנות של מטופלים שבהם אכן הטיפול נוסה.

יואב קיש: גם בארץ החלו ניסויים קליניים בנושא, אבל הטיפול עדיין בשלב ניסיוני, ולכן הדעה המקצועית של משרד הבריאות היא שכרגע עדיין מוקדם לגבש איזושהי עמדה מקצועית על היעילות של הטיפול.

יואב קיש: אז בעניין הזה אנחנו – לא רק אנחנו – עוד לא שוכנענו שהטיפול עצמו אפקטיבי.

יואב קיש: אני שם את זה רגע בצד ואני רוצה לענות לך גם לגבי נושא תא הלחץ עצמו.

יואב קיש: לפי תקנות בריאות העם (מכשירים רפואיים מיוחדים), התשנ"ד–1994, תא לחץ מוגדר מכשיר מיוחד.

יואב קיש: מספר תאי הלחץ שניתן להפעיל במדינת ישראל קבוע בתקנות.

יואב קיש: נכון להיום מכסה זו מוצתה, ולא ניתן לאשר תאי לחץ נוספים עד לעדכון התקנות.

יואב קיש: שינוי התקנות מותנה באישור ועדת העבודה, הרווחה והבריאות של הכנסת ובהסכמת שר האוצר.

יואב קיש: חשוב לעדכן כי משרד הבריאות חשב, וחושב, שנכון לעדכן את התקנות, ולהגדיל את מספר תאי הלחץ.

יואב קיש: ב-4 בנובמבר 2018 אף בוצעה פנייה של סגן שר הבריאות בזמנו, חבר הכנסת יעקב ליצמן, לשר האוצר דאז חבר הכנסת משה כחלון, שבו הוצפו הצורך והחשיבות לשנות את תקנות מכשירים רפואיים מיוחדים ולהגדיל את מספר תאי הלחץ בבתי החולים, ולתת מענה ראוי יותר למטופלים שזקוקים לטיפול מסוג זה.

יואב קיש: אנחנו ממשיכים במאמצים לעדכון תקנות המכשירים הרפואיים המיוחדים על מנת להוסיף תאי לחץ נוספים למערכת הבריאות.

יואב קיש: בעיקרון, חשוב להכיר בכך שיש מדיניות – ואני מודה שאנחנו בוחנים אותה עם השר – של הגבלות על כל המכשירים עצמם.

יואב קיש: אנחנו מכירים את זה לא רק בתאי לחץ, לדוגמה גם במכשירי MRI.

יואב קיש: גישה שיותר רווחת במשרד האוצר היא, איך נקרא לזה – הם אומרים: לא להציף את השוק במכשירים שיעודדו בדיקות שאינן נחוצות.

יואב קיש: אנחנו לא חושבים שאנחנו נמצאים במקום הזה.

יואב קיש: אני חושב שנכון לאפשר תוספת.

יואב קיש: אנחנו עדיין באירוע שכרגע לא מתקדם בגלל הדברים שתיארתי.

יריב לוין: שאלה נוספת לחבר הכנסת פינדרוס.

יריב לוין: בבקשה.

יצחק פינדרוס: האמת היא, השאלה שלי, המתעוררת מהתשובה שלך, זה אם אתה מאמין במה שהכתיבו לך לומר.

יצחק פינדרוס: אמיתי, אני מרגיש מאוד לא – לפי דבריך, לא בדקו.

יצחק פינדרוס: גם לא בדקו בקורונה אם המחלה חוזרת פעם שנייה.

יצחק פינדרוס: יש הרבה דברים שלא בדקו.

יצחק פינדרוס: ייקח זמן, תהליכים.

יצחק פינדרוס: זאת אומרת, אתה אומר לי: שר האוצר.

יצחק פינדרוס: רק שאלה נוספת, האם אתה יודע על שר האוצר, מאיזו מפלגה הוא?

יצחק פינדרוס: האם אי-אפשר לפתור את הדבר הזה מ-2018, כשאנשים מתים, או קוטעים להם איברים, או חולי סרטן לא מבריאים, או יש חשש קל שאולי זה יכול לעזור בדיוק כמו מכונות ההנשמה לחולי קורונה.

יצחק פינדרוס: ידוע גם לך, אדוני סגן השר – אני מאמין שבתא הלחץ היחיד שפעיל באמת במדינת ישראל – עזוב את יוספטל ואת אלישע – בתא הלחץ היחיד טופלו כמה עשרות חולי קורונה שהיו בסיכון חיים, וניצלו חייהם, כולל אישיות ציבורית ידועה.

יואב קיש: אני לא מכיר את הסיפור על האישיות הציבורית ידועה.

יואב קיש: אני שמעתי את זה.

יואב קיש: דווקא ניסיתי להבין, אבל עוד לא קיבלתי תשובה מוסמכת.

יצחק פינדרוס: ילד מביתר עילית שהיה בקומה כמעט – ידוע לכולם – הטיסו אותו מבית חולים בחיפה, בשביל תא הלחץ, והצילו את חייו.

יצחק פינדרוס: ילד חולה קורונה.

יואב קיש: אני אומר עוד פעם.

יואב קיש: אתה נוטה להאמין בסיפורים.

יואב קיש: במערכת הבריאות הישראלית – והעולמית, בסדר?

יואב קיש: – אין הוכחה משמעותית.

יצחק פינדרוס: אין הוכחה לכלום בקורונה, אתה צודק.

יצחק פינדרוס: לא הבנתי.

יואב קיש: אז אני לא הבנתי אותך.

יצחק פינדרוס: אין הוכחה לכלום בקורונה, אף אחד לא – – –

יואב קיש: א.

יואב קיש: יש הליכים – גם לחיסון, גם לתרופות – שנבדקים; יש מאמרים קליניים.

יואב קיש: הנושא הזה מתפתח.

יואב קיש: לומר עכשיו שבגלל שמישהו אמר והחליט זה טוב – התשובה היא לא.

יואב קיש: אנחנו לעולם לא נעבוד ככה.

יואב קיש: אני יכול להגיד לך יותר מזה.

יצחק פינדרוס: לחולי סוכרת וסרטן ברור לכם שזה טוב?

יצחק פינדרוס: ב-2018 אמרתם שאתם תפתרו את הבעיה הזאת בכנסת הזאת.

יואב קיש: רק לא שמעתי מה אמרת בתחילת המשפט.

יצחק פינדרוס: אני אומר שלחולי סוכרת וסרטן כל העולם מודה שזה עוזר.

יצחק פינדרוס: לא קוטעים איברים לחולי סוכרת בגלל הדבר הזה – כולם יודעים.

יצחק פינדרוס: מחכים שנה בתור – כולם יודעים.

יצחק פינדרוס: סגן השר ב-2018 כתב לוועדת הרווחה, כדי לפתור את זה.

יואב קיש: לא, לא, לאוצר.

יואב קיש: הוא עוד לא קיבל את ההסכמה של כחלון.

יצחק פינדרוס: אז תפתרו את זה.

יצחק פינדרוס: אני לא יודע, שר האוצר באיזו ממשלה הוא?

יצחק פינדרוס: שר האוצר בממשלה הישראלית, אתה מתכוון?

יצחק פינדרוס: תפתרו את זה.

יואב קיש: אז אני מציע ככה.

יואב קיש: כדי לתת תשובה, מכיוון שהנושא הזה הוא החלטה של השר, אני מציע שבהמשך לשאילתה – – –

יצחק פינדרוס: לשאול את שר האוצר.

יואב קיש: שנייה, רגע.

יואב קיש: בסך הכול קיבלת פה עמדה עקרונית של משרד הבריאות שתומכת.

יואב קיש: אני אומר עוד פעם.

יואב קיש: אני לא רוצה, חס וחלילה, לספר פה את כל הדברים שמשרד הבריאות עושה, אבל הוא עושה באמת הרבה דברים.

יואב קיש: אני מציע שתוציא מכתב פנייה מסודר לשר הבריאות ולשר האוצר, ותבקש שיקדמו בהקדם את העניין הזה.

יואב קיש: הם יכנסו ישיבה, והדבר יוחלט.

יואב קיש: בעיקרון, אני מייצג פה את עמדת המשרד.

יואב קיש: עמדת המשרד היא חיובית.

יואב קיש: בשביל לקדם את התהליכים – – –

יצחק פינדרוס: לכן שאלתי אם זו העמדה שלך או של המשרד.

יואב קיש: אני פה מייצג את עמדת המשרד, היא לא שלי אישית.

יואב קיש: דרך אגב, אני מסכים איתה.

יואב קיש: אני בפירוש אומר שלגבי קורונה אין הוכחות, ולא ניתן לבוא ולהגיד שתרופת הקורונה היא תא לחץ.

יואב קיש: התשובה לכך: בוודאות, כרגע לא – אולי כן, אנחנו לא יודעים.

יואב קיש: זו התשובה, זה חלק מכל ההליכים, עושים מהלכים מאוד מהירים.

יואב קיש: בנושא השני, אני מציע, כדי לזרז את העניין, שתוציא מכתב לשר הבריאות וגם לשר האוצר.

יואב קיש: תקבל את עמדת שני השרים.

יואב קיש: אם שניהם בעד, אז אנחנו נקדם את ההליך הזה.

יצחק פינדרוס: תודה.

יריב לוין: שאלה נוספת – לחבר הכנסת אוריאל בוסו.

יריב לוין: בבקשה.

אוריאל בוסו: אדוני היושב-ראש, אדוני סגן השר, משרד הבריאות מקפיד לפרסם את נתוני התחלואה היומית בקורונה מעט לפני צאת השבת, וגם לאחר צאת השבת.

אוריאל בוסו: בשתי השבתות האחרונות פורסמו הנתונים חצי שעה לפני צאת השבת וגם לאחרונה, בראיונות ברדיו ובטלוויזיה של אנשים ממשרד הבריאות, כנראה בניגוד לתקשי"ר, של עובדי משרד הבריאות.

אוריאל בוסו: מה יעשה אדוני בנדון?

אוריאל בוסו: תודה.

יואב קיש: אני שומע את שאלתך בפעם הראשונה.

יואב קיש: אני אבדוק את זה, בסדר?

יואב קיש: לא אתן לך תשובה שאין לי מושג על מה אתה מדבר.

יואב קיש: נבדוק אותה ונראה.

יואב קיש: אתה מוזמן להגיש את זה כשאילתה מסודרת, אז בבקשה.

יואב קיש: זה לא קשור לנושא הקודם, כמובן.

יריב לוין: תודה רבה, אדוני סגן שר הבריאות יואב קיש.

יריב לוין: אני מזמין את השר במשרד הביטחון מיכאל ביטון לעלות ולהשיב על שאילתה דחופה מס' 53, של חבר הכנסת אריאל קלנר, בנושא: היערכות ישראל לאירוע כמו זה שאירע בנמל ביירות.

יריב לוין: בבקשה, אדוני השר.

יריב לוין: כמובן, אני מנצל את ההזדמנות שאתה כאן על מנת להעביר באמצעותך איחולי החלמה לשר הביטחון וראש הממשלה החליפי בני גנץ.

יריב לוין: כולנו מקווים שישוב במהרה לאיתנו.

יריב לוין: בבקשה, חבר הכנסת קלנר.

אריאל קלנר: גם אני מצטרף לאיחולי ההחלמה, כמובן.

אריאל קלנר: ביום 4 באוגוסט 2020 אירע פיצוץ בנמל ביירות בשילוב פגיעה בחומרים מסוכנים.

אריאל קלנר: רצוני לשאול: 1.

אריאל קלנר: האם קיים חשש לאירוע בסדר גודל דומה בישראל בכלל ובמפרץ חיפה בפרט?

אריאל קלנר: 2.

אריאל קלנר: אם כן – האם יש תוכנית סדורה לטיפול באירוע מסוג זה?

יריב לוין: בבקשה.

מיכאל ביטון: כבוד יושב-ראש הכנסת, כנסת נכבדה, ראשית, אנצל את ההזדמנות בכנסת לאחל החלמה מהירה לשר הביטחון חבר הכנסת בני גנץ, שברגעים אלה ממש עובר הליך רפואי לא מורכב מדי.

מיכאל ביטון: נקווה שיסתיים ממש בשעות הקרובות, והוא ישוב לאיתנו ולעשייה למען ביטחון ישראל ומדינת ישראל.

מיכאל ביטון: אני מאמין שכולנו מצטרפים לאיחולי הבריאות ולתקווה שיחזור מהר להוביל כאן.

מיכאל ביטון: חבר הכנסת אריאל קלנר, מכובדיי חברי הכנסת במליאה, בפתח הדברים אתייחס לפרטי האירוע שהתרחש בביירות בתאריך 4 באוגוסט 2020, אשר במהותו היה פיצוץ של חומר מסוכן מסוג אמוניום ניטראט, שהוחזק במחסן ארעי למשך תקופה של כמה שנים, בניגוד מוחלט לכללי הבטיחות המקובלים וללא פיקוח מצד הרשויות והגורמים המקצועיים בממשלת לבנון.

מיכאל ביטון: באשר למדינת ישראל, הטיפול בחומרים מסוכנים נמצא תחת רגולציה ופיקוח של כמה גופים.

מיכאל ביטון: המשרד להגנת הסביבה מהווה גוף רישוי בלעדי בתחום החומרים המסוכנים, ועל פי החלטת ממשלה מס' 3481, הוא משמש המנחה הלאומי לנושא החומרים המסוכנים בשגרה; רשות הכיבוי וההצלה הארצית אמונה על המענה במוקד האירוע; פיקוד העורף מופקד על צמצום נזק לאוכלוסייה ולרכוש כתוצאה מפגיעה מלחמתית בחומרים מסוכנים.

מיכאל ביטון: החומר המסוכן מסוג אמונים ניטראט מאוחסן בישראל במספר מצומצם של אתרים מוסדרים, לרוב בכמויות קטנות משמעותית מ-2,750 הטונות אשר, לפי הדיווחים, אוחסנו בנמל ביירות טרם התאונה.

מיכאל ביטון: הרגולטורים והממשלה בישראל זיהו את פוטנציאל הסיכון הטמון בחומר זה, ועל כן אחרי אירוע פיצוץ בעיירה וסט במדינת טקסס בארצות הברית בשנת 2013 גיבשו מדיניות מחמירה ביחס לאתרי האחסון של החומר.

מיכאל ביטון: פה אוסיף שהיה גם מאגר גדול של אמוניום שעבר פינוי וחלוקה למכלים קטנים יותר, ובעצם – הקטנה משמעותית של הכמות הזאת במקום אחד.

מיכאל ביטון: בנוסף, פיקוד העורף הנחה למגן כל מחסן חדש של חומר מסוג אמוניום, ובוחן את הצורך במיגון של כלל המחסנים הקיימים.

מיכאל ביטון: הרוב המוחלט של המחסנים האלו ממוגנים כיום, בישראל בכלל ובמפרץ חיפה בפרט.

מיכאל ביטון: יש לציין כי באופן כללי, כל מפעל המחזיק חומרים מסוכנים מסוגים שונים מחויב על פי חוק לקבל אישור רעלים – זה השם של הרישיון הזה, אישור רעלים, אישור להחזקת חומרים מסוכנים – המחייב את המפעל לנקוט סדרה ארוכה של הנחיות ותקני בטיחות מחמירים של המשרד להגנת הסביבה, כולל קביעת כמויות מותרות להחזקה של כל חומר מסוכן והתנאים הביטחוניים לאחסנו.

מיכאל ביטון: בכל הקשור לאיומים מלחמתיים, האחריות להכנת המפעלים המסוכנים בחירום נתונה בידי מפקד פיקוד העורף בתפקידו כראש הג"א, ובמסגרת זו נבחן כל מפעל לגבי הכמויות שאותן הוא מחזיק.

מיכאל ביטון: כמו כן נבחנים מערכות מיגון למניעת פגיעה באוכלוסייה שבאזור וכן תקנים מחמירים להחלה של פיזור חומרים מסוכנים לאוויר ולצמצום פליטתם לסביבה.

מיכאל ביטון: במקרה של מתיחות מלחמתית קיימת תוכנית המובלת על ידי פיקוד העורף לצמצום כמות החומרים המוחזקים במפעלים לצורך תפעול לצורכי המשק בלבד, באמצעות צווים למפעלים המוגדרים כמפעלים חיוניים.

מיכאל ביטון: רח"ל, רשות החירום הלאומית, בתפקידה כמי שמכינה את משרדי הממשלה לאירועי חירום, משתפת ומשתתפת בתרגילים לתרגול ההתמודדות במצבי חירום קיצוניים יחד עם המשרדים הרלוונטיים במטרה לתרגל כל סוג של אירוע, כולל הטיפול באוכלוסייה, אם וכאשר יידרש, זאת בשיתוף פיקוד העורף והרשויות המקומיות.

מיכאל ביטון: פיקוד העורף מבצע היערכות איטית להתמודדות עם אירוע חומרים מסוכנים בכל מתקן המחזיק חומרים מסוכנים לרבות אמונים ניטראט.

מיכאל ביטון: בבסיס התוכניות האופרטיביות עומד תרחיש מחמיר, אשר מנותח לצורך גיבוש מענה בין-ארגוני מיטבי לאירוע על כל השלכותיו.

מיכאל ביטון: המענה הנצור מאורגן בפקודת מבצע, מתואם עם שאר ארגוני החירום והרשויות המקומיות ומתורגל במחזוריות גבוהה.

מיכאל ביטון: זאת אומרת, יש פה שילוב של אחריות ממשלתית – גם המשרד לאיכות הסביבה, גם פיקוד העורף, גם משרד הביטחון ורשויות מקומיות – כמובן, על פי צווים לשגרה ולחירום.

מיכאל ביטון: אנחנו תמיד צריכים לעמוד על המשמר.

מיכאל ביטון: אנחנו לא יכולים לנוח על זרי הדפנה.

מיכאל ביטון: אנחנו כבר נתנו הנחיה לבדיקה מחודשת ומעקב שאכן כל ההצהרות וההתחייבויות שהקראתי כאן מתקיימות, ואין חריגות מהכללים.

מיכאל ביטון: אנשי פיקוד העורף החלו בתהליך של בדיקה כזאת עם הגורמים הרלוונטיים.

יריב לוין: שאלה נוספת לחבר הכנסת אריאל קלנר, בבקשה.

אריאל קלנר: תודה, אדוני, על התשובה המפורטת.

אריאל קלנר: ברצוני לדעת מהי עמדת משרד הביטחון לנוכח תרחיש הייחוס באזור, אזור נפיץ מבחינה אסטרטגית, בנוגע להעתקת התעשיות הפטרוכימיות מהאזור או בנוגע לצמצום מדרג הסיכון.

אריאל קלנר: תודה.

מיכאל ביטון: כידוע לך, סוגיית החומרים המסוכנים והמפעלים המזהמים במפרץ חיפה היא סוגיה שנדונה עשרות שנים, כולל גם תקלות – לא קשות מדי, אבל היו גם תקלות בשנים אלה.

מיכאל ביטון: ועל העיסוק בזה מופקדת גם ועדת הפנים בראשות מיקי חיימוביץ', יושבת-ראש הוועדה.

מיכאל ביטון: השרה גמליאל, השרה לאיכות הסביבה, כבר ביקרה במפרץ, כבר עוסקת בכך, וכמובן ראשת העיר של חיפה.

מיכאל ביטון: מנסים לגבש מדיניות כוללת מוסכמת, גם עם הרשות המקומית ועיריית חיפה וגם עם משרדי הממשלה, מה יישאר במפרץ חיפה, מה יצא משם, לאן יצא, באיזה אופן, שלא לסכן אוכלוסיות אחרות, וגם מה שקיים – לעבור בקרה, דילול, אמצעי מיגון, בטיחות, חירום, הכפלת מרכיבים, עודפות בשימוש.

מיכאל ביטון: כי כידוע, כשיכולים לקרות אסון או תקלה, אתה יכול להשתמש בכלי אחד למנוע, ולפעמים אתה עושה שני כלים כדי לייצר עודפות, כדי שאם כלי אחד לא פעל בהגנה, הכלי השני פועל.

מיכאל ביטון: זה נקרא עודפות בבטיחות – להכניס עוד מרכיבים, והדבר הזה, נותנים עליו את הדעת.

מיכאל ביטון: אתה צודק שהאירוע בביירות הוא תמרור אזהרה לכולנו לעשות יותר ומהר ולהסתכל באופן מעמיק על המציאות.

מיכאל ביטון: כולם עוסקים בכך תמיד, וכל שכן לנוכח האירוע הזה.

יריב לוין: שאלה נוספת – לחבר הכנסת טופורובסקי, בבקשה.

בועז טופורובסקי: תודה רבה, אדוני היושב-ראש.

בועז טופורובסקי: אדוני השר, אתה יודע, אנחנו אנשים של תכל'ס, אנחנו גם מכירים.

בועז טופורובסקי: אני מנסה להבין, כי נתת תשובה בכל מיני דרכים.

בועז טופורובסקי: אני שואל שאלה ישירה: האם אתה, האם ממשלת ישראל, בטוחים שמקרה דומה לזה שקרה בביירות לא יקרה בשום מקום במדינת ישראל ולא נמצא את עצמנו עם אסון כשהכתובת הייתה על הקיר?

בועז טופורובסקי: השאלה פשוטה.

בועז טופורובסקי: אני אשמח לקבל תשובה פשוטה.

מיכאל ביטון: אני אתן לך תשובה פשוטה.

מיכאל ביטון: חבר הכנסת עוזי דיין, זה הטלפון שלי, אני צריך להיות זמין עכשיו, בימים אלה.

מיכאל ביטון: רק תשים אותו על שקט.

קריאה: – – –

מיכאל ביטון: אתה יודע, בסוף צריך להיות זמין, אבל אפשר להוציא אותו החוצה, אפשר להוציא את הטלפון לשם, לסדרנים.

מיכאל ביטון: חבר הכנסת טופורובסקי, תשובה פשוטה על שאלה פשוטה: אנחנו לא מאחסנים באופן רשלני אמוניום.

מיכאל ביטון: מה שהיה בלבנון זה שש שנים עם 2,750 טונות של אמוניום, בלי בקרה, בלי הפרדה, בלי מנגנוני הגנה, בלי כיבוי אש, בלי כלום.

מיכאל ביטון: הדבר הזה לא מתקיים בישראל.

מיכאל ביטון: דבר שני, היו בישראל מכלים גדולים של אמוניום, ודיללנו ופירקנו וחילקנו את זה למנות מאוד קטנות, עם אסטרטגיה שבה אתה מכניס מהים חומרים לשימוש ולא מחזיק מאגרים עצומים בקרב האוכלוסייה.

מיכאל ביטון: יש תמיד – – –

בועז טופורובסקי: אתה יודע, יש עוד חומרים נפיצים חוץ – – –

יריב לוין: רגע, רגע, רגע.

יריב לוין: תן לו לסיים – – –

מיכאל ביטון: יש עוד חומרים, אבל אני גם אגיד לך עוד דבר: התשובה על חומרים מסוכנים בשגרה היא בסופו של דבר המשרד לאיכות הסביבה – הוא אמון והוא הסמכות והוא בעל החקיקה בנושא.

מיכאל ביטון: פה השאלה הייתה מה יקרה אם וכאשר בעקבות אירוע ביטחוני מאגר כזה ייפגע וכו', ושם חובתנו לפעול כפיקוד העורף בכל מקרה – בכל אסון לאומי תפקידנו לפעול כפיקוד העורף.

מיכאל ביטון: אבל עיקר הדבר, ואם אתם רוצים לעשות follow up ולהעמיק בסוגיית החומרים המסוכנים, הרי שכמובן המשרד לאיכות הסביבה הוא המוביל של הנושא הזה.

יריב לוין: חבר הכנסת טופורובסקי, תודה.

יריב לוין: אם כן, אדוני השר, אנא תישאר איתנו כדי להשיב גם על השאילתה הבאה, שאילתה דחופה מס' 56, של חבר הכנסת אנטאנס שחאדה, בנושא: הזנחה, לכלוך ואי-ניקיון במלונות אירוח לחולי הקורונה בצפון.

אנטאנס שחאדה: כבוד השר, הובא ללשכתי תיעוד של הזנחה ולכלוך במלונות המארחים חולי קורונה מאומתים בצפון הארץ.

אנטאנס שחאדה: רצוני לשאול: 1.

אנטאנס שחאדה: מה בכוונת משרדך לעשות כדי להבטיח את שיפור תנאי האירוח של חולי הקורונה?

אנטאנס שחאדה: 2.

אנטאנס שחאדה: האם משרדך או מי מטעמו מפקח על מלונות אלו?

אנטאנס שחאדה: תודה.

מיכאל ביטון: תודה לך, חבר הכנסת אנטאנס שחאדה.

מיכאל ביטון: כבוד יושב-ראש הכנסת, יש לי פה דבר סדור להקריא אבל אני רוצה להעיר שתי הערות על המצב, האחת על התנהלות, והשנייה על עצם הפעולה בנושא.

מיכאל ביטון: לגבי ההתנהלות, פורסם בעיתונות שאנחנו מספר שבע בממשלה בלהשיב על שאילתות; אנחנו במקום הראשון בממשלה הזאת.

מיכאל ביטון: אני קבעתי כלל ששאילתות שמופנות אלינו, מהרגע הזה, ייענו.

מיכאל ביטון: אני לא לוקח אחריות על שאילתות לשר ליברמן ולשר בנט.

מיכאל ביטון: מי שרוצה לשאול אותנו שאלה יקבל תשובה.

מיכאל ביטון: אנחנו ב-100% תשובות על שאילתות אל משרד הביטחון שעלו בכנסת – –

יריב לוין: זה יפה מאוד וראוי להערכה.

מיכאל ביטון: – – 100% ובזמן.

מיכאל ביטון: יש עוד מרכיב: חברי כנסת לפעמים רוצים את התשובה בכנסת ולפעמים רוצים טיפול בבעיה, והם שואלים שאילתה כדי לעורר ולקבל התייחסות ולטפל.

מיכאל ביטון: הרבה מחברי הכנסת פונים אליי בשאילתה רשמית, מקבלים תשובה בכתב ומסירים את השאילתה.

מיכאל ביטון: מי שמאוד רוצה שנעמוד כאן ונשיב על עשרות שאילתות – נעשה את זה.

מיכאל ביטון: מי שרוצה תשובה וטיפול בבעיה, יקבל גם את זה, מיידית – ככה אנחנו פועלים.

מיכאל ביטון: זאת דרכנו.

מיכאל ביטון: הערה אחת.

מיכאל ביטון: מה שהיה חסר לי, חבר הכנסת שחאדה, זה שפניתי לעוזרים שלך שיגידו לי איפה מלוכלך ואיפה צריך ניקיון, ואני אנקה.

מיכאל ביטון: אבל הם לא הביאו לי את זה.

סמי אבו שחאדה: יש לי נתונים – – –

מיכאל ביטון: אבל למה לא הבאתם?

סמי אבו שחאדה: נעביר לך עכשיו.

מיכאל ביטון: תביא – ננקה, נסדר.

מיכאל ביטון: זאת הערה חשובה.

מיכאל ביטון: עכשיו הערה עקרונית על סוגיית המלונות.

מיכאל ביטון: בשעה קשה למדינת ישראל המשרד יכול להגיד: זה לא תפקידי.

מיכאל ביטון: משרד הביטחון, בהנחיית השר גנץ, פועל במדיניות מרחיבה ואומר לכל האגפים: עד חצי המלכות.

מיכאל ביטון: מה שמשרד הבריאות יבקש מאיתנו, מה שמשרדים אחרים יבקשו מאיתנו, מה שראש הממשלה ינחה אותנו – עד חצי המלכות אנחנו עושים.

מיכאל ביטון: פעולת המלונות, לכאורה זה אולי מתאים למשרד הרווחה, למשרד התיירות; זה לא מתאים למשרד הביטחון לנהל מלונות בקורונה.

מיכאל ביטון: בתחילת הגל השני היו לנו ארבעה מלונות לחירום בקורונה.

מיכאל ביטון: עכשיו אנחנו עברנו ל-30.

מיכאל ביטון: כל מלון קורונה כזה שאנחנו מלאימים לחודש פעילות עולה לקופת המדינה ולקופת הביטחון קרוב ל-7 מיליון שקלים, ואנחנו לא עוצרים, ועושים.

מיכאל ביטון: אני מקבל פניות מחברי הכנסת על מישהו שקשה לו והוא רוצה עזרה – אנחנו מטפלים בכל אדם פרטני גם בסוגיה הזאת.

מיכאל ביטון: עכשיו לעצם השאלה שלך: מזה כמה חודשים פועל פיקוד העורף כגוף מבצע כדי לסייע במאמץ המלחמה בנגיף הקורונה.

מיכאל ביטון: במסגרת המאמץ פועלות כיום 28 מלוניות, ומתוכן 24 מלוניות הן מלוניות החלמה.

מיכאל ביטון: מבין מלוניות ההחלמה ישנן שמונה מלוניות בצפון – מלונית זה נקבה, לא?

מיכאל ביטון: שמונה מלוניות בצפון המדינה לפי הפירוט הבא – כי השאילתה שלך עסקה בצפון: בית ספר שדה אכזיב, בית ספר שדה חרמון, בית ספר שדה אלון תבור, חוף עכו, כינר, לביא, קרלטון נהריה ורוח גלילית במושב גורן.

מיכאל ביטון: אני אומר את השמות כי בסוף אנחנו עוזרים גם לתיירנים לשרוד את תקופת הקורונה, באופן עקיף.

מיכאל ביטון: כל ההתקשרויות עם המלוניות נעשות על ידי משרד הביטחון ובהתאם לכל הנהלים והפקודות.

מיכאל ביטון: לקראת פתיחתה של כל מלונית מקפיד פיקוד העורף לבצע בדיקות מקיפות, לרבות בדיקות ניקיון ובדיקת תקינות המתקנים באותה מלונית הצפויה להיפתח.

מיכאל ביטון: צה"ל, לרבות פיקוד העורף ומשרד הביטחון, מקפידים לטפל בכל פנייה או בעיה שמגיעה לגורמים מקצועיים, והיא מטופלת באופן מיידי אל מול הפונים – יעידו פה רבים מחברי הכנסת שפונים אליי באופן ישיר ועקיף ומקבלים טיפול בתוך שעות ספורות.

מיכאל ביטון: לשם שמירה על בריאותם של צוות המלון ואנשי פיקוד העורף הפועלים במלון וכדי למנוע מגע ישיר בין המבודדים לאנשי הצוות, נדרשים השוהים במלונות לשמור על ניקיון חדרם לאורך שהותם במלונית.

מיכאל ביטון: אז אנחנו מביאים למישהו מוצר נקי; לא יכולים להיכנס כל יום בגלל הבידוד כדי לא להדביק, לא לערבב, ואז האחריות היא של האורח.

מיכאל ביטון: הוא שם שבוע, קיבל מלון חינם לשבוע-שבועיים, אוכל חינם, הכול עלינו, רק שישמור על הניקיון – לצערי אני מפרט, כי זאת השאילתה.

יריב לוין: בבקשה, בבקשה.

מיכאל ביטון: כל אורח במלונית מחויב להוציא את האשפה אל מחוץ לחדרו, ואיסוף האשפה מתקיים פעמיים ביום על ידי צוות המלון.

מיכאל ביטון: כמו כן, האורחים במלונות נדרשים לשמור על הסדר בשטחים הציבוריים ולזרוק את האשפה במקומות המוגדרים לכך, אשר מטופלים על ידי הצוותים המקומיים.

מיכאל ביטון: תמיד אמרו לי בכל מיני מקומות בירוחם, כשהייתי ראש עיר: תראה את הרחוב הזה, כמה הוא מזוהם.

מיכאל ביטון: למה הרחוב השני נקי?

מיכאל ביטון: אמרתי להם: זה לא בזכות המועצה, זה בזכות התושבים.

מיכאל ביטון: אם פעם אחת מנקים משהו – – –

מיכאל מלכיאלי: התושבים אשמים.

מיכאל ביטון: לא, חס ושלום.

מיכאל ביטון: הייתי ראש עיר, אין אצלי "התושבים אשמים".

מיכאל ביטון: אבל אם אתה מקבל משהו טוב – תשמור עליו, אז זאת עבודה משותפת.

מיכאל ביטון: באזורים הציבוריים, התפקיד של פיקוד העורף הוא לשמור על הניקיון, לתחזק; בחדר הפרטי, שאתה בו שבוע-שבועיים ואי-אפשר להיכנס אליך כל יום בגלל הבידוד, אתה חייב לקחת אחריות.

מיכאל ביטון: פקע"ר, בשיתוף הגורמים הרלוונטיים ממשרד הביטחון, מקפיד לבצע אחת לחודש ביקורת בכל המלוניות, וזאת כדי לוודא עמידה בכל סעיפי החוזה ובתוך כך הניקיון והאחזקה של המלונית.

מיכאל ביטון: יש לנו ממש חמ"ל למלונות בראשות אלוף משנה, אם אני זוכר נכון, ניר.

מיכאל ביטון: איש רציני, שכל עולמו זה אלפי אנשים במלונות המופעלים על ידי פיקוד העורף, שזמין עבור האורחים 24 שעות ביממה, שבעה ימים בשבוע, ומטפל באופן מיידי בכל פנייה שמגיעה אליו.

מיכאל ביטון: אם קיימת פנייה נקודתית וטענות בדבר לכלוך והזנחה באחד המלונות, יש להעביר זאת למשרד הביטחון ופיקוד העורף, והדבר ייבדק מיידית.

מיכאל ביטון: אני רוצה בהזדמנות הזאת, ואני אומר את זה בכל ריאיון עיתונאי ובכל מקום בטלוויזיה: יש לנו גיבורים נסתרים בעת הזאת, גיבורים שבמידה מסוימת גם מסכנים את עצמם – אנשי פיקוד העורף, החיילים הסדירים, המפקדים וחיילי המילואים.

מיכאל ביטון: אני רוצה להודות לפיקוד העורף, לצה"ל וכל הכוחות שעושים מאמצים ועובדים יומם וליל לטובת אזרחי ישראל בתקופה קשה זו.

מיכאל ביטון: מעטים יודעים על תרומתם של כוחות הביטחון במאבק העיקש בקורונה בכמה תחומים, כמו רכש משמעותי עבור הטיפול בקורונה, ביצוע חקירות אפידמיולוגיות על ידי החיילים, ביצוע בדיקות וכן תפעול וניהול של המלוניות עבור האורחים.

מיכאל ביטון: כולי תקווה כי נחזור למסלול ונתגבר על משבר זה בהקדם יחד.

יריב לוין: תודה רבה.

יריב לוין: אין שאלה נוספת לחבר הכנסת שחאדה, אבל יש שאלה נוספת לחבר הכנסת מלכיאלי, בבקשה.

מיכאל מלכיאלי: תודה, אדוני השר.

מיכאל מלכיאלי: אני אצטרף לדבריך בתחילת הדברים: ברכת רפואה שלמה לשר גנץ.

מיכאל מלכיאלי: אני גם רוצה לחזק את מה שאתה אמרת, שאתה זמין לכולם ותמיד יודע לענות, גם בשעות הקטנות של הלילה.

מיכאל מלכיאלי: יש דבר שבו אנחנו נתקלנו בחומה בצורה מול פיקוד העורף ומשרד הביטחון בבתי המלון שמיועדים עבור הציבור החרדי.

מיכאל מלכיאלי: פיקוד העורף לקח החלטות עצמאיות בנושא כשרות המאכלים.

מיכאל מלכיאלי: יש הרבה אנשים מהציבור החרדי שפשוט לא אוכלים את האוכל מחמת חוסר כשרות.

מיכאל מלכיאלי: כמה שמנסים להסביר להם – כל אלוף מקום נהיה גם רב פוסק, יודע מה טוב, והוא לא מוכן לקבל מרבנים.

מיכאל מלכיאלי: מי שפנה אליי זה הראשון לציון הרב יצחק יוסף, שפנו אליו עשרות אנשים.

מיכאל מלכיאלי: היה צריך למצוא היתרים – מה הם יאכלו, מה הם לא יאכלו.

מיכאל מלכיאלי: אני חושב שעד כמה שמשרד הביטחון כבר משקיע את כל הכספים הגדולים, כמו שציינת, היה ראוי לבוא בדיבור עם הרבנות הראשית על מנת שהאוכל יהיה מותאם לכל הציבור.

מיכאל מלכיאלי: תודה רבה.

יריב לוין: שאלה נוספת – לחבר הכנסת אוריאל בוסו, בבקשה, ואחר כך השר ישיב במרוכז.

מיכאל מלכיאלי: סבא אריאל בוסו.

יריב לוין: אוה, בשעה טובה.

יריב לוין: בשעה טובה.

מיכאל ביטון: סבא אוריאל בוסו.

מיכאל ביטון: הבן אדם סיים ישיבה קטנה ומתיבתא לפני יומיים – נהיה סבא.

מיכאל ביטון: תאמין לי.

יריב לוין: שיהיה בשעה טובה.

יריב לוין: זה מה שנקרא: כל הזכויות בלי החובות.

מיכאל ביטון: הוא עלול לקבל פה סניוריטי, אתה יודע.

אוריאל בוסו: אנחנו מודים ומברכים, ואצל כולם בשמחות.

אוריאל בוסו: אדוני היושב-ראש, אדוני השר, אנחנו יודעים שפעלת ואתה פועל להנגשת מערת המכפלה לאנשים מוגבלים, ופעלתם רבות בנושא.

אוריאל בוסו: לאחרונה התבשרנו שאפילו שכבר עברו 90 יום לקבלת התנגדויות, הוועדה במינהל האזרחי החליטה לתת עוד 21 יום לקבל התנגדויות של הגופים.

אוריאל בוסו: מתברר בעקיפין שיש מימון אירופי לעצור את כל פעולות ההנגשה במערת המכפלה.

אוריאל בוסו: מה משרד הביטחון, מה אדוני עושה בנדון בשביל הליך התכנון והנגשת מערת המכפלה?

אוריאל בוסו: כידוע, בשנה פוקדים אותה למעלה ממיליון וחצי תיירים במדינת ישראל, וזה חשוב.

אוריאל בוסו: מה אדוני עושה בנדון?

אוריאל בוסו: תודה רבה.

יריב לוין: אני מבקש, אם מותר לי להוסיף, שבעת כהונתי כשר תיירות אנחנו הקצינו את מלוא הכסף הדרוש לצורך התקנת המעלון וכו', כך שבעיה תקציבית בוודאי אין, ואנחנו מקווים לראות ולחזות בקרוב בפרויקט החשוב והרגיש אבל הבאמת-הכרחי הזה נשלם.

מיכאל ביטון: ראשית אשיב לחבר הכנסת מלכיאלי ידידי בסוגיית הכשרות.

מיכאל ביטון: רק לדייק את השאילתה שלך, את השאלה שלך, אתה אמרת: בתי מלון של חרדים.

מיכאל ביטון: אין לנו בתי מלון של חרדים; יש לנו בתי מלון שיש בהם כשרות שיכולה לספק חרדים.

מיכאל ביטון: עכשיו, מלכיאלי, אני עוד לא יודע אם זה בד"ץ בית יוסף או בד"ץ ירושלים או בשר מחפוד או בשר חלק; לא הגעתי לרזולוציה הזאת.

מיכאל ביטון: אבל אני אלך איתך לרב הראשי, אנחנו נעשה שיחת ועידה עם אלוף פיקוד העורף או ראש המטה שלו ונוודא שאותו יהודי שרוצה לאכול כשרות מסוימת – יהיה לו אוכל כשר.

מיכאל ביטון: ידענו לתת מאות אלפי מנות לבתים; נדע לתת 100–200 מנות למי שיש רגישות בכשרות, ובא לציון גואל.

מיכאל ביטון: נעבוד על זה ביחד.

מיכאל ביטון: חבר הכנסת בוסו, בוסו זה נשיקה, בוסה זה בערבית נשיקה, אז מגיעה לך נשיקה על שאתה סבא.

ג'אבר עסאקלה: בוסו, לנשק אותו.

מיכאל ביטון: כן, בוסו.

יצחק כהן: אוי לאותה בוסה.

מיכאל ביטון: אז קודם כול מזל טוב על היותך סבא כל כך צעיר.

מיכאל ביטון: תאריך ימים בטוב ותזכה לעוד הרבה.

יצחק כהן: – – –

מיכאל ביטון: אתה נצר למשפחת צדיקים, לבאבא חאקי, נכון?

מיכאל ביטון: אתה הנכד שלו, אז זה נין לבאבא חאקי, בלי עין הרע.

מיכאל ביטון: באשר למערת המכפלה, הרבה סוגיות שמגיעות למשרד הביטחון הן קצת רגישות.

מיכאל ביטון: מה עושים שרים כשסוגיה רגישה?

מיכאל ביטון: מנפנפים הלאה.

מיכאל ביטון: ואני אומר לך ששר הביטחון גנץ – – –

יריב לוין: על זה אני מעיד.

יריב לוין: זה נופנף פעם אחר פעם.

מיכאל ביטון: אני אומר לך ששר הביטחון גנץ שמע את הרגישות, ידע מה מתנהל.

מיכאל ביטון: כדי לבנות את המעלון הזה אתה צריך להפקיע זכויות תכנוניות מעיריית חברון ולבצע אותו.

מיכאל ביטון: אנשים זכאים לנגישות, כן?

מיכאל ביטון: לקבר של אבותינו לא תהיה נגישות?

מיכאל ביטון: זו חובתנו.

מיכאל ביטון: שר הביטחון גנץ בעצם הכריע בשני דיונים: בונים את המעלון, ועכשיו מתחילים לתכנן.

מיכאל ביטון: מה לעשות, בישראל יש חוק, ואחרי שמציגים תוכנית היא חשופה להתנגדויות, אבל גם על דבר כזה אפשר להתגבר לאורך זמן.

מיכאל ביטון: הטיל הזה יצא לדרכו, ואני מקווה שנזכה לחנוך את המעלון הזה ואת הנגישות.

מיכאל ביטון: בשולי הדברים, לפני כמה שנים רציתי לקחת את הילדים שלי למערת המכפלה ולקבר רחל.

מיכאל ביטון: חובת ביקור – כל יהודי צריך להיות במערת המכפלה ובקבר רחל; בכותל בוודאי, אבל גם שם.

מיכאל ביטון: אז הלכתי עם הילדים, ואני רואה אישה בת 90 צועדת את כל המדרגות של מערת המכפלה.

מיכאל ביטון: מסתבר שזאת המורה שלי לאנגלית מהישיבה התיכונית בוולפסון.

מיכאל ביטון: היום או בשבוע הבא – לא יודע מתי – יהיה עליה סרט שהיא מלמדת עד היום בישיבה תיכונית, בישיבת מרכז צעירים; אישה בת 90, אשת הרב אברהם סילברט.

מיכאל ביטון: קוראים לה הרבנית שושנה סילברט.

מיכאל ביטון: בעלה נפטר בגיל צעיר; הקים את ישיבת וולפסון – מהחלוצים שהקימו את וולפסון ואת אולפנת ערד.

מיכאל ביטון: לא היו הרבה ישיבות בנגב – לא היה מצפה רמון, לא אילת.

מיכאל ביטון: אז ראיתי אותה צועדת, בת 90, את 70 המדרגות.

מיכאל ביטון: הייתי ראש עיר.

מיכאל ביטון: אמרתי: זה לא הגיוני.

מיכאל ביטון: אז הינה, הקדוש ברוך הוא מגלגל זכות בידי זכאי, ואנחנו נעשה מעלון במערת המכפלה.

מיכאל ביטון: תודה רבה.

יריב לוין: תודה רבה, אדוני השר.

יריב לוין: אני מוכרח לומר שעם המשפט האחרון הזה יצאנו עם תקווה גדולה.

יריב לוין: אני מבטיח לך שברגע שזה יקרה, בכל רגע שתרצה לעלות לדוכן לדווח על כך תוכל לעשות זאת.

מיכאל ביטון: תודה לך, היושב-ראש, שאתה זרעת, ובעזרת השם נקצור ביחד את המהלך הזה.

יריב לוין: הלוואי.

יריב לוין: תודה רבה.

יריב לוין: חברות וחברי הכנסת, עד כאן פרק השאילתות הדחופות.

יריב לוין: מכאן אנחנו עוברים להצעות חוק לדיון מוקדם.

יריב לוין: הראשונה שבהן – הצעת חוק הגנה על זכויות הדורות הבאים, התש"ף

יריב לוין: –2020, של חבר הכנסת בועז טופורובסקי.

יריב לוין: בבקשה.

קריאה: הסרנו את הצעות החוק.

יריב לוין: אני לא קיבלתי שום הודעה כזאת.

קריאה: הורדנו הכול, גם את אלעזר.

יריב לוין: אוקיי, אז אם כך, הצעת חוק הגנה על זכויות הדורות הבאים ירדה.

יריב לוין: גם הצעת חוק לתיקון פקודת העדה הדתית (המרה) ירדה, נכון?

יריב לוין: מאה אחוז.

יריב לוין: [הצעת חוק פ/1741/23; נספחות.

יריב לוין: ]

יריב לוין: אם כך, אנחנו עוברים להצעת חוק-יסוד: הכנסת (תיקון – התפזרות בשל אי-קבלת חוק התקציב) (הוראת שעה).

יריב לוין: ההצעה קיבלה פטור מחובת הנחה.

יריב לוין: אנחנו כמובן נחכה לחבר הכנסת האוזר.

יריב לוין: הוא לא היה אמור להיות פה – היו פה שתי הצעות עוד קודם – אז אנחנו נמתין לו רגע על מנת שהוא יוכל להגיע.

יריב לוין: אנא, אם אפשר לקרוא לו.

בועז טופורובסקי: לא אמורים לחכות לו, אמורים לעבור להצעה הבאה.

יריב לוין: הנוסח קיים, בוודאי.

יריב לוין: קיבלנו הודעה בדקה זו.

בועז טופורובסקי: לחוק הבא.

בועז טופורובסקי: המציע כאן.

יריב לוין: חבר הכנסת טופורובסקי, אנחנו נמתין רגע לחבר הכנסת האוזר כדי שהוא יוכל להגיע.

יריב לוין: אם אתם רוצים לחזור בכם מהמשיכה, אני אאפשר לכם.

יריב לוין: לא רוצים?

יריב לוין: בסדר, אנחנו נמתין.

בועז טופורובסקי: אם המציע לא נמצא, לפי התקנון – – –

יריב לוין: זה נכון, חבר הכנסת טופורובסקי, אבל אנחנו לא נמנע מאדם להציג את החוק כאשר סדר-היום השתנה דקה לפני שהוא אמור לעלות לדוכן.

יריב לוין: הוא לא אמור – – –

בועז טופורובסקי: אבל זה התקנון.

בועז טופורובסקי: התקנון לא נועד – – –

יריב לוין: נכון, נכון, ולכן אנחנו נמתין.

יריב לוין: אני מבין את התרגיל, זה נחמד מאוד.

יריב לוין: זה לא ילך.

יריב לוין: אנחנו נחכה לחבר הכנסת האוזר ונאפשר לו להציג את הצעת החוק כפי שצריך להיות.

בועז טופורובסקי: התקנון לא מאפשר לך.

בועז טופורובסקי: התקנון לא מאפשר לך – – –

יריב לוין: כמי שכתב את התקנון אני סבור שהוא כן מאפשר לי.

יריב לוין: אני אמתין לחבר הכנסת האוזר.

יריב לוין: חבר הכנסת האוזר בדרך?

יריב לוין: כן.

יאיר לפיד: היושב-ראש, אפשר להפוך.

יריב לוין: אדוני ראש האופוזיציה, אני בהחלט ער לרעיון היצירתי, ועד שיגיע חבר הכנסת האוזר אני אסיים לשקול אותו.

יריב לוין: אתה יכול לגשת למיקרופון, נוכל לנהל בינתיים את הדיון הזה בצורה מסודרת.

בועז טופורובסקי: אני?

יריב לוין: כן, אתה.

יריב לוין: בבקשה, למיקרופון שם בצד.

יריב לוין: דווקא יעזור לי.

יריב לוין: חבר הכנסת טופורובסקי, בבקשה, בכבוד.

קריאה: לאט-לאט.

יריב לוין: אתה יכול גם לקרוא יותר מהר, התשובה שלי ממילא תהיה תלוית הנסיבות, אז זה בסדר.

יריב לוין: בבקשה.

יריב לוין: לא שומעים את חבר הכנסת טופורובסקי, נא לפתוח לו את המיקרופון.

יריב לוין: תודה.

יריב לוין: רגע, רגע, רגע.

יריב לוין: אנא, לפתוח את המיקרופון של חבר הכנסת טופורובסקי, כי לא שומעים אותו.

יריב לוין: בבקשה.

בועז טופורובסקי: לפי סעיף 77(ט), "נעדר יוזם הצעת החוק מאולם המליאה בעת שנדרש לנמק את הצעת החוק ולא הסמיך חבר כנסת אחר לנמקה, לא תישמר זכותו לנמק את ההצעה במועד אחר, וההצעה תבוא במניין ההצעות לפי סעיף 99".

יריב לוין: נכון.

בועז טופורובסקי: את החלק השני – – –

יריב לוין: אתה צודק, רק מה לעשות שיוזם הצעת החוק לא נעדר, כי פורסם סדר-יום, ומועד הדיון בהצעת החוק שלו טרם הגיע.

בועז טופורובסקי: הגיע הדיון, הוא לא נמצא.

יריב לוין: אתם בשנייה האחרונה משכתם את ההצעות כדי למנוע ממנו להציג את החוק.

יריב לוין: לא לזה התכוון התקנון, לא זה מה שכתוב בו.

בועז טופורובסקי: מה זאת אומרת?

בועז טופורובסקי: אבל אני הקראתי לך את סעיף התקנון.

יריב לוין: זה היה ניסיון יפה, אבל הוא לא הצליח, מה לעשות?

בועז טופורובסקי: מה זה ניסיון?

בועז טופורובסקי: אבל אדוני היושב-ראש, התקנון מאפשר לאופוזיציה כל מיני כלים.

בועז טופורובסקי: השתמשנו בכלי אחד.

בועז טופורובסקי: לא יכול להיות שכשזה לא נוח, לא נמלא אחר הוראות התקנון.

יריב לוין: חבר הכנסת טופורובסקי, לא מנעתי מכם להשתמש בכלי.

יריב לוין: לא מנעתי מכם לנסות.

יריב לוין: תפקיד האופוזיציה לנסות, ותפקידי לדאוג שזכויותיו של אף אחד לא תקופחנה – –

בועז טופורובסקי: גם אם זה מנוגד להוראה של התקנון.

יריב לוין: – – וזה בהתאם להוראת התקנון בדיוק.

בועז טופורובסקי: לפי איזה הוראה?

בועז טופורובסקי: איזה הוראה מאפשרת?

יריב לוין: חבר הכנסת האוזר, רגע, רגע, אנחנו עדיין באמצע הדיון.

בועז טופורובסקי: איזה הוראה מאפשרת?

בועז טופורובסקי: איזה הוראה מאפשרת?

יריב לוין: אני אסביר לחבר הכנסת טופורובסקי באופן פשוט.

יריב לוין: מאחר שאנחנו קובעים סדר-יום ומפרסמים אותו, הוא נועד לומר לחברי הכנסת מה צריך לקרות מתי.

יריב לוין: ברגע שנמשכו הצעות החוק שלפני ההצעה של האוזר, חובתנו להודיע לו לעלות למליאה מכיוון שתורו הגיע באופן בלתי צפוי, מה שהוא לא יכול היה לדעת אלמלא הייתם עושים את זה בשנייה האחרונה.

בועז טופורובסקי: אני חושב שההיגיון מנוגד לתקנון, אבל אני מודה לך.

יריב לוין: מאחר שחבר הכנסת האוזר היה כאן בבניין, ואכן הגיע אלינו במהירות הבזק, אני לא חושב שמישהו יכול לבוא בטענות.

יריב לוין: אגב, זו כמובן לא הפעם הראשונה שזה נעשה, זה נעשה הרבה מאוד פעמים בעבר.

יריב לוין: אגיד יותר מזה – גם ההצעה שהציע לי באדיבותו יושב-ראש האופוזיציה, גם היא כבר קרתה לא פעם, שהקדמנו חוק וחיכינו לאדם שיגיע, כולל דברים שאני עשיתי כאן ביחס להצעות אופוזיציוניות כשאנשים לא היו פה.

יריב לוין: אז אני מציע שתבדוק שאנחנו נוהגים גזרה שווה בכולם.

יריב לוין: אני אומר, הניסיון היה יפה.

יריב לוין: חסכת לי הרבה שאלות שהתכוונתי לשאול אותך על החוק שלך, אבל אנחנו עוד נמצא הזדמנות גם לזה.

יריב לוין: עכשיו אני מזמין את חבר הכנסת צבי האוזר להציג את הצעת חוק-יסוד: הכנסת (תיקון – התפזרות בשל אי-קבלת חוק התקציב) (הוראת שעה).

יריב לוין: ההצעה קיבלה פטור מחובת הנחה.

יריב לוין: בבקשה, חבר הכנסת האוזר, עשר דקות שלמות לרשותך.

צבי האוזר: תודה לך, אדוני היושב-ראש.

צבי האוזר: חבריי חברי הכנסת, אם לא כולנו כאן בבית הזה נתעשת, הרי שבעוד 12 יום הכנסת הזאת, הכנסת העשרים-ושלוש, תתפזר.

צבי האוזר: רק לפני 88 ימים עמדנו כאן כולנו והתחייבנו לשים את המחלוקות בינינו בצד.

צבי האוזר: התחייבנו בפני אזרחי ישראל לעבוד יחד אל מול מגפה, אל מול אתגר שמדינת ישראל מעולם לא התמודדה מולו.

צבי האוזר: אני יודע שיש אנשים שמייד אחרי הבחירות חשבו שלא מדובר במשהו דרמטי; שמדובר אולי בשפעת עם יחסי ציבור; שמדובר אולי במשבר או באירוע בריאותי אבל לא באירוע לאומי או באירוע כלכלי, אבל, נדמה לי שהיום, בחודש אוגוסט, עם מה שמתרחש סביבנו בעולם ומה שמתרחש כאן, אנחנו מבינים את גודל האתגר.

צבי האוזר: לכן, התחייבותנו לפני 88 ימים לעבוד יחד; לעבוד למען אזרחי ישראל; לעבוד כדי להוציא את ישראל החזקה – שתישאר כך – ממשבר הקורונה, ומעל הכול, סיעות הקואליציה הבטיחו להביא את בשורת האחדות לעם.

צבי האוזר: אני שואל את כולם: האם השתנו הדברים?

צבי האוזר: האם אותם אתגרים כבר לא עומדים בפנינו?

צבי האוזר: האם אפשר להגיד שאנחנו, עם יד על הלב, בעצם הטעינו את הציבור, סיפרנו לו איזה סיפור אחר?

צבי האוזר: האם, חלילה, שיקרנו את אותו ציבור?

צבי האוזר: הבטחנו, הבטחנו והבטחנו, והציבור שואל אותנו היום: לאן נעלמו אותן הבטחות של המערכת הפוליטית כולה – המערכת הפוליטית כולה, שברגעים כאלה מחויבת; שהבטיחה לשים את האגו ואת הפוליטיקה בצד ולהתרכז בפתרון המשבר?

צבי האוזר: חבריי חברי הכנסת, אני מניח היום הצעת חוק שמאפשרת לכולנו – –

אלי אבידר: זה לא שלך.

צבי האוזר: – – על שלל סיעות הבית, להישיר מבט לציבור, לא לצפות שהוא ישפיל את עיניו, ולהגיד: כן, אנחנו ממשיכים במתכונת הפוליטית הראויה כדי להיאבק באתגר העומד בפנינו, באתגר שאיתני הטבע הציבו בפנינו.

אלי אבידר: צביקה, זה לא החוק שלך.

צבי האוזר: אתם, כולל אתה, חבר הכנסת אבידר – –

אלי אבידר: – – –

צבי האוזר: – – מנסה לאיים ולקחת את ישראל לבחירות נוספות.

צבי האוזר: אתם נאיביים, חברים.

צבי האוזר: אתם נאיביים לחשוב שתקבלו תוצאה שונה מזו שקיבלנו בשלושת הסיבובים הקודמים.

אלי אבידר: שונה משלכם בטוח.

צבי האוזר: תגידו, מי יאמין לכם?

צבי האוזר: אתם מבקשים להמיט חורבן על האמון בין הציבור לנבחריו.

יאיר גולן: – – – ראש הממשלה – – –

רם בן ברק: אנחנו – – –

צבי האוזר: זאת המשימה הלאומית שאתם עובדים בה – –

יאיר גולן: – – –

צבי האוזר: – – להרוס את האמון שעוד נותר; לכרסם את המערכת הפוליטית; לנסות לגרור את המדינה הזאת לבחירות כשאתם יודעים – יודעים שרוב מוחלט בציבור נגד – –

יאיר גולן: אנחנו – – –

צבי האוזר: – – ימין, שמאל, חרדים, ערבים.

צבי האוזר: אתם יודעים את זה.

יאיר גולן: – – – סגוליות – – –

צבי האוזר: אתם מבינים לאן אתם רוצים לגרור אותנו, ובעיניים פקוחות מציניות אתם מנסים לעשות את זה.

יאיר גולן: – – –

צבי האוזר: חבריי חברי הכנסת, אלה שצווחים וצועקים כאן למעלה, אגיד לכם משהו – –

יאיר גולן: – – – אולי תהיה – – – מה אכפת לך?

צבי האוזר: – – שאתם תשמחו אולי לשמוע בנחת.

צבי האוזר: אני מקבל את הביקורת שאתם אומרים.

צבי האוזר: אכן, הממשלה הזאת איננה ממשלה מושלמת.

צבי האוזר: יש בה חריקות ובעיות.

צבי האוזר: את חלקן ניתן לפתור, אם רק רוצים – את זה אני אומר לחבריי בקואליציה.

קריאה: – – –

צבי האוזר: אבל הממשלה הזו, ממשלת אחדות, היא הפתרון – – –

יוראי להב-הרצנו: הג'ובים שלכם זה הפתרון שאתה מציג.

יוראי להב-הרצנו: ג'ובים של ממשלה.

יוראי להב-הרצנו: זה לא החוק שלך בכלל.

צבי האוזר: חברים, הממשלה הזאת – אני גאה לעמוד כאן ולהצהיר זאת כי אני גאה להיות אחראי לכך שלא נעניתי להפצרות שלכם, לתחינות, להביא את ישראל למצב אבסורדי, הזוי, שבו תתייצב מאחוריו ממשלת מיעוט – –

מיקי לוי: מי התחנן אליך?

מיקי לוי: מי מתחנן אליך?

מיקי לוי: מה הקשקוש הזה?

צבי האוזר: – – של 46 חברי כנסת עם תמיכה של 15 חברי כנסת מבחוץ.

קריאה: – – –

צבי האוזר: כך רציתם לנהל את המשבר.

צבי האוזר: זה מה שרציתם.

צבי האוזר: רק הצבעה אחת.

צבי האוזר: אני זוכר את זה היטב.

צבי האוזר: זה היה רק אתמול – בעיצומו של משבר קורונה.

צבי האוזר: 46 חברי כנסת, כן.

יוראי להב-הרצנו: גנב קולות.

יוראי להב-הרצנו: גנב קולות.

צבי האוזר: אנחנו נציע לדרוס, להרוס, לשסע, לנהל את זה במיעוט – את המשבר הזה.

צבי האוזר: זו התוכנית.

צבי האוזר: זה ה-grand plan שלכם.

צבי האוזר: זו הפוליטיקה האמיתית – –

בצלאל סמוטריץ': – – –

צבי האוזר: – – שמסתתרת סביב אותן צעקות.

קריאה: לא תקבל שריון – – –

צבי האוזר: חברים יקרים, חבריי מהאופוזיציה וחבריי מהקואליציה, ממשלת האחדות – עם יד על הלב, אדוני היושב-ראש – אולי יש פה הפרעות, ואני אבקש עוד זמן אחר כך.

יבגני סובה: – – – ליכוד – – – אתה אמרת – – –

יריב לוין: אני אשקול, אבל בשביל להוסיף עוד זמן אני צריך לפחות עוד קריאת ביניים אחת של חבר הכנסת אבידר.

יריב לוין: בלי זה, זה יהיה קשה.

יריב לוין: אז – – –

אלי אבידר: לא תקבל שריון בליכוד.

אלי אבידר: שלמה קרעי יהיה לפניך כל הזמן.

אלי אבידר: זה לא יעזור.

צבי האוזר: אבידר, נדמה לי שבישראל ביתנו אתה לא תהיה, אתה יודע?

צבי האוזר: נדמה לי שההתנהגות שלך קצת מאפילה על הדברים.

צבי האוזר: אני לא בטוח מי לא יהיה כאן.

צבי האוזר: אינני בטוח, אבידר, אפשר לפתוח גם את זה לדיון: איפה אתה תהיה.

יבגני סובה: – – – בחיים – – –

צבי האוזר: המצלמות מצלמות עכשיו, ואני מסתכל גם על החיוך.

צבי האוזר: אני יודע מה שאתה יודע.

צבי האוזר: בוא ונשים את העניינים האישיים בצד – אני מציע לך ואני מציע לעצמי.

אלי אבידר: – – – סן רמו בליכוד אתה לא תקבל שריון.

יבגני סובה: – – – שעושים בליכוד עושים עליי – – –

צבי האוזר: חברים, חברים יקרים – –

יבגני סובה: תהיה נציג – – –

קריאה: למה בליכוד – – –

צבי האוזר: – – ממשלת האחדות היא הפתרון הטוב ביותר בנסיבות שמולן מתמודדת מדינת ישראל, והיא הפתרון היחיד, אגב, שיהיה לאחר בחירות, שאתם משום מה מבקשים, מתעקשים, בדרכים לא דרכים, לקיים ולהביא אלינו.

צבי האוזר: אדוני היושב-ראש, סכנת הבחירות מרחפת מעל ראשנו בימים האחרונים.

צבי האוזר: הייתי משווה אותה לגל שלישי.

צבי האוזר: פה כולנו התמודדנו מול הגל הראשון, ואנחנו מתמודדים מול גל שני של קורונה, אבל חבריי, הבחירות האלה יהיו גל שלישי, גדול מכל קודמיו.

צבי האוזר: המכה שתחטוף מדינת ישראל בבחירות – –

יוראי להב-הרצנו: תעבירו תקציב, אדוני.

יוראי להב-הרצנו: תעבירו תקציב – – –

צבי האוזר: – – היא בלתי נסבלת.

צבי האוזר: זה טירוף הדעת.

צבי האוזר: אנחנו במו ידינו עלולים לקדם נגיף: נגיף חוסר היציבות שיאיים על מדינת ישראל.

צבי האוזר: אני מציע לכל חבריי – שוב, גם מהאופוזיציה וגם מהקואליציה – להביט על מה שנעשה ברחבי הארץ ועל אותן הפגנות.

צבי האוזר: אני, בתור אדם עם תפיסות דמוקרטיות – הייתי אומר:

צבי האוזר: פונדמנטליסטיות – רואה חשיבות אדירה בהפגנות, חשיבות מהותית, כחלק מהשיח הפוליטי שמתקיים, אבל אני מבקש, ומציע לכם, לחפש בהפגנות דווקא את מי שאינו נמצא בהן: הרוב המוחלט של אזרחי ישראל.

צבי האוזר: אדוני היושב-ראש, אני הייתי מזכיר ממשלה כשהיו ההפגנות שכונו המחאה החברתית ב-2011

יוראי להב-הרצנו: צביקה, דיברת כבר עשר דקות.

יריב לוין: כמה חבר הכנסת אבידר מציע שאני אוסיף?

קריאה: עשר דקות.

יריב לוין: כן, אבל היו הפרעות, אתה תסכים איתי.

אלי אבידר: היו הערות לסדר – – –

יריב לוין: כמה אתה מציע שאני אוסיף?

אלי אבידר: – – –

יבגני סובה: שתי דקות על חשבון סן רמו.

יריב לוין: שתי דקות.

יריב לוין: קיבלתי את ההצעה של חבר הכנסת סובה – –

צבי האוזר: הוא אמר: שתי דקות על סן רמו.

יריב לוין: – – ואני מוסיף לך שתי דקות, ובזה נסיים.

יריב לוין: בבקשה.

צבי האוזר: אני רק אסיים את הדברים האלה.

צבי האוזר: אדוני היושב-ראש, בסופו של דבר כשאתה רואה את היקף ההפגנות הנוכחי ואתה משווה אותו אל היקף ההפגנות שהיו ב-2011 – והרי היום המשבר הכלכלי הוא הרבה יותר גדול והמרמור וחוסר שביעות הרצון הרבה יותר גדולים – עדיין רוב מוחלט של הציבור בישראל מבין שאנחנו מתמודדים מול איתני טבע, והמתכונת הפוליטית היחידה המיטבית להתמודד מול אותו אתגר היא מתכונת של ממשלת אחדות, שקיימת.

צבי האוזר: ולכן אי-אפשר ללכת על אותו מסלול של התרסקות, ובגלל אותן מחלוקות לנסות ולגרור עכשיו את מדינת ישראל למערכת בחירות נוספת, שתרסק את אותו אמון שקיים ואת אותן יכולות משותפות שלנו להתמודד עם הנגיף.

צבי האוזר: חבריי חברי הכנסת, מי שיתנגד היום להצעת החוק שאני מביא בפניכם, מתנגד לתת סיכוי לפשרה שצריכה לקום בין חלקי האופוזיציה; מי שמתנגד הוא בעצם בעד בחירות בתג מחיר של 5 מיליארד שקלים, הוא בעד שנאת חינם, הוא בעד קיטוב, הוא בעד פילוג.

צבי האוזר: אני לא אתן לדבר הזה לקרות.

צבי האוזר: אני יודע שעברנו – הכנסת הזאת – פחות או יותר כבר שלוש מערכות בחירות.

צבי האוזר: אני יודע שבאו והצביעו כך, ואותם 4–5 מיליארד שקלים עברו לנגד עינינו לעוד מערכת בחירות ועוד מערכת בחירות, וכאילו שום דבר לא קורה.

צבי האוזר: אבל הפעם הכסף הזה – עצימת העיניים לרווחה מול חוסר האונים של הציבור לא תיסלח.

צבי האוזר: ולכן – –

קריאה: – – – הציבור בגללך – – –

צבי האוזר: – – אנחנו חייבים להתעשת ברגע האחרון.

צבי האוזר: אם לא נתעשת מייד, אנחנו נמצא את עצמנו – – –

יריב לוין: חבר הכנסת האוזר, נא לסיים.

צבי האוזר: אני מסיים.

צבי האוזר: אנחנו נמצא את עצמנו דוהרים לסחרור פוליטי וכלכלי, כאשר, כמו שאמרתי, לפתחנו משבר בסדר גודל שמדינת ישראל לא חוותה מעולם.

צבי האוזר: ולכן, אדוני היושב-ראש, חבריי חברי הכנסת, אני קורא מכאן לכל סיעות הקואליציה – אני שמעתי שגם באופוזיציה, בכל פעם ששאלו נאמר במפורש שאתם נגד בחירות עכשיו, ולכן גם לאופוזיציה – –

יריב לוין: תודה רבה.

צבי האוזר: – – אני קורא להצטרף.

צבי האוזר: כל מי שטובת אזרחי ישראל לפניו – תגלו אחריות לאומית ותצביעו בעד הצעת החוק שקוראת לדחות את המועד לאישור חוק התקציב.

צבי האוזר: תודה רבה.

יריב לוין: תודה רבה.

יריב לוין: חברי הכנסת, אני מבקש לשבת, מי שעומד.

יריב לוין: חבר הכנסת כץ, סגן השר קיש, אנא, לשבת.

יריב לוין: רבותיי, מי שרוצה לדבר יכול לצאת מאחורי האולם, אי-אפשר בצורה כזאת לשמוע את הדוברים.

יריב לוין: נא לשבת.

יריב לוין: תודה רבה.

יריב לוין: אני מזמין את סגן שר האוצר חבר הכנסת – כרגע כבר לא חבר כנסת – סגן שר האוצר יצחק כהן.

יריב לוין: אני מזמין אותך כדי להשיב בשם הממשלה על הצעת החוק של חבר הכנסת האוזר.

יצחק כהן: – – –

יריב לוין: אתה עדיין חבר כנסת, אז אני לא טעיתי.

יצחק כהן: – – –

יריב לוין: לא, חס וחלילה.

יריב לוין: בבקשה, בכבוד.

בצלאל סמוטריץ': אדוני היושב-ראש, אפשר להתנגד?

יריב לוין: כבר ביקשו.

יריב לוין: רגע, אדוני סגן שר האוצר, ברשותך.

יריב לוין: השר יצחק שמולי, נא לשבת.

יריב לוין: השר שמולי, אי-אפשר.

יריב לוין: סגן השר מקלב, חבר הכנסת גפני, אין שום בעיה, רוצים לדבר – צאו רגע החוצה, תדברו.

יריב לוין: חבר הכנסת כץ, נא לשבת, אי-אפשר ככה.

יריב לוין: תודה.

יריב לוין: אדוני סגן השר, בבקשה.

יצחק כהן: תודה, אדוני היושב-ראש, כבוד השרים, חבריי חברי הכנסת, קודם כול אני רוצה לברך על היוזמה של חבר הכנסת שמוליק האוזר.

יצחק כהן: איפה הוא?

קריאה: צביקה.

יצחק כהן: צביקה האוזר.

יצחק כהן: איפה הוא?

יריב לוין: רגע, אדוני סגן השר.

יריב לוין: אני מבקש לשבת, אי-אפשר לנהל את העניין בצורה בזאת.

יצחק כהן: שמוליק היה הממונה על ניירות ערך.

יריב לוין: רק דקה, אדוני סגן השר.

יריב לוין: חברי הכנסת טסלר ואייכלר, נא לשבת.

יריב לוין: אדוני יושב-ראש הקואליציה ואדוני השר ליצמן, בבקשה לשבת.

יריב לוין: אם רוצים לדבר – או לשבת או לצאת החוצה.

יריב לוין: תודה.

יריב לוין: חבר הכנסת טופורובסקי, אני אהיה מוכן לתת לך אחרי החוק הזה להציג בכל זאת את החוק שלך, אם אתה רוצה.

יריב לוין: אני משאיר לך זמן לשקול, לחשוב אם אתה מעוניין.

יריב לוין: איך אומרים, הזדמנות אחרונה.

יריב לוין: בבקשה, אדוני סגן השר.

יצחק כהן: תודה, אדוני היושב-ראש.

יצחק כהן: חבריי חברי הכנסת, כבוד השרים, קודם כול, אני רוצה לפתוח בברכה לצביקה האוזר על היוזמה.

יצחק כהן: כשאנחנו מוקפים סוכני אנרכיה, אנחנו מוקפים באנשים שרוצים לראות את המשך ההידרדרות של המצב בישראל, ובלי טיפת אחריות, בלי טיפת אחריות מה ילד יום, מושכים פעם אחרי פעם אחרי פעם לעוד מערכת בחירות ועוד מערכת בחירות, ועוד, והמצב מידרדר – – –

יריב לוין: אדוני סגן השר, סליחה שאני שוב עוצר אותך, ואני אעצור גם את השעון.

אלעזר שטרן: סגן השר, מי רוצה בחירות?

יצחק כהן: סוכני האנרכיה.

יריב לוין: השרה מירי רגב, אנא, תשבי.

יריב לוין: את יכולה לשבת שם לידו ולדבר בצורה מסודרת.

יריב לוין: אי-אפשר לנהל את הישיבה בצורה הזאת.

יצחק כהן: הרב פרץ, ברוך הבא.

יצחק כהן: ברוך רופא חולים.

יריב לוין: חבר הכנסת טסלר והשר ליצמן.

יריב לוין: השר ליצמן, אתה עם הגב אלינו.

יריב לוין: חבר הכנסת טסלר, נא לשבת.

יריב לוין: חברי הכנסת זוהר ומנסור עבאס, בבקשה לשבת.

יריב לוין: אני מבקש שאת ההתייעצות המשולשת בפינה – כבר בפעם השלישית – אנא, תעשו מאחורי הדלת, לא בתוך המליאה.

יריב לוין: בבקשה, אדוני סגן השר.

יצחק כהן: תודה, אדוני היושב-ראש, אני פתחתי בברכה לחבר הכנסת האוזר על היוזמה בימים כל כך קשים, מול הפעילות הבלתי-פוסקת של סוכני אנרכיה, שגוררים את המדינה שלנו לעוד מערכת בחירות ועוד מערכת בחירות ועוד מערכת בחירות, בלי שמץ של אחריות.

מיקי לוי: אדוני סגן השר, חודשיים וחצי – – –

יצחק כהן: לא שאלתי אותך, מיקי.

יצחק כהן: אני אוהב אותך.

מיקי לוי: חודשיים וחצי – – –

יצחק כהן: אני אוהב אותך.

יצחק כהן: מה שאתם עושים – דבר חמור מאוד.

מיקי לוי: אנחנו?

מיקי לוי: חודשיים וחצי לא הבאתם כלום.

יצחק כהן: לא אתם.

יצחק כהן: סוכני האנרכיה.

מיקי לוי: אנחנו?

יצחק כהן: יש בבית הזה סוכני אנרכיה.

קריאות: – – –

מיקי לוי: אתם לא מסוגלים להסכים על כלום, על כלום.

קריאות: – – –

קריאה: תביאו תקציב, נאשר.

יצחק כהן: מי שמרגיש שהוא סוכן אנרכיה, שירים יד.

מיקי לוי: עד עכשיו, כל מה שהבאתם, כל מה שהבאתם – – –

יצחק כהן: גוררים את המדינה שלנו לעוד מערכת בחירות ועוד מערכת בחירות ועוד אחת.

עפר שלח: – – – ראש ממשלה – – –

יצחק כהן: אזרחי ישראל נמצאים תחת מתקפה קשה מאוד – – –

מיקי לוי: – – – לא ימנע בחירות, אני אזכיר לך – – –

יצחק כהן: מיקי.

יצחק כהן: מיקי, תן לי לדבר.

יצחק כהן: אתה יודע שאני מעריך אותך.

יצחק כהן: תושבי המדינה נאנקים תחת המתקפה של נגיף הקורונה, ולא מעניין אותם השיח בתוך הבית הזה.

יצחק כהן: הם רוצים דבר אחד – שתהיה משילות, משילות רציפה, ושיביאו פתרונות.

יצחק כהן: הם לא יכולים להיטלטל ממערכה למערכה.

יצחק כהן: כפי שאמר הנשיא, הם לא בובת סמרטוטים שגוררים אותה מפעם לפעם.

יצחק כהן: תודה לך, שמוליק, על היוזמה.

יצחק כהן: אנחנו מצטרפים אליה.

יצחק כהן: לא מצאתי, אדוני היושב-ראש, דברים.

יצחק כהן: חיפשתי במקורות והגעתי לספר שופטים – גם שם הייתה אנרכיה מטורפת – והגעתי למשל יותם.

יצחק כהן: אני אקריא לכם אותו, ושכל אחד ירגיש מה שהוא רוצה להרגיש.

יצחק כהן: אני לא מתכוון לכל אחד באופן ספציפי אבל שכל אחד ישמע את הדברים ושיגיב איך שהוא רוצה להגיב.

יצחק כהן: כך מתחיל המשל בספר שופטים: "ויגידו ליותם וילך ויעמֹד בראש הר גרִזים, וישא קולו ויקרא" – אנחנו כולנו למדנו את המשל הזה.

יצחק כהן: "ויאמר להם שמעו אלי בעלי שכם וישמע אליכם אלהים.

יצחק כהן: הלוך הלכו העצים למשוח עליהם מלך, ויאמרו לזית מלכה עלינו.

יצחק כהן: ויאמר להם הזית החדלתי את דשני אשר בי יכבדו אלהים ואנשים והלכתי לנוע על העצים".

יאיר לפיד: איציק, דווקא את משל יותם הבאת?

יצחק כהן: "ויאמרו העצים לתאנה" – תקשיב טוב – – –

יאיר לפיד: – – –

יצחק כהן: כולם פה מכירים, כולם למדו, כולם נבחנו עליו, אגב.

יצחק כהן: כולם נבחנו עליו.

סמי אבו שחאדה: יותם היה בקואליציה או באופוזיציה?

יצחק כהן: מה?

יצחק כהן: "ויאמר להם הזית החדלתי את דשני אשר בי יכבדו אלהים ואנשים והלכתי לנוע על העצים.

יצחק כהן: ויאמרו העצים לתאנה לכי את מלכי עלינו.

יצחק כהן: ותאמר להם התאנה החדלתי את מתקי ואת תנובתי הטובה והלכתי לנוע על העצים.

יצחק כהן: ויאמרו העצים לגפן לכי את מלכי עלינו.

יצחק כהן: ותאמר להם הגפן החדלתי את תירושי המשמח אלהים ואנשים והלכתי לנוע על העצים.

יצחק כהן: ויאמרו כל העצים אל האטד לך אתה מלך עלינו.

יצחק כהן: ויאמר האטד אל העצים אם באמת אתם משחים אתי למלך עליכם באו חסו בצלי" – צל האטד – – –

משה ארבל: סגן שר האוצר, אני רק מודיע שאתה עושה פה הדתה, אני רק מודיע.

יצחק כהן: אטד, הצל של האטד.

יצחק כהן: "ויאמר האטד את העצים אם באמת אתם משחים אתי למלך עליכם באו חסו בצלי, ואם אין תצא אש מן האטד ותאכל את ארזי הלבנון" – הוא ממשיך שם, כן – "ועתה אם באמת ובתמים עשיתם ותמליכו את אבימלך ואם טובה עשיתם" וכו', וכו', וכו'.

יצחק כהן: מוריי ורבותיי, יותם ממשיל את אחאב לאטד.

יצחק כהן: ישנם מפרשים שהאטד הוא שיח עקר וקוצני שאין בו תועלת.

יצחק כהן: פרופ' יהודה אליצור מציין שהביטוי "לנוע על העצים" מסמל את התנועה של עצי הסרק ברוח, שעושה רעש, אך מאחוריה עצים חסרי תועלת.

יצחק כהן: מוריי ורבותיי, שימו לב טוב מה קורה פה:

יצחק כהן: בעוד כמה ימים יגיע הדד-ליין – התאריך, על פי החוק – שאם לא מעבירים בו תקציב, הכנסת מתפזרת בפעם הרביעית.

יצחק כהן: לא ייאמן, לא ייאמן.

יצחק כהן: כולם פה בשוויון נפש.

יצחק כהן: כולם פה חוסים בצילו של האטד, לכאורה.

יצחק כהן: מוריי ורבותיי, לאטד אין צל, אבל אם הוא נשרף הוא ישרוף את כולנו.

יריב לוין: טוב, אדוני סגן השר, אני שוב אעצור אותך.

יריב לוין: מכובדיי השר אלקין, חבר הכנסת חיים כץ וחבר הכנסת מיקי זוהר – מספיק.

יריב לוין: אדוני חבר הכנסת גפני, אתה גם עומד וגם עם הגב אלינו.

יריב לוין: אנא, לשבת.

יריב לוין: מכובדיי השרים אשכנזי וליצמן, אנא, לשבת.

יריב לוין: אדוני, השר ליצמן, נא לשבת.

יריב לוין: נא לשבת.

מכלוף מיקי זוהר: כולם לשבת.

מכלוף מיקי זוהר: כולם לשבת, לשבת.

יריב לוין: נא לשבת.

יריב לוין: בבקשה.

יצחק כהן: אדוני, אחרי אלפיים שנות גלות, כל כך ציפינו להגיע אל ארץ האבות, לבנות פה את הבית, להשיב את האחים האובדים.

יצחק כהן: מדינה נהדרת יש לנו.

יצחק כהן: גם בערב המשבר הכלכלה הייתה אחת הכלכלות הטובות בעולם.

יצחק כהן: התוצאות היו מדהימות.

יצחק כהן: נכנסו למשבר יחד עם כל העולם, לצערנו.

יצחק כהן: הוא נותן את אותותיו, וכל תפקידנו הוא – של כולם פה, בבית הזה – לשלב ידיים ולחלץ את המדינה, ואת הכלכלה, ואת העם הזה, מהמשבר הנורא.

יצחק כהן: במה אנחנו עסוקים?

יצחק כהן: מטלטלה לטלטלה.

יצחק כהן: את מי פה מעניין בכלל שבחוץ משתוללת מגפת הקורונה, שמספר הנדבקים הוא עשרות אלפים, שמערכת הבריאות עושה הכול כדי לא לקרוס.

יצחק כהן: במה אנחנו עסוקים?

יצחק כהן: עסוקים בדד-ליין, שיגיע בעוד כמה ימים, כשלא יעבור תקציב והכנסת תתפזר, ואנחנו נצא למערכת בחירות נוספת.

יצחק כהן: לא ייאמן.

יצחק כהן: לא ייאמן איך אף אחד פה לא מזדעזע.

יצחק כהן: איך אף אחד לא חושב: לא בשלי היה הסער הזה – או להגיד: לא ידיי שפכו את הדם הזה – במקום שכולנו נתאחד תחת דבר אחד ויחיד: להמשיך את המשילות השלטונית, שממשלת האחדות הזאת תמשיך ותגמור את ימיה, ונביא פתרונות אמיתיים לעם ישראל.

סמי אבו שחאדה: – – –

יצחק כהן: לתושבי ישראל.

סמי אבו שחאדה: – – – אוכלוסייה גדולה.

יצחק כהן: לתושבי ישראל.

סמי אבו שחאדה: – – – תפתרו את זה במשפחה, זה מביך גם אתכם.

יצחק כהן: לא שומע אותך, אחי.

סמי אבו שחאדה: אני אומר: יש לכם בעיה, תפתרו אותה במשפחה.

סמי אבו שחאדה: יש לכם קואליציה גדולה, אדוני.

יצחק כהן: אתה צודק, אתה צודק – – –

סמי אבו שחאדה: אתם מביכים את עצמכם.

יצחק כהן: על זה אני מלין.

יצחק כהן: על זה אני מלין.

סמי אבו שחאדה: אדוני, אתם מביכים את עצמכם.

יצחק כהן: במקום להתעסק בעיקר עוסקים בטפל.

אנטאנס שחאדה: – – –

סמי אבו שחאדה: לא יפה לכם.

יצחק כהן: מי יזכור עוד כמה שנים – – –

סמי אבו שחאדה: תסתכל, תסתכל מה זה.

אופיר אקוניס: זה לא משפחה, על מה אתה מדבר?

יצחק כהן: מי יזכור בעוד כמה שנים – –

סמי אבו שחאדה: חבל, חבל.

יצחק כהן: – – על מה היה הוויכוח.

יצחק כהן: ילדים שואלים על מה התפרקה הממשלה – –

סמי אבו שחאדה: הבטחתם לעם ישראל ישועה.

יצחק כהן: – – על מה התפזרה הכנסת.

יצחק כהן: מי יוכל להסביר להם – –

סמי אבו שחאדה: מה, יש להם את – – –

יצחק כהן: – – על מה ולמה?

יצחק כהן: אגב, בהזמנות זו אני רוצה לשלוח מפה רפואה שלמה לבני גנץ, שעובר ניתוח; כל הבית פה מתאחד לפחות בדבר הזה – שלבני תהיה רפואה שלמה.

יצחק כהן: אדוני היושב-ראש, אם אפשר עוד להציג – ופה אני שוב רוצה לברך את העמדה של האוזר, שבדקה ה-90 הביא את החוק של מניעת התפזרות הכנסת.

יצחק כהן: ככה, בדברי ההסבר בכל אופן, הוא אומר: "מדינת ישראל מתמודדת עם משבר לאומי כתוצאה מהתפרצות והתפשטות נגיף הקורונה – – – המשבר מנוהל על ידי ממשלת אחדות וחירום לאומית שהוקמה בפרט לצורך התמודדות עם השלכות התפרצות המגפה כאמור.

יצחק כהן: מאפייני המשבר והשלכות ארוכות הטווח שלו יצרו אי-ודאות כלכלית מובהקת.

יצחק כהן: על זאת מתווסף אתגר לאומי, שבו ישראל עלולה להתמודד לראשונה בחורף הקרוב" – השם ישמור, אני מקווה שהקדוש ברוך הוא יעזור ויעביר את המגפה מפה – "עם אירוע המשלב התפרצות נגיף הקורונה יחד עם התפרצות נגיף השפעת".

יצחק כהן: אדוני היושב-ראש, "מצב מיוחד וחסר תקדים זה מצריך מסגרת זמנים שונה לשם גיבוש תקציב מדינה מזו הקבועה בחוק-היסוד.

יצחק כהן: על פי סעיף 36א(ב) לחוק-יסוד: הכנסת, בנוסחו הנוכחי, אם תוך שלושה חודשים מיום תחילת שנת הכספים או תוך 100 ימים מיום כינון הממשלה, לפי המאוחר, לא התקבל חוק התקציב, יראו את הכנסת כאילו החליטה על התפזרותה וייערכו בחירות מוקדמות".

יצחק כהן: השם ישמור ויציל.

יצחק כהן: אדוני היושב-ראש, פיזור הכנסת בעת הזו – – –

מיקי לוי: אדוני, עבר הזמן.

יריב לוין: נכון, אמת.

יריב לוין: רק הפריעו לו כל רגע.

יריב לוין: אני אתן לך עוד דקה, ובזה אנא לסיים.

יצחק כהן: אתה עומד לי עם סטופר, מיקי?

יצחק כהן: אתה מפעיל עליי סטופר?

יריב לוין: בבקשה, סגן השר כהן.

יצחק כהן: פיזור הכנסת בעת הזו יפגע פגיעה קשה, של ממש, "באיתנות משקי הבית, ביציבות הכלכלית הישראלית ובאינטרס הציבורי הכולל.

יצחק כהן: על כן, מוצע להרחיב את מסגרת הזמן לקבלת חוק התקציב מיום כינון הממשלה, כפי שקבוע בסעיף האמור, מ-100 ימים ל-200 ימים".

יצחק כהן: הצעה טובה.

יצחק כהן: ואנא מכם, תפסיקו לשפר – פה זה הסיפור של הטיטניק.

יצחק כהן: במקום זה, חפשו דרכים אחרות איך להציל את המדינה; איך להציל את העם הזה, שיושב פה בציון ומחכה למוצא פיכם, מחכה לראות את הפעולות שאתם עושים למענו.

יצחק כהן: באמת לא מעניין אותו.

יצחק כהן: תצאו לרחוב – יש כלל שחז"ל קבעו, "פוק חזי מאי עמא דבר".

יצחק כהן: הכוונה: צאו לשווקים ותראו על מה העם מדבר.

יריב לוין: משפט אחרון.

יצחק כהן: את העם, בלי יוצא מן הכלל, לא מעניין השיח הזה.

יצחק כהן: מעניין אותו דבר אחד, דבר אחד מעניין אותו – מה קורה, מיקי – – –

יריב לוין: משפט אחרון, אדוני סגן השר.

יריב לוין: אין מה לעשות, הזמן נגמר.

יצחק כהן: אדוני, אני מסיים.

יריב לוין: לא.

יריב לוין: אנא, באמת, משפט אחרון.

יצחק כהן: אני מסיים.

יצחק כהן: אז אנא מכם, אחיי, אל תרעו.

יצחק כהן: תצביעו בעד החוק הזה, תתכנסו כולם, נתכנס כולנו לאישור תקציב 2020, ומייד – להכין תקציב 2021, להביא אותו להחלטה ולאישור בחודשים הקרובים, ונצא לדרך, הגיע הזמן.

יצחק כהן: תודה, אדוני היושב-ראש.

יריב לוין: תודה רבה.

יריב לוין: מבקש להתנגד להצעת החוק חבר הכנסת סעיד אלחרומי – מוותר; ביקש חבר הכנסת עפר שלח, חבר הכנסת שלח – מוותר.

יריב לוין: חבר הכנסת גולן, בבקשה.

עפר שלח: – – –

יריב לוין: פניתי אליך, הסתכלת, לא ענית, העברתי את הזכות לחבר הכנסת גולן.

עפר שלח: אמרו לי שאין לי זכות.

יריב לוין: לא, אף אחד לא אמר לך דבר כזה.

יריב לוין: אף אחד לא אמר.

עפר שלח: אז אני מבקש לדבר.

עפר שלח: אמרה לי מזכירת הכנסת – – –

יריב לוין: אני נתתי את הזכות לחבר הכנסת גולן.

עפר שלח: אמרת לי שחבר הכנסת אלחרומי – – –

יריב לוין: רבותיי, נתתי לחבר הכנסת גולן, ואני אאפשר לו להגיע לכאן ולהביע את ההתנגדות.

עפר שלח: יריב, זה לא הוגן.

יריב לוין: חבר הכנסת שלח, אני פניתי אליך, הסתכלת, לא ענית.

יריב לוין: חבר הכנסת גולן הרים יד, ביקש, קיבל, זה הכול.

יריב לוין: בבקשה, חבר הכנסת גולן, הבמה שלך.

יריב לוין: אני לא במקום שאני צריך להתחנן בפני אנשים שיחליטו אם הם רוצים לעלות או לא לעלות.

יריב לוין: הצעתי לך, לא רצית.

עפר שלח: אם היו אומרים לי שאני יכול לדבר, הייתי עולה.

יריב לוין: חבר הכנסת שלח, רק כדי שיהיה ברור: אני נתתי רשות לחבר הכנסת אלחרומי, הוא החליט מסיבותיו, כפי שראית, לוותר.

יריב לוין: פניתי אליך, היססת, לא ענית, ומסרתי את הזכות לחבר הכנסת גולן – –

עפר שלח: לעכב בעשר דקות את הדיון כדי שהמציע יגיע זה בסדר, אבל אם מישהו מהסס, אתה מעביר את זה הלאה.

יריב לוין: – – אף הוא חבר האופוזיציה.

יריב לוין: מותר גם לחבר הכנסת גולן לקבל את ההזדמנות, ואני מאפשר לך, חבר הכנסת גולן, בבקשה.

יאיר גולן: אדוני היושב-ראש, כנסת נכבדה, הצעת החוק הזאת מגוחכת, מגוחכת.

יאיר גולן: הרי אם ראש הממשלה היה רוצה להעביר תקציב, היה עובר תקציב.

יאיר גולן: על מה אנחנו מצביעים פה, בשביל מה צריך את המפלט החוקי הזה?

יאיר גולן: זהו מפלט חוקי, לא דבר שנדרש לא על פי השכל ולא על פי ההיגיון, כאשר ראש הממשלה בכבודו ובעצמו, לו היה רוצה להעביר תקציב, היה מעביר תקציב.

יאיר גולן: בשביל מה אנחנו נדרשים לתת לממשלה את הארכה לגבש תקציב שהוא עד סוף השנה?

יאיר גולן: הרי עד שהתהליכים האלה ייגמרו אנחנו כבר ממילא בסוף השנה, ממילא נצטרך תקציב ל-2021.

יאיר גולן: איזה היגיון יש בזה?

יאיר גולן: הבית הזה לא יכול להרשות לעצמו לתת גושפנקה לדברים שהם נגד השכל הישר, הם נגד המינהל התקין והם נגד טובתה של מדינת ישראל.

יאיר גולן: ממה נפשנו, אנחנו כולנו נבחרנו לשרת את מדינת ישראל ואת עם ישראל ואת אזרחי ישראל.

יאיר גולן: האם בכך שאנחנו נותנים לממשלה נוראה, מנופחת, בזבזנית, שעושה בכספי הציבור מעשה איום ונורא – האם אנחנו צריכים לתת לה יד?

יאיר גולן: עוד ארכה ועוד ארכה, למה זה טוב?

יאיר גולן: רק היום התבשרנו על המספר המדויק של התקנים שניתנו לכל אחד מששת המשרדים המיותרים שהוקמו רק לאחרונה.

יאיר גולן: 33 וחצי למשרד המוזר של מים, השכלה גבוהה והשכלה משלימה.

יאיר גולן: 20.5 תקנים לארבעה משרדים אחרים, ומסכן השר במשרד הביטחון, שמונה בלבד הוא קיבל.

יאיר גולן: כל אחד ואחד מהם – כסף שהיה צריך ללכת לעסקים הקטנים, כסף שהיה צריך ללכת למערכת הבריאות, שמשוועת לתקציב נוסף, כסף שהיה צריך ללכת למערכת החינוך, שלא ברור עוד איך היא פותחת את השנה הקרובה.

יאיר גולן: אז אנחנו צריכים לתת יד למהלך שהוא מהלך מיותר, בזבזני, שכל-כולו נובע מגחמות של בן אדם אחד בלבד.

יאיר גולן: כנסת נכבדה, אני קורא להתנגד להצעת החוק הזאת.

יאיר גולן: או שהממשלה הזאת יודעת להעביר תקציב, ואם היא לא יודעת להעביר תקציב, שתתפזר ותחליף אותה ממשלה טובה יותר.

שלמה קרעי: לך תקים ממשלה עם המשותפת.

יריב לוין: תודה רבה לחבר הכנסת גולן.

יריב לוין: חבר הכנסת האוזר, אתה מבקש להשיב?

יריב לוין: אתה יכול גם משם.

יריב לוין: אתה מוותר.

יריב לוין: אם כן, חברות וחברי הכנסת, נא לשבת.

יריב לוין: אני ממתין לחבר הכנסת גולן כדי שהוא יגיע למקומו.

יריב לוין: נא לשבת כל אחד במקומו.

יריב לוין: חבר הכנסת גולן הגיע.

יריב לוין: אם כך, אנחנו עוברים להצבעה בקריאה הטרומית על הצעת חוק-יסוד: הכנסת (תיקון – התפזרות בשל אי-קבלת חוק התקציב) (הוראת שעה).

יריב לוין: הצבעה.

יריב לוין: הצבעה מס' 1 בעד ההצעה להעביר את הצעת החוק לוועדה – 55 נגד – 40 נמנעים – 1 ההצעה להעביר את הצעת חוק-יסוד: הכנסת (תיקון – התפזרות בשל אי-קבלת חוק התקציב) (הוראת שעה) לוועדת הכספים נתקבלה.

יריב לוין: אם כן, 55 בעד, בצירוף – חבר הכנסת חסיד, לצרף?

יריב לוין: חבר הכנסת ברקת, לצרף אתכם בעד, אני מבין.

יריב לוין: אם כך, 57 בעד, 40 נגד, נמנע אחד.

יריב לוין: אני קובע שהצעת החוק עברה בקריאה הטרומית ותועבר לוועדת הכספים להמשך דיון להכנה לקריאה הראשונה.

יריב לוין: מכאן אנחנו – – –

קריאה: – – –

יריב לוין: חבר הכנסת חסיד, אתה מצביע נגד?

יריב לוין: אני פשוט לא שומע.

יריב לוין: אם זה בעד – ככה, אם זה נגד – ככה.

יריב לוין: מה אתה מצביע?

יריב לוין: נגד.

יריב לוין: אם ככה, אני מתקן את ההצבעה והתוצאות הן כדלקמן: 56 בעד, 41 נגד, נמנע אחד, אבל זה לא משנה את העובדה שההצעה התקבלה בקריאה הטרומית, ותועבר לוועדת הכספים להכנתה לקריאה הראשונה.

יריב לוין: [הצעת חוק פ/172/23; נספחות.

יריב לוין: ]

יריב לוין: מכאן אני עובר להצעה הבאה על סדר-היום – הצעת חוק-יסוד: הממשלה (תיקון – סייג להטלת התפקיד להרכיב ממשלה), של חבר הכנסת יאיר לפיד וקבוצת חברי הכנסת.

יריב לוין: אני מזמין את יושב-ראש האופוזיציה חבר הכנסת לפיד, בבקשה.

יאיר לפיד: אדוני היושב-ראש – – –

יריב לוין: ברשותך.

יריב לוין: השר אלקין, השר שטייניץ וחבר הכנסת גינזבורג, נא לשבת בבקשה.

יריב לוין: השר אלקין, נא לשבת.

יריב לוין: תודה.

יריב לוין: אדוני יושב-ראש האופוזיציה, בבקשה.

יאיר לפיד: אדוני היושב-ראש, כנסת נכבדה, אם אתם רוצים להבין למה הצעת החוק הזאת חיונית, תעשו דבר אחד, לכו תקראו את המכתב שנתניהו שלח אתמול למנדלבליט.

יאיר לפיד: תקראו את הטקסט, לא את הכותרות.

יאיר לפיד: הבן אדם הולך ומתחרפן לנגד עינינו.

יאיר לפיד: ראש מדינה לא שולח מכתב כזה ליועץ המשפטי לממשלה בגלל ציוץ בטוויטר מלפני שנה וחצי.

יאיר לפיד: מי שאחראי לביטחון ולכלכלה של מדינה שלמה לא מתעסק בסוג כזה של דברים.

יאיר לפיד: אנחנו באירוע שהופך להיות מוזר יותר ויותר.

יאיר לפיד: הצעת החוק הזאת, שנכתבה במקור יחד עם בני גנץ וגבי אשכנזי – שכרגע נמלט מהמליאה – לא נועדה להטריד ולא נועדה להטריל.

יאיר לפיד: היא נועדה לוודא שראש ממשלת ישראל עוסק בניהולה של מדינת ישראל, וזה לא מה שקורה כרגע.

שלמה קרעי: היא נועדה להפוך את מדינת ישראל – – –

יאיר לפיד: אנחנו בעיצומו של המשבר הבריאותי והכלכלי הגדול ביותר בתולדות המדינה, והראש של ראש הממשלה במקום אחר.

יאיר לפיד: הוא לא איתנו.

שלמה קרעי: אתה דיקטטור, ואתה לא תהיה – – –

יאיר לפיד: התוצאות בהתאם.

יאיר לפיד: אי-אפשר לנהל את המשבר הזה גרוע יותר ממה שהוא מנהל אותו.

יאיר לפיד: אין דרך, פשוט קריסה.

יאיר לפיד: הוא עומד בטלוויזיה ומדבר; אתה בודק אחר כך את הנתונים – אין קשר.

יאיר לפיד: האיש חי בעולם וירטואלי, שבו מכל העולם מתקשרים אליו ומעריצים אותו.

יאיר לפיד: אנחנו חיים בעולם האמיתי, ובעולם האמיתי יש נתונים ומדדים וביצועים.

יאיר לפיד: הפעם יש לנו למה להשוות.

יאיר לפיד: ישראל בדרך כלל היא מקרה ייחודי, הפעם לא.

יאיר לפיד: הווירוס אותו וירוס בכל מקום, הכלכלה אותה כלכלה בכל מקום, ההבדלים בין מדינה למדינה מושפעים מפקטור אחד, מנתון אחד: מה עושה השלטון, מה עושה ראש הממשלה.

יאיר לפיד: כל הדיבורים לא יעזרו, כל השיווק העצמי האין-סופי לא יעזור.

יאיר לפיד: יש נתונים, יש למה להשוות.

יאיר לפיד: לפי כל המדדים, בהשוואה בין-לאומית נתניהו עושה עבודה איומה.

יאיר לפיד: הוא נכשל לגמרי.

יאיר לפיד: ראש ממשלת ניו זילנד, בת 40, עם תינוקת בבית, עשתה עבודה הרבה יותר טובה ממנו, גם בבריאות, גם בכלכלה.

יאיר לפיד: יש נתונים, אי-אפשר לזייף אותם.

יאיר לפיד: מיצוטאקיס ביוון, מקרון בצרפת, אנגלה מרקל, שתכננה לפרוש למרות שהיא צעירה יותר מנתניהו בחמש שנים – כולם עשו עבודה הרבה יותר טובה ממנו.

שלמה קרעי: יש לך מושג – – –

יאיר לפיד: הורידו את התחלואה, הורידו את האבטלה, החזירו את המשק לפעילות.

יאיר לפיד: הנתונים לא משקרים.

יאיר לפיד: יש כאלה שהצליחו, יש כאלה שנכשלו.

יאיר לפיד: נתניהו נכשל, לא קרא נכון את המפה, לא עשה את הצעדים הדרושים.

יאיר לפיד: הוא לא מרוכז, הראש שלו בדברים אחרים.

יאיר לפיד: כי המנהיגים האלה עשו דבר אחד, הם הלכו לעבוד בזה.

יאיר לפיד: בנו צוותים קטנים ויעילים; נתניהו בנה ממשלה של 36 שרים ו-16 סגני שרים מנותקים לגמרי.

יאיר לפיד: מנהיגי העולם נתנו את הבמה לאנשי המקצוע, לרופאים, לכלכלנים – –

שלמה קרעי: יש לך מושג – – –

יאיר לפיד: – – הוא עשה מסיבות עיתונאים וסיפר לכולם כמה הוא נפלא.

יאיר לפיד: הם איחדו את האזרחים שלהם סביב מטרה משותפת; הוא לא מפסיק להאשים ולהסית ולהתבכיין ולהתקרבן.

יאיר לפיד: 30,000 עסקים כבר נסגרו, האבטלה בישראל – פי שלושה מאשר באירופה, אין תקציב, משרדים ממשלתיים לא מתפקדים.

יאיר לפיד: נתניהו מספר סיפורים בטלוויזיה איך הוא הציל את הכלכלה ב-2003.

יאיר לפיד: אחינו, זה היה לפני 17 שנה.

יאיר לפיד: עוד לא היו סמארטפונים, סדאם חוסיין עוד היה בשלטון.

יאיר לפיד: אנחנו חיים פה ועכשיו.

יאיר לפיד: ופה ועכשיו – –

שלמה קרעי: ומה עם – – –

יאיר לפיד: – – נכשלת לגמרי.

שלמה קרעי: הרסת את הכלכלה ב-2013.

יאיר לפיד: הוצאת כמויות מטורפות של כסף, שזה דווקא בסדר, זה מה שעושים במשבר כזה, אבל לא התנעת את הכלכלה.

יאיר לפיד: הכסף לא הולך למקומות הנכונים, לא נבנתה תוכנית עבודה מסודרת, אין תיאום בין הגופים השונים, אין יד מכוונת מלמעלה.

יאיר לפיד: הישראלים בסדר, יותר מבסדר.

יאיר לפיד: ליד הבית של אימא שלי סגרו את חנות הצעצועים.

יאיר לפיד: 70 שנה היא הייתה שם, משנות השלושים.

יאיר לפיד: אני זוכר אותה מילדות.

יאיר לפיד: משה ונמרה, ככה קוראים לה.

יאיר לפיד: נמרה זיתוני הייתה באה כל בוקר מוקדם לתת אוכל לציפורים.

יאיר לפיד: ביום האחרון של החנות הם שמו שלט: מכירת חיסול, סוגרים בגלל הקורונה.

יאיר לפיד: אז כל השכנים התארגנו והלכו לחנות וקנו את כל המלאי, שיהיה לבעלים עם מה ללכת הביתה.

יאיר לפיד: זה הסיפור הישראלי האמיתי היום.

יאיר לפיד: אנשים מאבדים את העבודה, מאבדים את מפעל החיים.

יאיר לפיד: זה הדבר היחיד שחשוב, בזה צריך לטפל.

יאיר לפיד: ובזה אפשר לטפל.

יאיר לפיד: יש תוכניות עבודה, יש פתרונות, רק אין לנו ממשלה.

יאיר לפיד: העסק לא מתפקד.

יאיר לפיד: נתניהו לא מתפקד.

יאיר לפיד: מתעסק בכל מה שלא חשוב עכשיו.

יאיר לפיד: מתעסק במנדלבליט, מתעסק בתקשורת, מתעסק במפגינים, בעיקר מתעסק במשפט שלו.

יאיר לפיד: כשאתה עומד למשפט על תיקים פליליים חמורים, זה הדבר היחיד שמעניין אותך, לא ללכת לכלא.

יאיר לפיד: זה מטריף את הדעת.

יאיר לפיד: אתה שוכב ער בלילות ומדמיין שאתה נעול בתא בכלא.

יאיר לפיד: אין דבר שלא תעשה כדי שזה לא יקרה, אין דבר שלא תגיד.

יאיר לפיד: אפשר להבין את זה.

יאיר לפיד: רק אי-אפשר לחיות עם התוצאות.

יאיר לפיד: כי התוצאה היא שאנחנו במשבר אחד והוא במשבר אחר.

יאיר לפיד: אנחנו בפרנסה ובבריאות, והוא עסוק בעורכי דין ובניסיון לפרק את המערכת המשפטית.

יאיר לפיד: במקום שהקורונה תהיה האויב שלו, הפרקליטות ובית המשפט והתקשורת הם האויב שלו.

יאיר לפיד: וגם אנחנו האויב שלו, הבניין הזה, מימין ומשמאל.

יאיר לפיד: הוא זה שהשחית את המערכת הפוליטית.

יאיר לפיד: הוא זה שמכר למערכת הפוליטית את התזה שכולם מושחתים וכולם מקולקלים – –

שלמה קרעי: הוא זה שהעם בחר בו להיות ראש ממשלה.

יאיר לפיד: – – אז אידיוט מי שלא משתתף בחגיגה.

יאיר לפיד: כך הוא בנה את הממשלה הזאת, עם אנשים שחושבים שאין ברירה, שמאמינים שאי-אפשר לנצח את השחיתות אז עדיף לשתף איתה פעולה.

יאיר לפיד: זה מה שקרה לכחול לבן.

יאיר לפיד: בגלל זה זה כל כך עצוב.

יאיר לפיד: נתניהו צריך ללכת הביתה, כי בניגוד למה שנדמה לו אזרחי ישראל לא עובדים אצלו, הוא עובד אצלם.

יאיר לפיד: זה מה שנקרא "עובדי מדינה", בגלל זה זה נקרא "עובדי מדינה" – –

שלמה קרעי: אתה יודע מה – – – מה עשית בשביל אזרחי ישראל חוץ מלקשקש?

יאיר לפיד: – – כי אנחנו עובדים אצל אזרחי המדינה.

יאיר לפיד: הם הבוסים שלו, והבוסים שלו לא מרוצים.

יאיר לפיד: אתם יודעים למה המפגינים עומדים מחוץ לבית בבלפור?

יאיר לפיד: לא כי אני שלחתי אותם, לא כי הם שמאלנים.

יאיר לפיד: הם עומדים שם כי שם הבעיה.

יאיר לפיד: הפרנסה שלהם נהרסה בגלל ניהול כושל, אז הם הלכו לבית שבו גר המנהל.

שלמה קרעי: הפרנסה של ירון זליכה?

שלמה קרעי: ירון זליכה מקבל 1.5 מיליון שקל – – –

יאיר לפיד: הם הלכו לבלפור כדי להזכיר לו שזה לא הבית שלו, זה הבית שלהם.

יאיר לפיד: זו לא המדינה שלו, זו המדינה שלהם.

שלמה קרעי: בושה וחרפה.

שלמה קרעי: מסיתים ומדיחים.

יאיר לפיד: בנימין נתניהו עומד למשפט.

יאיר לפיד: זה לא משמח אף אחד, אבל איש אינו עומד מעל החוק.

יאיר לפיד: הסיבה שהחוק מאפשר לו לעמוד למשפט בעודו ראש ממשלה היא פשוטה: המחוקק לא העלה בדעתו שזה עלול לקרות.

יאיר לפיד: האנשים שישבו בבית הזה לפנינו לא העלו בדעתם שמישהו יישפט על עבירות פליליות חמורות ויתעקש להתבצר בבית ראש הממשלה.

יאיר לפיד: הם הניחו שכבודו יחייב אותו להתפטר.

יאיר לפיד: שהאחריות הלאומית תגרום לו להגיד: בנסיבות כאלה כמובן שאני לא יכול לנהל את המדינה.

יאיר לפיד: נתניהו לא עשה את זה.

יאיר לפיד: אין כבוד, אין אחריות, הוא כבר לא באמת מנהל את המדינה.

יאיר לפיד: אף אחד מאיתנו לא חשוב יותר ממדינת ישראל.

יאיר לפיד: אנחנו צריכים ראש ממשלה שיוציא אותנו מהמשבר, לא ראש ממשלה שמטביע אותנו עמוק יותר בתוכו.

יאיר לפיד: אני קורא לכנסת ישראל לאשר את הצעת החוק.

יאיר לפיד: תודה רבה.

יריב לוין: חבר הכנסת לפיד, אני רק רוצה שאלה אחת לשאול אותך.

יריב לוין: אני הקשבתי רוב קשב לדברים.

יריב לוין: אפשר, אתה יודע, להתווכח על התזה, אבל נדמה לי שעולה בבירור, אלא אם כן תתקן אותי, שהחוק הוא פרסונלי והוא רטרואקטיבי.

יריב לוין: שני הדברים האלה עלו מהנאום שלך באופן חד וברור.

יריב לוין: הוא כולו עסק באדם אחד, לא בחוק באופן רחב, והוא כולו נגע לשינוי מצב באופן רטרואקטיבי.

יאיר לפיד: אדוני היושב-ראש, שני דברים יש לי לענות לך על שאלתך.

יריב לוין: אני טועה או לא?

יאיר לפיד: אחד, זה שאם אינני טועה המיקרופון והכיסא הזה לא נועדו לקריאות ביניים.

יריב לוין: לא, אני שואל.

יריב לוין: אני לא מבקר את זה, אני שואל שאלה שאני חושב שהיא ראויה לתשובה.

יאיר לפיד: הדבר השני הוא שכל מה שאמרתי פה חל ויחול – היות שחוקים הם לתמיד – חל ויחול על כל ראש ממשלה ישראלי שיש לו שלושה כתבי אישום פליליים חמורים, מפני שהמוסר, הצדק וההיגיון התפעולי לא מאפשרים לראש ממשלה עם תיקים פליליים חמורים להמשיך להיות ראש ממשלה.

יאיר לפיד: זה לא חל על בן אדם אחד, זה חל על כל מי שיהיה ראש ממשלה שיהיו לו תיקים פליליים חמורים.

יאיר לפיד: ובוא נתפלל, אתה ואני יחד, שלא יהיו מקרים כאלה.

יאיר לפיד: האם עניתי לשאלתו של אדוני?

יריב לוין: אני מוכרח לומר שאותי זה לא ממש שכנע, אבל אתה יודע, הציבור ישפוט.

יריב לוין: תודה רבה.

יאיר לפיד: בהחלט.

יאיר לפיד: בשביל זה אנחנו עובדיו.

יאיר לפיד: תודה רבה.

קריאה: – – –

יריב לוין: אבל זה פרסונלי.

מיקי לוי: או.

מיקי לוי: ראש הממשלה הגיע.

יריב לוין: בשם הממשלה ישיב ראש הממשלה בנימין נתניהו, בבקשה.

בנימין נתניהו: אדוני היושב-ראש, חברי הכנסת, לפני הכול אני מבקש למסור רפואה שלמה לשר הביטחון בני גנץ, שעבר עכשיו בהצלחה, נמסרנו, ניתוח בגבו.

מיקי לוי: ראש הממשלה הרזרבי.

בנימין נתניהו: בשם כולנו אני מאחל לבני החלמה מהירה ובריאות איתנה.

בנימין נתניהו: אני עכשיו מגיע לכנסת מהמפעל גילרו.

בנימין נתניהו: זה מפעל למוצרי מזון בבית שמש.

בנימין נתניהו: ופלים.

בנימין נתניהו: ופלים של גלידות.

בנימין נתניהו: המפעל הזה, שמבוסס על ידע ישראלי, מייצא ל-50 מדינות – אז אתם מבינים שהם יודעים משהו.

בנימין נתניהו: הוא אמר לי את הדבר הבא, אבי גלברד: אנחנו קיבלנו מכם עזרה בלתי רגילה: פטור מארנונה, ועכשיו אנחנו עומדים לקבל תמריץ של 100,000 שקל.

בנימין נתניהו: אני בתעסוקה מלאה.

בנימין נתניהו: הבאתי עכשיו עוד שמונה עובדים, ואני אגייס עוד עובדים.

מיקי לוי: 900,000 מובטלים.

מיקי לוי: 900,000.

בנימין נתניהו: שר האוצר ואני עובדים בלי סוף, בלי הפסקה על שתי המשימות המרכזיות שלנו: הבריאות והכלכלה.

בנימין נתניהו: וכמובן, במקביל איננו מסיחים את דעתנו אפילו לרגע אחד מאתגרי הביטחון.

בנימין נתניהו: מי שפוגע בנו יספוג, וכבר סופג, מנה אחת אפיים.

בנימין נתניהו: אנחנו פועלים לשמור על הביטחון, על החיים, על הבריאות ועל הפרנסה של אזרחי ישראל – –

עופר כסיף: שלך.

עופר כסיף: לא של הציבור.

עופר כסיף: שלך.

עופר כסיף: רק שלך.

דוד אמסלם: תן לנו לשמוע – – –

בנימין נתניהו: – – אבל דווקא כאן בכנסת – –

עופר כסיף: אין מה לשמוע – – –

בנימין נתניהו: – – היכל הדמוקרטיה הישראלית – – –

קריאות: – – –

דוד אמסלם: תן לנו לשמוע.

עופר כסיף: – – –

יריב לוין: חבר הכנסת כסיף.

יריב לוין: חבר הכנסת כסיף, חשבתי שבדמוקרטיה לכל אחד מותר לומר את אשר על ליבו.

דוד אמסלם: מה פתאום.

קריאות: – – –

יריב לוין: אנא, תכבד גם את זכותו של ראש הממשלה.

עופר כסיף: אני לא מכבד שקרנים, אני לא מכבד שקרנים.

יריב לוין: חבר הכנסת כסיף, אנא, תכבד גם את זכותו של ראש הממשלה.

בנימין נתניהו: אבל דווקא כאן בכנסת, במה שאמור לייצג, ולהיות היכל הדמוקרטיה הישראלית, אנחנו עדים היום לעוד פרק מאוס במסכת בלתי נגמרת מצד מי שרוממות הדמוקרטיה בגרונם וחרב לעריפת הדמוקרטיה בידם.

קריאות: – – –

מיקי לוי: זה רק אתה.

מיקי לוי: זה רק אתה – – –

בנימין נתניהו: אני עומד פה כראש ממשלת ישראל – – –

יריב לוין: חבר הכנסת לוי, תודה רבה.

יוראי להב-הרצנו: – – –

בנימין נתניהו: חבר הכנסת להב הרצנו, דיבר קודם חבר הכנסת לפיד – לא הפריעו לו, נתנו לו לומר את דבריו.

קטי קטרין שטרית: כי זה השמאל – – – לא יודע להקשיב.

יריב לוין: תודה.

יריב לוין: ראש הממשלה לא צריך עזרה.

בנימין נתניהו: דווקא מוכן לקבל עזרה, אדוני היושב-ראש.

בנימין נתניהו: אם לא הפריעו ללפיד לא יפריעו גם לראש הממשלה.

בנימין נתניהו: ואנא, דאג לזה.

יאיר לפיד: – – – הפריעו, הפריעו.

בנימין נתניהו: אני עומד פה כראש ממשלת ישראל בתוקף בחירת העם, בזכות רצון העם.

קריאות: – – –

תמר זנדברג: אין לך רוב – – –

יריב לוין: חברת הכנסת זנדברג, מספיק.

יריב לוין: מספיק.

מיקי לוי: – – – אין לך רוב.

מאי גולן: – – –

יריב לוין: חברת הכנסת גולן, אני מבקש ממך לשבת.

ניצן הורוביץ: אין לך רוב, אין לך רוב.

יריב לוין: חבר הכנסת הורוביץ, תודה רבה.

יריב לוין: תאפשרו לו לדבר.

יריב לוין: אני באמת מתפלא עליכם.

דוד אמסלם: למה אתה מתפלא?

יריב לוין: יש לאדם זכות לומר שני משפטים רצוף.

דוד אמסלם: למה אתה מתפלא?

דוד אמסלם: כל הזמן מפריעים לו, אדוני היושב-ראש.

טלי פלוסקוב: – – –

יריב לוין: חברת הכנסת פלוסקוב, תודה רבה.

בנימין נתניהו: ציבור עצום, חסר תקדים בגודלו, נתן בי את אמונו בבחירות האחרונות.

עופר כסיף: שקר וכזב, שקר וכזב.

יריב לוין: חבר הכנסת כסיף, מספיק.

אוסאמה סעדי: – – – שלוש מערכות בחירות – – –

יריב לוין: חבר הכנסת סעדי.

אוסאמה סעדי: – – – באיזה ביטחון אתה אומר?

יריב לוין: חבר הכנסת סעדי, תודה.

אוסאמה סעדי: עוד ביטחון כזה וגמרנו.

יריב לוין: תודה.

יריב לוין: נרשמת בפרוטוקול.

יריב לוין: תודה רבה.

יריב לוין: בבקשה.

בנימין נתניהו: ציבור עצום בגודלו הצביע בפתק – – –

תמר זנדברג: – – –

אמיר אוחנה: – – –

יריב לוין: חברת הכנסת זנדברג.

יריב לוין: השר אוחנה, תודה.

תמר זנדברג: – – –

יריב לוין: חברת הכנסת זנדברג, מספיק.

מאי גולן: – – –

אופיר כץ: – – –

יריב לוין: חברת הכנסת גולן, חבר הכנסת כץ.

יריב לוין: חברת הכנסת מאי גולן, אני קורא אותך לסדר פעם ראשונה.

יריב לוין: את לא שומעת אפילו.

יריב לוין: תשבי ואל תקומי.

יריב לוין: חבר הכנסת אופיר כץ, שב, בבקשה.

יריב לוין: מספיק.

יבגני סובה: יש פה ויכוח – – – אדוני היושב-ראש.

יריב לוין: מספיק, מספיק.

יריב לוין: חבר הכנסת סובה, תודה לך.

יריב לוין: גם אתה כבר הוזכרת.

יריב לוין: הכול בסדר.

יריב לוין: אדוני ראש הממשלה, בבקשה.

בנימין נתניהו: אני אגיד את זה עוד פעם, ולא תוכלו לעצור את האמת:

בנימין נתניהו: ציבור עצום הצביע בפתק – למעלה ממיליון אזרחים הצביעו בפתק שעליו היה כתוב:

בנימין נתניהו: הליכוד בראשות בנימין נתניהו.

יריב לוין: לראשות הממשלה, אגב.

בנימין נתניהו: לראשות הממשלה, נכון.

בנימין נתניהו: כך נכתב בפתק ההצבעה.

קריאות: – – –

בנימין נתניהו: והליכוד בראשותי קיבל יותר קולות מכל מפלגה אחרת בתולדות ישראל.

סמי אבו שחאדה: – – –

יריב לוין: חבר הכנסת אבו שחאדה, תודה.

יריב לוין: תנו לו.

יריב לוין: מכובדיי חברי האופוזיציה, זה המסר שאתם רוצים להעביר, שסותמים פיות, שלא מאפשרים לבן אדם לדבר?

יריב לוין: מספיק.

סמי אבו שחאדה: – – –

קריאות: – – –

יריב לוין: חבר הכנסת אבו שחאדה, מספיק.

יריב לוין: מספיק כבר.

יריב לוין: אי-אפשר לנאום מעל הדוכן הזה על דמוקרטיה, וכשעומד ראש ממשלה לא לתת לו להגיד משפט.

עופר כסיף: אז שלא ישקר – – – משקר?

יריב לוין: גמרנו.

יריב לוין: גמרנו.

יריב לוין: תם פרק קריאות הביניים.

יריב לוין: תאפשרו לו להשלים את דבריו.

שלמה קרעי: – – – זה בדיוק החוק שלהם – – – לסתום פיות.

יריב לוין: בבקשה, אדוני ראש הממשלה.

בנימין נתניהו: הינה באים יאיר לפיד ואיימן עודה, והם רוצים לפגוע ברצון העם, כפי שקורה במשטרים רודניים.

עופר כסיף: – – –

בנימין נתניהו: הרי הצעת החוק הזאת, הצעת החוק הפרסונלית הזאת – –

קטי קטרין שטרית: – – –

בנימין נתניהו: – – היא עיוות מוחלט של הדמוקרטיה.

יריב לוין: מספיק עם הקריאות האלה, חברת הכנסת שטרית, מספיק כבר.

יריב לוין: מספיק.

קטי קטרין שטרית: – – –

יריב לוין: מספיק.

יריב לוין: מספיק כבר.

יריב לוין: את מפריעה לראש הממשלה.

יריב לוין: מספיק.

בנימין נתניהו: איפה מעבירים חוקים כאלה?

בנימין נתניהו: אני רוצה לשאול אתכם: איפה מעבירים חוקים כאלה לסיכול מועמדות?

בנימין נתניהו: לסיכול ממוקד של נבחרי ציבור?

מיקי לוי: – – –

יריב לוין: חבר הכנסת לוי, אני קורא אותך לסדר פעם ראשונה.

מיקי לוי: – – –

יריב לוין: חבר הכנסת לוי, אני קורא אותך לסדר פעם שנייה.

מיקי לוי: – – –

יריב לוין: חבר הכנסת לוי.

מיקי לוי: – – –

יריב לוין: חבר הכנסת לוי, מספיק כבר.

יוראי להב-הרצנו: – – –

יריב לוין: חבר הכנסת להב הרצנו, מספיק.

יריב לוין: גם לראש ממשלת ישראל מותר לדבר בכנסת, מספיק כבר.

בנימין נתניהו: מה אתה חושב, חבר הכנסת לוי, שתוכל להסתיר את העובדה, שהמקום היחיד בעולם שבו מעבירים חוקים כאלה לסיכול מועמדים או נבחרי ציבור הוא בדיקטטורות החשוכות ביותר?

קריאה: – – –

בנימין נתניהו: זה קורה במדינות כמו איראן וצפון קוריאה.

קריאה: – – –

בנימין נתניהו: באיראן.

בנימין נתניהו: חבר הכנסת לוי, זה בשבילך.

בנימין נתניהו: באיראן.

מיקי לוי: – – – בשבילי – – –

בנימין נתניהו: באיראן יכולה מועצת שומרי החוקה – שמעתם?

בנימין נתניהו: מועצת שומרי החוקה, כן – לפסול כל מועמד, והם עושים זאת בשקיקה, בשיטתיות.

בנימין נתניהו: בכל פעם שיש מועמד שיכול לסכן את שלטון האייתוללות, מורידים אותו, ואז יש בחירות דמוקרטיות למופת, רק שניקו את הרשימה מאלה שיכולים באמת לייצג את שלטון הרוב, או את רצון הרוב.

בנימין נתניהו: זאת הדמוקרטיה האיראנית.

מיקי לוי: פה זה לא איראן – – – לאיראן.

בנימין נתניהו: מצד שני, אני רוצה לדבר על דמוקרטיה שהתמוטטה, רפובליקת ויימאר, שהתמוטטה בשנות השלושים – –

עופר כסיף: אתה אמרת – – –

בנימין נתניהו: – – וכשהיא קמה מחדש, אחרי הרודנות הנוראה ביותר – – –

יריב לוין: חבר הכנסת כסיף, אני קורא אותך לסדר בפעם הראשונה.

יריב לוין: מספיק.

בנימין נתניהו: תקרא לסדר גם בפעם השנייה, זה חשוב.

בנימין נתניהו: זה לא יעזור להם, אני רוצה להגיד את האמת פה.

בנימין נתניהו: כשהרפובליקה הזאת, שחוסלה, קמה מחדש – –

קריאה: – – –

בנימין נתניהו: – – היא אמרה: אנחנו חייבים להגן על הזכות הבסיסית בדמוקרטיה, שהיא לא רק הזכות לבחור, היא הזכות להיבחר, ולכן בגרמניה, שהיא דמוקרטיה למופת, אי-אפשר אפילו לחקור חבר פרלמנט.

ניצן הורוביץ: אתה נותן שוחד.

בנימין נתניהו: אי-אפשר להביא, צריך להביא את המליאה, ולקבל אישור לחקור חבר פרלמנט.

בנימין נתניהו: מדוע?

תמר זנדברג: – – –

בנימין נתניהו: מפני שהם מבינים שם, כמו בדמוקרטיות רבות, שבעלי עניין – כולל בעלי תפקידים – עלולים לנסות לחולל הפיכה שלטונית באמצעים פסולים: בהאשמות משפטיות, בהמצאת תיקים, בהדחת עדים, בסילוק שרירותי של פוליטיקאים יריבים.

בנימין נתניהו: אז אצלנו יש מי שרוצים לעבור מתפירת תיקים לתפירת חוקים.

בנימין נתניהו: תתביישו לכם.

יוראי להב-הרצנו: תתבייש אתה.

בנימין נתניהו: יאיר לפיד – – –

קריאה: – – –

מאי גולן: רק אתה יכול להגיד – – –

בנימין נתניהו: יאיר לפיד, 1,000 מסכות לא יצליחו לכסות את הדיקטטורה שלך.

בנימין נתניהו: אתה והשותף שלך, איימן עודה, לא יכולים לנצח אותנו בקלפי, אז ביד אחת אתם מארגנים ומעודדים הפגנות שמאל, וביד השנייה אתם מביאים חוק איראני לכנסת – –

מיקי לוי: בושה איך שאתה מדבר.

מיקי לוי: אפס מנהיגות.

בנימין נתניהו: – – במטרה לפסול אותי מלהיבחר לראשות הממשלה.

קריאה: – – –

בנימין נתניהו: ועוד לא דיברנו, עוד לא דיברנו, על חזקת – עוד לא דיברנו על דבר אחר.

בנימין נתניהו: הבאתי – – –

אלי אבידר: – – – על חזקת האשמה.

בנימין נתניהו: לא, לא, משהו יותר טוב.

אלי אבידר: השיער סומר.

בנימין נתניהו: עוד לא דיברנו – – –

מירי רגב: – – – על חזקת הצביעות.

בנימין נתניהו: תראה, אתה לא תוכל לקבל ממני מחמאות כל פעם, אתה צריך לעבוד יותר קשה בשביל זה.

קריאה: אלי, תתבייש.

מירי רגב: – – – תתבייש לך.

מירי רגב: קיפי, קיפי, קיפי.

קריאה: בושה, תתבייש.

יריב לוין: חברי הכנסת, תודה רבה.

אלי אבידר: אתם צריכים לעזור לו – – – זה לא נראה טוב שאתם לא עוזרים לו – – –

יריב לוין: תודה רבה.

יריב לוין: תודה רבה, נא לשבת.

יריב לוין: סגן השר מולא, נא לשבת.

יריב לוין: סגן השר מולא, תודה רבה.

יריב לוין: חבר הכנסת אבידר, הכול בסדר, שמך נזכר.

יריב לוין: בבקשה.

מירי רגב: לא, יושב-ראש הכנסת, כשהוא עשה ככה, הוא התכוון לקיפי, לעצמו.

יריב לוין: השרה רגב, תודה רבה, נא לשבת.

יריב לוין: תודה רבה.

מירי רגב: התכוונת לעצמך, אה, קיפי?

אלי אבידר: זה ככה – – –

מירי רגב: קיפי, קיפי.

יריב לוין: אדוני ראש הממשלה, בבקשה.

פטין מולא: – – –

מאי גולן: – – – תתבייש.

קטי קטרין שטרית: לא יפה.

קריאה: לא יפה.

בנימין נתניהו: יאיר לפיד, אני מצטט מידיעה בעיתון הארץ ב-6 במאי 2004 שבה מצוטט שר המשפטים אז באומרו: "הצעת החוק הזו היא אנטי-דמוקרטית בעליל ומסכנת את שלטון החוק בישראל – –

ניצן הורוביץ: גם לקחת שוחד מסכן את שלטון החוק.

בנימין נתניהו: – – והיא נועדה לנצל קוניוקטורה פוליטית רגעית".

ניצן הורוביץ: – – – גם מסכן את שלטון החוק.

בנימין נתניהו: בדקתי בדברי הכנסת, והציטוט המדויק הוא: זהו "חוק אנטי-דמוקרטי באופן קיצוני ביותר, מתאים רק למפלגות שמאל וימין מן הסוג הדיקטטורי" – כן?

בנימין נתניהו: לא הייתי הראשון לומר זאת על הצעת החוק שלך, יאיר לפיד.

בנימין נתניהו: מי שאמר את זה ראשון זה אביך, זיכרונו לברכה, שר המשפטים דאז טומי לפיד.

בנימין נתניהו: מכל האנשים דווקא אתה צריך להביא ולקדם את החוק הרודני הזה?

בנימין נתניהו: הינה מה שעוד אמר.

בנימין נתניהו: אמר טומי לפיד: אתה לא רוצה להפקיר בידי היועץ המשפטי לממשלה "את הסמכות הבלעדית והמוחלטת לפיטורו של ראש ממשלה ולסילוקה של ממשלה".

בנימין נתניהו: איך אתה עושה דבר כזה?

מיקי לוי: בית המשפט – לא היועץ, בית המשפט.

יריב לוין: חבר הכנסת לוי, אני קורא אותך לסדר בפעם השלישית, נא לצאת.

יריב לוין: חבל, חבל שאתה מאלץ אותי, נא לצאת.

מירי רגב: אז תמתין לבית המשפט, מה אתה רוצה, תמתין לבית המשפט.

מירי רגב: אתה בעצמך לא מבין מה אתה אומר.

יריב לוין: נא לצאת, חבר הכנסת לוי.

יריב לוין: נא לצאת, חבר הכנסת לוי.

יריב לוין: תודה רבה.

יריב לוין: חבר הכנסת לוי, נא לצאת.

יריב לוין: תודה רבה, נא לצאת.

יריב לוין: (חבר הכנסת מיקי לוי יוצא מאולם המליאה.

יריב לוין: )

אלי אבידר: מיקי, אתה יוצא – אנחנו נכנסים למשמרת, אין ברירה.

בנימין נתניהו: ועוד לא דיברתי, יאיר לפיד, על חזקת החפות, שאתה והגייסות שלך בתקשורת דורסים בוקר וערב.

בנימין נתניהו: ההתנשאות שלכם על בוחרי הימין, על מצביעי הליכוד, היא בלתי נסלחת.

בנימין נתניהו: אצלך הכול פייק.

בנימין נתניהו: בפעם שעברה הסברת לנו שראש ממשלה לא צריך לדעת הכול על הכול, אבל אני אומר לך שהוא צריך לדעת הרבה על הרבה.

בנימין נתניהו: ואתה יודע מעט על כמעט על לא כלום.

מירי רגב: – – –

בנימין נתניהו: ואתה כל הזמן מתחזה.

יריב לוין: השרה רגב, באמת, מה זה?

בנימין נתניהו: כל הזמן אתה מתחזה.

בנימין נתניהו: אתה מתחזה – – –

יוראי להב-הרצנו: אתה הכי טוב, ביבי, אתה הכי טוב – – –

בנימין נתניהו: אתה מתחזה להיות – – –

קריאות: – – –

יריב לוין: חבר הכנסת להב הרצנו, די, מספיק.

יריב לוין: מספיק.

יאיר לפיד: חברים, לא להפריע לראש הממשלה, זה מעניין.

בנימין נתניהו: אתה כל הזמן מתחזה – בלי תעודת בגרות, בלי תואר ראשון, ניסית להשיג פייק דוקטורט.

בנימין נתניהו: נסוגות מזה כשנחשפת, ד"ר לפיד.

בנימין נתניהו: ואתה מתחזה גם להיות דמוקרטור, אבל אתה דמוקטטור, עם חוקה שכתבת לעצמך, עם חברי מפלגה שרק אתה בוחר, עם מינוי קבע בראש יש עתיד עד קץ כל הדורות.

בנימין נתניהו: אתה פייק דמוקרטיה, ד"ר לפיד ומיסטר דיקטטורה.

בנימין נתניהו: האחרונה במפלגה שלך שהעזה לומר לך את האמת, חברת הכנסת עדי קול, סולקה מהמפלגה.

בנימין נתניהו: הדמוקטטור הגדול.

בנימין נתניהו: ואצלנו בליכוד, אני יכול להגיד לך, אצלנו בליכוד יש דמוקרטיה אמיתית.

בנימין נתניהו: אנשים אומרים את דעתם, חולקים על דעתם ואחר כך הולכים להצבעה אמיתית – עם רבבות, עשרות אלפי מצביעים.

בנימין נתניהו: לפעמים למעלה מ-100,000 איש.

יוראי להב-הרצנו: – – –

בנימין נתניהו: אז אני רוצה – – –

יריב לוין: חבר הכנסת להב הרצנו, מה עובר עליך?

יריב לוין: די.

בנימין נתניהו: שירות ליו"ר האופוזיציה, אני רוצה לתת לך שיעור קטן בהיסטוריה של הדמוקרטיה ובהתפתחות של ההשקפה המעוותת שאביך כל כך הוקיע ואתה מנסה לקדם.

קריאה: – – –

בנימין נתניהו: דמוקרטיה היא החופש לבחור ולהיבחר; דמוקרטיה היא בחירת הרוב, דמוקרטיה היא הכרעת הרוב; דמוקרטיה היא איזונים ובלמים בין שלוש הרשויות; דמוקרטיה היא הגנה על חזקת החפות – –

קריאה: – – –

בנימין נתניהו: – – ולכן כמעט בכל המדינות בעולם, פתיחת חקירה או אפילו הגשת כתב אישום אינם מהווים עילה מחייבת לא לסיום כהונתו, לא להשעייתו וגם לא לצמצום סמכויותיו של ראש הממשלה.

בנימין נתניהו: כך קורה בבריטניה, כך קורה בקנדה, ביוון, ערש הדמוקרטיה, באיטליה, בגרמניה.

בנימין נתניהו: מה שאתה מנסה לעשות כרגע, זה להשחית – להשחית את הדמוקרטיה.

בנימין נתניהו: ואני אגיד לך מאיפה זה בא, אתה נשען על יסודות מסוימים, שאני רוצה לנסות להבהיר אותם, כן?

אלי אבידר: אדוני מדבר יותר מעשר דקות – – –

בנימין נתניהו: זה הכול התחיל – – –

אלי אבידר: אנחנו מוכנים – – – אבל לא יותר מזה.

בנימין נתניהו: לעומת התעמולה האין-סופית של שעות שידור, שבועות שידור, חודשי שידור ושנות שידור.

בנימין נתניהו: אולי גם אתה תלמד משהו בעשר דקות הללו.

אלי אבידר: אבל לא יותר מזה.

יריב לוין: אתה לא אפשרת לו לומר משפט אחד שלם.

יריב לוין: כמה חוצפה יכולה להיות, חבר הכנסת אבידר?

יריב לוין: כמה חוצפה, כמה חוצפה?

אלי אבידר: – – – מה זה חוצפה?

יריב לוין: משפט אחד שלם.

יריב לוין: יש 12 דקות לדבר שישמעו אותו.

אלי אבידר: יותר מעשר דקות הוא מדבר.

יריב לוין: חבר הכנסת אבידר, הוא לא מצליח לומר משפט אחד שלם בלי הפרעות, כאילו שלא היית כאן.

אלי אבידר: אם הוא רוצה, תעשה לו – – –

יריב לוין: תודה לך, שב, שמענו.

אלי אבידר: אני יושב – –

יריב לוין: תודה רבה.

אלי אבידר: – – יותר מעשר דקות.

יריב לוין: שמענו, תודה רבה.

יריב לוין: שמענו.

יוראי להב-הרצנו: מדהים לראות כמה לפיד מלחיץ אותך, ביבי.

יריב לוין: חבר הכנסת להב הרצנו, מה אתה רוצה, שאני אוציא אותך?

יריב לוין: מה, הינה, הוכחת.

יריב לוין: הינה, אני מודיע: חבר הכנסת לפיד, במקום הראשון בקריאת קריאות ביניים בסיעתך – חבר כנסת להב הרצנו.

יריב לוין: הודעתי.

יריב לוין: עכשיו זה ייפסק?

יריב לוין: מספיק כבר.

קריאות: – – –

יריב לוין: אל תכעסו עליי, חברי הסיעה האחרים.

יוראי להב-הרצנו: – – – הוא מדבר שקר, אני אגיב לו.

יריב לוין: חבר הכנסת להב הרצנו, הוא יאמר מה שהוא רוצה.

יריב לוין: זכותו לדבר.

יוראי להב-הרצנו: גם לי יש זכות – – –

יריב לוין: תפנים, יש דבר כזה, יש דבר מדהים כזה: חופש הביטוי.

יריב לוין: אדם יכול לעמוד ולומר מה שהוא חושב גם אם אתה חושב אחרת, ואתה לא תפריע לו.

יוראי להב-הרצנו: – – –

יריב לוין: לא תפריע לו.

יריב לוין: אתה תשמע אותו ותיתן לו לומר את דברו.

יריב לוין: זה דבר מדהים.

עופר כסיף: זה דבר מדהים – – –

יריב לוין: תודה.

יריב לוין: תודה, חבר הכנסת כסיף, גם אתה.

יריב לוין: לא יזיק.

יריב לוין: נותן לנו פה הרצאות.

יריב לוין: תאפשר לאדם את חופש הביטוי האלמנטרי לומר את מה שהוא חושב, גם אם זה שונה ממה שאתה חושב.

עופר כסיף: לא שונה.

עופר כסיף: שקר.

עופר כסיף: שקר – – –

יריב לוין: מה לעשות?

עופר כסיף: – – –

יריב לוין: תחשוב על זה מה שאתה רוצה.

יריב לוין: זכותו לדבר.

אלי אבידר: אדוני, לא הפעלת שעון.

יריב לוין: תודה.

אלי אבידר: לא הפעלת שעון.

יריב לוין: כמובן, השיעור בדמוקרטיה נגמר.

יריב לוין: עכשיו תאפשרו לראש הממשלה לומר את דברו.

אלי אבידר: אדוני, אדוני, אדוני, לא הפעלת את השעון – – –

יריב לוין: תודה רבה.

יריב לוין: חבר הכנסת אבידר, שמעתי.

יריב לוין: אדוני ראש הממשלה, בבקשה.

אלי אבידר: לא הפעלת שעון.

אלי אבידר: תפעיל עכשיו – – –

יריב לוין: אדוני ראש הממשלה, בבקשה.

בנימין נתניהו: העיוות של המושג של הדמוקרטיה שאנחנו שומעים כאן היום, מקורו ביום מר לפני 2,500 שנה באתונה.

בנימין נתניהו: אדם מאוד מוכשר, בן 28, ראה את המורה האהוב שלו נידון למוות על ידי האספה האתונאית.

בנימין נתניהו: היום אנחנו יודעים, אם בוחנים את המקורות, שהאתונאים עשו הכול כדי למנוע מסוקרטס לשתות את כוס הרעל, אבל הוא רצה לשתות, והוא שתה.

בנימין נתניהו: הוא מתריס פר אקסלנס – אולי המתריס הגדול ביותר בהיסטוריה – והוא ידע שהוא יזכה לאלמותיות אם הוא ישתה את הרעל.

בנימין נתניהו: אבל עבור אפלטון תלמידו זה היה אסון בלתי נתפס, והוא אמר את הדבר הבא: אנחנו יכולים להרשות לעצמנו שהשלטון יהיה בידי האספסוף?

בנימין נתניהו: אנחנו יכולים להרשות לעצמנו שהם יכריעו את גורל המדינה?

קריאה: מי האספסוף?

בנימין נתניהו: אנחנו צריכים שיטת שלטון אחרת.

בנימין נתניהו: ושיטת השלטון האחרת היא שיטה שהמלך יהיה הפילוסוף, הפילוסוף יהיה מלך.

בנימין נתניהו: ומי הפילוסוף, כמובן?

בנימין נתניהו: אתם יודעים: אפלטון.

בנימין נתניהו: אבל הרי הוא לא יכול למשול לבד, ולכן הוא ימנה 300 – אני אגיד את המילה באנגלית – Guardians, או בעברית: 300 שומרי סף.

בנימין נתניהו: ומה יקרה אחרי שיעברו אלה מן העולם?

בנימין נתניהו: הם ימנו לפני כן עוד 300 שומרי סף.

קריאה: – – –

בנימין נתניהו: והשיטה הזאת, האפלטונית, בזמן החדש היא הייתה המרשם לדיקטטורות הנוראות ביותר, לפוליטביורו הנורא ביותר, שבעצם עשק, רמס, דרס כל הרעיון של דמוקרטיה, גם דמוקרטיה לא שלמה ופגומה כמו הדמוקרטיה האתונאית.

בנימין נתניהו: הרעיון הזה, הרעיון האפלטוני הזה, המודל האפלטוני הזה, חי במשך ימי הביניים וחוסל סופית עם עליית תנועת ההשכלה והדמוקרטיה המודרנית.

בנימין נתניהו: ומה שאמרו שם מניחי היסודות של הדמוקרטיה המודרנית הוא שלא המלך הפילוסוף – –

אלי אבידר: אני יכול להציע לך – – –

בנימין נתניהו: – – לא האנשים המורמים מעם הם השולטים.

בנימין נתניהו: אמרו את זה אנשים שבאמת היו מורמים מעם.

בנימין נתניהו: אמרו את זה אלכסנדר המילטון וג'ורג' וושינגטון ותומס ג'פרסון ואחרים, וולטר.

בנימין נתניהו: ואמרו את זה –מדיסון – אמרו את זה, כן, אמרו את זה: זה לא חשוב כמה אנחנו מוסריים, נעלים, משכילים ומוצלחים; לא אנחנו קובעים מי ימשול.

בנימין נתניהו: העם קובע מי ימשול, העם והעם בלבד.

אלי אבידר: – – –

בנימין נתניהו: העם קובע את החוקים, והעם ישנה את החוקים, והעם קובע גם את השופטים והעם גם ישנה את השופטים.

אלי אבידר: – – – העם לא – – –

בנימין נתניהו: ויהיו איזון ובלמים, איזונים ובלמים בין שלוש הרשויות הללו.

בנימין נתניהו: זה הרעיון המרכזי, הרעיון המרכזי של הדמוקרטיה.

בנימין נתניהו: לא נותנים את הכוח בידי שומרי הסף – –

קריאות: – – –

בנימין נתניהו: – – נותנים את הכוח בידי הפרלמנט, שמאוזן על ידי בית המשפט ועל ידי הממשלה.

בנימין נתניהו: כל אחד מאזן את השני, כל אחד תוחם את סמכויותיו של השני והשלישי.

בנימין נתניהו: זאת הדמוקרטיה.

בנימין נתניהו: מה אתם אומרים פה?

עופר כסיף: – – –

בנימין נתניהו: אתם אומרים פה – בניגוד למה שאמר אביך – אתם אומרים פה: לא, מי שיקבע מי ימשול זה לא העם, לא בבחירות חופשיות; אנחנו יכולים לעשות הפיכה שלטונית, משום שאם מחליטים להעמיד מישהו לדין – לא על עבירות בחוקים קיימים; אפשר להמציא חוקים, חוקים חדשים שלא היו בספר החוקים של אף דמוקרטיה – –

יבגני סובה: אדוני ראש הממשלה, אתה הצבעת בעד החוק – – –

בנימין נתניהו: – – זה בסדר.

בנימין נתניהו: אבל זה לא בסדר, זה לא בסדר.

קריאות: – – –

בנימין נתניהו: ואני מציע לך, חבר הכנסת לפיד, אני מציע לך, טול קורה מבין עיניך.

יריב לוין: חבר הכנסת סובה, תודה רבה.

יבגני סובה: אותו חוק בדיוק.

יבגני סובה: אותו חוק שהצבעת – – –

יריב לוין: יבגני סובה, לא שומעים אפילו מה אתה אומר.

אלי אבידר: אדוני היושב-ראש – – –

יבגני סובה: אותו חוק – – –

יריב לוין: מיותר לגמרי.

יריב לוין: תאמין, אבידר צועק מספיק חזק, עוד שומעים.

יריב לוין: לא שומעים אותך.

יריב לוין: אז בשביל מה להתאמץ?

יריב לוין: תודה.

יבגני סובה: אז אני אחזור על עצמי – – –

יריב לוין: לא צריך.

יריב לוין: תודה רבה.

יריב לוין: חבר הכנסת סובה, תודה רבה.

יריב לוין: חבר הכנסת סובה, הכול בסדר.

יריב לוין: תודה.

אלי אבידר: – – –

יריב לוין: תודה.

יריב לוין: חבר הכנסת אבידר, אני הזכרתי אותך כבר ארבע פעמים.

יריב לוין: הכול בסדר.

יריב לוין: תודה רבה.

בנימין נתניהו: ד"ר לפיד – –

יבגני סובה: – – –

בנימין נתניהו: – – אני מציע לך, טול קורה מבין עיניך.

בנימין נתניהו: תפסיק לפעול לחיסול הדמוקרטיה.

בנימין נתניהו: תלמד משהו מאביך.

בנימין נתניהו: אתה פייק דמוקרט.

בנימין נתניהו: הוא היה דמוקרט אמיתי – –

קריאה: אתה פייק ראש ממשלה.

בנימין נתניהו: – – ואני הולך בדרכו.

בנימין נתניהו: תודה.

יריב לוין: חבר הכנסת לפיד רשאי להשיב, בבקשה.

קריאות: – – –

יאיר לפיד: אדוני ראש הממשלה, רואים את הזיעה עד הנה, עד הנה רואים את הזיעה.

יאיר לפיד: אני אגיד לך משהו.

יאיר לפיד: בשבוע שעבר עלית הנה לדבר על אבא שלך והיום עלית לדבר על אבא שלי.

יאיר לפיד: אז אם אתה כבר רוצה לדבר על אבא שלי – אגב, נהוג לומר "זכרו לברכה" כשמדברים על מישהו שנפטר.

קריאות: – – –

יאיר לפיד: אז אני אגיד לך משהו על אבא שלי, לאור דבריך הנכוחים: זה היה חוק אחר.

יאיר לפיד: כל הציטוט שציטטת עכשיו היה על חוק אחר.

שלמה קרעי: – – –

יאיר לפיד: מה לעשות, פשוט, אני לא יודע, מי מכין לך את התחקיר, והיות ששום דבר סביבך לא עובד, אז גם זה לא עובד.

יאיר לפיד: זה לא על אותו חוק.

יאיר לפיד: החוק שבו מדובר היום, למקרה שלא עדכנו אותך, אומר שאדם עם כתבי אישום לא יכול לכהן כראש ממשלה במדינת ישראל.

יאיר לפיד: אתה אמור להכיר אותו.

יאיר לפיד: ב-2008 הצבעת בעדו.

יאיר לפיד: החוק הזה עלה פה במליאה ב-2008 – הצעת חוק של אופיר פינס, ואתה הצבעת בעדו.

אופיר אקוניס: הינה החוק.

אופיר אקוניס: הינה החוק.

יריב לוין: השר אקוניס.

אופיר אקוניס: אתה לא רואה?

יריב לוין: השר אקוניס.

יאיר לפיד: חשבת אז שזה החוק הנכון.

יאיר לפיד: ויותר מזה, אדוני ראש הממשלה, גם כשעלית הנה לדבר על אביך, זכרו לברכה, לא דייקת.

יאיר לפיד: כי אני בדקתי את הכתבה המקורית ב-Time Magazine, שבה דיברת על אבא שלך.

יאיר לפיד: אתה לא אמרת שהוא נתן לך הצעה אחת: לרכוש השכלה, אלא שהוא נתן לך שלוש הצעות: ההצעה הראשונה הייתה, ציטוט של אביך, זכרו לברכה: אל תיגע בכסף; Do not touch the money.

יאיר לפיד: אם היית מקשיב לו, לא היית היום עומד למשפט בשלושה תיקים פליליים חמורים.

יאיר לפיד: חבל שלא הקשבת לאביך בתשומת לב, אדוני ראש הממשלה.

יאיר לפיד: ואני רוצה לסכם את הדיון הזה לא בדברים שלי, אלא בדברים שלך, כי כל הנאום המרומם הזה שלך על הדמוקרטיה נעלם ולא היה כשלא היה מדובר בך.

יאיר לפיד: כשלא היה מדובר בך, אתה עמדת פה על הדוכן, כשאולמרט עמד לחקירה, ואמרת: "מדובר על ראש ממשלה ששקוע עד צוואר בחקירות ואין לו מנדט ציבורי ומוסרי לקבוע דברים כל כך גורלי גורליים במדינת ישראל.

יאיר לפיד: קיים חשש, אני חייב להגיד אמיתי, לא בלתי מבוסס, שהוא יכריע הכרעות על בסיס האינטרס האישי של ההישרדות הפוליטית שלו ולא על פי האינטרס הלאומי".

יאיר לפיד: ממש חזית את הנולד.

יאיר לפיד: כשאתה תצא מפה, אדוני ראש הממשלה, תחכה לך השיירה המפוארת של המכוניות.

יאיר לפיד: כל אחד מהנהגים שבה, אם היה לו כתב אישום פלילי, לא יכול להיות נהג.

יאיר לפיד: רופאים לא יכולים להיות רופאים בבתי חולים אם יש להם כתבי אישום פליליים חמורים.

יאיר לפיד: מנהל בית הספר לא יכול מנהל בית ספר אם יש לו כתבי אישום פליליים חמורים.

יאיר לפיד: ואתה לא יכול לנהל מדינה כי יש לך כתבי אישום פליליים חמורים, ואתה פוחד ללכת לבית סוהר.

קריאות: – – –

יאיר לפיד: וכולם רואים את הזיעה על המצח, כי אתה יודע ופוחד שתגמור בכלא.

קריאות: – – –

יריב לוין: חברות וחברי הכנסת, תודה.

יריב לוין: תודה, ראש הממשלה.

יריב לוין: ראש הממשלה, אנא, אי-אפשר, אין הליך של להשיב.

יריב לוין: ראש הממשלה.

יריב לוין: אדוני ראש הממשלה, על פי התקנון אין אפשרות להשיב כרגע.

יריב לוין: תוכל למסור הודעה אישית אחרי ההצבעה, אם תרצה.

יריב לוין: תוכל בהודעה אישית אחרי ההצבעה, אם תרצה.

יריב לוין: חברות וחברי הכנסת, אנחנו עוברים – מי שרוצה להצביע, מתבקש לעלות עכשיו למעלה.

יריב לוין: עכשיו.

יואל רזבוזוב: שמי.

יריב לוין: הוגשה בקשה להצבעה שמית על ידי 20 חברי כנסת מהאופוזיציה, ולפיכך אנחנו נעבור להצבעה שמית.

יריב לוין: מזכירת הכנסת, בבקשה.

ירדנה מלר-הורוביץ: (קוראת בשמות חברי הכנסת) משה אבוטבול – נגד סמי אבו שחאדה – בעד אלי אבידר – בעד יולי יואל אדלשטיין – אינו נוכח ינון אזולאי – נגד קארין אלהרר – אינה נוכחת סעיד אלחרומי – בעד זאב אלקין – נגד דוד אמסלם – נגד אופיר אקוניס – נגד משה ארבל – נגד גבי אשכנזי – אינו נוכח יעקב אשר – אינו נוכח אוריאל בוסו – נגד דוד ביטן – נגד רם בן ברק – בעד נפתלי בנט – אינו נוכח אורנה ברביבאי – בעד אליהו ברוכי – נגד קרן ברק – נגד ניר ברקת – נגד יוסף ג'בארין – אינו נוכח יאיר גולן – בעד מאי גולן – נגד איתן גינזבורג – אינו נוכח יואב גלנט – נגד גילה גמליאל – נגד בנימין גנץ – אינו נוכח משה גפני – נגד עוזי דיין – נגד אבי דיכטר – נגד צבי האוזר – אינו נוכח ניצן הורוביץ – בעד עמית הלוי – נגד צחי הנגבי – נגד יועז הנדל – אינו נוכח שרן מרים השכל – נגד מיכל וונש – אינה נוכחת מכלוף מיקי זוהר – נגד תמר זנדברג – בעד אימאן ח'טיב יאסין – בעד מיקי חיימוביץ' – אינה נוכחת אליהו חסיד – נגד ווליד טאהא – בעד בועז טופורובסקי – בעד אחמד טיבי – אינו נוכח יוסף טייב – נגד יעקב טסלר – נגד דסטה גדי יברקן – נגד היבה יזבק – בעד עומר ינקלביץ' – אינה נוכחת משה יעלון – בעד אלי כהן – נגד יצחק כהן – נגד מאיר כהן – בעד מירב כהן – אינה נוכחת מתן כהנא – אינו נוכח ע'דיר כמאל מריח – בעד עופר כסיף – בעד אופיר כץ – נגד חיים כץ – נגד ישראל כץ – נגד יוראי להב הרצנו – בעד מיקי לוי – בעד אורלי לוי אבקסיס – נגד יריב לוין – נגד אביגדור ליברמן – בעד יאיר לפיד – בעד אוסנת הילה מארק – נגד פטין מולא – נגד מרב מיכאלי – בעד יוליה מלינובסקי קונין – בעד מיכאל מלכיאלי – נגד יעקב מרגי – נגד משולם נהרי – נגד אבי ניסנקורן – אינו נוכח בנימין נתניהו – נגד סונדוס סאלח – בעד יואב סגלוביץ' – בעד יבגני סובה – בעד אופיר סופר – נגד בצלאל סמוטריץ' – נגד אוסאמה סעדי – בעד גדעון סער – נגד מנסור עבאס – אינו נוכח איימן עודה – אינו נוכח חוה אתי עטייה – נגד חמד עמאר – בעד ג'אבר עסאקלה – בעד עודד פורר – בעד יצחק פינדרוס – נגד טלי פלוסקוב – נגד אורלי פרומן – אינה נוכחת תהלה פרידמן – אינה נוכחת עמיר פרץ – אינו נוכח רפי פרץ – נגד אורית פרקש הכהן – אינה נוכחת עינב קאבלה – אינה נוכחת אנדרי קוז'ינוב – בעד אלכס קושניר – בעד יואב קיש – נגד אריאל קלנר –

ירדנה מלר-הורוביץ: נגד שלמה קרעי – נגד מירי מרים רגב – נגד עידן רול – בעד יואל רזבוזוב – בעד יפעת שאשא ביטון – אינה נוכחת אנטאנס שחאדה – בעד יובל שטייניץ – נגד קטי קטרין שטרית – נגד אלעזר שטרן – בעד הילה שי וזאן – אינה נוכחת מיכל שיר סגמן – נגד עפר שלח – בעד איציק שמולי – אינו נוכח רם שפע – אינו נוכח איילת שקד – אינה נוכחת עאידה תומא סלימאן – אינה נוכחת פנינה תמנו – אינה נוכחת

יריב לוין: המזכירה, אנא קראי שוב בשמות חברי הכנסת שלא השתתפו בהצבעה.

ירדנה מלר-הורוביץ: (קוראת בשמות חברי הכנסת) יולי יואל אדלשטיין – אינו נוכח קארין אלהרר – אינה נוכחת גבי אשכנזי – אינו נוכח יעקב אשר – אינו נוכח נפתלי בנט – אינו נוכח יוסף ג'בארין – אינו נוכח איתן גינזבורג – אינו נוכח בנימין גנץ – אינו נוכח צבי האוזר – אינו נוכח יועז הנדל – אינו נוכח מיכל וונש – אינה נוכחת מיקי חיימוביץ' – אינה נוכחת אחמד טיבי – אינו נוכח עומר ינקלביץ' – אינה נוכחת מירב כהן – אינה נוכחת מתן כהנא – אינו נוכח אבי ניסנקורן – אינו נוכח מנסור עבאס – אינו נוכח איימן עודה – אינו נוכח אורלי פרומן – אינה נוכחת תהלה פרידמן – אינה נוכחת עמיר פרץ – אינו נוכח אורית פרקש הכהן – אינה נוכחת עינב קאבלה – אינה נוכחת יפעת שאשא ביטון – אינה נוכחת הילה שי וזאן – אינה נוכחת איציק שמולי – אינו נוכח רם שפע – אינו נוכח איילת שקד – אינה נוכחת עאידה תומא סלימאן – בעד פנינה תמנו – אינה נוכחת

יריב לוין: חברות וחברי הכנסת, האם נמצא במליאה מישהו מחברי הכנסת שלא הצביע, ומעוניין להצביע?

יריב לוין: אם כן, אין כזה.

יריב לוין: אם כך, ההצבעה הסתיימה.

יריב לוין: המזכירה, אנא ספרי את הקולות.

יריב לוין: אם כן, חברות וחברי הכנסת, אלה תוצאות ההצבעה: בעד – 37, נגד – 53, אין נמנעים.

יריב לוין: לפיכך, הצעת חוק-יסוד: הממשלה (תיקון – סייג להטלת התפקיד להרכיב ממשלה) לא התקבלה בקריאה הטרומית, וירדה מסדר-היום.

יריב לוין: ראש הממשלה ביקש למסור הודעה אישית.

יריב לוין: אני רק רוצה להבהיר: מאחר, חבר הכנסת לפיד, שבדברים שלך התייחסת לדברים לגופו של אדם, אז ראש הממשלה יכול, כמובן, למסור הודעה אישית.

יריב לוין: אם הוא יתייחס לגופו של אדם כלשהו אחר, אותו אדם יוכל לעשות כן גם כן, אם כך יהי – –

יאיר לפיד: האם תקנונית, אדוני היושב-ראש – – –

יריב לוין: – – להבדיל מאמירות עקרוניות או ויכוח לגופו של נושא.

יאיר לפיד: האם תקנונית – אז האם התקנון לא אומר, ואתה כתבת אותו כאמור, שכל פעם שראש הממשלה עולה, ראש האופוזיציה יכול לעלות אחריו?

יריב לוין: לא.

יריב לוין: לא בהודעה אישית.

יריב לוין: זה תלוי באיזה מסגרת.

יאיר לפיד: אז בוא נראה.

יריב לוין: האמן לי, חבר הכנסת לפיד, אני לא אקפח אותך אם יגיע לך, ולא אתן לך זכות יתר אם לא תגיע.

יריב לוין: אדוני ראש הממשלה, בבקשה.

בנימין נתניהו: אדוני היושב-ראש, אין לי שום כוונה להתייחס לגופו של אדם, אבל אני רוצה להתייחס להיעדר ערכיו של אדם, קודם כול על ידי התייחסות לערכים שאני מכבד אותם.

בנימין נתניהו: אומר טומי לפיד בהצעת חוק-יסוד: הממשלה – התפטרות ראש הממשלה עקב הגשת כתב אישום, הוא אומר: "אתה לא רוצה להפקיד בידי היועץ המשפטי לממשלה את הסמכות הבלעדית והמוחלטת לפיטורו של ראש הממשלה, ולסילוקה של ממשלה".

בנימין נתניהו: והוא ממשיך: "האם הדמוקרטיה לא יקרה לך?

בנימין נתניהו: האם אתה רוצה שפקידים, פקידים יסלקו ממשלה, ויפטרו ראש ממשלה?".

בנימין נתניהו: הוא שואל.

בנימין נתניהו: והתשובה שקיבלנו מיאיר לפיד היום היא – כן.

מיקי לוי: – – –

בנימין נתניהו: הוא בעד משטר שהייתי קורא לו – איזה משטר מסוים, חדש: חקירות-קרטיה.

בנימין נתניהו: אבל החקירות-קרטיה הזו, היא בעלת אופי מיוחד.

בנימין נתניהו: היא לא בעלת אופי שוויוני – כל עוד היא חוקרת את היריבים הפוליטיים שלך.

בנימין נתניהו: למשל, בחקירות-קרטיה הזאת, לא חוקרים אדם שנפגש עשרות פעמים בחשאי עם נוני מוזס, מפגשי סתר שבהם הוא רתם את מפלגתו: הוא נמנע, אבל כל חבריו הצביעו בעד החוק השערורייתי לסגירת "ישראל היום".

בנימין נתניהו: בתמורה, הוא קיבל אין-סוף כתבות סיקור חיובי; אין סוף ספריות; צריך לראות את זה.

קריאות: – – –

מיקי לוי: – – – תגיש תלונה.

בנימין נתניהו: אבל לא רק שהוא לא נחקר, לא רק שלא מוגש כתב אישום על זה – – –

קריאות: – – –

בנימין נתניהו: הוא אפילו לא נחקר באזהרה על זה.

בנימין נתניהו: חקירות-קרטיה.

מיקי לוי: – – –

יריב לוין: חבר הכנסת לוי, אני אזכיר לך, שאתה כבר הוצאת מהאולם.

יריב לוין: אתה נכנסת להצבעה, אתה אמור לצאת שוב.

יריב לוין: אני לא רוצה לעשות את זה.

יריב לוין: אבל, אנא, לפחות מכאן והלאה, תמו קריאות הביניים – – –

בנימין נתניהו: יאיר לפיד, אביר שלטון החוק, אביר הדמוקרטיה, אל תצחיק אותנו.

בנימין נתניהו: אתה עשית פה עסקים, עסקים אפלים – אני לא רוצה להגיד מעבר לזה, אני לא חושב שעל זה צריך להעמיד לדין – אבל אתה בא לדבר על כתבי אישום נגד מישהו שספג את העיתונות הגרועה ביותר בעולם?

בנימין נתניהו: ואתה, שספגת, וקיבלת באהבה, ובתמורה את העיתונות הפנטסטית הזאת מ"ידיעות אחרונות" ומ-ynet, ונתת בתמורה חוק איום ונורא, פה, אתה מדבר על שלטון החוק?

בנימין נתניהו: מה עם השוויון בפני החוק?

בנימין נתניהו: מה עם השוויון בפני חקירות, מה עם השוויון בפני הגשת אישום?

בנימין נתניהו: אתה באמת רוצה להעביר את הסמכות לסלק ראש ממשלה ולקבוע את גורל הדמוקרטיה במדינה הזאת, לידי פקידים, לידי יועצים משפטיים?

בנימין נתניהו: על זה אומרים ביידיש: give me a brake.

בנימין נתניהו: הדמוקרטור הגדול.

בנימין נתניהו: אז אני רוצה להגיד לכם.

בנימין נתניהו: אתה אמרת משהו בדיון הקודם, אמרת, אני מוכרח להגיד.

בנימין נתניהו: זה נשמע לי הגיוני אפילו.

בנימין נתניהו: אמרת שאם אתה תצטרך עצה בעניין איראן – תפנה אליי.

בנימין נתניהו: אתה כבר אמרת קודם לכן שאתה לא מבין שום דבר בכלכלה – אז אני מניח שתפנה אליי גם כן.

בנימין נתניהו: ואתה אמרת לפני כן – אני אומר שאתה לא מבין שום דבר ביחסי חוץ, אז אני מאפשר לך לפנות גם כן.

בנימין נתניהו: היינו יכולים לגמור את כל הסאגה הזאת, בזה שהייתי מציע לך כיסא קטן לידנו, ליד הממשלה.

בנימין נתניהו: היית עובר סטאז', והיינו גומרים על העניין הזה.

בנימין נתניהו: אבל כיוון שאתה לא מוכן, אז אני אומר: תפסיק להפריע, תפסיק לפגוע בדמוקרטיה, תן לעבוד, ובעיקר – תן לציבור להחליט.

בנימין נתניהו: לא אתה, לא הפקידים, לא אף אחד אחר.

בנימין נתניהו: הציבור ורק הציבור.

בנימין נתניהו: זאת דמוקרטיה, יאיר לפיד.

יריב לוין: חבר הכנסת לפיד, אני אאפשר לך.

יריב לוין: ואותו דבר חל גם הפוך.

קריאות: – – –

יריב לוין: חבר הכנסת שחאדה, אני לא מבין מה הטענה עכשיו.

יריב לוין: מה הבעיה עכשיו?

יריב לוין: מה קרה עכשיו?

יריב לוין: פתאום מסתבר שאפשר לנהל דברים באופן דמוקרטי בלי לסתום פיות?

יריב לוין: זו הפתעה כזאת גדולה.

יריב לוין: תאמינו לי, אפשר.

קטי קטרין שטרית: – – – לא, מיקי, עשית לי ככה, הפחדת את הילדים.

קטי קטרין שטרית: הילדים פוחדים.

מיקי לוי: בטח.

יריב לוין: חברת הכנסת קטי שטרית.

קטי קטרין שטרית: לא, אני עונה לו.

יריב לוין: חברת הכנסת שטרית, אני מבין שאת עונה לו.

יריב לוין: אבל אנחנו – – –

קטי קטרין שטרית: פשוט, כשעלה חבר הכנסת לפיד, הוא עשה דבר כזה – אמרתי לו, שלא יפחיד את הילדים.

קטי קטרין שטרית: הילדים בחופשה בבית.

יריב לוין: חברת הכנסת שטרית, אנחנו הבנו.

יריב לוין: אנחנו מודים לך על ההערה החשובה.

קטי קטרין שטרית: צריכים לתת דוגמה טובה, מיקי.

יריב לוין: חבר הכנסת מיקי, אני שב ומזכיר לך.

יריב לוין: אנחנו נבקש לאפשר לחבר הכנסת לפיד לומר את דברו.

יריב לוין: בבקשה.

יאיר לפיד: שתי שאלות כבר נענו מעל הדוכן הזה ב-20 דקות האחרונות.

יאיר לפיד: אחת, במקרה שמישהו לא הבין מה הוא רואה ושומע: יש בחירות.

יאיר לפיד: יש בחירות.

יאיר לפיד: אנחנו מכירים את נתניהו כשהוא החליט ללכת לבחירות, איך הוא מדבר, איך הוא מתנהג.

יאיר לפיד: הקמפיין התחיל.

יאיר לפיד: מה שראיתם פה זה נאום קמפיין.

יאיר לפיד: תגובות קמפיין.

יאיר לפיד: יש בחירות.

קריאות: – – –

יאיר לפיד: כל ההיעדרות של כחול לבן במליאה לא מועילה.

יאיר לפיד: ראש הממשלה פתח את הקמפיין.

יאיר לפיד: ויותר מזה, יש עוד שאלה שיש לנו עליה תשובה – על מה הוא רוצה שיהיו הבחירות.

יאיר לפיד: ועל מה שהוא רוצה שיהיו הבחירות זה הדיונים האלה על השחיתות.

יאיר לפיד: כי אני אגיד לכם, אנחנו יודעים על מה הוא לא רוצה שנדבר: על 30,000 עסקים שנסגרו בגלל הניהול הכושל שלך, על העובדה שלא עבר חוק דמי אבטלה לעצמאים בגלל הניהול הכושל שלך, על העובדה שהכלכלה בישראל במצב הכי גרוע בעולם המערבי בגלל הניהול הכושל שלך.

קריאות: – – –

יאיר לפיד: אנחנו בגירעון יותר גבוה בגלל הניהול הכושל שלך.

יאיר לפיד: האבטלה פה 21.4% – פי שלושה מאשר באירופה – בגלל הניהול הכושל שלך.

קריאות: – – –

יאיר לפיד: אתה לא רוצה שנדבר על הכישלון שלך אז אתה עומד פה ומתחיל להמציא המצאות.

יאיר לפיד: נכשלת בטיפול במשבר הקורונה כישלון שלא היה כמותו.

יאיר לפיד: ג'סינדה ארדרן, בת 40 עם תינוקת בבית, ניהלה את זה הרבה יותר ממך.

יאיר לפיד: מרקל ניהלה את זה הרבה יותר טוב ממך.

יאיר לפיד: מקרון ניהל את זה הרבה יותר טוב ממך.

יאיר לפיד: פעם אחת תצלצל אתה אליהם, לשאול אותם איך עושים את זה נכון.

יאיר לפיד: נכשלת.

יאיר לפיד: לאנשים אין מה לאכול ואתה עומד פה מתבכיין, מתמסכן ומספר לכולם כמה אתה עצוב שרודפים אותך.

קריאות: – – –

יאיר לפיד: אתה צריך לנהל את המדינה הזאת, לא את המשפט שלך.

קריאות: – – –

יאיר לפיד: הקמפיין התחיל.

יאיר לפיד: על זה יהיה הקמפיין.

יאיר לפיד: לא תברח מזה.

יאיר לפיד: מי שנכשל ככה בניהולו של משבר לאומי לא יכול להמשיך להיות ראש ממשלה.

קטי קטרין שטרית: שנה וחצי לא יכולת לנהל את משרד האוצר.

קטי קטרין שטרית: שם נכשלת.

קטי קטרין שטרית: התפקיד הראשון שלך.

יריב לוין: תודה רבה.

קריאה: פעם אחת לא ראינו אותך בוועדת הכספים – – –

קטי קטרין שטרית: אתה נכשלת – והוא שיקר?

קטי קטרין שטרית: אתה כישלון.

קטי קטרין שטרית: שנה וחצי הרסת משרד.

קטי קטרין שטרית: לא יכולת לנהל את משרד האוצר.

קטי קטרין שטרית: אתה נכשלת במשרד האוצר.

יריב לוין: אנחנו עוברים מכאן לנושא הבא על סדר-היום – הצעה לסדר-היום בדבר הצורך להקים ועדת חקירה פרלמנטרית בנושא:

יריב לוין: העסקת נשים בתפקידים בכירים וכדירקטוריונים בחברות ממשלתיות, מס' 1204, של אימאן ח'טיב יאסין.

קריאה: – – –

יריב לוין: חברת הכנסת ח'טיב יאסין, את רוצה להפוך את זה להצעה רגילה לסדר-היום?

אימאן ח'טיב יאסין: – – –

יריב לוין: אם כך, חברת הכנסת ח'טיב יאסין מודיעה שהיא מבקשת להפוך את ההצעה להצעה רגילה לסדר-היום, לתשומת ליבכם.

יריב לוין: בבקשה, לרשותך עשר דקות.

אימאן ח'טיב יאסין: אדוני היושב-ראש, חבריי חברי הכנסת, כנסת נכבדה, חובת הייצוג ההולם של נשים בגופים שונים מעוגנת בכמה הוראות:

אימאן ח'טיב יאסין: בחוק שירות המדינה (מינויים), התשי"ט–1959; בחוק שיווי זכויות האישה, התשי"א–1951, המתייחס לגופים ציבוריים; בחוק החברות הממשלתיות, התשל"ה–1975.

אימאן ח'טיב יאסין: חובה זו אמורה לחול במשרות השונות ובדרגות השונות.

אימאן ח'טיב יאסין: בחוקים אלו לא נקבע מהו שיעור הנשים הנדרש כדי לעמוד בחובת הייצוג ההולם.

אימאן ח'טיב יאסין: בהנחיות היועץ המשפטי לממשלה בנושא מצוין כי בית המשפט קבע שהמושג "ביטוי הולם" אין פירושו קביעת מכסות לייצוג שני המינים אלא מתן ייצוג יחסי הולם לכל אחד מן המינים.

אימאן ח'טיב יאסין: בית המשפט העלה את האפשרות – בלי להכריע בכך מפורשות – שבהיעדר נסיבות מוכחות המצדיקות מתן משקל יתר לבני אחד המינים, יש לפרש "ביטוי הולם" כמחייב מתן ייצוג שווה לנשים ולגברים.

אימאן ח'טיב יאסין: בשנת 2000 תוקן והורחב סעיף 15א לחוק שירות המדינה (מינויים) – תיקון מס' 11.

אימאן ח'טיב יאסין: במסגרת תיקון החוק הוטלה על הממשלה חובה מפורשת לפעול לקידום הייצוג ההולם לפי יעדים שתקבע; החובה לפעול לקידום הייצוג ההולם הוטלה על כל אחד ממשרדי הממשלה ויחידות הסמך; עוגנה סמכות הממשלה לייעד משרות לקבוצות הזכאיות לייצוג הולם במטרה לעודד את חבריהן להגיש את מועמדותם; נציב שירות המדינה הוסמך לקבוע הוראות לביצוע סעיף זה, לרבות הוראות בעניין הערכת כישורי המועמדים הזכאים לייצוג הולם.

אימאן ח'טיב יאסין: בשירות המדינה יעד הייצוג ההולם הרוחבי הוא 50% ייצוג לנשים במשרות הסגל הבכיר.

אימאן ח'טיב יאסין: למרות שנשים מהוות את רוב העובדים בשירות המדינה – כללי, האחוז שלהן מגיע עד כדי 62%, ובתוך זה מורות, עבודות סוציאליות, אחיות ועוד – שיעורן בקרב העובדים קטן ככל שעולה דרגת העובדים; שיעור הנשים המועסקות בקרב העובדים בסגל הבכיר בכלל שירות המדינה עומד על 43%, ושיעורן פוחת ככל שבוחנים קבוצות עובדים בכירות יותר: נשים מהוות כשליש בלבד מהסמנכ"לים ורק כחמישית מהמנכ"לים וממקבילי המנכ"לים.

אימאן ח'טיב יאסין: 51% מהשופטים המכהנים הן נשים.

אימאן ח'טיב יאסין: שיעור השופטות יורד ככל שעולה הערכאה השיפוטית – בעוד נשים מהוות רוב השופטים בערכאות הנמוכות, שיעורן מגיע לכדי רבע משופטי העליון.

אימאן ח'טיב יאסין: נשים מהוות כרבע מכלל המועסקים בחברות הממשלתיות, לא כולל חברות בבעלות מעורבת ועמותות, וכן כרבע מהעובדים הבכירים בחברות אלו.

אימאן ח'טיב יאסין: כמו כן, נשים מהוות 46% מחברי הדירקטוריון בחברות הממשלתיות, כולל חברות בבעלות מעורבת ועמותות, רק כ-21% מיושבי-ראש הדירקטוריונים בחברות אלו הן נשים.

אימאן ח'טיב יאסין: והן מאיישות רק 23% מהתפקידים הסטטוטוריים הבכירים ברשויות המקומיות.

אימאן ח'טיב יאסין: ברוב התפקידים הבכירים, נשים הן רק 20% מכלל ממלאי התפקידים ברשויות המקומיות, חוץ מניהול מחלקות החינוך, ששם שיעורן כפול.

אימאן ח'טיב יאסין: לפי נתוני הממונה על השכר, בעוד נשים מאיישות את רוב המשרות בגופים הציבוריים, הן מהוות מיעוט המועסקים בכמעט כל התפקידים המוגדרים כמרכזיים או כתפקידים המזכים בקבלת שכר גבוה.

אימאן ח'טיב יאסין: בחינת שיעור הנשים בדירוגים הנבחרים במשרדי הממשלה ובמערכת הבריאות הממשלתית מעלה כי הדירוגים שבהם רמת השכר גבוהה יותר מתאפיינים בשיעור נמוך יותר של מועסקות נשים – קשר שלילי חזק מאוד ומובהק סטטיסטית בנקודה הזאת.

אימאן ח'טיב יאסין: וזה בעודנו מדברים על ייצוג הולם כללי לנשים בשירות המדינה; עדיין לא הזכרנו את אחוזי הנשים הערביות המועסקות בתפקידים בכירים או את אחוזי הנשים המועסקות בתפקידים בכירים בענף הפרטי – שם האחוזים נמוכים מאוד.

אימאן ח'טיב יאסין: זה לא שאין נשים בעלות ידע ויכולת, זה לא שנשים פחות נוטות להיות שאפתניות או שהן פחות נוטות להתמודד לתפקידים בכירים; ככל הנראה, לא תמיד ניתנת להם אפשרות נאותה לעשות זאת.

אימאן ח'טיב יאסין: המדינה ככל הנראה לא מקפידה על שוויון מהותי.

אימאן ח'טיב יאסין: אחת הדרכים לפקח על העמידה של הרשויות השונות בהוראות החוק היא באמצעות קביעת חובת דיווח לכנסת על אודות יישומן.

אימאן ח'טיב יאסין: בחוק שירות המדינה (מינויים) נקבע כי נציב שירות המדינה יגיש לממשלה ולוועדת החוקה, חוק ומשפט של הכנסת, אחת לשנה, דין וחשבון באשר לפעולות שננקטו לקידום הייצוג ההולם באותה שנה ונתונים באשר לייצוג הולם בשירות המדינה.

אימאן ח'טיב יאסין: הדוח האחרון שהוגש בנושא, הוגש לוועדה בדצמבר 2014.

אימאן ח'טיב יאסין: כמו כן, הדוח המסכם האחרון על קידום השוויון המגדרי בשירות המדינה פורסם בשנת 2016, והתייחס לנתונים של 2015.

אימאן ח'טיב יאסין: מכאן שהנציבות אינה עומדת בחובותיה באשר לדיווח לכנסת ובאשר לפרסום המידע.

אימאן ח'טיב יאסין: בין הגופים הציבוריים – שהם כ-800 גופים החייבים בדיווח על הנתונים בדבר תנאי ההעסקה על פי חוק יסודות התקציב – כלולים הרשויות המקומיות, חברות ממשלתיות, תאגידי בריאות ועוד.

אימאן ח'טיב יאסין: רובם של הגופים הללו אינם מפרסמים נתונים על אודות ייצוג הנשים בהן, ובפרט בתפקידים הבכירים.

אימאן ח'טיב יאסין: ואילו הנתונים לעיל הוסקו מסיקור נתוני הממונה על השכר.

אימאן ח'טיב יאסין: אפילו בבית זה אחוז הנשים עומד על 27% לעומת הגברים, אך זה עדיין יותר טוב מהמצב ברשויות המקומיות, ששם השיעור הממוצע של הנשים בקרב כלל חברי המועצות ברשויות המקומיות עומד על כ-13.5%, וברשויות הערביות הוא עוד יותר נמוך.

אימאן ח'טיב יאסין: תת-ייצוג בולט במיוחד קיים ברשויות הערביות.

אימאן ח'טיב יאסין: גם אחוז המתמודדות קטן בנקודה הזאת.

אימאן ח'טיב יאסין: בנובמבר 2007 החליטה הממשלה כי עד לסוף שנת 2012 לפחות 10% מעובדי המדינה יהיו מבני ובנות האוכלוסייה הערבית, ומאז לא עודכן היעד.

אימאן ח'טיב יאסין: שיעורם של בני האוכלוסייה הערבית מקרב העובדים בשירות המדינה עמד ב-2019 על 12.2%.

אימאן ח'טיב יאסין: עם זאת, בבחינת שיעורי הייצוג של בני האוכלוסייה הערבית המועסקים במשרדי הממשלה השונים נמצא כי רק בשלושה מ-22 משרדים שיעורם של הערבים מקרב העובדים היה גבוה מ-10%.

אימאן ח'טיב יאסין: 55% מהעובדים הערבים בשירות המדינה הם גברים ו-43% נשים, בשונה מההתפלגות המגדרית של כלל העובדים בשירות המדינה, שבה נשים הן 62% מהעובדים.

אימאן ח'טיב יאסין: שיעור התעסוקה בקרב נשים ערביות נמוך יחסית לשיעור התעסוקה בקרב נשים יהודיות ולשיעור התעסוקה בקרב הגברים הערבים.

אימאן ח'טיב יאסין: שיעור ייצוגן של נשים ערביות בשירות המדינה נמוך, למרות שיעורים גבוהים של ערביות אקדמאיות.

אימאן ח'טיב יאסין: אחד החסמים המרכזיים הוא היעדר החלטת ממשלה שקובעת יעד העסקת נשים ערביות באופן כללי, ובמיוחד בדרגי הביניים ובדרגים הגבוהים.

אימאן ח'טיב יאסין: חסם מרכזי נוסף שעומד בפני קליטתן ושימורן של נשים ערביות בשירות המדינה הוא החסם הגיאוגרפי, המשתקף גם במאפיינים תרבותיים ייחודיים לאוכלוסייה הערבית – והממשלה חייבת להכיר בחסם זה ולעשות את כל מה שנדרש על מנת להתגבר עליו.

אימאן ח'טיב יאסין: זה בלי להתעלם מחסם היחס הגזעני והמשפיל מרשויות אכיפת החוק במרחב הציבורי, ובמיוחד בירושלים – איפה שרוב המשרדים הממשלתיים והמטות המרכזיים ממוקמים ואיפה שרוב המשרות הבכירות נמצאות.

אימאן ח'טיב יאסין: בשנת 2018 עמד שיעור התעסוקה של נשים ערביות בגילאי 15 ומעלה על 29%, לעומת שיעור תעסוקה של 64% בקרב הנשים היהודיות.

אימאן ח'טיב יאסין: ניו זילנד, פינלנד, גרמניה וטייוואן – כולן מדינות שבלטו בהתמודדותן הטובה יחסית עם התפשטות הקורונה.

אימאן ח'טיב יאסין: הממשלות במדינת אלו זיהו את הסכנה ופעלו במהירות, הפגינו נחישות לצד אמפתיה וזכו לאמון מצד האזרחים.

אימאן ח'טיב יאסין: כולן סיימו במבחן התוצאה עם מעט מתים והרבה פחות נדבקים מאשר במדינות אחרות עם מאפיינים דומים – ובכולן עומדת אישה בראש המדינה.

אימאן ח'טיב יאסין: ומה לגבי ישראל?

אימאן ח'טיב יאסין: בישראל של 2020 אין אף אישה שמונתה לצוות המומחים האמונים על קביעת מדיניות להתמודדות עם מגפת הקורונה.

משה ארבל: נא לסכם.

אימאן ח'טיב יאסין: ובקבינט הקורונה, לאחר לחץ ציבורי אדיר, מינו שתי שרות מתוך 16 שרים – וזה אומר פחות מ-13%, אפילו פחות מאחוז חברות הכנסת בישראל.

אימאן ח'טיב יאסין: במדינת ישראל של 2020 עדיין הגברים הם השולטים – ובמקום הזה אני לא רוצה להאריך ולדבר על כל הדברים.

אימאן ח'טיב יאסין: הכול כתוב כאן.

אימאן ח'טיב יאסין: אני מבקשת להעביר את ההצעה לסדר-היום לדיון בוועדת הכלכלה, כדי לדון בכל הסוגיות והשאלות ולתת מענה לסוגיות החריפות שנמצאות כאן; אם זה מבחינת האחוזים ואם זה בנושא של אכיפת החוק של חובת הדיווח של המשרדים השונים.

אימאן ח'טיב יאסין: תודה רבה.

משה ארבל: תודה רבה לחברת הכנסת אימאן ח'טיב יאסין.

משה ארבל: אנחנו נבקש את תשובת הממשלה על ידי השר המקשר, השר דוד אמסלם, ועד לעלייתך גם ננצל את ההזדמנות לברך אותך על יום הולדת עגול, עד 120 בבריאות.

משה ארבל: יעלה ויבוא.

דוד אמסלם: תודה, אדוני היושב-ראש.

דוד אמסלם: קודם כול, בראשית דבריי אני רוצה לשלוח רפואה שלמה והחלמה לשר הביטחון בני גנץ.

אוסאמה סעדי: – – –

דוד אמסלם: גם לך, חבר הכנסת בוסו, אני רוצה לאחל מזל טוב על כך שהפכת להיות סבא.

דוד אמסלם: לפני שאני אענה לחברת הכנסת אימאן ח'טיב, אני רוצה רק להתייחס לדיון הקודם.

היבה יזבק: תגיד לנו בן כמה אתה.

דוד אמסלם: 60.

היבה יזבק: 60?

דוד אמסלם: 60 עגול, מה שנקרא.

היבה יזבק: – – –

דוד אמסלם: לא צריך להביא לי מתנות.

קריאה: אסור.

משה ארבל: הוא לא מקבל מתנות.

דוד אמסלם: לא מקבל מתנות.

משה ארבל: תוכל גם לברך את חבר הכנסת טיבי, שמבודד כרגע.

משה ארבל: הכנסת באמת שונה בהיעדרו, לא?

משה ארבל: לטוב או לרע – זה אתה תחליט.

קריאה: תברך אותו על הבידוד.

דוד אמסלם: תאמין לי, בלי טיבי זה שונה.

אוסאמה סעדי: תעלה אותו בזום.

קריאות: – – –

דוד אמסלם: אני רוצה להתחבר בכמה מילים לדיון הקודם.

דוד אמסלם: תראו, האמת היא שאני לא האמנתי שאי פעם יעלה בכנסת ישראל חוק מהסוג הזה.

דוד אמסלם: ועל זה – חבר הכנסת אוסאמה סעדי, אני טוען: יום יגיע ובאולם הזה יצביעו – יעלו אנשי השמאל הצעת חוק שחלק מהאנשים במדינת ישראל לא יוכלו להצביע לכנסת משום שאין להם את ההשכלה הנכונה, את שיקול הדעת הנכון.

דוד אמסלם: והם יבואו ויתרצו את זה: אנחנו יודעים מה טוב להם, הם לא יודעים כל כך מה טוב להם; אנחנו יודעים מה טוב להם, אנחנו נעזור להם.

דוד אמסלם: בדימונה, בקריית מלאכי – הם לא כל כך מחוברים, הם לא מבינים.

דוד אמסלם: זה לפיד.

דוד אמסלם: זאת ההצעה.

דוד אמסלם: זה בדיוק הסגנון.

דוד אמסלם: אנחנו מתחילים עכשיו עם ראש ממשלה, שאנחנו פוסלים אותו בכלל – להביא אותו לציבור להצבעה.

דוד אמסלם: הרי רק עכשיו סיימנו שלוש מערכות בחירות.

דוד אמסלם: הציבור בחר בראש – – –

קריאות: – – –

דוד אמסלם: שנייה, אוסאמה.

דוד אמסלם: במשטר דמוקרטי, בסוף – כפי שאמר ראש הממשלה – הציבור קובע.

דוד אמסלם: יש פה כפירה בעיקר.

דוד אמסלם: זה בדיוק אנשי השמאל.

דוד אמסלם: דרך אגב, הם האנשים הכי אנטי-דמוקרטיים.

דוד אמסלם: ההצעות הכי קשות לדמוקרטיה, הכי נלוזות, הכי שפלות, עולות מהשמאל.

דוד אמסלם: ותמיד, בשם חופש הביטוי, בשם הערכים, בשם חופש – הפטרנליזם, זה בדיוק מה שהם עושים.

קריאות: – – –

דוד אמסלם: ולכן, גם אתם תגיעו יום אחד לאירוע הזה.

דוד אמסלם: גם אתם – בעצם יגידו שאתם לא יכולים להצביע.

דוד אמסלם: אל תדאגו, גם יומכם יגיע, מה שנקרא.

דוד אמסלם: בגלל שאלה המחוזות האנטי-דמוקרטיים הגדולים ביותר.

דוד אמסלם: אבל אני אגיד לך משהו: מר לפיד עצמו – אני אתן לך דוגמה.

קריאה: – – – זה קשור – – –

דוד אמסלם: אני אענה.

דוד אמסלם: הוא כתב לפני כמה שנים מאמר.

דוד אמסלם: אני רק אקריא לך.

דוד אמסלם: זה הוא.

דוד אמסלם: הרי אצלו – אתה יודע, פורנוגרפיה זו שאלה של גיאוגרפיה.

דוד אמסלם: הוא, השאלה היא באיזו פוזיציה הוא נמצא – לפי זה הוא מתאים את העניין.

דוד אמסלם: הוא מטיף לראש הממשלה – הרי הוא כתב:

דוד אמסלם: האם אנחנו מתכוונים להמשיך ככה?

דוד אמסלם: – אני מצטט – אי-אפשר לנהל מדינה בצורה הזו.

דוד אמסלם: ואז הוא אומר:

דוד אמסלם: הרי ברור לכם – אבל אני מדבר על ראש הממשלה הבא – הוא חבר של אהוד אולמרט, אז הוא לא רצה לדבר עליו.

דוד אמסלם: אז הוא היה חבר; לאחר מכן הוא כבר התבייש ופחד שיצלמו אותם ביחד, בגלל שזה הבן אדם.

דוד אמסלם: פייק.

דוד אמסלם: הוא, אצלו – כולה בועת יחסי ציבור.

דוד אמסלם: והוא אומר: מאוד קל להאשים כל ראש ממשלה.

דוד אמסלם: אם מישהו מרגיז אותו – מגיש תלונה, וככה בעצם הוא חושב שאולי הוא מציג את מדינת ישראל.

דוד אמסלם: ואם בא לך להתפרנס, אתה מגיש גם תלונה וכו' וכו' וכו'.

דוד אמסלם: לכן, בסופו של דבר – הוא קרא למאמר "חקירוקרטיה", והוא צודק.

דוד אמסלם: דרך אגב, כמעט בכל מדינה בעולם אנחנו לא יכולים להגיע למצב שהגענו במדינת ישראל.

קריאות: – – –

דוד אמסלם: תופרים שלושה אישומים הזויים לראש ממשלה – אתם יודעים את האמת.

דוד אמסלם: הזויים.

דוד אמסלם: כלום.

קריאות: – – –

דוד אמסלם: הרי תושבי מדינת ישראל – כמעט 2.5 מיליון איש הצביעו עבור ראש הממשלה.

אלי אבידר: 4.5 מיליון.

דוד אמסלם: כן, כמעט 2.5 מיליון איש.

אלי אבידר: 4.5 מיליון.

דוד אמסלם: קיבלתם שישה או שבעה מנדטים, כמדומני.

אלי אבידר: ועוד שלושה היו בחופש.

יוראי להב-הרצנו: אנחנו קיבלנו 33 – – –

דוד אמסלם: אני מדבר עליהם.

דוד אמסלם: קיבלתם בעצם פחות או יותר את ההשלמה שלנו מ-30 למעלה.

יוראי להב-הרצנו: אנחנו 33 – – – לא מספיק לך?

דוד אמסלם: ואני מניח שתושבי מדינת ישראל הם לא אנשים שהיו בוחרים לעצמם ראש ממשלה שהוא בעצם עבריין.

דוד אמסלם: ברור לכם.

דוד אמסלם: הם לא מכירים אותו אישית.

דוד אמסלם: אבל הם יודעים את מה שאתם יודעים, שרודפים אותו רק בגלל שהוא ראש ממשלה מהימין; רק בגלל שאתם לא יכולים להוריד אותו בקלפי.

דוד אמסלם: דרך אגב, אתם ניסיתם כמעט את כל הניסיונות, ואתם מנסים בכול, אבל במשטר דמוקרטי בסוף לא מחליפים את ראש הממשלה, לא באמצעות אגף החקירות, לא באמצעות מנדלבליט ושי ניצן; ובשבוע הבא אני אספר לכם מה הקשר שהיה בין אלשיך, מנדלבליט ושי ניצן – כל אחד, מה הסיפור שלו, ואיך הקשר הזה עובד.

קריאה: מה זה קשור למה – – –

אוסאמה סעדי: אה, זה שבוע הבא?

דוד אמסלם: שבוע הבא.

דוד אמסלם: אתה יודע, בהמשכים.

דוד אמסלם: כדי שלא תתבלבלו מהעובדות.

דוד אמסלם: בסופו של דבר, אתם יודעים את האמת, אתם יודעים את האמת.

דוד אמסלם: כל אזרחי מדינת ישראל יודעים את האמת.

דוד אמסלם: דרך אגב, גם בשמאל יודעים את האמת, אבל להם זה מתאים.

דוד אמסלם: בגלל שזה לא חשוב להם – לא דמוקרטיה, ולא חשוב להם דבר וחצי דבר.

דוד אמסלם: הם יודעים שאי-אפשר להחליף את נתניהו.

דוד אמסלם: ולכן, אם אי-אפשר להחליף אותו באמצעות הקלפי, אנחנו נחליף אותו באמצעים אחרים שעומדים לרשותנו – המנגנונים הפקידותיים שעדיין עובדים אצלנו.

דוד אמסלם: הם עדיין האנשים שלנו.

דוד אמסלם: למה?

דוד אמסלם: בגלל שאנשי הימין הם אוכלי עשב, הם לא מבינים, הם ברבדים הנמוכים.

דוד אמסלם: וזה מתקשר עכשיו למה שאני אומר לך.

יוראי להב-הרצנו: מי מינה את מנדלבליט?

יוראי להב-הרצנו: אני מיניתי את מנדלבליט?

יוראי להב-הרצנו: ביבי מינה את מנדלבליט.

דוד אמסלם: אני רוצה לענות עכשיו לחברת הכנסת אימאן ח'טיב.

דוד אמסלם: קודם כול, אני אספר לך משהו: אני מסכים איתך.

דוד אמסלם: ואין ספק בכך, דרך אגב, שגם בחברות הממשלתיות, גם בדירקטוריונים וגם בדרג האדמיניסטרטיבי צריך לשלב נשים ברמות הכי גבוהות, בדיוק כמו גברים.

דוד אמסלם: אין שום הבדל.

דוד אמסלם: אין שום הבדל ביכולת בין גבר לאישה, רק בגלל המגדר.

דוד אמסלם: יש הבדלים בין אנשים, זה לא חשוב.

דוד אמסלם: בזה אין ספק.

דוד אמסלם: ולדעתי לשם צריך למשוך.

דוד אמסלם: דרך אגב, זה גם החוק.

דוד אמסלם: ברשות החברות נתנו לי נתונים ואמרו לי: נכון להיום, כ-40% מכלל הדירקטורים המכהנים בחברות הממשלתיות הם נשים.

דוד אמסלם: וצריך להגדיל את זה ל-50% לפחות.

אימאן ח'טיב יאסין: – – –

דוד אמסלם: אני אומר לך מה כותבים לי.

אימאן ח'טיב יאסין: נכון, אבל רק – – –

דוד אמסלם: אבל אני רוצה לומר משהו, בואו אני אספר לכם.

דוד אמסלם: אני שאלתי: תגידו לי, מה הפרופיל של האנשים שנמצאים בנבחרת הדירקטורים שבנה לפיד?

דוד אמסלם: הרי הוא בנה אותה – בנה אותה יחד עם אורי יוגב.

דוד אמסלם: הם באו וסיפרו לנו סיפור – אתם מכירים.

דוד אמסלם: רבותיי, הפרופיל שאני הבנתי:

דוד אמסלם: מדובר באנשים שרובם, 60% או קצת יותר, ממרכז הארץ, מה שנקרא בין רעננה לכפר סבא, ממוצא אשכנזי, בני 60 ומעלה.

דוד אמסלם: אתם מבינים?

דוד אמסלם: החברות של לפיד בדיוק בדמותם.

דוד אמסלם: הם יצרו את הקריטריונים בדיוק בדמותם.

אוסאמה סעדי: השר אמסלם, עזוב את לפיד עכשיו.

אוסאמה סעדי: אתה השר, בוא תפתח את זה – – –

דוד אמסלם: לכן אני רוצה לספר לך, חבר הכנסת אוסמה סעדי, נגמר הסיפור של לפיד.

דוד אמסלם: הם – יש להם מטרה, וסביבה בונים את הקריטריונים.

דוד אמסלם: אז זה בעצם, פחות או יותר, החתך.

דוד אמסלם: והם סיפרו לנו שאלה האנשים הכי טובים במדינה.

דוד אמסלם: תראה מה קרה.

דוד אמסלם: אני הנחיתי את רשות החברות לפתוח את כל הרשימה.

דוד אמסלם: בעזרת השם, אנחנו בונים קריטריונים חדשים ואנחנו נצא עם רשימה חדשה.

דוד אמסלם: דרך אגב, רשימה שתביא לידי ביטוי – קודם כול, לא חייבים להיות רק מבוגרים.

דוד אמסלם: יש גם חבר'ה צעירים במדינת ישראל.

דוד אמסלם: צריך לשלב, רבותיי, גם את הפריפריה.

דוד אמסלם: צריכים להיות אנשים גם מדימונה, גם מקריית שמונה – לא רק מרעננה, כפר סבא ותל אביב.

דוד אמסלם: לא צריכים להיות רק אשכנזים.

אוסאמה סעדי: אבל מסכימים איתך.

דוד אמסלם: צריך להיות שם מגוון חברתי.

דוד אמסלם: יש גם אנשי ציבור שצריכים להיות שם, שתרמו לציבור באפיקים אחרים.

אלי אבידר: דודי, תגיד עוד פעם "אשכנזים".

דוד אמסלם: צריכים להיות שם גם אנשים חרדים.

דוד אמסלם: דרך אגב, הם כמעט לא נמצאים.

משה ארבל: אדוני השר, יש חרדית אחת, דירקטורית, בכל הדירקטורים הממשלתיים.

דוד אמסלם: לכן, אני מתכוון לעשות – דרך אגב, כמעט אין אף אחד מהעדה האתיופית.

דוד אמסלם: נגמרו הקלמנטינות.

דוד אמסלם: נגמר הסיפור הזה כבר.

דוד אמסלם: אנחנו רוצים את כל האנשים בחברה במדינת ישראל שותפים ותורמים לחברות במדינת ישראל, שהן חברות ציבוריות, גם שלהם.

דוד אמסלם: החברות הן לא רק של יש עתיד, לא רק של לפיד ויוגב.

דוד אמסלם: יש פה ציבור עצום במדינת ישראל שלא שותף בדברים האלה.

דוד אמסלם: דרך אגב, באצטלה של איזה קריטריונים – כאילו עשינו קריטריונים, בחינות.

דוד אמסלם: שום דבר לא יוצא סתם ככה בעלמא.

דוד אמסלם: הכול מכוון פה.

דוד אמסלם: לכן אנחנו, בוודאי בליכוד, מתכוונים לעשות סדר בעניין הזה, בעזרת השם.

דוד אמסלם: ובעזרת השם, באמת אנחנו נגרום לכך שכל חלקי החברה במדינת ישראל – דרך אגב, אני רוצה לספר עוד משהו: האנשים המוכשרים לא נמצאים רק באזורים האלה.

דוד אמסלם: תתפלאו, יש בכל המגזרים אנשים טובים, מוכשרים, מלומדים, בעלי ניסיון.

דוד אמסלם: אבל הפלא ופלא, כשאנחנו באים לסטטיסטיקות, פתאום אנחנו רואים דברים אחרים; הם מספרים לך סיפורי עלי באבא, כאילו אנחנו מטומטמים; כאילו זאת התוצאה שיצאה – מה לעשות?

אלי אבידר: – – –

דוד אמסלם: לכן, מבחינתנו – אלי אבידר, אל תפריע לי.

דוד אמסלם: הנושא מספיק חשוב.

דוד אמסלם: דרך אגב, גם כשראש הממשלה מדבר, תכבד אותו טיפה – באישי, באישי.

דוד אמסלם: קצת כבוד, זה ראש הממשלה של מדינת ישראל.

אלי אבידר: אנחנו נכבד אותו כשאתם תכבדו – – –

דוד אמסלם: לא, לא.

דוד אמסלם: אל תלמד אותנו מה זה כבוד.

אלי אבידר: אנחנו נכבד אותו כשאתם תכבדו את – – –

דוד אמסלם: אני אומר לך, כשראש הממשלה – אתה לפעמים יורד טיפה נמוך.

דוד אמסלם: לא טוב.

דוד אמסלם: לא טוב לך.

דוד אמסלם: דרך אגב, זה בלי קשר כרגע מאיזו מפלגה הוא; ראש הממשלה של מדינת ישראל הוא ראש הממשלה.

אלי אבידר: דודי, כשאתם – – –

דוד אמסלם: מכבדים אותו.

דוד אמסלם: ככה אתה מכבד את המדינה.

יבגני סובה: לפחות יש לו תואר שני, דודי.

יבגני סובה: גם לי יש תואר שני.

יבגני סובה: לפחות רכשנו השכלה.

יבגני סובה: השכלה יש, דודי, מה לעשות?

דוד אמסלם: חבריי חברי הכנסת, אני רוצה להודיע לכם – חברת הכנסת אימאן ח'טיב וחבר הכנסת סעדי – אני מתכוון בדיוק למה שאמרתי, ובעזרת השם, בחודשים הקרובים אנחנו נפרסם קריטריונים חדשים.

דוד אמסלם: נפתח את הרשימה בחזרה לכל הקהלים כדי שתהיה נבחרת חדשה, כן?

דוד אמסלם: כדי שכולם יוכלו להיכנס בה, להשתתף בה.

דוד אמסלם: חבר'ה צעירים, אמרתי, ומהפריפריה.

דוד אמסלם: גיוון חברתי ולא רק מרעננה, כפר סבא, אשכנזים בני 60.

דוד אמסלם: תודה רבה.

משה ארבל: תודה רבה לכבוד השר המקשר, השר דוד אמסלם.

משה ארבל: אני מבקש לעבור להצבעה על ההצעה לסדר-היום.

משה ארבל: אני מדגיש שלא מדובר בהצעה להקים ועדת חקירה פרלמנטרית אלא בהצעה לסדר-היום רגילה, לבקשת המציעה.

משה ארבל: מי שמצביע בעד – מצביע בעד להעביר אותה לוועדת הכלכלה, ומי שמצביע נגד – מצביע להסיר אותה מסדר-היום.

משה ארבל: הצבעה.

משה ארבל: אני אוסיף אחרי ההצבעה האלקטרונית את חברי הכנסת שמבקשים להצטרף.

משה ארבל: הצבעה מס' 2 בעד ההצעה להעביר את הנושא לוועדה – 7 נגד – 1 נמנעים – אין ההצעה להעביר את הנושא לוועדת הכלכלה נתקבלה.

משה ארבל: תוצאות ההצבעה האלקטרונית הן שבעה בעד, אחד מתנגד, אין נמנעים.

משה ארבל: אני מבקש להוסיף כתומכים את חברת הכנסת אימאן ח'טיב יאסין, את חבר הכנסת ג'אבר עסאקלה, את חברת הכנסת סונדוס סאלח, את חבר הכנסת סעיד אלחרומי, חבר הכנסת ווליד טאהא וחבר הכנסת אוריאל בוסו, כולם כתומכים בהצעה לסדר-היום.

משה ארבל: 13 תומכים, מתנגד אחד.

משה ארבל: ההצעה תעבור לוועדת הכלכלה של הכנסת.

משה ארבל: חבר הכנסת אבוטבול מבקש לתקן את הצבעתו, שבטעות הייתה נגד – לבעד.

משה ארבל: אשר על כן, 14 בעד, אין מתנגדים.

משה ארבל: כאמור, ההצעה לסדר-היום תעבור לוועדת הכלכלה של הכנסת.

משה ארבל: נעבור להצעה לסדר-היום מס' 1211, הצורך להקים ועדת חקירה פרלמנטרית בנושא:

משה ארבל: תקצוב הישיבות ככלי להשגת מטרות פוליטיות בתקופת משבר הקורונה, של חבר הכנסת אלכס קושניר.

משה ארבל: יעלה ויבוא אדוני.

משה ארבל: עשר דקות לרשותך, אדוני, בבקשה.

אלכס קושניר: אדוני היושב-ראש, חבריי חברי הכנסת, אני מאמין בכל ליבי שהסיבה לכניסה למעגל העוני המתמשך היא מדיניות הקצבאות המפליגות, שהוציאה דורות שלמים ממעגל העבודה.

אלכס קושניר: אדם מפסיק לעבוד, מפסיק להאמין ביכולתו להתפרנס.

אלכס קושניר: קצבאות הילדים הביאו אוכלוסיות שלמות בציבור הערבי והחרדי לכך שמה שהבן-אדם עושה כעבודה הוא בעצם ילדים.

אלכס קושניר: הוא עושה ילדים.

אלכס קושניר: אחר כך הוא יגדל ילדים שתפקידם לעשות ילדים.

אוריאל בוסו: – – –

יצחק כהן: גועל נפש, גועל נפש.

קריאה: – – – אתם לא נורמליים?

אוריאל בוסו: זה בן אדם מנותק.

אוריאל בוסו: מי שמקבל קצבאות לא מאמין בעבודה – פשוט בושה וחרפה.

אוריאל בוסו: אנשים שלא יכולים לעבוד.

אוריאל בוסו: איזה משפט מיותר.

קריאות: – – –

יצחק כהן: גועל נפש, גועל נפש.

משה ארבל: אני מבין את האמוציות שההצעה מעלה.

משה ארבל: יחד עם זאת, אני מבקש לאפשר לדובר להציג את ההצעה לסדר-היום.

יצחק כהן: גועל נפש, אתם גועל נפש.

אלכס קושניר: הקצבה הולכת וגדלה ככל שיש לו יותר ילדים, ולכן יש פה תמריץ שפשוט יביא אותנו להתמוטטות – גם כלכלית וגם דמוגרפית.

אלכס קושניר: אני רוצה שאנשים יעשו ילדים שהם יכולים לפרנס אותם.

יצחק כהן: מי, אתה מפרנס?

אלכס קושניר: אנחנו כמדינה לא יכולים להרשות לעצמנו להוציא כסף ללא חשבון.

אלכס קושניר: חברים, אני מאוד מצטער שאתם מרשים לעצמכם לקרוא פה קריאות ביניים כל כך קשות כנגד אדם שב-2003 היה שר האוצר.

אלכס קושניר: הרגע ציטטתי את הנאום שלו – יותר נכון את הריאיון שלו – לשלי יחימוביץ' בגלי צה"ל.

אלכס קושניר: האדם הזה, כמו שאתם כבר יכולים לנחש, כמובן, קוראים לו בנימין נתניהו.

אלכס קושניר: אז הוא ביטל את הקצבאות לילדים החל מהילד החמישי במסגרת התיקונים בחוק התוכנית להבראת כלכלת ישראל.

ינון אזולאי: – – – החברים שלך היו בקואליציה באותו זמן.

ינון אזולאי: כי כל הקבוצה – – – הייתה בקואליציה, כאלה שדאגו לחלשים היו באופוזיציה.

אוריאל בוסו: שבעים.

אוריאל בוסו: אלה אנשים שבעים שלא מכירים – – – כל אחד – – – אף פעם.

אלכס קושניר: חברים.

אלכס קושניר: חברים.

אלי אבידר: תירגעו, הוא מצטט אותו רק.

אלכס קושניר: חברים, בסך הכול בסך הכול ציטטתי את האדם שהיום עומד בראשות הממשלה, ואתם חלק מהקואליציה שלו.

אלכס קושניר: כלומר, לפנינו היה שר אוצר שמאמין בלעודד אנשים לצאת לשוק העבודה, להשתלב ולהתפרנס.

אלכס קושניר: עובר עשור אחד בלבד.

אלכס קושניר: אותו שר אוצר הופך להיות ראש ממשלה, ומתחיל לקבל החלטות הפוכות.

אלכס קושניר: לאט-לאט הוא מתקפל ונכנע לדרישות של המפלגות החרדיות.

אלכס קושניר: רק הפעם לא מדובר בקצבאות הילדים, אלא בתקציב תמיכה בישיבות.

אלכס קושניר: הינה לכם כמה דוגמאות: משנת 2014 עד שנת 2019 הוגדל תקציב הישיבות השנתי מ-564 מיליון שקלים ל-1.27 מיליון שקלים.

אלכס קושניר: כמעט פי 2.5.

אלכס קושניר: זוכרים מה אמר שר האוצר נתניהו בשנת 2003?

אלכס קושניר: האם יכול להיות שנתניהו פועל בניגוד למה שהוא בעצמו מאמין?

אלכס קושניר: השתנתה השקפת עולמו, הוא כבר לא דוגל בכלכלה ליברלית ועידוד היציאה לשוק העבודה?

אלכס קושניר: לא.

אלכס קושניר: הוא פשוט הפסיק להתעניין בכלכלה והחל להתעניין בהישרדותו הפוליטית.

אלכס קושניר: בשביל זה הוא מכר את כל עקרונותיו, נכנע פעם אחר פעם לסחטנות של ליצמן, דרעי וגפני.

אלכס קושניר: בתחילת השנה הזו, בינואר, רגע לפני פרוץ משבר הקורונה, תוך כדי אי-ודאות כלכלית וללא תקציב מדינה, במהלך מערכת בחירות, ועדת חריגים באוצר מקבלת החלטה שהישיבות יקבלו הקדמת מימון חריגה.

אלכס קושניר: שום משרד ממשלתי לא קיבל הקדמת מימון, רק תקציב התמיכה בישיבות.

אלכס קושניר: כלומר, במקום להתכונן למשבר הקורונה, שכל בר-דעת ידע שאנחנו בפתחו, ראש הממשלה מאשר חריגה רק לתקציב הישיבות.

אלכס קושניר: לא בריאות, לא חינוך, לא כלום.

אלכס קושניר: למה?

אלכס קושניר: כי נתניהו היה חייב את התמיכה של החרדים בבלוק, ושום דבר אחר לא עניין אותו.

אלכס קושניר: ברקע יש דרישה נוספת של המפלגות החרדיות, תוספת של עוד 300 מיליון שקלים.

אלכס קושניר: נתניהו כמובן מסכים לדרישה הזו, ומבטיח להוסיף את זה בתקציב 2020.

אלכס קושניר: כל המשחקים האלה די נעלמו מהעין הציבורית במהלך השנים, ואז הגיע משבר הקורונה.

אלכס קושניר: ראש הממשלה מאבד שליטה ומחליט על תוכנית המענקים לכל אזרח.

אלכס קושניר: הנוסחה היא פשוט גאונית: כל אזרח יקבל 750 שקל – גם רומן אברמוביץ' המסכן, וגם קוונטין טרנטינו, וגם האדמו"ר מגור – ועוד 500 שקל על כל ילד עד הילד השלישי.

אלכס קושניר: ושוב מתחיל מופע האימים של המפלגות החרדיות, הפעם בצוותא עם הרשימה המשותפת, ושוב ראש הממשלה מתקפל והגבלת הילדים מוסרת.

אלכס קושניר: באותו שבוע עולה חוק סיוע כלכלי, המעניק, בין השאר, זכאות לדמי אבטלה עד יוני 2021.

אלכס קושניר: במסגרת החוק, צעירים מתחת לגיל 28 מקבלים דמי אבטלה פחותים ב-20%, חוץ מאלה שיש להם ילד אחד.

אלכס קושניר: כמה חילוניים מתחת לגיל 28 עם ילדים אתם מכירים?

אלכס קושניר: כנראה שלא הרבה.

אלכס קושניר: מעניין מה היה אומר שר האוצר נתניהו, שבמסגרת התוכנית להבראת המשק קיצץ את הקצבאות לילדים, לראש הממשלה נתניהו, שמחשב את גודל הסיוע לפי מספר הילדים.

אלכס קושניר: עכשיו נתניהו דוהר לבחירות.

אלכס קושניר: המפלגות החרדיות כמובן מתנגדות, כי הן לא יכולות לממש את הכסף שהובטח להן לישיבות במסגרת ההסכמים קואליציוניים.

אלכס קושניר: אז מה עושה ראש הממשלה?

אלכס קושניר: מציע שוחד בסכום של 400 מיליון שקלים לישיבות תמורת אי-התנגדות של גפני, דרעי וליצמן להליכה לבחירות.

אוריאל בוסו: – – – אתה משקר.

אוריאל בוסו: אתה משקר את הציבור.

אוריאל בוסו: זה הכסף שמגיע להם בזכות ולא בחסד, אף אחד לא עושה טובות.

אוריאל בוסו: אתם חושבים שגידול טבעי זה מתנה, זה מענק.

אוריאל בוסו: למה אתה מצייר את זה ככה?

אוריאל בוסו: גם כשדיברת על בחורי ישיבות ידעתם שזה שקר ואתם לא חוזרים בכם.

אוריאל בוסו: אתם מטעים את הציבור פעם אחר פעם.

מנסור עבאס: אוקיי, תודה, חבר הכנסת בוסו.

אלכס קושניר: אז אדון נתניהו פעם היה נכנע ללחץ ואיומים, אבל היום הוא בעצמו מציע שוחד.

אלכס קושניר: חבריי חברי הכנסת במפלגות החרדיות, אתם מנצלים בצורה מקסימלית את חולשתו של המנהיג ואת התלות המוחלטת שלו בכם.

אלכס קושניר: לכן אני חושב שהגיעה העת להקים ועדת חקירה פרלמנטרית כדי לחקור את השימוש בתקציב הישיבות ככלי להשגת מטרות פוליטיות בתקופת משבר הקורונה, ובכלל.

אלכס קושניר: תפקידה של הכנסת הוא לפקח על עבודת הממשלה ועל עבודתו של ראש הממשלה, ולכן אני קורא לכל חברי הבית לתמוך בהצעה שלנו ולהקים ועדת חקירה פרלמנטרית בנושא.

מנסור עבאס: תודה, חבר הכנסת אלכס קושניר.

מנסור עבאס: ישיב סגן שר האוצר חבר הכנסת יצחק כהן.

אלי אבידר: – – –

משה ארבל: כבוד סגן השר, רק שים לב שאיווט ליברמן מפחד, אז הוא יוצא החוצה.

יצחק כהן: לך, לך.

יצחק כהן: לך.

יצחק כהן: צא, צא.

אלי אבידר: אדוני, אתה סגן השר.

יצחק כהן: צא.

אלי אבידר: אל תדבר ככה, כי אני אפריע לך.

יצחק כהן: אתה יכול להפריע לי.

אלי אבידר: זה לא מכובד.

יצחק כהן: מה שאתה עושה מאז שנכנסת לפה זה גועל נפש.

אלי אבידר: אני לא שומע מה אתה אומר מאחורי המסכה, זה עדיין לא נשמע טוב.

אלי אבידר: הפוסל – במומו פוסל.

אלי אבידר: הפוסל – במומו פוסל.

יצחק כהן: שה, שה, שה.

אלכס קושניר: אלי, הם הפריעו לי, בוא לא נפריע לו.

אלכס קושניר: בוא ניתן לו לדבר.

קריאה: אנחנו לא הפרענו לך, ניסינו להבין – – –

יצחק כהן: קושניר, חברי, אתה אשקלוני.

יצחק כהן: בוא אני אלמד אותך משהו.

יצחק כהן: אתה עדיין עולה חדש, אתה עדיין עם מבטא רוסי כבד.

יצחק כהן: אתה עדיין בא מהתרבות שבה חינכו אותך לאנטישמיות.

יצחק כהן: תירגע.

יצחק כהן: תירגע.

יצחק כהן: אתה כבר בארץ ישראל, שירתָ בצה"ל, היית מנכ"ל.

יצחק כהן: תירגע.

יצחק כהן: תתנתק מהמקור מאיפה שהגעת.

יוליה מלינובסקי: מה זה – – – רוסי עם מבטא כבד – – –

יצחק כהן: אל תיתן נאומים אנטישמיים, תשתחרר מזה.

יוליה מלינובסקי: – – –

יצחק כהן: תשתחרר.

יצחק כהן: תשתחרר.

עודד פורר: – – – ראש הממשלה שלך.

עודד פורר: ראש הממשלה שלך חתום על הדברים.

יצחק כהן: תשתחרר.

יצחק כהן: שה, שה, עזבו.

יוליה מלינובסקי: – – –

יצחק כהן: מה זה ילדים – עושים, אתה לא מתבייש?

עודד פורר: ראש הממשלה שלך חתום על הדברים.

יצחק כהן: מאיזה חינוך באת?

אלכס קושניר: כל – – – האלה לראש הממשלה, בבקשה.

אלי אבידר: בושה.

אלי אבידר: בושה.

אלי אבידר: תתבייש לך.

יצחק כהן: צא החוצה.

יצחק כהן: צא, צא, צא.

יצחק כהן: לא רוצה לראות אותך.

יצחק כהן: צא, צא.

אלי אבידר: תתבייש לך.

אלי אבידר: אתה מבייש את המורשת הספרדית.

יצחק כהן: צא החוצה.

יצחק כהן: צא, צא, צא.

יצחק כהן: צא החוצה.

מנסור עבאס: חברי הכנסת, נא לאפשר לסגן השר להשיב.

אלי אבידר: אתה תתבייש.

יצחק כהן: הבנתי, כן.

יצחק כהן: יהלומים – – – צא, צא, צא.

אלי אבידר: תתבייש.

אלי אבידר: ירדת נמוך.

יצחק כהן: החוצה.

יוליה מלינובסקי: בושה.

אלי אבידר: תתבייש.

יצחק כהן: החוצה.

יצחק כהן: החוצה.

יוליה מלינובסקי: בושה.

יוליה מלינובסקי: בושה.

אלי אבידר: תצא אתה החוצה.

אלי אבידר: חוצפן.

אלי אבידר: תצא אתה החוצה.

עודד פורר: אדוני סגן השר, אם היה לו מבטא צרפתי?

יצחק כהן: מה זה הדבר הזה?

עודד פורר: מבטא צרפתי זה בסדר?

עודד פורר: באיזה מבטא מותר לדבר?

יצחק כהן: מה זה הדבר הזה?

עודד פורר: באיזה מבטא מותר לדבר?

אלי אבידר: – – – אסור לדבר בצורה כזאת.

עודד פורר: באיזה מבטא מותר לדבר?

יצחק כהן: אתה מוכן לסתום לו את הפה?

מנסור עבאס: חבר הכנסת אלי אבידר, אנא.

אלי אבידר: – – – חוצפן.

אלי אבידר: חוצפן.

יצחק כהן: תתביישו לכם.

יצחק כהן: תשתחררו מהדבר הזה.

יצחק כהן: תפסיקו לרדוף חרדים, הם לא עשו לכם שום דבר.

יצחק כהן: בזכותם אתם חיים בכלל.

יצחק כהן: בושה.

יצחק כהן: בושה.

עודד פורר: ירדת מהפסים לגמרי.

עודד פורר: מה קרה לך?

עודד פורר: איציק, אתה מדבר שטויות.

יצחק כהן: מה שיש להם בפה זה רק חרדים.

יצחק כהן: חרדים, חרדים, חרדים, חרדים.

יצחק כהן: מה עשו לך החרדים?

עודד פורר: מי דיבר על חרדים?

יצחק כהן: רק על חרדים אתם מדברים, כל הזמן.

יצחק כהן: כל הזמן רק חרדים.

יבגני סובה: דיברו על הנאום של ביבי בכלל, מה זה קשור?

מנסור עבאס: אדוני סגן השר, יש לך עשר דקות להשיב.

מנסור עבאס: אנא, נצל את הזמן.

קריאות: – – –

יצחק כהן: ילדים.

מנסור עבאס: אנא, חברי הכנסת, נא לאפשר לסגן השר להשיב.

מנסור עבאס: אוקיי, חברי הכנסת.

קריאות: – – –

יוראי להב-הרצנו: בגלל – – – שלך אני אצביע בעד.

יוליה מלינובסקי: זו תלונה לוועדת האתיקה, סגן השר.

יצחק כהן: תגישי.

יצחק כהן: תגישי.

יוליה מלינובסקי: אנטישמי.

יוליה מלינובסקי: אנטישמי.

יצחק כהן: תגישי.

יוליה מלינובסקי: אתה אנטישמי.

יצחק כהן: אני אנטישמי?

יצחק כהן: אני אנטישמי?

יוליה מלינובסקי: אתה נגד עולים מברית המועצות.

יוליה מלינובסקי: אתה אנטישמי.

מנסור עבאס: חברת הכנסת יוליה מלינובסקי.

יצחק כהן: כל הנאומים שלכם הם נגד חרדים.

אלי אבידר: – – – אצלכם במפלגה – – –

יצחק כהן: אתם רק שומעים חרדים, אתם מקבלים דיזנטריה.

יצחק כהן: מה קרה?

יוליה מלינובסקי: אנטישמי אחד.

יוליה מלינובסקי: אנטישמי אחד.

יצחק כהן: מה זה אנטישמי, תגידי לי, את יודעת?

יוליה מלינובסקי: אתה אנטישמי.

יצחק כהן: מה זה אנטישמי?

יוליה מלינובסקי: אתה שונא עולים חדשים מברית המועצות.

יצחק כהן: חס וחלילה.

יצחק כהן: חס וחלילה.

ינון אזולאי: – – – ילדים חרדים?

ינון אזולאי: הוא הגיש הצעה – – – שילדים חרדים – – –

יצחק כהן: חס וחלילה.

ינון אזולאי: הוא דיבר נגד ילדים?

עודד פורר: מי מדבר נגד ילדים?

קריאה: ראש הממשלה דיבר – – –

מנסור עבאס: חברי הכנסת, חבר הכנסת מלכיאלי.

יצחק כהן: טוב, אדוני היושב-ראש, בשל היעדר תקציב מדינה מאושר לשנת 2020, לצערי, פועלת הממשלה בהתאם לסעיף 3ב לחוק-יסוד: משק המדינה – להלן: החוק.

יצחק כהן: דהיינו, יכולה הממשלה להוציא בכל חודש סכום השווה לחלק ה-12 מהתקציב השנתי הקודם – אני לא יודע מה נעשה ב-2021 אם לא יהיה תקציב – בתוספת הצמדה למדד המחירים לצרכן – להלן: תקציב המשכי.

יצחק כהן: לפי החוק, כספים אלה ייועדו קודם כול לקיום התחייבויות המדינה מכוח החוק, חוזים ואמנות, וביתרה, ככל שישנה, תשתמש הממשלה רק להפעלת שירותים חיוניים ופעולות שנכללו בחוק התקציב הקודם.

יצחק כהן: בהיעדר תקציב מדינה, כאמור, משרדי הממשלה אינם רשאים לאשר בקשות מוסדות ציבור לקבלת תמיכה לפי סעיף 3א לחוק יסודות התקציב, התשמ"ה–1985, אלא באישור מיוחד של החשב הכללי, מכוח הוראת סעיף 27(ו) לנוהל שר האוצר לתמיכות מתקציב המדינה במוסדות ציבור.

יצחק כהן: עד לאישור תקציב המדינה כאמור, רשאים משרדי הממשלה לחלק מקדמות על חשבון כספי התמיכה לכל מוסד ציבור, בהתאם לאמור בסעיף 33 לנוהל, באישור ועדת החריגים המיוחדת לתמיכות שבאגף החשב הכללי שבמשרד האוצר, בסכום שלא יעלה על 70% מסך התמיכה שאושרה לו בשנה הקודמת.

יוליה מלינובסקי: – – – אנחנו עולים חדשים עם מבטא כבד – – –

אלי אבידר: – – – את מה שכתבו לך.

יצחק כהן: שאתן קצת רקע?

יצחק כהן: שאתן קצת רקע?

יצחק כהן: אני אתן קצת רקע – – –

אלי אבידר: הימים שלך עם אלי ישי נגמרו.

אלי אבידר: תסיים.

יצחק כהן: יאללה, סע, סע, סע.

יצחק כהן: שב בשקט.

אלי אבידר: תסיים.

יצחק כהן: תת-רמה.

אלי אבידר: נאמן של אלי ישי – – –

יצחק כהן: בשנת 2019 סך התמיכה במוסדות תורנים הסתכמה בסך של 1.205 מיליארד, ולפיכך, בהתאם להוראות הנוהל, סך המקדמות שניתן להעביר עד לאישור תקציב המדינה לא יעלו על 843.

יצחק כהן: 5 מיליוני ש"ח.

יצחק כהן: ביום 31 במרץ 2020, נוכח השפעת התפשטות נגיף הקורונה בארץ והוראות הממשלה בכל הנוגע לצמצום הפעילות במקומות העבודה והגבלת התנועה במרחב הציבורי ועל פעילות מוסדות הציבור השונים – ובפרט נוכח הקשיים התזרימיים המשמעותיים אשר אותם מוסדות חווים, שנובעים, בין היתר, מירידה בכספי תרומות וירידה בהכנסות עצמיות אחרות – אישרה ועדת החריגים המיוחדת לתמיכות לוועדות התמיכות המשרדית, עבור כל מבחני התמיכה שנבחנו ואושרו על ידה עד לאותה עת, לשלם בחודש אפריל מקדמות על חשבון כספי התמיכה בשיעור מצטבר של עד 40% מסך התמיכה ששולמה בשנת 2019, בתנאים שנקבעו בהחלטה.

יוראי להב-הרצנו: אדוני, יש בחוץ הפגנה של תוכנית היל"ה.

יוראי להב-הרצנו: איך זה שאין כסף לתוכנית הזאת?

יצחק כהן: תאשרו תקציב 2020.

יצחק כהן: אתה צודק.

יצחק כהן: אתה צודק.

יוראי להב-הרצנו: תביאו תקציב, תביאו תקציב.

יצחק כהן: תאשרו את תקציב 2020.

יוראי להב-הרצנו: – – – התקציב – – –

יצחק כהן: נכון, אני מסכים איתך.

יצחק כהן: תאשרו את זה.

יצחק פינדרוס: פעם ראשונה דברי טעם מנציגי יש עתיד.

יצחק כהן: חבר הכנסת קושניר, פעם אחת התנצלת על סרטון מזעזע שפרסמת ברשת.

יצחק כהן: חשבת שאת הרשת הזאת רק הרוסים רואים.

יצחק כהן: את הסרטון הזה כולנו ראינו, ועד עכשיו אנחנו מזועזעים.

יצחק כהן: אז התנצלת פעם אחת – תתנצל פעם שנייה.

יצחק כהן: תודה רבה.

יריב לוין: תודה רבה, אדוני סגן השר.

קריאה: תחכה לאישור מאלי ישי.

יריב לוין: אם כך, חברות וחברי הכנסת, נא לשבת על מנת שנוכל לעבור להצבעה.

אלכס קושניר: אפשר להצביע מכאן?

יריב לוין: חכה כאן.

יריב לוין: אני אוסיף את קולך.

יריב לוין: נא לשבת.

אלי אבידר: – – –

יריב לוין: חבר הכנסת אבידר, אני מתכוון לפנות לחשבות השכר ולבקש ששכרי יוצמד למספר הפעמים שאני מזכיר את שמך כאן במליאה.

אלי אבידר: העברת אותנו למעלה.

קריאה: – – –

קריאה: תצעק פחות.

יריב לוין: אם כן, חברות וחברי הכנסת, אנחנו עוברים להצבעה על הצעה לסדר-היום בדבר הצורך להקים ועדת חקירה פרלמנטרית בנושא תקצוב הישיבות ככלי להשגת מטרות פוליטיות בתקופת משבר הקורונה.

יריב לוין: הצבעה.

יריב לוין: הצבעה מס' 3 בעד ההצעה להעביר את הנושא לוועדה – 9 בעד ההצעה שלא לכלול את הנושא בסדר-היום – 37 נמנעים – אין ההצעה להעביר את הנושא לוועדה לא נתקבלה.

יריב לוין: חבר הכנסת קושניר – להוסיף את קולך, בעד?

יריב לוין: אם כך, בעד – עשרה, נגד – 37, ואין נמנעים.

יריב לוין: אם כך, ההצעה לסדר-היום להקמת ועדת חקירה לא התקבלה.

יריב לוין: שני חברי כנסת ביקשו למסור הודעות אישיות.

יריב לוין: תחילה, חבר הכנסת משה גפני.

יריב לוין: בבקשה.

קריאה: איווט, תישאר.

עודד פורר: אולי הוא עולה כדי להתנצל.

עודד פורר: אולי הוא מתנצל.

משה גפני: אדוני היושב-ראש, אני שמעתי את הנאום של חבר הכנסת קושניר.

משה גפני: שמעתי את חלקו, אבל שמעתי גם את זה, ואני לא מבין.

משה גפני: זו לא הדרך של ישראל ביתנו.

משה גפני: אדוני יושב-ראש הכנסת, אני רוצה לומר לכנסת, אני רוצה לומר לציבור: איווט ליברמן, מנהיגה של ישראל ביתנו, היה שר ביטחון – בין יתר התפקידים שלו – התקופה הכי טובה של היהדות החרדית, הכי טובה.

משה גפני: גם כשהיו כאלה שלא בדיוק דאגנו להם, שהם לא בדיוק למדו תורה ולא בדיוק תורתם אמנותם, הוא נתן להם אישור.

אלכס קושניר: שקר, שקר.

משה גפני: הוא היה שר ביטחון מעולה.

משה גפני: מעולה.

משה גפני: אבל, זה לא התפקיד היחיד.

משה גפני: בכל התפקידים שהוא ניהל, כשהוא היה שר או כשהוא היה באיזשהו תפקיד, הציבור החרדי הרגיש בו – חבל על הזמן.

משה גפני: הוא עשה הכול, הוא עשה הכול בשביל הציבור החרדי.

יבגני סובה: – – –

משה גפני: אבל למה אנחנו צריכים ללכת רחוק?

יבגני סובה: בוא נעשה אותו ראש ממשלה – – –

קריאה: – – –

משה גפני: כשאנחנו רצינו שראש עיריית ירושלים יעזור לציבור החרדי וכל מה שנלווה לעניין הזה, איווט ליברמן התייצב יחד איתנו, תומך במשה ליאון.

משה גפני: כשרצינו לתמוך בעינת קליש לראש עיריית חיפה, שאל אותי איווט ליברמן מה לעשות.

משה גפני: אמרתי לו: לתמוך בעינת קליש.

משה גפני: התייצב כמו חייל.

משה גפני: אני לא יודע מה הוא עשה בצבא, אבל הוא התייצב.

אלכס קושניר: – – – חרדים.

משה גפני: כשהיה לנו סיפור עם צפת – –

יוליה מלינובסקי: הוא לפחות היה – – –

משה גפני: – – ואנחנו תמכנו במועמד לראשות העיר, בא איווט ליברמן ושאל אותי מה לעשות.

משה גפני: אמרתי לו: לתמוך בשוקי אוחנה – תמך.

גדעון סער: זו הייתה החלטה נכונה.

משה גפני: מה?

גדעון סער: ההחלטה האחרונה – – –

משה גפני: אני לא אמרתי שההחלטות לא נכונות.

משה גפני: ההחלטות הן נכונות.

גדעון סער: אני התייחסתי רק למקרה האחרון.

גדעון סער: אין לי דעה על הנושאים הקודמים.

משה גפני: אני יודע.

משה גפני: הרי אתה דיברת איתנו על שוקי אוחנה.

משה גפני: אבל, אתה, בסדר – אתה לא עומד פה על הדוכן ומשמיץ את הציבור החרדי כאילו לא תמכת בו אף פעם.

גדעון סער: להפך, אני מסנגר.

משה גפני: בדיוק.

קריאה: – – –

משה גפני: יש פה דבר שהאמת היא, אדוני היושב-ראש, אני לא מצליח להבין אותו.

משה גפני: עומד פה נציג, ויכול להיות שהוא לא יודע מה עמדת המנהיג שלו.

משה גפני: אבל אם הוא יודע, אז מה זה שהוא עומד פה ומדבר על זה שלחרדים נולדים ילדים ואחרי זה לילדים האלה נולדים עוד ילדים.

משה גפני: את הנאומים האלה אני מכיר מאירופה.

קריאה: – – –

משה גפני: את הנאומים האלה אני מכיר ממקום שאני לא יכול לשמוע את זה.

קריאה: גם ברוסיה.

משה גפני: אז, מילא היה אומר את זה, אני יודע, מישהו ששונא את הציבור החרדי – בסדר.

משה גפני: אבל המנהיג שלך הלך איתנו כל הזמן.

משה גפני: הוא היה שר הביטחון הטוב ביותר מבחינת היהדות החרדית.

קריאה: – – –

משה גפני: הטוב ביותר, ולנו היו יחסים טובים עם שרי ביטחון לדורותיהם.

משה גפני: הוא היה הכי טוב.

משה גפני: בכל הנושאים של ראשי ערים, בכל הנושאים של התפקידים של איווט ליברמן, הוא היה הטוב ביותר לציבור החרדי.

משה גפני: הוא אפילו התגאה בזה.

משה גפני: אז מה, חבר הכנסת קושניר, מה אתה עולה לפה ומשמיץ את היהדות החרדית?

משה גפני: מחר המנהיג שלך ישנה את דעתו והוא יחזור למקורות ואתה תישאר עם השטות הזאת שאנחנו מקבלים שוחד?

משה גפני: תדע לך שבמצב הנוכחי עם הקורונה ילדי אברכים וילדי ציבור חרדי שאינם מקבלים תקציב, אינם מקבלים את מה שמגיע להם בתקציב, הם רעבים ללחם.

משה גפני: תתבייש לך.

יריב לוין: הודעה אישית לחבר הכנסת קושניר.

יריב לוין: בבקשה.

אלכס קושניר: אדוני היושב-ראש, חבריי חברי הכנסת מהמפלגות החרדיות, אדוני יושב-ראש ועדת הכספים חבר הכנסת גפני, אדוני סגן השר חבר הכנסת איציק כהן, אולי לא הבנתם, אבל את נאום הקצבאות – –

קריאה: אתה מסית.

קריאה: אתה מסית.

אלכס קושניר: – – הקריא אדון נתניהו בשנת 2003.

אלכס קושניר: אני אומר לכם שמה שאתם מרשים לעצמכם להגיד לכיווני, אתם, משום מה, לא הרשיתם לעצמכם להגיד לזה שעומד בראש הממשלה ואתם חלק מהקואליציה שלו.

אלכס קושניר: אז לחלק מותר ולחלק אסור.

אלכס קושניר: למה?

אלכס קושניר: כי אמר איציק כהן: נכון, אני עולה חדש, ונכון, יש לי מבטא – – –

אלי אבידר: מותר לאיציק כהן.

אלי אבידר: הוא חבר של אלי ישי.

אלי אבידר: מותר לו.

אלכס קושניר: עזוב.

אלכס קושניר: איציק – – –

קריאות: – – –

אלי אבידר: הוא נאמן של אלי ישי, מותר לו.

אלכס קושניר: אני לא רוצה – – –

אלי אבידר: – – –

אלכס קושניר: אני לא רוצה להיכנס איתך לדיון מי תרם יותר ומי תרם פחות, אבל אני יודע דבר אחד ברור.

יריב לוין: חבר הכנסת אבידר, אבל אתה לא יכול כל הזמן, באופן שיטתי – –

אלי אבידר: סליחה, אבל הוא לא יכול לקרוא לחבר הכנסת במילה מטופשת.

יריב לוין: – – ללא הפסקה, ללא הפסקה, לחזור פעם ועוד פעם.

יריב לוין: עכשיו אתה גם מפריע לחבר סיעתך.

יריב לוין: שמע, אי-אפשר ככה.

יריב לוין: אתה יודע, קריאות ביניים זה בסדר, פעם ב – באמת, לא באופן שיטתי.

אלכס קושניר: אז אני יודע, אדוני סגן השר, דבר אחד, שברגע שנגמרים טיעונים ענייניים מתחילים לדבר לגופו של אדם, וזה מה שאתם עושים.

אלכס קושניר: מה שאני טוען – – –

שלמה קרעי: גם הסרטון שהוצאת היה טיעון ענייני?

קריאה: אלכס – – –

אלכס קושניר: יופי, מזמן לא שמענו אותך.

שלמה קרעי: – – – תתבייש.

קריאות: – – –

פטין מולא: לא יעזור לך.

פטין מולא: לא יעזור.

אלכס קושניר: אז אני ממשיך – ברשותך, אדוני היושב-ראש – אם החברים האמוציונליים פה ייתנו לי לדבר.

קריאות: – – –

יריב לוין: תודה.

יריב לוין: תאפשרו לו לדבר.

יריב לוין: תודה רבה.

יריב לוין: בבקשה.

אלכס קושניר: אז אני אומר שברגע שנגמרים הטיעונים לגופו של עניין, מתחילים לדבר לגופו של אדם.

אלכס קושניר: קל לכם לתקוף אותי.

אלכס קושניר: אבל אתם, משום מה, לא העזתם לתקוף את ראש הממשלה נתניהו כשהוא אמר את הדברים שציטטתי עכשיו.

קריאות: – – –

אלכס קושניר: אדוני סגן השר, אני רוצה להגיד לך – –

יריב לוין: חבר הכנסת פינדרוס.

אלכס קושניר: – – שאני חושב שכולנו נמצאים כאן בזכות התורה ובזכות המסורת – –

קריאות: אוה.

אלכס קושניר: – – אבל באותה נשימה – –

שלמה קרעי: ובזכות הילדים – – –

אלכס קושניר: – – אני רוצה להגיד לך שלא יכול להיות מצב שיש במדינת ישראל 130,000 אברכים ורק כ-4,000 עתודאים.

אלכס קושניר: יש פה עיוות.

אלכס קושניר: העיוות הזה נוצר כי לראש הממשלה נתניהו נוח להשתמש במשאבי המדינה לצורך השגת מטרות פוליטיות שלו.

אלכס קושניר: ועל הדבר הזה אני ביקשתי להקים ועדת חקירה.

אלכס קושניר: ואני מאוד מצטער שזה לא קרה, אבל זה לא אומר שאנחנו נפסיק להילחם לטובת השוויון, לטובת הצדק של כל אזרחי ישראל, כל היהודים במדינת ישראל – לא משנה מה רמת דתיותם, איך הם מתפללים וכמה פעמים ביום הם מתפללים ואם הם מתפללים בכלל.

אלכס קושניר: ולגבי ההעלבות האישיות, אני כנראה אפנה לוועדת האתיקה על מנת לראות איך לטפל באמירות האלה – –

יצחק כהן: – – –

אלכס קושניר: – – וחברים, אתם תפסיקו לעשות איפה ואיפה – –

קריאות: – – –

אלכס קושניר: – – וכשראש הממשלה שלכם אמר לכם דברים כל כך פוגעניים, ישבתם בשקט וסתמתם את הפה – –

קריאות: – – –

אלכס קושניר: – – אז אל תבלבלו לי את המוח.

קריאות: – – –

יריב לוין: תודה רבה.

יריב לוין: יושב-ראש ועדת הכנסת, בבקשה.

יצחק פינדרוס: אתה אפילו לא יודע את ההיסטוריה הזאת.

יצחק פינדרוס: היו באופוזיציה יותר גרוע.

אלכס קושניר: פינדרוס, אני אשלח לך את ההקלטה.

יצחק פינדרוס: – – –

אביגדור ליברמן: – – – הודעה אישית.

יריב לוין: לא ביקשת כלום.

יריב לוין: אצלי אין בקשה.

יריב לוין: אתה רוצה, צריך להגיש בקשה כתובה.

יריב לוין: זה טוב שאתה מבקש.

יריב לוין: אני לא יכול לנחש.

אביגדור ליברמן: לא, הוא הזכיר אותי רק 17 פעם.

יריב לוין: אין לי שום בעיה.

יריב לוין: אני אתן לך, רק צריך לבקש.

יריב לוין: אה, לא ביקשת.

יריב לוין: אדוני יושב-ראש ועדת הכנסת – – –

אביגדור ליברמן: מר גפני הזכיר אותי – ספרתי – רק 17 פעם.

יריב לוין: חבר הכנסת ליברמן, אני אתן לך, אין שום בעיה.

יריב לוין: רק צריך לבקש.

אביגדור ליברמן: ביקשתי.

יריב לוין: לא זכור לי שביקשת.

יריב לוין: אצלי אין בקשה, אין כלום.

יוליה מלינובסקי: אז הוא ביקש עכשיו.

קריאות: – – –

שלמה קרעי: – – – להמשיך את קמפיין השנאה שלו.

יריב לוין: אין בעיה.

יריב לוין: אתה לא צריך.

יריב לוין: אני פוטר אותך.

יריב לוין: רק צריך לבקש, זה הכול.

יריב לוין: בבקשה, חבר הכנסת גינזבורג.

קריאות: – – –

): תודה רבה, אדוני היושב-ראש.

): חבריי חברי הכנסת, כנסת נכבדה, אני מתכבד להודיע על איוש חברי הכנסת בוועדות הבאות:

): בוועדת החוץ והביטחון יכהן חבר הכנסת עמית הלוי כממלא מקום קבוע מטעם סיעת הליכוד; בוועדה המיוחדת להתמודדות עם סמים ואלכוהול יכהן חבר הכנסת בועז טופורובסקי במקום הפנוי בסיעת יש עתיד-תל"ם.

): עוד אבקש להודיע, אדוני, שתי הודעות נוספות.

): בהתאם לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגרי מידע, התש"ע–2009, החליטה ועדת הכנסת על הקמת ועדה משותפת של ועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה, לשם פיקוח על חלקים שונים של יישום החוק ואישור של תקנות וצווים לפיו.

): הוועדה המשותפת תהיה בת תשעה חברים, שלושה חברים מכל ועדה, לפי ההרכב הבא – מטעם ועדת החוקה, חוק ומשפט יכהנו חברי הכנסת יעקב אשר, אשר יכהן כיושב-ראש הוועדה, עופר כסיף וניצן הורוביץ; מטעם ועדת הפנים והגנת הסביבה יכהנו חברי הכנסת אתי עטייה, משה ארבל ויוליה מלינובסקי קונין; מטעם ועדת המדע והטכנולוגיה יכהנו חברי הכנסת עינב קאבלה, אריאל קלנר וסונדוס סאלח.

): עוד אבקש להודיע, אדוני, כי בהתאם לסעיף 11(ב) לחוק יסודות התקציב, התשמ"ה–1985, וסעיף 110(א) לתקנון הכנסת, החליטה ועדת הכנסת על הקמת ועדה משותפת לוועדת הכנסת ולוועדת הכספים לתקציב הכנסת.

): הוועדה המשותפת תהיה בת עשרה חברים, חמישה מכל ועדה, לפי ההרכב הבא: מטעם ועדת הכנסת יכהנו חברי הכנסת איתן גינזבורג, אשר יכהן כיושב-ראש הוועדה, אוסנת מארק, בועז טופורובסקי, מיכאל מלכיאלי ומתן כהנא; מטעם ועדת הכספים יכהנו חברי הכנסת משה גפני, ניר ברקת, קטי שטרית, אחמד טיבי ואנטאנס שחאדה.

): אין צורך להצביע.

): תודה רבה, אדוני.

יריב לוין: תודה רבה.

יריב לוין: הודעה אישית של חבר הכנסת אביגדור ליברמן, בבקשה.

שלמה קרעי: הודעת שנאה אישית.

שלמה קרעי: זה מה שהוא רוצה, אדוני היושב-ראש – להמשיך את קמפיין השנאה שלו.

אביגדור ליברמן: אדוני היושב-ראש – אדוני השר המקשר מר דודי אמסלם, מזל טוב, ילד גדול, אתמול היה בן 60.

יריב לוין: 60.

אביגדור ליברמן: נשארו לך עוד 60 שנה, אז מזל טוב.

אביגדור ליברמן: לא יודע מה אתה עושה בממשלה השמאלנית הזאת, אבל ניחא.

אביגדור ליברמן: אני גם מראש אומר לכל חבריי בקואליציה: תיזהרו כשאתם מעירים, כי אנחנו עכשיו רק נצטט את בנימין נתניהו.

אביגדור ליברמן: אין דבר יותר קל.

אביגדור ליברמן: אין דבר שהוא לא אמר עליו דבר והיפוכו.

אביגדור ליברמן: על כל דבר אפשר למצוא ציטוט של נתניהו, שהוא סותר את עצמו – –

אריאל קלנר: לא, אצלך – – –

אביגדור ליברמן: – – פעמיים, שלוש ועשר פעמים.

קריאות: – – –

קריאה: – – – טוב שלו.

אביגדור ליברמן: כן, זה הצד הטוב שיש בו.

אביגדור ליברמן: כן, אני מסכים איתך.

אביגדור ליברמן: אני מסכים איתך.

אביגדור ליברמן: קלעתי לדעת גדולים.

שלמה קרעי: אסמעיל הנייה מחכה – – –

אביגדור ליברמן: הדבר הנוסף – אני באמת לא זוכר שזכיתי לכבוד כזה, שיושב-ראש ועדת הכספים, מר גפני, הזכיר אותי 17 פעמים בתוך נאום אחד.

קריאה: לחיוב.

אביגדור ליברמן: גפני – –

קריאה: לחיוב.

אביגדור ליברמן: – – אני יכול להגיד לך שאני מסכים איתך בכל מילה.

אביגדור ליברמן: אני טוב לחרדים, ואני חושב שעשיתי רק טוב לציבור החרדי.

אביגדור ליברמן: והדבר שבאמת זועק לשמיים: הנזקים שאתה וליצמן ודרעי גורמים לציבור החרדי.

אביגדור ליברמן: הרי כל מה שאתם עושים זה – –

שלמה קרעי: תפסיק להתנשא – – –

אביגדור ליברמן: – – פוגעים ללא הרף בציבור החרדי, ואתה יודע למה.

קריאות: – – –

אביגדור ליברמן: כי אתם רוצים להחזיק את הציבור החרדי עני ומסכן, תלוי בקצבאות – –

קריאות: – – –

אביגדור ליברמן: – – ובנדבות שאתם משיגים.

אביגדור ליברמן: כל המטרה שלכם זה להחזיק את הציבור החרדי ללא השכלה, ללא מקצוע וללא פרנסה.

אביגדור ליברמן: אתם מחזיקים אותם בני ערובה – –

אוריאל בוסו: – – –

אביגדור ליברמן: – – כי כשבן אדם תלוי בפרנסה במישהו, אז אפשר להכתיב לו גם הצבעה פוליטית.

שלמה קרעי: אולי תדאג – – –

יצחק פינדרוס: – – –

אביגדור ליברמן: זה מה שאתם עושים.

אביגדור ליברמן: אתם מתנגדים ללימודי ליבה, כי חס וחלילה החרדים יקבלו השכלה; כי חס וחלילה לחרדים יהיה מקצוע; חס וחלילה, הם יוכלו להרוויח ולא להיות תלויים ביושב-ראש ועדת הכספים.

אביגדור ליברמן: כל מה שאתם עושים זה פגיעה מתמשכת גם בציבור החרדי וגם בעולם התורה.

שלמה קרעי: – – –

אביגדור ליברמן: אין שום קשר בין מה שאתם עושים לתורה.

אביגדור ליברמן: אני כבר לא רוצה לצטט – וציטטתי פה לא פעם גם אחרים, הרבה יותר חכמים; גם את הרמב"ם, שאמר שאין שום ברכה בלימוד תורה אם אין פרנסה, אם אין מלאכה.

אוריאל בוסו: – – –

אביגדור ליברמן: אתם פועלים בניגוד לכל גדולי התורה במדינת ישראל.

אביגדור ליברמן: אתם מנצלים את המצב בצורה הכי צינית.

אביגדור ליברמן: כל מה שאתם רוצים זה להכתיב לציבור שלם מה הוא יצביע – – –

שלמה קרעי: הציבור הזה בחר אותם.

אביגדור ליברמן: איזה תרומה – – –

שלמה קרעי: הציבור הזה בחר אותם.

שלמה קרעי: הוא בחר אותם, הציבור הזה.

שלמה קרעי: זה דמוקרטיה.

שלמה קרעי: לא כמוך – דיקטטור.

משה גפני: – – –

אביגדור ליברמן: תשמע, שלמה קרעי, אתה בכלל מחסידי ז'בוטינסקי?

קריאות: – – –

אביגדור ליברמן: אתה מחסידי הרב מזוז.

אביגדור ליברמן: מה הקשר שלך לז'בוטינסקי?

אביגדור ליברמן: מה הקשר שלך לתנועה הלאומית?

קריאות: – – –

אביגדור ליברמן: אין לך שום קשר.

שלמה קרעי: – – –

אביגדור ליברמן: אדוני שלמה קרעי – –

מיקי לוי: – – – בשוחד והפרת אמונים – – –

אביגדור ליברמן: – – בשבילך ברית הבריונים זה לה פמיליה.

אביגדור ליברמן: הרי אין לך מושג מה זה ז'בוטינסקי, מה זה תורת ז'בוטינסקי, מה זה הדר בית"רי.

קריאות: – – –

שלמה קרעי: אתה דיקטטור – – –

אביגדור ליברמן: אתה נטע זר.

אביגדור ליברמן: אתה צריך להיות שם, בש"ס.

אביגדור ליברמן: הרי היית מאנשיו של אלי ישי.

שלמה קרעי: – – –

אביגדור ליברמן: במקרה הבנת שהדרך שלך בש"ס סגורה, אז הגעת לליכוד.

אביגדור ליברמן: אבל אתה נטע זר שם.

שלמה קרעי: – – –

אביגדור ליברמן: אז אני אומר לך עוד פעם, מר גפני, אני מסכים שאני הרבה יותר טוב ממך לציבור החרדי, כי אני רוצה לקדם אותו, רוצה שהוא ילמד, שהוא יוכל להתפרנס, ולא להיות מסכן ונזקק – – –

שלמה קרעי: – – –

אביגדור ליברמן: זה כל ההבדל בינינו.

אביגדור ליברמן: אבל אל תדאג, יבוא היום – לא לעולם חוסן.

אביגדור ליברמן: היום אתם מרגישים חזק ובטוח – לא לעולם חוסן.

אביגדור ליברמן: אנחנו נעשה מה שצריך לעשות.

יצחק פינדרוס: אלפיים שנה מאיימים עלינו ולא קרה כלום.

יצחק פינדרוס: אלפיים שנה אומרים לנו את זה.

יצחק פינדרוס: אתה יכול להיות רגוע.

אביגדור ליברמן: תקשיב, הכדור עגול.

אביגדור ליברמן: אנחנו אומרים: הכדור עגול.

שלמה קרעי: – – –

אביגדור ליברמן: ואתה יודע, אנחנו עוד ניפגש.

אביגדור ליברמן: ניפגש בסיבוב כזה.

אביגדור ליברמן: אני, מה שאני מבטיח לך – אני, בניגוד אליך – –

ינון אזולאי: – – –

אביגדור ליברמן: – – אמשיך לפעול לטובת הציבור החרדי.

אביגדור ליברמן: ואנחנו נראה, וגם הם יבינו שהפגיעה – –

יצחק פינדרוס: – – –

אביגדור ליברמן: – – הכי קשה בהם זה אתה ויהדות התורה.

אביגדור ליברמן: הסיעה פה בכנסת, העסקנים שלכם, וש"ס, וכל העסקנים של ש"ס.

ינון אזולאי: – – –

אביגדור ליברמן: אתם הפגיעה, אתם הבעיה.

אביגדור ליברמן: ואפרופו – – –

משה גפני: שר הביטחון הכי טוב ליהדות החרדית היית אתה – – –

אביגדור ליברמן: אני מסכים, אמרתי.

אביגדור ליברמן: אני מסכים מאוד.

משה גפני: – – – לא – – – כלום.

אביגדור ליברמן: דבר נוסף, אני לא רואה פה את סגן השר איציק כהן, אבל אני רוצה להגיד לגבי אלכס קושניר, שהוא גם תושב אשקלון, בדיוק כמו סגן השר איציק כהן.

אביגדור ליברמן: הוא באמת עלה למדינת ישראל, שירת בגבעתי, היה מ"פ בגבעתי; אחר כך, עוד כמה שנים טובות עבד בכוחות הביטחון, במשרד ראש הממשלה – –

שלמה קרעי: – – –

אביגדור ליברמן: – – ואני חושב שבאמת אנחנו צריכים להיות גאים באותם אנשים שעולים למדינת ישראל, משרתים בצבא, עושים מילואים, עובדים ומשלמים מיסים, תודה רבה.

יריב לוין: תודה רבה.

יצחק פינדרוס: – – – לא יעזור לך – – –

יריב לוין: חברות וחברי הכנסת, עד כאן הצעות לסדר-היום בדבר הצורך להקים ועדות חקירה פרלמנטריות.

משה גפני: – – – לך.

יריב לוין: מכאן – – –

משה גפני: – – –

יריב לוין: חברות וחברי הכנסת, אם לא תקשיבו, לא תדעו מה לעשות.

יריב לוין: חברות וחברי הכנסת, להזכירכם – – –

משה אבוטבול: איווט, גם אתה היית בליכוד ועזבת, מה אתה רוצה מקרעי.

יריב לוין: חברות וחברי הכנסת, אנחנו עוברים לבחירת נציג הכנסת שאינו חבר כנסת לוועדת המינויים לקאדים מד'הב.

יריב לוין: להזכירכם – – –

משה אבוטבול: – – –

יריב לוין: חבר הכנסת אבוטבול, תודה רבה.

אלי אבידר: – – –

יריב לוין: אבידר, אבידר.

פטין מולא: אבידר, תן לו להקריא כבר, די.

פטין מולא: צריכים להצביע כבר.

פטין מולא: די, שקט.

יריב לוין: חברי הכנסת, להזכירכם, ביום רביעי, כ"ג בתמוז התש"ף, 15 ביולי 2020, בחרה הכנסת בחבר הכנסת חמד עמאר כאחד משני נציגיה בוועדת המינויים לקאדים מד'הב.

יריב לוין: בהתאם לסעיף 11 לחוק בתי הדין הדתיים הדרוזיים, התשכ"ג–1962, הכנסת תבחר היום את נציגה הנוסף בוועדה, דרוזי שאינו חבר כנסת.

יריב לוין: מכיוון שלוועדה זו הגישו חברי הכנסת את מועמדותו של נציג דרוזי אחד בלבד, מר מהדי נסר אל-דין, הבחירה עבורו תיעשה בסימון בעד או נגד.

יריב לוין: אם יקבל את רוב הקולות בעד, הוא הנציג הנבחר.

יריב לוין: לתשומת ליבכם, אין לרשום שם או סימן מזהה כלשהו על הטופס או על המעטפה.

יריב לוין: סימון שיש בו כדי לזהות את הטופס או את המעטפה יביא לפסילת הטופס.

יריב לוין: מזכירת הכנסת תקרא בשמות חברי הכנסת, תמסור להם טופס בחירה ומעטפה, לכל אחת ואחד; הם ייכנסו אל מאחורי הפרגוד, יסמנו את בחירתם וישימו את גיליון הבחירה במעטפה.

יריב לוין: בתום הצבעת חברי הכנסת על פי סדר האל"ף-בי"ת, ייקראו ליציע הציבור חברי הכנסת שנמצאים בבידוד על מנת שיוכלו לממש את הצבעתם.

יריב לוין: לאחר סיום ההצבעה תיקח ועדת הקלפי שמיניתי את תיבת הקלפי לחדרה של מזכירת הכנסת ושם תתבצע ספירת הקולות.

יריב לוין: מייד עם סיום הסבירה תימסרנה התוצאות.

יריב לוין: אלה הם חברי ועדת הקלפי: חברת הכנסת טלי פלוסקוב תשמש יושבת-ראש הוועדה, ולצידה חברי הכנסת משה ארבל, אורנה ברביבאי ומיקי חיימוביץ'.

יריב לוין: אבקש מחברת הכנסת טלי פלוסקוב לבדוק אם הקלפי ריקה, בבקשה.

יריב לוין: תודה רבה.

יריב לוין: אם כך, לאחר שחברת הכנסת פלוסקוב אישרה שהקלפי נעולה – מזכירת הכנסת, נא לקרוא בשמות חברי הכנסת על מנת שיוכלו להצביע.

יריב לוין: בבקשה.

ירדנה מלר-הורוביץ: (קוראת בשמות חברי הכנסת) משה אבוטבול – מצביע סמי אבו שחאדה – אינו נוכח אלי אבידר – מצביע יולי יואל אדלשטיין – אינו נוכח אמיר אוחנה – אינו נוכח ינון אזולאי – מצביע ישראל אייכלר – מצביע קארין אלהרר – אינה נוכחת סעיד אלחרומי – מצביע זאב אלקין – מצביע דוד אמסלם – מצביע אופיר אקוניס – מצביע משה ארבל – מצביע גבי אשכנזי – אינו נוכח יעקב אשר – אינו נוכח אוריאל בוסו – אינו נוכח דוד ביטן – מצביע רם בן ברק – מצביע נפתלי בנט – אינו נוכח אורנה ברביבאי – מצביעה אליהו ברוכי – אינו נוכח אליהו ברוכי – אינו נוכח קרן ברק – אינה נוכחת אוריאל בוסו – מצביע ניר ברקת – אינו נוכח יוסף ג'בארין – אינו נוכח יאיר גולן – אינו נוכח מאי גולן – אינה נוכחת איתן גינזבורג – אינו נוכח יואב גלנט – מצביע איתן גינזבורג – מצביע גילה גמליאל – מצביעה בנימין גנץ – אינו נוכח משה גפני – אינו נוכח עוזי דיין – מצביע אבי דיכטר – מצביע צבי האוזר – מצביע ניצן הורוביץ – אינו נוכח עמית הלוי – מצביע צחי הנגבי – אינו נוכח יועז הנדל – אינו נוכח שרן מרים השכל – אינה נוכחת מיכל וונש – אינה נוכחת מכלוף מיקי זוהר – אינו נוכח תמר זנדברג – אינה נוכחת אימאן ח'טיב יאסין – מצביעה מיקי חיימוביץ' – מצביעה ווליד טאהא – מצביע בועז טופורובסקי – מצביע אחמד טיבי – אינו נוכח יוסף טייב – מצביע יעקב טסלר – אינו נוכח דסטה גדי יברקן – מצביע היבה יזבק – אינה נוכחת עומר ינקלביץ' – אינה נוכחת משה יעלון – מצביע אלי כהן – מצביע יצחק כהן – מצביע מאיר כהן – מצביע מירב כהן – אינה נוכחת מתן כהנא – אינו נוכח ע'דיר כמאל מריח – מצביעה עופר כסיף – אינו נוכח אופיר כץ – מצביע חיים כץ – אינו נוכח ישראל כץ – אינו נוכח יוראי להב הרצנו – מצביע מיקי לוי – מצביע אורלי לוי אבקסיס – אינה נוכחת יריב לוין – מצביע אביגדור ליברמן – מצביע יאיר לפיד – אינו נוכח אוסנת הילה מארק – מצביעה פטין מולא – מצביע מרב מיכאלי – אינה נוכחת יוליה מלינובסקי קונין – מצביעה מיכאל מלכיאלי – מצביע יעקב מרגי – מצביע משולם נהרי – מצביע אבי ניסנקורן – אינו נוכח בנימין נתניהו – אינו נוכח סונדוס סאלח – מצביעה יואב סגלוביץ' – מצביע יבגני סובה – מצביע אופיר סופר – אינו נוכח בצלאל סמוטריץ' – אינו נוכח אוסאמה סעדי – מצביע גדעון סער – אינו נוכח מנסור עבאס – מצביע איימן עודה – אינו נוכח חוה אתי עטייה – מצביע חמד עמאר – מצביע ג'אבר עסאקלה – מצביע עודד פורר – מצביע יצחק פינדרוס – אינו נוכח טלי פלוסקוב – מצביעה אורלי פרומן –

ירדנה מלר-הורוביץ: אינה נוכחת תהלה פרידמן – מצביעה עמיר פרץ – אינו נוכח רפי פרץ – אינו נוכח אורית פרקש הכהן – אינה נוכחת עינב קאבלה – אינה נוכחת אנדרי קוז'ינוב – מצביע אלכס קושניר – מצביע יואב קיש – מצביע אריאל קלנר – מצביע שלמה קרעי – מצביע מירי מרים רגב – מצביעה עידן רול – מצביע יואל רזבוזוב – מצביע יפעת שאשא ביטון – אינה נוכחת אנטאנס שחאדה – אינו נוכח יובל שטייניץ – מצביע קטי קטרין שטרית – מצביעה אלעזר שטרן – מצביע הילה שי וזאן – אינה נוכחת מיכל שיר סגמן – אינה נוכחת עפר שלח – אינו נוכח איציק שמולי – אינו נוכח רם שפע – אינו נוכח איילת שקד – אינה נוכחת עאידה תומא סלימאן – אינה נוכחת פנינה תמנו – אינה נוכחת

משה ארבל: אני מבקש ממזכירת הכנסת לקרוא בשמות חברי הכנסת שטרם הצביעו.

ירדנה מלר-הורוביץ: (קוראת בשמות חברי הכנסת) סמי אבו שחאדה – אינו נוכח יולי יואל אדלשטיין – אינו נוכח קארין אלהרר – אינה נוכחת גבי אשכנזי – אינו נוכח יעקב אשר – אינו נוכח נפתלי בנט – אינו נוכח אליהו ברוכי – אינו נוכח קרן ברק – מצביעה ניר ברקת – אינו נוכח יוסף ג'בארין – אינו נוכח יאיר גולן – אינו נוכח מאי גולן – מצביעה בנימין גנץ – אינו נוכח משה גפני – אינו נוכח ניצן הורוביץ – אינו נוכח צחי הנגבי – מצביע יועז הנדל – אינו נוכח שרן מרים השכל – מצביעה מיכל וונש – אינה נוכחת מכלוף מיקי זוהר – מצביע תמר זנדברג – אינה נוכחת אליהו חסיד – אינו נוכח אחמד טיבי – אינו נוכח יעקב טסלר – אינו נוכח היבה יזבק – אינה נוכחת עומר ינקלביץ' – אינה נוכחת מירב כהן – אינה נוכחת מתן כהנא – אינו נוכח עופר כסיף – אינו נוכח חיים כץ – מצביע ישראל כץ – אינו נוכח אורלי לוי אבקסיס – מצביעה יאיר לפיד – אינו נוכח אבי ניסנקורן – אינו נוכח בנימין נתניהו – אינו נוכח אופיר סופר – אינו נוכח בצלאל סמוטריץ' – אינו נוכח גדעון סער – מצביע איימן עודה – אינו נוכח יצחק פינדרוס – אינו נוכח אורלי פרומן – אינה נוכחת עמיר פרץ – אינו נוכח רפי פרץ – אינו נוכח אורית פרקש הכהן – אינה נוכחת עינב קאבלה – אינה נוכחת יפעת שאשא ביטון – אינה נוכחת אנטאנס שחאדה – אינו נוכח הילה שי וזאן – אינה נוכחת מיכל שיר סגמן – מצביעה עפר שלח – אינו נוכח איציק שמולי – אינו נוכח רם שפע – אינו נוכח איילת שקד – אינה נוכחת עאידה תומא סלימאן – אינה נוכחת פנינה תמנו – אינה נוכחת

משה ארבל: מיכל וונש – גברתי רק תקרא בשמה.

ירדנה מלר-הורוביץ: (קוראת בשם חברת הכנסת) מיכל וונש – מצביעה

משה ארבל: ישנם עוד מחברי הכנסת שטרם הצביעו ומעוניינים להצביע, ונמצאים במליאה?

משה ארבל: חבר הכנסת ברקת מגיע?

משה ארבל: – – –

משה ארבל: נאפשר, נאפשר, אין בעיה.

ירדנה מלר-הורוביץ: (קוראת בשם חברת הכנסת) אורית פרקש הכהן – אינה משתתפת בהצבעה

משה ארבל: לא, לא, היא מבקשת להצביע.

ירדנה מלר-הורוביץ: (קוראת בשם חברת הכנסת) אורית פרקש הכהן – מצביעה

יעקב מרגי: אין עלייך, אורית.

ירדנה מלר-הורוביץ: אני רואה שניר ברקת פה, ואנחנו נעלה אליו, כי הוא בבידוד.

משה ארבל: אם כן, מייד עם תום הצבעתה של השרה אורית פרקש הכהן ההצבעה במליאה תסתיים, ולאחר מכן – אני שואל שנית, אם יש עוד מחברי הכנסת במליאה שמעוניינים להצביע וטרם הצביעו?

יעקב מרגי: ניר ברקת.

משה ארבל: חוץ מחבר הכנסת ניר ברקת.

משה ארבל: אם כן, מזכירת הכנסת, יחד עם איש משמר וועדת הקלפי, יעלו ליציע על מנת שחבר הכנסת ניר ברקת יוכל להצביע, על פי התקנון, ולאחר מכן ייספרו הקולות.

יעקב מרגי: אני מבקש להצמיד שני מאבטחים.

יעקב מרגי: עיצוב פני ההיסטוריה.

משה ארבל: אנחנו נמשיך בסדר-היום, ולאחר מכן, לכשוועדת הקלפי תגיש את תוצאות ההצבעה, אנחנו נודיע.

משה ארבל: << הלסי >> ישראל מייבאת מוצרים מסין על חשבון התעשייה הישראלית << הלסי >>

משה ארבל: ממשיכים בסדר-היום, ועוברים להצעות לסדר-היום בנושא: ישראל מייבאת מוצרים מסין על חשבון התעשייה הישראלית, של חברי הכנסת מיקי לוי, מיכל שיר סגמן ויעקב מרגי, מס' 1118, 1142 ו-1201.

משה ארבל: חבר הכנסת מיקי לוי יעלה ויבוא.

משה ארבל: אדוני, בבקשה.

יעקב מרגי: קח בחשבון שהסינים מקשיבים.

מיקי לוי: תשמע עכשיו את החשבון.

מיקי לוי: כל מפעל מייצר בארץ 30 מיליון בחודש.

יעקב מרגי: קח בחשבון כאלה – – –

מיקי לוי: אדוני היושב-ראש, אדוני סגן שר האוצר, אני מבקש את תשומת ליבך, כי חלק מהדברים הם לכיוונו של משרד האוצר, מכיוון ששם מתבצע הפטור ממכרז.

מיקי לוי: כשנחשפתי לסיפור הזה לפני כשבוע וחצי, אני מוכרח להודות שרתחתי.

מיקי לוי: לא האמנתי שמשרדי ממשלה יכולים לנהוג באופן כל כך אטום כלפי התעשייה הישראלית, ועוד בתקופה כל כך קשה של משבר כלכלי, משבר עם אחוזי אבטלה עצומים.

מיקי לוי: במקום שהממשלה תקדם את התעשייה הישראלית, היא בוחרת לחזק תעשיות בסין.

מיקי לוי: איזו איוולת, איזו חלמאות.

מיקי לוי: בשיא המשבר פנתה הממשלה לחברת נובמד, כדי שתייצר, במהרה ובכמויות, ערכות בדיקה לקורונה.

מיקי לוי: המפעל התגייס, פתח קווי ייצור, גייס כוח אדם מיוחד והכשיר אותו ויצר עד כה למעלה מ-1.5 מיליון בדיקות.

מיקי לוי: אלא שעכשיו הסתבר שבמקום שממשלת ישראל תחזק את המפעל הזה ומפעלים ישראליים אחרים שהתגייסו בשעת משבר, הממשלה חתמה על חוזים לאספקת ערכות בדיקה עם מפעלים בסין.

מיקי לוי: ברגע שהייתה צריכה, כשהיה לחץ בכל העולם והדלתות נטרקו, הממשלה פנתה לחברות הישראליות; עכשיו, כשיש עודף, היא זונחת את התעשייה הישראלית ומפנה גב למפעלים שהתגייסו ברגע המשבר.

מיקי לוי: הממשלה השתמשה וזרקה.

מיקי לוי: המפעל עומד כעת על יכולת ייצור של 40,000 ערכות – 40,000 ערכות בדיקה ביממה.

מיקי לוי: ולמרות זאת, וללא התראה מוקדמת, ביקש משרד הבריאות מהחשב הכללי באוצר פטור ממכרז לחברה שתייבא ערכות דגימה מסין ותחליף שני מפעלים בישראל.

מיקי לוי: ואם האבסורד הזה אינו מספיק לכם, אז בבקשה: בניגוד לחברות הישראליות שעומדות בכל התקנים המחמירים ביותר, בארצות הברית, מינהל התרופות והמזון האמריקני לא אישר לשימוש את הערכות של החברות בסין.

מיקי לוי: ככה נראית חלמאות.

מיקי לוי: אדוני היושב-ראש – כך קרה גם עם רכישת מסכות, אדוני יושב-ראש ועדת הכלכלה.

מיקי לוי: בשיא המשבר, כשבכל העולם היה מחסור, פנתה ממשלת ישראל לקבוצת סופרגום לייצור מסכות לבתי החולים, למחסני החירום הלאומיים.

מיקי לוי: כולם זוכרים את התקופה הקשה – היה בה מחסור של ציוד מגן – ואת המלחמה של מדינות ברחבי העולם להשיגו.

מיקי לוי: המפעל הישראלי נרתם גם הוא למשימה, פתח קווי ייצור וגייס עובדים.

מיקי לוי: ועכשיו, כשיש עוד אופציות, הממשלה זנחה גם אותם והחליטה על יבוא עשרות מיליוני מסכות מסין.

מיקי לוי: רשימה חלקית לפניכם: חמישה מיליון מסכות משטרת ישראל רכשה מסין; הקריה הגרעינית בדימונה רכשה חצי מיליון מסכות; הביטוח הלאומי רוכש מסין מיליוני מסכות בכל חודש; משרד הביטחון – מיליוני מסכות בחודש.

מיקי לוי: והרשימה המחפירה הזו עוד ארוכה.

מיקי לוי: המשמעות של ההפקרות הזאת היא קווי ייצור שייסגרו, מפעלים שיהיו בסכנת סגירה, עובדים שילכו הביתה ויתווספו למספרים האדירים של המובטלים במשק, ופגיעה בחוסן הלאומי ובכושר הייצור העצמי של ישראל, כשכולנו ראינו את חשיבותו.

מיקי לוי: אני שואל למה – למה לפגוע בכלכלה הישראלית, שגם כך בקושי נושמת?

מיקי לוי: למה לא להגן על מפעלים שהתגייסו כשהמדינה הייתה צריכה אותם?

מיקי לוי: למה להגן על מפעלים בסין?

מיקי לוי: כולי תקווה שמישהו בממשלה האטומה הזו יתעורר וישנה את ההחלטה האיומה והלא-מוצדקת הזו לפני ששולחים את העובדים המסורים הביתה.

מיקי לוי: תודה רבה.

שרן השכל: תודה רבה לך, חבר הכנסת מיקי לוי.

שרן השכל: תעלה חברת הכנסת מיכל שיר סגמן.

יעקב מרגי: – – –

מיקי לוי: לא, אני אילחם עד הסוף.

מיקי לוי: איך מזמינים מסכות מסין?

מיקי לוי: המפעלים בישראל מייצרים בין 30,000 ל-60,000 מסכות.

מיקי לוי: בחודש – מיליוני מסכות.

מיקי לוי: אנחנו השתגענו.

מיכל שיר סגמן: גברתי היושבת-ראש, חבריי חברי הכנסת – –

יעקב מרגי: אני מודה לך על הורדת האוקטבות.

מיכל שיר סגמן: – – אין היגיון כלכלי, בתקופת משבר חסר תקדים, להפנות משאבים כלכליים עצומים לרכש עבור ציוד רפואי בסכומי עתק ממפעלים בסין במקום לחזק את הכלכלה המקומית ואת המפעלים הישראליים, המייצרים את אותו ציוד בדיוק, ואפילו טוב יותר, בצורה טובה יותר.

מיכל שיר סגמן: רק החודש נחתמו שתי עסקאות ענק כאלה, והן צפויות כעת להוביל לפיטורי עובדים ישראלים במפעלים לבדיקות קורונה וייצור מסכות הגנה.

מיכל שיר סגמן: קצב הייצור של אחד המפעלים המרכזיים בישראל – הייצור של בדיקות קורונה – עומד כעת על קרוב ל-40,000 ערכות דגימה ביממה.

מיכל שיר סגמן: ולמרות זאת ביקש משרד הבריאות מהחשב הכללי באוצר בקשה לפטור ממכרז לחברה שתייבא ערכות דגימה מסין ותחליף את שני המפעלים בישראל.

מיכל שיר סגמן: שמישהו יסביר לי למה קבוצת סופרגום, למשל, שנרתמה לסיוע במצב החירום הלאומי לבקשת משרד ראש ההמשלה, והחלה לייצר מסכות לבתי החולים ולמחסני החירום הלאומיים בזמן המגפה, צפויה כעת לפגיעה קשה מאוד לאחר שאותה ממשלה, שאמרה לה לעצור את הכול ולייצר מסכות, החליטה כעת על יבוא עשרות מיליוני מסכות ויותר מסין.

מיכל שיר סגמן: תבינו, רק לאחרונה רכשו במשטרת ישראל חמישה מיליון מסכות מסין.

מיכל שיר סגמן: הקריה הגרעינית בדימונה – עוד חצי מיליון.

מיכל שיר סגמן: הביטוח הלאומי, אותו אחד שישלם דמי אבטלה לעובדים שיפוטרו מהחברות הישראליות לייצור מסכות, רוכש כל חודש מיליוני מסכות מסין, והרשימה עוד ארוכה.

מיכל שיר סגמן: ממשלת ישראל – וכל השירות הציבורי – לא צריכה לרכוש אפילו סיכה בחו"ל אם יש אפשרות לרכוש אותה ממפעל ישראלי.

מיכל שיר סגמן: מתן עבודה יסייע הרבה יותר ממתן קצבאות.

מיכל שיר סגמן: לכן חובה עלינו, חבריי חברי הכנסת, לוודא שהממשלה תרכוש אך ורק תוצרת הארץ.

מיכל שיר סגמן: כי אם לא עכשיו, אז מתי?

מיכל שיר סגמן: תודה רבה.

מנסור עבאס: תודה לחברת הכנסת מיכל שיר.

מנסור עבאס: יעלה ויבוא חבר הכנסת יעקב מרגי.

יעקב מרגי: מיקי, גם אני יודע לצעוק.

יעקב מרגי: אדוני היושב-ראש, חבריי חברי הכנסת, מכובדי סגן השר – הזעקה שלך, מיקי, יוצאת מדם ליבך ונכנסת ללב, בכנות.

יעקב מרגי: ואני אומר שהסוגיות האלה של רכישת מוצרים מחו"ל בכלל, מסין בפרט, נקרא לזה, מצריכה דיונים בכמה מישורים.

יעקב מרגי: יש את סוגיית רכש כחול לבן, יש את הסוגיה של רכש הגומלין, שצריך לתת עליה את הדעת, ויש את הסוגיה הזו, הביטחונית, האסטרטגית, ואנחנו צריכים לחשוב, פעם אחר פעם, יותר מפעמיים, על כל רכש מסיבי וממסדי מסין.

יעקב מרגי: החששות מוצדקים, אני חושב.

יעקב מרגי: עכשיו, בקטע של רכש כחול לבן אני חושב שאני בכלל לא מבין.

יעקב מרגי: אני לא מבין למה בעת הזו, בעת הזו, במשבר הקשה הזה, זה צריך להיות נושא לדיון בכלל.

יעקב מרגי: אני חושב שהיו צריכים להתגייס כל ראשי המשק, המדינה, וכמדינה להוביל את זה.

יעקב מרגי: משרד הכלכלה – אני יודע שהוא חפץ בכך.

יעקב מרגי: ויש החלטות ממשלה, ויש חוקים, אבל הצדקנים באוצר, נקרא לזה, שמובילים, שמעצבים את דמותה של הכלכלה הישראלית, מתרצים זאת בחששות כאלה ואחרים.

יעקב מרגי: צריך להתייחס, ובעת הזו לתת העדפה לתוצרת כחול לבן.

יעקב מרגי: זה מספק ידיים עובדות.

יעקב מרגי: זה נכון.

יעקב מרגי: זה חכם.

יעקב מרגי: זה צודק.

יעקב מרגי: וגם היום מפעלים ישראליים הוכיחו לנו שהם יודעים גם להתחרות – גם להתחרות במחיר, בטיב ובאיכות.

יעקב מרגי: בסוגיית רכש הגומלין, אני חייב לומר: התחלנו דיונים בוועדה בנושא הזה.

יעקב מרגי: היינו צריכים לקיים ביום ראשון שולחן עגול אצלי – לא מחייב, לא בשולחן הוועדה – שולחן עגול עם משרד האוצר, החשב הכללי, משרד הכלכלה ועוד כמה גורמים, כדי להוביל להסכמות, להבנות מסוימות.

יעקב מרגי: יש קשיים, יש מגבלות, ואנחנו לא אומרים כרגע לקחת את ההגה ולסטות 180 מעלות, אלא להתחיל בהדרגה רכש גומלין.

יעקב מרגי: לצערי הרב, משרד האוצר והחשב הכללי גררו רגליים, ואפילו היו אקטיביים בבלימה של מגמות כאלה ואחרות.

יעקב מרגי: אני מאמין שעם השולחן העגול נתחיל לפרוץ דרך.

יעקב מרגי: אני מקווה שאנחנו נהיה אנשי בשורה.

יעקב מרגי: נכון, אין לי אשליות שזה יהיה מחר.

משה ארבל: – – –

יעקב מרגי: לא, השולחן הוא אצלי.

יעקב מרגי: הוא יהיה אצלי.

יעקב מרגי: לכן, אני אומר בצורה חד-משמעית: אני מאמין שיהיו שינויים.

יעקב מרגי: זה לא יהיה דרסטי בשנה הראשונה, אבל כשיש שר כלכלה מחויב – ואני כיושב-ראש ועדה מחויב לכך – והחשב הכללי כבר מאותת שהוא מוכן להתחיל לעשות את עבודה בסוגיה הזו, אני מאמין שאנחנו נצליח להתקדם גם בסוגיה של רכש גומלין.

יעקב מרגי: ובסוגיה של הנושאים האסטרטגיים: בואו לא נשכח – ואני משאיר את זה בחלל החדר – שאנחנו לקראת פריסת הסיבים האופטיים, אינטרנט מהיר, G5.

יעקב מרגי: זה צריך להדליק נורות אדומות.

יעקב מרגי: צריך לעשות עבודה מערכתית, כל משרדי הממשלה.

יעקב מרגי: שוב, אנחנו צריכים להסתכל על פני העתיד ועל הצרכים הביטחוניים והייחודיים והייעודיים של מדינת ישראל, ולעשות חושבים על כל עסקה – –

מנסור עבאס: כן.

יעקב מרגי: אני מסיים בזה.

יעקב מרגי: – – שקשורה בממשלת סין.

יעקב מרגי: תודה.

מנסור עבאס: תודה, חבר הכנסת יעקב מרגי.

מנסור עבאס: ישיב סגן שר האוצר חבר הכנסת יצחק כהן, בבקשה.

יצחק כהן: תודה, אדוני היושב-ראש.

יצחק כהן: חבריי חברי הכנסת, קודם כול צריכים להרגיע את המציעים.

יצחק כהן: כל מה שקשור לערכות בדיקה, למסכות – המדינה תרכוש את כל כושר הייצור הישראלי.

יצחק כהן: זו לא שאלה בכלל, והם יודעים את זה.

יצחק כהן: זה לא שיש מצב שבחברות הישראליות יש מלאי שלא נרכש.

יצחק כהן: הבעיה היא ברמות המלאי, שהחליטו כל המומחים במשרד הבריאות ובמשרדים, שצריכים את המלאי הנצרך.

יצחק כהן: זו הסיבה שעשו התקשרות נוספת כדי להגיע למלאי ברזל.

יצחק כהן: אבל משרדי הממשלה כולם פועלים בהתאם לחוק חובת המכרזים ותקנותיו, הכוללות – בוגי – העדפה מובנית של תוצרת הארץ במכרזים, חד-משמעית.

יצחק כהן: לגבי הפטור ממכרז, הרי זה ניתן ברמה משרדית או על ידי ועדת הפטור הראשית באוצר, תלוי בגובה ובמאפייני ההתקשרות.

יצחק כהן: בכל מקרה, נדרש הגורם המקצועי לנמק מדוע נדרש הפטור, והבקשה מפורסמת באתר על מנת לאפשר לספקים מתחרים להגיש השגות.

יצחק כהן: התעשיות הישראליות מהוות נדבך חשוב בכלכלה הישראלית ובצמיחתה.

יצחק כהן: בין היתר, לאור זאת, הכריזו שר האוצר ושר הכלכלה והתעשייה על הקצאה של 1.1 מיליארד ש"ח במטרה לחזק את התעשייה הישראלית על רקע משבר הקורונה.

יצחק כהן: במסגרת התוכנית הוקצו תקציבים נרחבים לעידוד השקעות הוניות, תעסוקה ותעשייה, מו"פ, חדשנות, וכן פתיחת שווקים, בדגש על מפעלים שנפגעו כתוצאה מהמשבר אשר שימרו והמשיכו לשמר חלק משמעותי מעובדיהם.

יצחק כהן: בנוסף, כוללת התוכנית תקציב לעידוד כניסת עובדים על ידי שיתוף פעולה עם המעסיקים ותקציב להכשרות, בשיתוף המעסיקים – כל אלה על מנת לסייע לתעשייה הישראלית לצלוח את המשבר.

יצחק כהן: בעניין רכישת ערכות הדיגום – תשובת משרד הבריאות: מטושים, מבחנות, חומר כימי – מדובר בפטור שכבר התקבלו לגביו לא מעט פניות.

יצחק כהן: בנוסף, הוגשה גם עתירה.

יצחק כהן: כך שההתייחסות לדברים, בתמצית, בהתאם למה שנמסר על ידי משרד הבריאות ערב מתן הפטור, ואחר שהתקבלו השגות – יושב-ראש ועדת הכלכלה.

יצחק כהן: מרגי, הכינו תשובה: ישנן שתי חברות ישראליות אשר מייצרות ערכות דיגום בימים האלה, נובמד ותעשיות ביולוגיות בית העמק.

יצחק כהן: בנוסף, יש ייצור בחו"ל על ידי מגוון חברות.

יצחק כהן: לאור החשיבות הקריטית שיש לכל נושא הבדיקות בהתמודדות עם הנגיף, כלקח מרכזי שלמדנו מהגל קודם, נראה כי לא ניתן להסתפק בקנייה שוטפת של הציוד הנדרש – אנחנו קונים את כל המלאי הישראלי; כל מלאי שיש, קונים אותו, אבל צריך יותר – אלא יש לוודא שקיים מלאי ברזל מספיק לתקופה מסוימת.

יצחק כהן: במועד קבלת ההחלטה, בהתקשרות האמורה בפטור, יעד הבדיקות הלאומי עמד בטווח של 20,000 עד 30,000 בדיקות ביום – 20,000 עבור התקופה הראשונה ו-30,000 בהמשך.

יצחק כהן: מאז, אגב, היעד עלה לכ-35,000 בדיקות ביום בתקופה הנוכחית, ו-60,000 לקראת החורף.

יצחק כהן: כך שאנחנו קונים את כל המלאי, את כל כושר הייצור שלהם.

יצחק כהן: צריכים להשלים.

יצחק כהן: אין מה לעשות, עם כל מה שציינתי – כל עזרה וסיוע של 1.1 מיליארד לטובת התעשייה.

מנסור עבאס: חברי הכנסת, לאן אתם מציעים להעביר את הדיון?

יצחק כהן: מיקי, אין לך בעיה – – –

מיקי לוי: – – – בקשה אישית.

יצחק כהן: אין לך בעיה – חבל, לא ראיתי אותך כל השיחה.

יצחק כהן: כל המלאי הישראלי נרכש.

יצחק כהן: כל כושר ייצור ישראל בנושא הזה נרכש.

יצחק כהן: אבל מלאי הברזל שיקבעו המומחים צריכים להביא אותנו גם ליבוא.

מיקי לוי: תפטר 25 איש.

יצחק כהן: לא.

יצחק כהן: חס וחלילה.

יצחק כהן: אין דבר כזה.

יצחק כהן: לא נראה לי.

מיקי לוי: חס וחלילה?

יצחק כהן: לא נראה – – –

מיקי לוי: אני יכול לתת את הטלפון שלך למנכ"ל סופרגום?

יצחק כהן: אתה לא יכול; אתה חייב.

מיקי לוי: תודה רבה.

מנסור עבאס: תודה, אדוני סגן השר.

מנסור עבאס: מה אתם מציעים?

יצחק כהן: מה שרוצים.

מיקי לוי: אני נותן את הטלפונים של – אני רוצה כספים, כדי לבדוק – – –

מנסור עבאס: כספים?

מיקי לוי: כספים – כלכלה, סליחה.

מנסור עבאס: מוסכם?

מיקי לוי: כלכלה.

מיקי לוי: סליחה ששכחתי, מרגי.

מיקי לוי: כלכלה.

מנסור עבאס: כלכלה?

מנסור עבאס: אז אנחנו נצביע על העברת הצעת – אנחנו מצביעים, חברים, על העברה לוועדת הכלכלה.

מנסור עבאס: הצבעה מס' 4 בעד ההצעה להעביר את הנושא לוועדה – 4 נגד – אין נמנעים – אין ההצעה להעביר את הנושא לוועדת הכלכלה נתקבלה.

מנסור עבאס: אנחנו נוסיף אותך, חבר הכנסת מיקי לוי.

מנסור עבאס: בעד?

מיקי לוי: בעד.

מנסור עבאס: חבר הכנסת מרגי, חבר הכנסת סופר, מיכל וינון אזולאי – תשעה חברי כנסת הצביעו בעד, אפס מתנגדים, אפס נמנעים.

מנסור עבאס: ההצעה לסדר-היום: ישראל מייבאת מוצרים מסין על חשבון התעשייה הישראלית, מועברת לוועדת הכלכלה.

מנסור עבאס: << הלסי >> הסדרת נושא הטבות המס ליישובי הפריפריה << הלסי >>

מנסור עבאס: הנושא הבא בסדר-היום – הסדרת נושא הטבות המס ליישובי הפריפריה, הצעות מס' 1156, 1162, 1195, 1202, 1206 ו-1208.

מנסור עבאס: מתחילים עם חבר הכנסת אופיר סופר, בבקשה.

מנסור עבאס: שלוש דקות, אדוני.

אופיר סופר: אדוני היושב-ראש, חבריי חברי הכנסת, בחודש יוני הבטיח שר האוצר שעניין הטבות המס ליישובי העימות יוסדר בחקיקה במהלך חודש יולי – הרב איציק, אתה לא נשאר איתנו?

יצחק כהן: זה מה שנקרא טריוויאלי.

אופיר סופר: שלוש דקות זה בשבילך.

אופיר סופר: בשבילך, שלוש דקות.

יצחק כהן: אורולוגי טריוויאלי.

אופיר סופר: הבטיח שר האוצר שעניין הטבות המס ביישובי קו העימות יוסדר בחודש יולי.

אופיר סופר: אנחנו נמצאים כבר באמצע חודש אוגוסט, וביישובים רבים – הרב איציק מכיר אותם, מכירה אותם גם מיכל, מכיר אותם גם רם, מכירים אותם כל החברים: אביבים, דובב, שתולה, מטולה, קריית שמונה, שלומי, עכו, בית שאן – כל היישובים האלה, בחודש הזה כבר קיבלו מס, מה שנקרא.

אופיר סופר: איך שלח לי אחד החבר'ה?

אופיר סופר: אומנם קיבלתי את המענק, אבל שילמתי מס.

אופיר סופר: אני רוצה להזכיר לחברינו בממשלה שעניין הטבות המס ביישובים האלה נושא ערך ציוני מהמעלה הראשונה, אם זה בגליל, אם זה בעמק בית שאן, ובעזרת השם גם בנגב.

אופיר סופר: יש לכך משמעות, ויש לכך משמעות ציונית מן המעלה הראשונה.

אופיר סופר: אבל איכשהו הדברים קורים לנו כך שבממשלה הזאת הדברים החשובים האלה נופלים בין הכיסאות ויש תחושה שהממשלה הזאת לא מסוגלת לתפקד.

אופיר סופר: לא רק שהיא לא מתפקדת – היא גם לא מסוגלת לתפקד.

אופיר סופר: וזה קורה דווקא בשיא משבר הקורונה.

אופיר סופר: זה לא קורה רק בעניין הזה של הטבות המס – זה קורה גם בעמותות המגזר השלישי.

אופיר סופר: אפשר לדבר על חסד ועל חברתיות ולראות את כל עם ישראל והכול, אבל אף אחד לא באמת סופר את עמותות המגזר השלישי.

אופיר סופר: אף אחד לא סופר לא את לקט, לא את לתת, לא את כל אלה שמחלקים אלפי מנות מדי שבוע, ואולי יותר מזה.

אופיר סופר: אף אחד לא מסתכל עליהם בכלל.

אופיר סופר: אף אחד לא סופר את תוכנית היל"ה; אף אחד לא סופר את קרן קרב, שמתעסקת בעיקר בפריפריה.

אופיר סופר: אף אחד לא סופר.

אופיר סופר: כל זה קורה לא בגלל שאנשים חושבים שזה לא חשוב – זה פשוט נופל להם בין הכיסאות.

אופיר סופר: עכשיו, יש הבטחות:

אופיר סופר: כמו שהשר כץ הבטיח שהנושא הזה של הטבות המס יטופל, ככה גם הבטיח ראש הממשלה, יחד עם מיקי זוהר בזמנו; והתקצוב בחינוך הדתי, החינוך הממלכתי-דתי – אני מדבר על שעת התפילה בבוקר, הדבר הכי טריוויאלי, הרב איציק – הדברים האלה לא קורים.

אופיר סופר: גם פה קיבלנו הבטחה וההבטחה הזאת לא התקיימה.

אופיר סופר: אני כבר מסיים.

אופיר סופר: אני אומר שזה לא קורה לא מכוונה רעה, אבל כשכל היום – וראיתי וצפיתי כאן במהלך ההצבעות במשך היום – כשכל היום עסוקים בשטויות, אז הדברים החשובים מוזנחים.

מנסור עבאס: אוקיי.

אופיר סופר: ופה אני רוצה לפנות לחבריי, לחבריי בימין: אתם ריסקתם את הגוש, ויחד עם זה שריסקתם את הגוש, ריסקתם את עולם הערכים.

מנסור עבאס: תודה לך.

אופיר סופר: ריסקתם את הערכים המשותפים.

אופיר סופר: שלשום שופטי בג"ץ, בפסק דין תקדימי וחצוף, פסקו שאסור להרוס את ביתו של מחבל – –

מנסור עבאס: תודה, חבר הכנסת.

אופיר סופר: – – שפגע בחייל עמית בן יגאל, השם ייקום דמו.

מנסור עבאס: תודה.

אופיר סופר: כמובן, יצאו כמה הודעות כאלה, אבל בסך הכול קול דממה דקה – זה מה ששמענו – – –

מנסור עבאס: תודה.

מנסור עבאס: תודה, חבר הכנסת.

אופיר סופר: אבל כשיכולתם לבצע שינוי ולהעביר את פסקת ההתגברות, אף אחד לא חשב באמת לעשות את זה.

אופיר סופר: רצתם לניסנקורן – –

מנסור עבאס: תודה.

אופיר סופר: – – ועבדתם אצלו.

מנסור עבאס: תודה, חבר הכנסת.

מנסור עבאס: נא לסיים.

אופיר סופר: תודה רבה.

מנסור עבאס: יעלה ויבוא חבר הכנסת רם בן ברק.

מנסור עבאס: שלוש דקות.

מנסור עבאס: נא לעמוד בלוח הזמנים.

רם בן ברק: אדוני היושב-ראש, חבריי חברי הכנסת, 36 שרים, 16 סגני שרים, ופעולה פשוטה כמו להסדיר בזמן את הטבות המס על פי קריטריונים ברורים – אפילו את זה אתם לא יכולים לעשות.

רם בן ברק: לא יכול להיות מצב שתחזיקו כבני ערובה אנשים שעושים תוכניות על פי מידע אחד שיש להם ולא יודעים מה יהיה מחר בבוקר.

רם בן ברק: אם אתם לא מסוגלים להגיע לכלל החלטה, תאריכו את הוראת השעה.

רם בן ברק: תראו לאיזה מצבים אבסורדיים אתם מביאים אותנו, ביד אחת נותנים וביד השנייה לוקחים.

רם בן ברק: אתם חותכים זיכוי מס במאות שקלים, ולפעמים גם באלפי שקלים, לאנשים שנמצאים בקו החזית.

רם בן ברק: אפילו בעניין של קו העימות אתם לא מסוגלים להגיע לכלל החלטה.

רם בן ברק: אני פונה לממשלה: תתקנו את החידלון שלכם עם עצמכם על ידי זה שתאריכו את הוראת השעה, תקבעו לוח זמנים הגיוני, ותכללו את היישובים שצריך לכלול על פי קריטריונים ברורים ושקופים.

רם בן ברק: בדקה שנותרה לי אני לא יכול שלא להגיב לדברי ראש הממשלה, שעמד פה על הדוכן הזה והשווה את החוק שלא מאפשר לנאשם בפלילים להיבחר לרשות הממשלה לתקופה האפלה באירופה.

רם בן ברק: אני רוצה להזכיר לראש הממשלה שמה שאפשר באותה תקופה אפלה לאותו דיקטטור לעלות לשלטון היה החלשת הפרלמנט הגרמני עד כדי הפיכתו לגוף חסר כוח.

רם בן ברק: אתה, אדוני ראש הממשלה, רוצה לבחור באופן בלעדי את שומרי הסף, כמו שעשית בחלק מהמקרים – יש לציין שלפעמים בהצלחה יותר ולפעמים בהצלחה פחות.

רם בן ברק: אבל אתה רוצה לשמור את אלה שיהיו עבדיך, ולא את אלה שיהיו שומריך.

רם בן ברק: אתה, ראש הממשלה, מדבר איתנו על דמוקרטיה ומזלזל בדמוקרטיה שיש אצלנו ביש עתיד.

רם בן ברק: אבל אני מזכיר לך שבדמוקרטיה שאתה מנהל, הסיכוי של אוסנת הילה מארק להיות שרה גבוה יותר מהסיכוי של גדעון סער, שנמצא במקום החמישי ברשימה והסיכוי של אריאל קלנר להיות שר גבוה יותר מהסיכוי של אבי דיכטר להיות שר, והוא במקום ה-11 ברשימת הליכוד.

רם בן ברק: אז אנא, ראש הממשלה, אל תדבר איתנו על דמוקרטיה.

רם בן ברק: תודה.

מנסור עבאס: תודה, חבר הכנסת רם בן ברק.

מנסור עבאס: חברת הכנסת הילה שי – לא נמצאת.

מנסור עבאס: חברת הכנסת סונדוס סאלח, בבקשה.

סונדוס סאלח: כבוד היושב-ראש, חברי וחברות הכנסת, ביטול הוראת השעה להטבה ליישובי הפריפריה דווקא עכשיו, בימים של משבר כלכלי – המקרה הזה מאפיין את הממשלה המסורבלת והלא-יעילה של ישראל היום.

סונדוס סאלח: בכל מקום בעולם, בעולם מתוקן, הממשלה צריכה לדאוג לציבור.

סונדוס סאלח: ובמדינה, בישראל, הציבור מתעסק בממשלה – יום בחירות, יום מאיימים בבחירות – ומי שישלמו על כך מחיר הם תושבי עשרות יישובים קטנים הפזורים בגבולות המדינה.

סונדוס סאלח: ודוגמה נוספת, למי שעוד הייתה צריכה הבטחות – כותרות על הנייר בלבד.

סונדוס סאלח: באמצע יוני, טרם סיום הוראת השעה, התבטאו שרים שונים ובכירים בממשלה שהם מתכוונים לדאוג ולהבטיח את הוראת השעה – מילים והבטחות, ושוב לאנשים אין מה לאכול.

סונדוס סאלח: ככה זה כשהממשלה מתנהלת כחברת יחסי ציבור, עסוקה בשיווק עצמי, ומפקירה את החיים כאן – שוב, את מי שהוחלשו שנים, שמורחקים מהלמידה, ממשאבים, מתחבורה ציבורית, מתשתיות בסיסיות.

סונדוס סאלח: שוב נחשפת מדיניות הממשלה המפקירה את התושבות ואת התושבים שהכי זקוקים לתמיכה, במיוחד בימי משבר עמוק זה, מעמיקה את הפערים ואת האי-שוויון ומקדמת מדיניות שמרכזת משאבים בידי קבוצה אחת מסוימת על חשבונן של קבוצות רבות, ובהן החברה הערבית.

סונדוס סאלח: ברשימת המוטבים הראשונים שהייתה לפני הדיונים בבג"צים, לפני המאבק המתמשך של הארגונים וראשי הרשויות – ברשימה המקורית ההיא לא היה אף יישוב ערבי אחד.

סונדוס סאלח: תקציר הפרקים הקודמים בשלושה משפטים: מדובר בהטבות מס ליישובים שפורסמו ב-2005 ונדונו בבג"ץ, כשהקריטריונים לא היו שקופים וברורים.

סונדוס סאלח: אחרי דיונים הוחלט שהנושא יטופל בוועדת הכספים, שלקחה על עצמה להגדיר שלושה קריטריונים לבניית הנוסחה לגובה ההנחה ליישובים הזכאים לה.

סונדוס סאלח: הקריטריונים היו מותאמים לאותו אינטרס של הוועדה ושל רוב חברי הוועדה.

סונדוס סאלח: הקריטריונים הם: ביטחוני, כלכלי, חברתי.

סונדוס סאלח: בהתחלה – ביטחוני ופריפריאלי.

סונדוס סאלח: אחרי סדרת דיונים ארוכה בוועדה, נוצרה הרשימה הזאת של 70 היישובים, שחלקם, 37 במספר, הוצאו מרשימת המוטבים.

סונדוס סאלח: ל-41 השתנה גובה ההטבה, אם באחוזים ואם בתקרה הכללית.

סונדוס סאלח: הרשימה פורסמה בינואר 2019.

סונדוס סאלח: בשל ריבוי מערכות הבחירות והעובדה שלא הייתה ממשלה מתפקדת בישראל, הוארך תוקף ההטבות כמה פעמים באמצעות הוראת שעה, עד 26 ביוני 2020.

סונדוס סאלח: היום, חודש וחצי אחרי, ושוב, למרות ההצהרות, הדיונים הנוספים – אני מסיימת – הפעילות של ראשי הרשויות והמשבר הכלכלי החברתי הגדל מיום ליום, ולמרות ידיעת השרים, כולל השר הממונה על הטיפול בנושא, אין חדש ואין שינוי.

סונדוס סאלח: ושוב, האחריות, הנשיאה בנטל הכלכלי שנוצר בעקבות ביטול ההטבה יגולגלו על התושבים והתושבות – עליכם כולכם.

סונדוס סאלח: תודה.

מנסור עבאס: תודה, חברת הכנסת סונדוס סאלח.

מנסור עבאס: חבר הכנסת אופיר כץ, לא נמצא.

מנסור עבאס: אז ניתן דעה נוספת – אחרי שסגן השר משיב?

מנסור עבאס: יעלה ויבוא, סגן שר האוצר להשיב, חבר הכנסת יצחק כהן.

מנסור עבאס: בבקשה.

יצחק כהן: חבר הכנסת אופיר סופר, סתם מילת התייחסות בדבר הגוש: אני מסכים איתך לחלוטין.

יצחק כהן: נעשתה טעות אסטרטגית לפנות את הגוש הזה ולהוציא אותו החוצה.

יצחק כהן: אני, בכל אופן מבכה על זה, ואני מקווה שיהיה לזה תיקון בעתיד, כי אתם חלק אינטגרלי מהחבורה הזאת.

יצחק כהן: בדבר ההצעות לסדר-היום בנושא הטבות המס ליישובי הפריפריה, אדוני היושב-ראש, הטבות מס ליישובים ניתנות החל משנת 2016, תחת קריטריונים ברורים ואחידים, מכוח חוק הטבות המס וייעוץ במס (תיקוני חקיקה), התשע"ו–2015.

יצחק כהן: בחוק נכללו הוראות מעבר זמניות, לרבות הוראות אשר שימרו הטבות ליישובים אשר תושביהם נהנו מהטבות לפני שנת 2016 ואינם עומדים בקריטריונים שנקבעו בחוק.

יצחק כהן: ההוראות הזמניות הוארכו בחקיקה פעמיים.

יצחק כהן: ההארכה האחרונה נעשתה לתקופה של חצי שנה, בחודש ינואר 2019.

יצחק כהן: שר האוצר ביקש ליזום הארכה נוספת של תוקף ההוראות המסדירות את ההטבות ליישובים אלה.

יצחק כהן: הנושא הועבר לבדיקת היועץ המשפטי לממשלה, אשר טרם גיבש את עמדתו בעניין זה.

יצחק כהן: אנו ממתינים להשלמת גיבוש העמדה של היועץ המשפטי לממשלה, ובהתאם לעמדה זו נבחן כיצד להתקדם בעניין.

יצחק כהן: עד אז, אני מציע למציעים להעביר את זה – לוועדת הכספים?

יצחק כהן: כן.

יצחק כהן: אני מסכים להעביר את זה לוועדת הכספים.

יצחק כהן: תודה.

מנסור עבאס: דעה נוספת – לחבר הכנסת אוסאמה סעדי.

מנסור עבאס: דקה, בבקשה.

אוסאמה סעדי: אני מברך את היוזמים על דיון החשוב הזה, את חברתי סונדוס.

אוסאמה סעדי: אני מזכיר לכולנו שבנושא זה של הטבות מס אנחנו מטפלים פה המון שנים.

אוסאמה סעדי: אנחנו תמיד מעלים את זה, העלינו את זה אפילו בוועדת הכספים.

אוסאמה סעדי: אפילו אתה, כבוד היושב-ראש, העלית את זה במליאה, והיה לנו דיון בוועדת הכספים.

אוסאמה סעדי: אבל צריך להגיע לפתרון ליישובים האלה, וגם לעוד יישובים שאנחנו תמיד מזכירים.

אוסאמה סעדי: ולכן, אני עולה כאן עוד פעם, ועוד פעם, ואנחנו לא נרפה עד שעוד יישובים יקבלו הטבות מס.

אוסאמה סעדי: אני מזכיר בעניין הזה גם את היישוב כאוכב אבו אל-היג'א ואת היישוב אעבלין.

אוסאמה סעדי: ביקרנו גם ביום שישי האחרון בשפרעם, ופתחנו עם השר איציק שמולי ומנכ"ל הביטוח הלאומי – יש סניף חדש לביטוח לאומי.

אוסאמה סעדי: גם שם יש דרישה.

אוסאמה סעדי: הם פנו לשר האוצר, ואנחנו נמשיך לעבוד.

אוסאמה סעדי: ולכן, אני כמובן תומך בהעברה לוועדת הכספים על מנת שנדון ונמשיך ונדון, וניתן את הטבות המס האלה לאזרחים.

מנסור עבאס: תודה, תודה.

מנסור עבאס: אנחנו עוברים להצבעה.

מנסור עבאס: מעבירים את ההחלטה לוועדת הכספים.

מנסור עבאס: בבקשה.

מנסור עבאס: הצבעה מס' 5 בעד העברת הנושא לוועדה – אין נגד – אין נמנעים – אין ההצעה להעביר את הנושא לוועדת הכספים נתקבלה.

מנסור עבאס: אוקיי, אז חבר הכנסת רם בן ברק, חברת הכנסת סונדוס סאלח, חבר הכנסת אוסאמה סעדי, חבר הכנסת יצחק כהן, חבר הכנסת משה ארבל, חבר הכנסת ביטון?

קריאות: לא, לא.

מנסור עבאס: לא.

מנסור עבאס: נכון, לא.

מנסור עבאס: חבר הכנסת סופר – שבעה.

מנסור עבאס: ואלי אבידר – שמונה.

מנסור עבאס: אוקיי, שבעה חברי כנסת הצביעו בעד העברת ההצעה לוועדת הכספים, אפס מתנגדים ואפס נמנעים.

מנסור עבאס: ההצעה עוברת לוועדת הכספים: הסדרת נושא הטבות המס ליישובי הפריפריה.

יריב לוין: חברות וחברי הכנסת, אני מבקש להביא בפניכם את תוצאות ההצבעה לבחירת נציג הכנסת שאינו חבר כנסת לוועדת המינויים לקאדים מד'הב.

יריב לוין: הצביעו 77 חברי כנסת.

יריב לוין: מספר הקולות הכשרים – 76, קול פסול אחד.

יריב לוין: בעד מר מהדי נסר אל-דין, הצביעו 74.

יריב לוין: נגדו – שניים.

יריב לוין: לפיכך, אני מכריז שמעדי נסר אל-דין נבחר כנציג הכנסת לוועדת המינויים לקאדי מד'הב.

יריב לוין: אני מבקש לברך אותך, מהדי נסר אל-דין, לברך את אביך היקר, את בני המשפחה, את תושבי כסרא-סמיע, ואת בני העדה הדרוזית כולם.

יריב לוין: אני בטוח שאתה תייצג גם את הכנסת וגם תפעל בעבורם בצורה הטובה ביותר.

יריב לוין: בהצלחה.

יריב לוין: << הלסי >> הפסקת אפלייתם לרעה של אזרחי ישראל תושבי יהודה, שומרון ובקעת הירדן לאור ממצאי דוח מבקר המדינה על המינהל האזרחי << הלסי >>

יריב לוין: חברות וחברי הכנסת, מכאן אנחנו עוברים לנושא הבא על סדר-היום – הצעה לסדר-היום בנושא:

יריב לוין: הפסקת אפלייתם לרעה של אזרחי ישראל תושבי יהודה, שומרון ובקעת הירדן לאור ממצאי דוח מבקר המדינה על המינהל האזרחי, הצעות מס' 1148, 1164 ו-1193.

יריב לוין: ראשון המציעים, חבר הכנסת בצלאל סמוטריץ'.

יריב לוין: אני רואה שהוא איננו.

יריב לוין: אחריו – חבר הכנסת משה ארבל.

יריב לוין: בבקשה.

משה ארבל: אדוני היושב-ראש, כבוד השר מיכאל ביטון, השר לעניינים אזרחיים במשרד הביטחון, חבריי חברי הכנסת, כבוד השר לשירותי דת, כמובן.

משה ארבל: בשבוע שעבר פרסם מבקר המדינה את הדוח השנתי לשנת 2020.

משה ארבל: בדוח יש נושאים רבים, 13 פרקים, שכל אחד מהם הוא חשוב ודורש תיקון והעמקה.

משה ארבל: כולי תקווה שעוד בבית הזה נדון במסקנות הדוח והממשלה תשכיל להתמודד עם הביקורת ולהתייעל ולהשתפר בתחומים שנבחנו.

משה ארבל: אך רק פרק אחד בדוח השנתי עוסק ישירות בפגיעה בזכויות של אזרחים ישראלים.

משה ארבל: הוא עוסק באופן ישיר באופן שבו נוצרו במדינת ישראל שני מעמדות של אזרחים: אזרחים סוג א' ואזרחים סוג ב', שגרים ביהודה ושומרון וחייהם מתנהלים לא מכאן ולא ממשרדי הממשלה אלא על ידי קומץ של פקידי המינהל האזרחי.

משה ארבל: הדוח מצא שקיים חוסר תיאום קיצוני בין קציני המטה של המינהל האזרחי לבין משרדי הממשלה שאמורים לפקח עליהם ולשמש כמשרדי אם שלהם.

משה ארבל: ללא הפיקוח הזה אנחנו נותרים עם פקידים שיש להם מדינה; פקידים שניתן לייחס להם כוונות טובות וראויות אבל הם מעולם לא נבחרו, והבית הזה לא נתן להם את הסמכות לנהל את חייהם של מאות אלפי תושבי יהודה ושומרון בצורה עצמאית.

משה ארבל: ברצותם ישחררו וברצותם יעכבו, ברצותם יאשרו וברצותם יאסרו.

משה ארבל: התוצאה של היעדר הפיקוח היא פגיעה ישירה ומתמשכת בתנאי חייהם ובזכויותיהם של אזרחים ישראלים המתגוררים ביהודה ושומרון.

משה ארבל: בעבר קראו לזה מיסוי ללא ייצוג: אזרחים שמשלמים מיסים, מצביעים בבחירות אבל הם מצביעים לכנסת ישראל ולא למי שמקבל את ההחלטות על החיים שלהם בפרקטיקה, בפועל.

משה ארבל: אחת הדוגמאות הקשות שצוינה בדוח מבקר המדינה שצוין פה היא שיש מחלוקות בין המינהל האזרחי, אדוני השר ביטון, למשרד המשפטים, שמונעות לקדם הסדרי רישום מקרקעין – מה שפוגע ביכולת של אזרחים ישראלים לרשום בעלות וזכויות על מקרקעין בספרי רישום המקרקעין באיו"ש.

משה ארבל: משטר הפקידים לא רק פוגע בזכויות של אזרחים המתגוררים ביהודה ושומרון; מדובר בפגיעה קשה באינטרסים הלאומיים של מדינת ישראל כולה.

משה ארבל: כולנו מבינים איזו משמעות דיפלומטית ומשפטית – מבחינה בין-לאומית – יכולה להיות להחלטה של מדינת ישראל שלא לקדם רישום מקרקעין לישראלים ביהודה ושומרון.

משה ארבל: מדובר במחדל מרתיח, שההשלכות שלו הרבה יותר חמורות מהחלטות של פקיד זה או אחר.

משה ארבל: כבוד השר, זה כמו שלא יעלה על הדעת שאזרחי ישראל החיים ביהודה ושומרון יצטרכו לבוא ולקבל את שירותי משרד הפנים, למשל – תעודות זהות ודרכונים – מהפקידים של המינהל האזרחי בבית אל.

משה ארבל: ובעצם, אולי האלוף יוציא גם תעודות זהות?

משה ארבל: חבר הכנסת סמוטריץ' גר בקדומים – אולי שהאלוף יוציא לו תעודת זהות?

משה ארבל: אנחנו מבינים שלא כך הדבר ולא כך צריך להיות.

משה ארבל: הם אזרחים, ואזרחים צריכים לקבל זכויות שוות, לא רק בשירותי דרכונים ותעודות זהות אלא בכל יתר הדברים הנוגעים לחיי היום-יום.

משה ארבל: עוד דוגמה היא ההחלטה של קמ"ט תעסוקה במינהל האזרחי לא לאכוף שימוש ברישיונות עבודה של עובדים פלסטיניים ביישובים ישראליים ביהודה ושומרון, למרות הסיכון הביטחוני שנגרם כתוצאה מכך לתושבים ביישובים.

משה ארבל: מדובר בסכנת נפשות, אדוני השר.

משה ארבל: אסור לחכות לאסון כדי לתקן את הטעות הזאת.

משה ארבל: על כן, ראוי שהכנסת תדון בהשלכות דוח המבקר בהקדם ותוודא שהכשלים שעלו בו ביחס לפעילות המינהל האזרחי יתוקנו, וכמה שיותר מהר.

משה ארבל: לכן אני מבקש שההצעה לסדר-היום תתקבל, ותעבור לדיון המשך בוועדת החוץ והביטחון.

משה ארבל: תודה רבה.

מנסור עבאס: תודה, חבר הכנסת משה ארבל.

מנסור עבאס: ניתן גם לחבר הכנסת בצלאל סמוטריץ'.

מנסור עבאס: בבקשה.

בצלאל סמוטריץ': אדוני היושב-ראש, אדוני השר, חבריי חברי הכנסת, דוח מבקר המדינה גילה את מה שאנחנו חווים ומכירים מהחוויה האישית כבר הרבה מאוד שנים, אבל אני חושב שהוא בעיקר גילה ליקויים אינהרנטיים, שלמעשה אי-אפשר היה בלעדיהם.

בצלאל סמוטריץ': האנומליה הזו, שבה צבא מנהל מערכת אזרחית, היא בלתי מתקבלת על הדעת, היא לא יכולה לעבוד.

בצלאל סמוטריץ': צבא עובד בשיטה מסוימת; יש לו תכליות מסוימות; הוא לא יודע לנהל מערכות אזרחיות.

בצלאל סמוטריץ': המינהל האזרחי מפגר בעשרות שנים אחרי משרדי הממשלה ברמת השירות, בטכנולוגיה, במחשוב, בהנגשה, בתודעת השירות.

בצלאל סמוטריץ': כל הליקויים זה סוג של איזה "קמחא טחינא טחינת" – לגלות את המובן מאליו.

בצלאל סמוטריץ': עמד פה ראש הממשלה היום בנאום מלא פתוס, ודיבר בצדק על אותו שלטון שומרי סף של אפלטון אי שם לפני 2,500 שנה.

בצלאל סמוטריץ': זה מה שיש היום ביהודה ושומרון.

בצלאל סמוטריץ': אין גירעון דמוקרטי גדול יותר מ-400,000 איש שהולכים – פעם בכמה?

בצלאל סמוטריץ': חצי שנה, זה לא מצחיק – הולכים לקלפי, מצביעים לכנסת, ולא הכנסת ולא הממשלה מנהלות את חייהם אלא פקידים.

בצלאל סמוטריץ': אני לא חושב שבמינהל האזרחי יש אנשים רעים; יש, לצערי הרב, במערכת המשפטית, שמלווה, אג'נדות שמאל, קשות אפילו, שעוינות את ההתיישבות, וזה מכביד מאוד.

בצלאל סמוטריץ': יש אנשים טובים, אבל הם אנשי צבא.

בצלאל סמוטריץ': הם יודעים לנהל מערכות צבאיות, הם יודעים להילחם – אני מקווה שהם יודעים להילחם; הם לא יודעים לנהל מערכת אזרחית.

בצלאל סמוטריץ': והפתרון, עם ריבונות או בלי ריבונות, הוא לסגור את המינהל האזרחי.

בצלאל סמוטריץ': אדוני השר, תקשיב, חבר הכנסת ארבל, תקשיב: בשנות השמונים, בהחלטת הממשלה שכוננה את המינהל האזרחי, נכתב מפורשות: המינהל האזרחי הוקם כדי לטפל באזרחים הערבים.

בצלאל סמוטריץ': נכתב מפורשות בהחלטת הממשלה – עוד דקה, אדוני – שהוא לא יעסוק בהתיישבות הישראלית, שתקבל את שירותיה ממשרדי הממשלה.

בצלאל סמוטריץ': כך החליטה הממשלה.

משה ארבל: אין קמ"ט חינוך.

בצלאל סמוטריץ': בדיוק, אין קמ"ט חינוך במינהל האזרחי.

בצלאל סמוטריץ': משרד החינוך מטפל מצוין באזרחי, תלמידי ישראל, וזה עובד מצוין.

בצלאל סמוטריץ': אין קמ"ט פנים.

בצלאל סמוטריץ': למה שיהיה קמ"ט איכות סביבה?

בצלאל סמוטריץ': למה שיהיה קמ"ט תחבורה?

בצלאל סמוטריץ': אגב, איש יוצא מן הכלל – עושה עבודה נפלאה.

בצלאל סמוטריץ': למה שמשרד התחבורה לא ייקח את האחריות?

בצלאל סמוטריץ': צריך לפרק.

בצלאל סמוטריץ': הגשתי הצעת חוק כזו בכנסת הקודמת, ואני מגיש אותה שוב.

בצלאל סמוטריץ': צריך את המינהל האזרחי לסגור בכל מה שנוגע להתיישבות הישראלית, להכפיף את ניהול ההתיישבות הישראלית למשרדי הממשלה ולשים סוף לאפליה ארוכת שנים של אזרחי ישראל.

בצלאל סמוטריץ': אני רוצה ברשותכם – אדוני היו"ר, תן לי עוד חצי דקה – להגיב על דיון קודם שהיה כאן בין חבר הכנסת אלכס קושניר לסגן השר איציק כהן.

בצלאל סמוטריץ': כמובן, בעמדות הבסיסיות אני מאוד לא מסכים עם חבר הכנסת קושניר על הביקורת שלו על תלמידי הישיבות והאברכים והתקציבים שהמדינה צריכה לתת להם.

בצלאל סמוטריץ': אני כואב מאוד את דבריו, אבל אני כואב הרבה יותר – ואני לא יכול שלא למחות – על דבריו של סגן השר איציק כהן בפתח הדברים, שרמזו לעובדה שחבר הכנסת קושניר עלה מברית המועצות, על המבטא שלו.

בצלאל סמוטריץ': אני אומר לכם, ואני בוכה משמחה כשאני שומע ברחוב הישראלי את המבטא של עולי ברית המועצות ואת המבטא של עולי אמריקה ואת המבטא של עולי אתיופיה ואת המבטא של עולי ארצות המזרח ואת המבטא הרומני של המשפחה של אימא של אשתי.

מנסור עבאס: תודה.

בצלאל סמוטריץ': ואני בוכה משמחה על התממשות החזון הגדול, הנס הגדול של קיבוץ גלויות למדינת ישראל, לארץ ישראל, אחרי אלפיים שנות גלות ונדידות.

בצלאל סמוטריץ': חז"ל אמרו – אני מסיים – שקשה יום קיבוץ גלויות "כיום שנבראו בו שמיים וארץ", והוא קשה כי אנחנו מתקבצים מגלויות שונות ותרבויות שונות ודעות שונות וזהויות שונות.

בצלאל סמוטריץ': אנחנו מתגוששים כאן בינינו, ובבית הזה, מה לעשות, מתכנסים כל הקצוות ודנים ביניהם.

בצלאל סמוטריץ': בואו נעשה את זה באהבה.

בצלאל סמוטריץ': אני שמח.

בצלאל סמוטריץ': אני רוצה עוד המון חברי כנסת, אלכס קושניר, פה, ואני רוצה עוד המון חברי כנסת אשכנזים וספרדים – –

מנסור עבאס: תודה.

בצלאל סמוטריץ': – – ועולים וותיקים כי זה הנס הגדול של מדינת ישראל.

בצלאל סמוטריץ': ונתווכח ונחלוק בלי חס וחלילה לרמוז לאיזושהי פטרונות או התנשאות של מי שעלה כמה שנים קודם.

מנסור עבאס: מרוב שנתתי לו זמן, הוא לא מזכיר את הערבים.

משה ארבל: הוא מחכה לשמוע – – –

מנסור עבאס: חבל שנתתי לו.

בצלאל סמוטריץ': בואו נשמור – חבר הכנסת ארבל, הגאולה וחזון הנביאים וחזון התורה מדברים על שיבת העם היהודי לארצו, ועל זה אני מודה לריבונו של עולם יום-יום, שעה-שעה.

מנסור עבאס: תודה.

בצלאל סמוטריץ': לא ניקח את זה חלילה למקומות אישיים, ואני מתנצל בשם כל באי הבית הזה בפניו של חבר הכנסת קושניר.

בצלאל סמוטריץ': אני חושב שהדברים הם לא ראויים.

מנסור עבאס: תודה, חבר הכנסת בצלאל סמוטריץ'.

מנסור עבאס: יעלה ויבוא חבר הכנסת עמית הלוי – אינו נוכח.

מנסור עבאס: ישיב השר במשרד הביטחון מיכאל ביטון.

מנסור עבאס: בבקשה.

מנסור עבאס: מזכירת הכנסת.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק שירותי תעופה (פיצוי וסיוע בשל ביטול טיסה או שינוי בתנאיה) (נגיף הקורונה החדש – הוראת שעה – תיקון) (תיקון), התש"ף

ירדנה מלר-הורוביץ: –2020, שהחזירה ועדת הכלכלה.

ירדנה מלר-הורוביץ: מסקנות ועדת הכספים בעקבות דיון מהיר בהצעתם של חברי הכנסת רם בן ברק, עוזי דיין ומשה אבוטבול בנושא:

ירדנה מלר-הורוביץ: המשבר בענפי התבלינים לייצוא וענף הפרחים.

ירדנה מלר-הורוביץ: תודה.

מנסור עבאס: תודה, גברתי.

מנסור עבאס: << הלסי >> הפסקת אפלייתם לרעה של אזרחי ישראל תושבי יהודה, שומרון ובקעת הירדן לאור ממצאי דוח מבקר המדינה על המינהל האזרחי << הלסי >>

מנסור עבאס: בבקשה, אדוני סגן השר – השר.

קריאה: השר – – –

מנסור עבאס: השר.

מנסור עבאס: תיקנתי את עצמי.

קריאה: במהלך הלילה הוא גם היה – – –

מנסור עבאס: השר הלא חבר כנסת.

מיכאל ביטון: אדוני היושב-ראש, חבר הכנסת סמוטריץ', חבר הכנסת ארבל, כלל חברי הכנסת, אני דבר אחד יודע על חבר הכנסת סמוטריץ' – כשהוא יודע מה הבעיה, הוא לא הולך סחור-סחור.

מיכאל ביטון: וסוגיית האי-ודאות של מה עושים ביהודה ושומרון כבר קיימת מ-67'.

בצלאל סמוטריץ': – – –

מיכאל ביטון: רגע, רגע.

מיכאל ביטון: לא הפרעתי לך.

בצלאל סמוטריץ': סליחה.

מיכאל ביטון: לפעמים יש לך הזדמנות בהיסטוריה.

מיכאל ביטון: אתה יודע, ראש המפלגה שלך היה שר הביטחון לזמן קצר – הייתה לו הזדמנות היסטורית לעשות סדר.

בצלאל סמוטריץ': לא הייתה כנסת.

בצלאל סמוטריץ': לא יכולנו לקדם את החוק הזה.

בצלאל סמוטריץ': היינו בממשלת מעבר.

מיכאל ביטון: כנסת תמיד יש – ממשלה אין.

בצלאל סמוטריץ': היינו בממשלת מעבר.

מיכאל ביטון: כנסת תמיד יש.

בצלאל סמוטריץ': לא, היינו בממשלת מעבר.

מיכאל ביטון: כנסת תמיד יש.

מיכאל ביטון: ממשלת מעבר העיפה 100 מיליארד שקל בקורונה, במעבר, בלי לפחד.

מיכאל ביטון: כשרוצים – אפשר.

מיכאל ביטון: ופה יש מציאות מורכבת – – –

משה ארבל: ווטאבאוטיזם זה התשובה הכי קלה, אדוני.

מיכאל ביטון: מה?

משה ארבל: ווטאבאוטיזם זה – – –

מיכאל ביטון: what about, מה זה?

מיכאל ביטון: את זה הוא למד – – –

בצלאל סמוטריץ': גם אני לא יודע מה זה.

מיכאל ביטון: זה במנהיגות במעוז, what about – ווטאבאוטיזם.

בצלאל סמוטריץ': זה משהו – – – שיסביר לנו.

מיכאל ביטון: אני לא יודע מה הוא אומר, אבל הבנתי את האנגלית.

משה ארבל: ולכן, אדוני, לבוא ולומר איפה בנט היה – – –

מיכאל ביטון: רגע, רגע, זה רק התחלה, חבר הכנסת ארבל.

מיכאל ביטון: אנחנו גם מאוד מאוד, גאים בעבודתם של האנשים שלנו ביהודה ושומרון – מאוד מאוד גאים.

מיכאל ביטון: אבל נתתי את זה כדוגמה.

מיכאל ביטון: יש אנשים שעסקו בחוק שיאפשר להסדיר את כל הבתים ביהודה ושומרון, וידעו שהחוק הזה לא יעבור בבג"ץ.

מיכאל ביטון: ואנחנו גילינו שמתוך 4,000 בתים לא חוקיים ששייכים ליהודים ביהודה ושומרון אפשר להסדיר 2,000 בתים.

מיכאל ביטון: אבל צריך לעבוד על זה, והמינהל יכול לעבוד על זה.

מיכאל ביטון: הוא צריך כוח אדם.

מיכאל ביטון: הוא דל בכוח אדם.

מיכאל ביטון: אתה צודק שקבוצה כזאת קטנה של אנשים לא יכולה לתת שירות לכל אזרח.

מיכאל ביטון: יש עליה עומס גדול.

מיכאל ביטון: המינהל האזרחי היה פעם גדול יותר, רחב יותר, עם יותר כוח אדם.

מיכאל ביטון: חשבנו שאנחנו מקטינים פעילות ביהודה ושומרון.

מיכאל ביטון: בסוף אנחנו אחראים שם.

מיכאל ביטון: לפעמים אנחנו מגדילים פעילות בהתפתחויות מדיניות כאלה ואחרות.

מיכאל ביטון: ולכן החוכמה בתוך האילוצים ובתוך האי-ודאות, בתוך מציאות שבה טרם הוגדר מה מעמדה של יהודה ושומרון לדורות בחוק במדינת ישראל – החוק שלנו והחוק הבין-לאומי מחייבים את קיומו של המינהל האזרחי, וכן הלאה.

מיכאל ביטון: עכשיו, יש סוגיות – – –

בצלאל סמוטריץ': – – –

מיכאל ביטון: רגע, רגע, שנייה.

משה ארבל: החלטת הממשלה משנות השמונים – – –

מיכאל ביטון: שנייה, שנייה.

משה ארבל: החלטת הממשלה קבעה – – –

מיכאל ביטון: יש סוגיות – – –

בצלאל סמוטריץ': כל עוד אין קמ"ט חינוך ואין קמ"ט פנים, למה שיהיה קמ"ט – – –

מיכאל ביטון: אתה צודק – אני בדיוק מגיע לנושא הזה.

מיכאל ביטון: כל דבר שניתן לנהל כשירות ממשלתי, ישירות מול משרדי ממשלה, ובתהליך טבעי, וראשי רשויות ביהודה ושומרון למדו לעבוד עם משרדי הממשלה, כמו הדוגמאות שנתתם בחינוך – אדרבה.

מיכאל ביטון: בכל מה שהחוק מאפשר למשרדי הממשלה לפעול ישירות מול רשויות מקומיות על פי חוק ולתת שירות – אדרבה, מצווה מהתורה.

מיכאל ביטון: יש דברים שלעולם המינהל האזרחי יהיה חייב לטפל בהם: סוגיות הקרקע, מעמד הקרקע.

מיכאל ביטון: זה מתוקף החוק הבין-לאומי.

מיכאל ביטון: עכשיו אני רוצה להקריא לכם את הדברים באופן רשמי.

מיכאל ביטון: כבוד יושב-ראש הכנסת, מכובדיי חברי הכנסת, מתוקף סמכותו פועל המינהל האזרחי בהתאם להנחיות ולדירקטיבת הדרג המדיני ובכפוף לחוק החל באזור יהודה ושומרון ובקעת הירדן.

מיכאל ביטון: כמו כן, סמכויותיו של המינהל האזרחי לקוחות מהמפקד הצבאי, אלוף פיקוד המרכז תמיר ידעי, ובהתאם לצווים החלים באזור זה.

מיכאל ביטון: באשר לדוח מבקר המדינה, היחידה לתיאום פעולות הממשלה בשטחים פועלת בימים אלו למימוש מסקנותיו של הדוח ולתיקון הליקויים שעלו בו באופן המהיר והאיכותי ביותר.

מיכאל ביטון: קציני המטה במינהל האזרחי פועלים מטעם יחידת המתפ"ש ליישום מדיניות הממשלה באזור יהודה ושומרון ובקעת הירדן, וקידומה בתחומים אזרחיים, בתיאום ובשיתוף פעולה מלא עם משרדי הממשלה השונים, שכן הם מהווים את הנציגות המקצועית של משרדי האם באזור זה.

מיכאל ביטון: באשר לטענות ביחס לבעייתיות הקיימת לאור כפיפות הקמ"טים – אותם קציני מטה שציינתם – המינהל האזרחי פועל בימים אלו, בשיתוף משרדי הממשלה, לטובת הסדרה וחידוד הגדרת תוכן ההנחיה המקצועית לקמ"טים, לקציני המטה.

מיכאל ביטון: אדגיש כי כיום אין משימה נפגעת מיחסים כאלה ואחרים בין המינהל האזרחי למשרדי הממשלה; כמו גם השירות לתושבי האזור.

מיכאל ביטון: אבהיר שתוכניות העבודה של הקמ"טים – קציני המטה, כל אחד בתחומו – מאושרות על ידי המינהל האזרחי ומשרדי הממשלה כאחד.

מיכאל ביטון: המינהל האזרחי ומשרדי הממשלה מקיימים מפגשים עיתיים בין גורמי המקצוע באופן שוטף, למטרת שיתוף פעולה ותיאום, לרבות קידום פרויקטים משותפים ותקצובם באזור יהודה ושומרון.

מיכאל ביטון: דוגמה, למשל, שנעשית עכשיו – תוכנית אב לתחבורה יחד עם משרד התחבורה.

מיכאל ביטון: היחידה לתיאום פעולות הממשלה בשטחים והמינהל האזרחי ימשיכו לבצע את משימתם במקצועיות ובשקיפות, תוך יישום מדיניות הדרג המדיני באזור יהודה ושומרון ובקעת הירדן, ויוסיפו לפעול לשיפור מרקם החיים של תושבי אזור זה באמצעות כלל המשאבים העומדים לרשותם.

מיכאל ביטון: והערה נוספת: לפעמים חסר כוח אדם במינהל האזרחי.

מיכאל ביטון: לפעמים השירות לא יכול להיות מושלם כי חסר כוח אדם.

מיכאל ביטון: איפה אני רואה את זה?

מיכאל ביטון: עכשיו, בפעולה שאנחנו עושים לאשר כחוק לפי תקנת השוק 2,000 בתים – נדרש כוח אדם תכנוני, משפטי, ויש מחסור.

משה ארבל: – – – לא מדובר במחסור.

משה ארבל: מדובר בפערים.

משה ארבל: זה אפילו לא מתחיל.

משה ארבל: ביהודה ושומרון חיים היום למעלה מחצי מיליון אזרחים ישראלים.

משה ארבל: הם לא, הם לא – – –

בצלאל סמוטריץ': אבל תתקצבו.

בצלאל סמוטריץ': נו, אתם שרי משרד הביטחון.

בצלאל סמוטריץ': תביאו כסף.

משה ארבל: זה לא מתחיל.

משה ארבל: פר חצי מיליון – – –

בצלאל סמוטריץ': מה אתה רוצה מהתושב בבית אל או בקדומים – – –

מיכאל ביטון: כידוע לך, חבר הכנסת סמוטריץ', אנחנו עובדים על האפשרות שתהיה פה יציבות תקציבית עבור 2020 ו-2021.

משה ארבל: הוא בוועדת הכספים – – –

בצלאל סמוטריץ': אני שואל, אבל, האם – – –

מיכאל ביטון: וכשם שתוכנית קרב עם אלפי עובדים לא מתפקדת – –

בצלאל סמוטריץ': רגע, אבל האם אדוני השר מוכן להגיד – – –

מיכאל ביטון: – – ותוכנית היל"ה לא מתפקדת, והספרייה לאומית הוציאה 300 עובדים הביתה לחל"ת, ועוד ועוד פגיעה במשק – – –

בצלאל סמוטריץ': האם אדוני מוכן לומר פה על הדוכן, כשר שאחראי לזה, שבמידה שיהיה תקציב, 2020, 2021 וזה – בתוך התקציב תהיה תוספת תקנים למינהל האזרחי, כדי לעמוד במשימותיו?

מיכאל ביטון: את זה אני לא יכול להגיד.

מיכאל ביטון: אני – כן, התשובה היא כן.

מיכאל ביטון: אבל אתה יודע שיש איזה משרד אחד שצריך לתאם את המהלך, וזה משרד האוצר, אתה יודע.

מיכאל ביטון: היית שר.

בצלאל סמוטריץ': מקסימום אדוני יהיה בזום בוועדת הכספים – – –

מיכאל ביטון: היית שר, היית שר.

בצלאל סמוטריץ': – – –

מיכאל ביטון: אה, כן.

מיכאל ביטון: מדי פעם.

מיכאל ביטון: למען חיילים משוחררים, למען ציון.

בצלאל סמוטריץ': עשית את הדבר הכי נכון שאפשר.

מיכאל ביטון: למען חיילים משוחררים לא אחשה.

בצלאל סמוטריץ': כולנו היינו איתך בדיון הזה.

מיכאל ביטון: עד רגע זה, אגב, לא עשו למענם משהו רציני.

בצלאל סמוטריץ': כולנו היינו איתך בדיון הזה.

מיכאל ביטון: יש כ-100,000 חיילים משוחררים שיוצאים לשוק בקורונה – אין להם עבודה, אין להם אבטלה.

מיכאל ביטון: הצענו להם לשרוף את הפיקדון.

מיכאל ביטון: זה העתיד שלהם, ההשכלה שלהם, העסק שלהם.

מיכאל ביטון: לשם נועד הפיקדון – לחתונה, לבית, להשכלה, לעסק ולרכישת מקצוע.

מיכאל ביטון: ואנחנו, בחקיקה פה בכנסת, אמרנו להם: תשרפו את זה על הקורונה.

מיכאל ביטון: זאת אחת הקבוצות היחידות שעוד לא עשינו למענה משהו.

מיכאל ביטון: אולי כי הם אנשים הגונים וישרים, ולא מפגינים, ואין להם לובי בכנסת.

מיכאל ביטון: אז אני רוצה להיות הלובי – – –

אלי אבידר: לא כל המפגינים לא ישרים – – –

מיכאל ביטון: לא.

מיכאל ביטון: מי אמר?

בצלאל סמוטריץ': לא, כולם הסכימו איתך, אדוני השר.

מיכאל ביטון: מה פתאום, אבידר?

מיכאל ביטון: אפילו במפגינים איתך יש אנשים ישרים.

מיכאל ביטון: על מה אתה מדבר?

אלי אבידר: כולם ישרים והגונים.

מיכאל ביטון: צריך להשתדל יותר שם, בעולם.

מיכאל ביטון: תמיד.

מיכאל ביטון: עכשיו אני רוצה להגיד לך כמה דברים שאנחנו פתוחים להם: 1.

מיכאל ביטון: כל מצב ממשלתי שבו נבנתה שיטת עבודה בין ממשלה ישירות לרשות מקומית ביהודה ושומרון, והעסק מתקדם – אדרבה, נבטל קמ"טים ותהיה עבודה ישירה, כמו בחינוך.

מיכאל ביטון: הדבר הזה צריך להיות מתוקצב.

מיכאל ביטון: אתה יודע, אם אנחנו לא – מישהו אחר צריך לטפל, איזו פונקציה ממשלתית – מחוז יו"ש לאיכות סביבה, מחוז יו"ש לעניינים אחרים.

מיכאל ביטון: בסוגיות קרקע, בניהול הקרקע והיתרי בנייה – זה בחוק, לא יתאפשר שלא לנגוע.

מיכאל ביטון: באכיפה.

משה ארבל: עובדים זרים, כמו שנותנים דרכונים לאזרחים ישראלים, סוגיית העובדים הזרים – המבקש גם כותב על זה, עובדים זרים פלסטינים.

משה ארבל: הייתה סכנה אמיתית לתושבים – המינהל האזרחי לא הצליח להגיע לטפל בזה.

מיכאל ביטון: אנחנו דיברנו פה על סוגיות מערכתיות, אתה יודע, חבר הכנסת ארבל, אבל כשאתה מביא לי סוגיה ממוקדת מטרה – לא הרעשה ארטילרית, אלא נושא מדויק – אנחנו יודעים לטפל בה.

בצלאל סמוטריץ': אתה אמרת אמירה מאוד חשובה, אדוני השר.

בצלאל סמוטריץ': זאת אומרת, למעט סוגיות של מקרקעין.

מיכאל ביטון: במה שהחוק הבין-לאומי והישראלי מחייבים אותנו להסמיך את אלוף פיקוד המרכז – ודרכו את המינהל האזרחי – רק בזה חייבים להמשיך במסלול של מינהל אזרחי.

בצלאל סמוטריץ': – – – אם משרד האנרגיה לוקח אחריות, מבחינת

בצלאל סמוטריץ': כם אפשר לסגור – – –

מיכאל ביטון: וניתן לעגן את זה בחוק הישראלי, והיועץ המשפטי לממשלה אפשר, ושיש אגף – – –

יצחק פינדרוס: זה הרבה יותר פשוט.

יצחק פינדרוס: תהפכו את האיש של משרד האנרגיה – תקראו לו, לצורך העניין, קמ"ט.

יצחק פינדרוס: תקראו לאיש מינהל מקרקעי ישראל – – –

בצלאל סמוטריץ': לא, אני לא רוצה.

מיכאל ביטון: לא צריך.

מיכאל ביטון: הוא מציע לך משהו אחר.

מיכאל ביטון: הוא לא רוצה תיקון מיוחד.

יצחק פינדרוס: מינהל מקרקעי ישראל, תיקחו אחריות על הקרקעות שם.

יצחק פינדרוס: די, נמאס כבר.

בצלאל סמוטריץ': אדוני היה ראש רשות.

יצחק פינדרוס: יושבים שם ביורוקרטים שיורדים לנו לחיים.

משה ארבל: חבר הכנסת פינדרוס היה ראש עיריית ביתר עילית.

מיכאל ביטון: חבר הכנסת פינדרוס יודע על מה הוא מדבר.

יצחק פינדרוס: יורדים לנו לחיים.

אלי אבידר: חבר הכנסת פינדרוס היה ראש עירייה.

אלי אבידר: הוא יודע על מה הוא מדבר.

מיכאל ביטון: אבל אני רוצה להגיד לך משהו בהגינות, חבר הכנסת פינדרוס: אני דיברתי עם ראשי רשויות ביהודה ושומרון – חבר הכנסת סמוטריץ', תקשיב לזה.

מיכאל ביטון: יש ראשי רשויות ביהודה ושומרון שאמרו לנו: טוב לנו הקשר עם המינהל האזרחי – –

יצחק פינדרוס: זה כמו אלה שהיו במצרים – – –

מיכאל ביטון: – – אנחנו יודעים לעבוד עם המינהל האזרחי, וזה הרבה יותר פשוט ממשרד ממשלתי.

מיכאל ביטון: לפעמים.

יצחק פינדרוס: אני אומר לך שבנושא קרקעות, אין אחד.

יצחק פינדרוס: תקשיב, מיכאל, באחריות.

מיכאל ביטון: אז תדע גם להגיד מילה טובה לאנשי המינהל האזרחי.

בצלאל סמוטריץ': אני גם אמרתי.

בצלאל סמוטריץ': אמרתי שיש אנשים טובים – – –

מיכאל ביטון: תלוי מה הנושא וכו'.

אורנה ברביבאי: השר ביטון, לא נקיים פה את הדיון, נכון?

מיכאל ביטון: אני רוצה לומר להם – בדיוק עמדתי להגיד את זה, לסיכום – שהנושא הוא אמיתי.

מיכאל ביטון: הוא לא התרסתי.

מיכאל ביטון: זאת בעיה אמיתית.

מיכאל ביטון: ובאמת, המתווה הנכון זה היגיון בריא.

מיכאל ביטון: איפה שרשויות מקומיות לוקחות את השרביט והעסק דופק – ללכת למסלול הזה, עם הגיבוי החוקי.

מיכאל ביטון: לכן, תציעו באיזו ועדה הדבר הזה יתפתח, ולשם נקדם את זה.

אורנה ברביבאי: מה אתם רוצים?

אורנה ברביבאי: לאן אתם ממליצים שזה יעבור?

בצלאל סמוטריץ': חוץ וביטחון.

אורנה ברביבאי: חוץ וביטחון?

בצלאל סמוטריץ': או חוקה.

בצלאל סמוטריץ': למה לא נעשה בחוקה?

בצלאל סמוטריץ': זה עניין חוקתי.

יצחק פינדרוס: חוקה, חוקה.

יצחק פינדרוס: הוא היה ראש עיר.

יצחק פינדרוס: זה אמיתי, זה בעיות שאף אחד לא רוצה לחיות איתן.

אורנה ברביבאי: לחוקה?

אלי אבידר: חוקה זה מצוין.

אורנה ברביבאי: אנחנו בעצם נצביע להעביר את זה לוועדת החוקה.

אורנה ברביבאי: אוקיי.

אורנה ברביבאי: אתה סיימת?

אורנה ברביבאי: אז אנחנו עוברים להצבעה להעביר לוועדת החוקה את ההצעה לסדר-היום בנושא: הפסקת אפלייתם לרעה של אזרחי ישראל תושבי יהודה, שומרון ובקעת הירדן, לאור ממצאי דוח מבקר המדינה על המינהל האזרחי.

אורנה ברביבאי: הצבעה.

אורנה ברביבאי: הצבעה מס' 6 בעד ההצעה להעביר את הנושא לוועדה – 1 נגד – אין נמנעים – אין ההצעה להעביר את הנושא לוועדת החוקה, חוק ומשפט נתקבלה.

אורנה ברביבאי: תגידו את השמות.

אורנה ברביבאי: אלי אבידר.

אלי אבידר: בעד.

משה ארבל: משה ארבל, בצלאל סמוטריץ', יצחק פינדרוס.

אורנה ברביבאי: משה ארבל – בעד, סמוטריץ' – בעד, פינדרוס – בעד, קלנר – בעד, אזולאי – בעד, אורנה ברביבאי – בעד.

אורנה ברביבאי: אני פה.

אורנה ברביבאי: שבעה בעד.

אורנה ברביבאי: ההצעה עוברת לדיון בוועדת החוקה, בבקשה.

אורנה ברביבאי: << הלסי >> פגיעה אנושה של צוות קו כחול ביישוב תקוע, והצורך במענה מהיר << הלסי >>

אורנה ברביבאי: אנחנו עוברים להצעות לסדר-היום בנושא: פגיעה אנושה של צוות קו כחול ביישוב תקוע, והצורך במענה מהיר, מס' 1159 ו-1198.

אורנה ברביבאי: חבר הכנסת אריאל קלנר, בבקשה.

אריאל קלנר: גברתי היושבת-ראש, כנסת נכבדה, האם צוות קו כחול של המינהל האזרחי מצליח לגרום לנזק שלא הצליחו לגרום ארגוני החרם וה-BDS?

אריאל קלנר: בשנת 2011 קבע המשנה ליועץ המשפטי לממשלה עו"ד מייק בלס כי שטחים בנויים ומאוכלסים לא ייבדקו מחדש על ידי צוות קו כחול.

אריאל קלנר: למרות זאת, למרות ההנחיה, ביישוב תקוע נבדקו שטחים כאלה.

אריאל קלנר: כך מצאו עצמם בעליהם ותושביהם של כ-150 בתים הבנויים כבר למעלה מעשר שנים, שקיבלו את כל האישורים הנדרשים, במצב בלתי אפשרי – מצב שדוח אדמונד לוי הגדיר אותו "עבריינים בעל כורחם".

אריאל קלנר: עליהם נוספו עשרות משפחות שכבר קיבלו הקצאות קרקע בשכונה, שכבר אושרה בתב"ע ובוצעו בה עבודות פיתוח, וכמובן, הם כבר לקחו משכנתאות על מנת לבנות את בתיהם.

אריאל קלנר: עכשיו, רגע לפני בניית בתיהם בפועל, מגיע צוות קו כחול ועוצר את הכול.

אריאל קלנר: זה מצב אבסורדי ובלתי אפשרי.

אריאל קלנר: לפי עמדת הממשלה שהוגשה לבג"ץ בפרשת חוק ההסדרה באוגוסט 2017, גרע צוות קו כחול עד לאותו מועד למעלה מ-1,000 מבנים בהתיישבות.

אריאל קלנר: למעלה מ-1,000 מבנים, ומסתבר שהיד עוד נטויה.

אריאל קלנר: הצוות ממשיך לעבוד ולפגוע פגיעות אנושות בהתיישבות.

אריאל קלנר: וממש כמו בסיפור על שוליית הקוסם, גברתי היושבת-ראש, אין מי שיעצור אותו.

אריאל קלנר: בכל שנה ובכל חודש נגרעים משטחי היישובים עוד ועוד בתים בנויים ושכונות שהתב"ע שלהן כבר אושרה.

אריאל קלנר: ואין מי שיעצור את מצעד האיוולת והעוול הנורא.

אריאל קלנר: הם פשוט מגשימים את החלום של ה-BDS.

אריאל קלנר: זאת ועוד, באמצעות הפעלת סעיף 5 לצו בדבר רכוש ממשלתי ניתן לכל הפחות לתקן את העוול הזה שנגרם לתושבים.

אריאל קלנר: אלא שגם זה לא קורה.

אריאל קלנר: לפי הודעה משותפת לתקשורת של שר הביטחון ושר המשפטים מ-12 ביוני – רק לפני חודשיים – אמור היה לקום צוות שייתן מענה מינהלי ומהיר לאלפי המשפחות שניזוקו.

אריאל קלנר: כמה קיבלו מענה?

אריאל קלנר: עד היום לא ניתן מענה אפילו למשפחה אחת.

אריאל קלנר: חשוב להבין, צוות קו כחול לא מטפל בתלונות של פלסטינים, בתלונות של ערבים שנמצאים באזור, שטוענים שאדמותיהם נגזלו מהם.

אריאל קלנר: ממש לא.

אריאל קלנר: צוות קו כחול פועל תחת איזשהו מעטה, טהור לכאורה, של בדיקת מה שהם מכנים הסטטוס הטהור של הקרקע, וזאת במנותק לחלוטין ממה שמתרחש עליה בפועל.

אריאל קלנר: הוא מתיימר לקבוע אם ההכרזה על הקרקע כאדמת מדינה לפני 40 שנה הייתה מוצדקת.

אריאל קלנר: 40 שנה.

אריאל קלנר: במשך שנים, ולפעמים גם עשרות שנים, אנשים בנו בתים, לקחו משכנתאות.

אריאל קלנר: אנשים נורמטיביים, שומרי חוק, חיים את חייהם, ואז הם מגלים שהם עבריינים.

אריאל קלנר: אני פונה מכאן לשר הביטחון – כמובן, באיחולי החלמה מהירה – ולאדוני השר, שנמצא כאן, מצד אחד, בדרישה כי יוודא שהוקם צוות לגיבוש פתרונות; שהצוות שהוקם אכן יעסוק בכך.

אריאל קלנר: מעבר לכך, אני מבקש לפרוס לוח זמנים מחייב לעבודת הצוות על פי סעיף 5.

אריאל קלנר: אני דורש הנחיה חד-משמעית של הדרג המדיני להימנע לחלוטין מבדיקת צוות קו כחול במקומות בנויים או עם תב"ע.

אריאל קלנר: ואנו כאן – בכנסת ובממשלה – נדרשים לפעולות מהירות על מנת לסייע ככל שניתן לתושבים אשר נפגעו בעקבות פעולותיו של צוות קו כחול, ולעצור את עבודת קו כחול.

אריאל קלנר: זאת כדי למנוע מאזרחים תמימים להפוך לעבריינים בעל כורחם.

אורנה ברביבאי: תודה רבה, חבר הכנסת קלנר.

אורנה ברביבאי: חבר הכנסת אוריאל בוסו פה?

אורנה ברביבאי: בבקשה, יעלה וישיב השר מיכאל ביטון.

אורנה ברביבאי: אגב, היום אתה נקרא גם ראש הממשלה החליפי, בעודך שר ביטחון?

מיכאל ביטון: לא, רק בקושי – מספיק לי התפקיד.

אורנה ברביבאי: בבקשה.

מיכאל ביטון: גברתי יושבת-ראש הכנסת, חבר הכנסת – איך אומרים, קלנר?

אריאל קלנר: קַלְנֵר.

אורנה ברביבאי: קלנר.

אורנה ברביבאי: גם אני למדתי.

אורנה ברביבאי: קלנר.

מיכאל ביטון: קלנר.

מיכאל ביטון: חברי כנסת נכבדים – יש לי פה תשובה סדורה אליך, אבל רציתי כבר על ההתחלה לתקן אותך.

מיכאל ביטון: אתה איש ההתיישבות.

מיכאל ביטון: אני גם שמעתי את נאום הפתיחה שלך.

מיכאל ביטון: אתה משתדל תמיד לשמור על דרך אבותינו של הצדק ואמירת האמת.

מיכאל ביטון: הסוגיה הזאת של קו כחול, שעושה עוול להתנחלות, היא בת 20 שנה ומעלה.

מיכאל ביטון: אתה מכיר את זה, נכון?

אריאל קלנר: אני מכיר, ויש דברים שהם הנחיות מ-2011.

מיכאל ביטון: רגע, רגע.

מיכאל ביטון: אנחנו נלך צעד-צעד.

מיכאל ביטון: העוול הזה הוא 20 שנה.

מיכאל ביטון: הסוף של הנאום שלי הוא שאנחנו נעשה מה שאף אחד לא עשה עד היום.

מיכאל ביטון: אנחנו נסדר דברים שאף אחד לא סידר.

מיכאל ביטון: זה הסוף.

אריאל קלנר: מצוין.

מיכאל ביטון: אבל ראשית הדברים – זה 20 שנה של פעילות של קו כחול.

מיכאל ביטון: בשביל שכל אחד יבין את המושג הזה שאמרת, קו כחול, ואיך העוול הזה מתרחש בתקוע ובעוד עשרות יישובים ביהודה ושומרון – בעצם, מה קרה?

מיכאל ביטון: היו יישובים חוקיים, שהמדינה עודדה להקים אותם והגדירה עבורם את שטח היישוב.

מיכאל ביטון: שטח היישוב נקרא קו כחול והקו הזה הוא אדמות מדינה לבניית יישוב.

מיכאל ביטון: לימים, עם טכנולוגיות ועם בדיקות עומק, גילו שהקו הוא לא בדיוק אותו קו כמו שסימנו אותו בהתחלה.

מיכאל ביטון: אותו אדם, בתום לב – אם זה תום לב, רק על תום לב הדיון – קנה בית, כחוק, עם משכנתה, ביישוב ביהודה ושומרון, וגילה בסוף שעכשיו הבית שלו מחוץ לקו הכחול.

מיכאל ביטון: הוא פעל כחוק, הוא רצה בית כחוק, הוא שילם כחוק ועכשיו ביתו אינו שוכן שם.

מיכאל ביטון: בפתח הדברים הקודמים אמרתי שהייתה מחשבה לא מעשית, שידעו אותה, שיהיה איזה חוק שפוטר את הממשלה מלתת דין וחשבון בכלל על הנושא, ולאשר את כל הבתים כולם.

מיכאל ביטון: הדבר הזה, איך קראו לו, חוק ההסדרה או משהו בסגנון?

מיכאל ביטון: הוא לא התממש, ובינתיים הפסידו זמן יקר.

מיכאל ביטון: כשאתה אומר שקיבלת הודעה שביוני – אגב, נכנסנו לממשלה במאי.

מיכאל ביטון: ביוני כבר הקמנו צוות, שר הביטחון בני גנץ ואני – צוות מיידי, לסדר כל בית שאפשר לסדר בחוק ביהודה ושומרון.

אריאל קלנר: – – –

מיכאל ביטון: רגע.

מיכאל ביטון: רגע.

מיכאל ביטון: 20 שנה, קלנר.

מיכאל ביטון: 20 שנה עכשיו עברו.

מיכאל ביטון: עכשיו דיברת על יוני, ועכשיו אוגוסט.

מיכאל ביטון: אני לא יודע מאיזה רקע אתה, אבל הרבה מאיתנו מתכנון ובנייה, ומוניציפלי, אז אנחנו יודעים מה זה תהליך של היתר בנייה ותכנון, ובדיקות.

מיכאל ביטון: זה לוקח שנתיים, חמש, עשר.

מיכאל ביטון: ככה עושים היתר של בנייה.

מיכאל ביטון: אז אנחנו הקמנו צוות, ואנחנו מתכוונים לנסות להסדיר כמה שיותר יישובים; כולל את מה שחוקי ואפשר להסדיר ביישוב תקוע – והוא לא היישוב המרכזי בהיבט של היקף הבעיה.

מיכאל ביטון: אנחנו נלך – ונהיה מגובים ביועץ המשפטי לממשלה בתהליך ההסדרה.

מיכאל ביטון: אתה דיברת על 1,000 בתים – מעל 1,000 אמרת; מדברים על כ-4,000 בתים לא חוקיים ביהודה ושומרון, של יהודים, ומתוכם 2,000 עם פוטנציאל להסדיר כחוק באמצעות תקנת השוק ובאמצעות פתרונות משפטיים שיקבלו גיבוי מהמערכת המשפטית.

מיכאל ביטון: תחשוב שאפשר לסדר חצי מהבעיה אם נתחיל לעבוד, ולכן הקמנו את הצוות.

מיכאל ביטון: מה חסר לנו בצוות?

מיכאל ביטון: תקנים.

מיכאל ביטון: קצת תקנים במינהל האזרחי – דיברתי על זה קודם, בשאילתה הקודמת – וקצת תקנים משפטיים.

מיכאל ביטון: אנחנו מתחילים לעבוד על זה בלי לחכות.

מיכאל ביטון: נביא כמה תקנים.

מיכאל ביטון: נאיץ את הפתרון.

מיכאל ביטון: עכשיו אני אקריא לך את זה.

מיכאל ביטון: אולי אתה רוצה להסתפק בתשובה הזאת?

אורנה ברביבאי: נראה לי שהוא הבין את התשובה.

אורנה ברביבאי: השאלה איך אתם רוצים להתקדם מכאן.

אורנה ברביבאי: מה אתם מציעים?

אריאל קלנר: אני חושב שצריך להעביר את זה לדיון בוועדת החוץ והביטחון.

אורנה ברביבאי: בחוץ וביטחון?

אריאל קלנר: כן.

אורנה ברביבאי: מקובל עליך, השר ביטון?

מיכאל ביטון: כן.

אורנה ברביבאי: אם ככה, אני חושבת שהוא הבין.

אורנה ברביבאי: אפשר לעבור להצבעה אם להעביר את זה לחוץ וביטחון.

אורנה ברביבאי: בסדר?

אורנה ברביבאי: אנחנו עוברים להצבעה.

מיכאל ביטון: בסדר גמור.

מיכאל ביטון: חבר הכנסת קלנר, בכל מקרה הצוות עובד – ואני מאמין שאם תהיה פה ממשלה שנה, אתה תעלה לדוכן ותגיד: ביטון הסדיר בתים על פי חוק ביהודה ושומרון.

מיכאל ביטון: אבל אם תהיה פה ממשלה שנה.

מיכאל ביטון: תודה.

אורנה ברביבאי: תודה, השר ביטון.

אורנה ברביבאי: אנחנו עוברים להצבעה על הצעה לסדר-היום בנושא: פגיעה אנושה של צוות קו כחול ביישוב תקוע, והצורך במענה מהיר.

אורנה ברביבאי: הצבעה.

אורנה ברביבאי: תכף אני אוסיף אותך.

אורנה ברביבאי: הצבעה מס' 7 בעד ההצעה להעביר את הנושא לוועדה – 1 נגד – אין נמנעים – אין ההצעה להעביר את הנושא לוועדת החוץ והביטחון נתקבלה.

אורנה ברביבאי: תגידו את השמות בבקשה.

אורנה ברביבאי: חבר הכנסת אלי אבידר – בעד, חבר הכנסת ינון אזולאי – בעד, מאי גולן – בעד, קלנר – בעד.

אורנה ברביבאי: ביטון?

אורנה ברביבאי: לא מצביע, השר.

אורנה ברביבאי: זהו.

אורנה ברביבאי: בסך הכול חמישה בעד.

אורנה ברביבאי: ההצעה לסדר-היום תעבור לדיון בוועדת החוץ והביטחון.

אורנה ברביבאי: << הלסי >> עשרות תוכניות של משרד החינוך הוקפאו בשל היעדר תקציב << הלסי>>

אורנה ברביבאי: אנחנו עוברים הלאה בסדר-היום, לנושא: עשרות תוכניות של משרד החינוך הוקפאו בשל היעדר תקציב, הצעות מס' 1061, 1187, 1192, 1194, 1205 ו-1213.

אורנה ברביבאי: חבר הכנסת ינון אזולאי, בבקשה.

אורנה ברביבאי: שלוש דקות, בבקשה.

ינון אזולאי: גברתי היושבת בראש, כבוד השר, השרים, חבריי חברי הכנסת, האמת, השבוע, אולי גם בשבוע שעבר, ובכל מיני ועדות, בחינוך, בכספים – רק הבוקר דנו בתוכנית היל"ה, קרב, מיל"ת, תוכניות שמשום מה, לצערנו, נסגרות.

ינון אזולאי: נסגרות בשל חוסר תקציב.

אורנה ברביבאי: חברים, אתם מפריעים.

אורנה ברביבאי: כן.

ינון אזולאי: בשל בעיית תקציב.

ינון אזולאי: ואני בטוח שהשר ביטון יוכל להעיד, בתור ראש עיר לשעבר בירוחם, עד כמה התוכניות האלה של החינוך חשובות.

ינון אזולאי: הבעיה הגדולה היא שאנחנו מסתכלים על התוכניות האלה אולי כתוכניות משלימות.

ינון אזולאי: אבל אם אני אספר לכם שתוכנית כדוגמת תוכנית היל"ה – אני רק עכשיו באתי מההפגנה, מהמחאה; אני לא קורא לזה הפגנה – מחאה, לא יודע, מהכאב שהתפרץ לאנשים, שהתוכניות האלה עלולות להיסגר.

ינון אזולאי: פה, ממש קרוב אלינו, באה אליי אישה, נראית נשואה, בוכה, עם דמעות.

ינון אזולאי: היא אומרת לי: תקשיב, אני בוגרת התוכנית הזאת; הם הצילו אותי מהרחוב.

ינון אזולאי: אני מכיר מקרים, גם במגזר החרדי ובכל המגזרים – אלו תוכניות שחוצות את כל המגזרים.

ינון אזולאי: החינוך יכול לפגוע, חלילה, בכולנו.

ינון אזולאי: כשהחינוך לא טוב, זה פוגע בכל החברה.

ינון אזולאי: לפני פחות מחצי שנה הזמינו אותי לבוא לברית.

ינון אזולאי: האימא שם באה אליי בדמעות ואומרת לי: זה הנכד שלך.

ינון אזולאי: הסתכלתי עליה – זה הנכד שלי?

ינון אזולאי: היא אומרת לי: הבן שלי היה אצלך לפני עשר שנים, כשהיית מרכז תוכניות של נוער בסיכון – ניהלת והקמת, הפכת את הסיכון לסיכוי.

ינון אזולאי: דרך אותן תוכניות, דרך היל"ה, הוא הבין וטעם מהו לימוד, איזה כיף זה ללמוד ולהגיע להישגים.

מיכאל ביטון: קרן קרב, כן?

ינון אזולאי: אמרתי.

ינון אזולאי: אמרתי בהתחלה: קרן קרב, מיל"ת ועוד ועוד.

ינון אזולאי: חוג לכל ילד – הכול.

מיכאל ביטון: בפעם שעברה – – –

ינון אזולאי: לצערנו, התוכניות האלה – אני מסתכל עליהן והן הולכות ונסגרות.

ינון אזולאי: עוד מעט תעלה אחריי לדבר חברתי חברת הכנסת מאי גולן, והיא בוגרת תוכנית היל"ה, והיא תספר לכם עד כמה היא חשובה, ואני חושב שהיא יכולה להעיד על זה יותר מכולנו פה, כשכל אחד מדבר מהצד שלו; מהצד – היא תדבר מהמרכז.

ינון אזולאי: אבל אני אומר לכם: יש דברים שאסור לנו לגעת בהם.

ינון אזולאי: כאשר יש מלחמה, לא נוגעים בתקציב הביטחון, ורק מוסיפים.

ינון אזולאי: עכשיו אנחנו נמצאים בנגיף, ואנחנו נוסיף ונוסיף עוד לתקציב הבריאות – ובצדק, כי צריך עוד רופאים, עוד אחים ועוד אחיות.

ינון אזולאי: אבל התוכניות האלה הן לא סתם תוכניות.

ינון אזולאי: זה לימוד.

ינון אזולאי: בשבילם זה לא משלים – זה הלימוד שלהם; זה בית הספר שלהם; זה המקצוע שלהם; זה החיים שלהם.

ינון אזולאי: אנחנו צריכים להשקיע שם הכול, ולא משנה אם יש תקציב או אין תקציב.

ינון אזולאי: תמצאו את התקציב ותביאו אותו.

ינון אזולאי: עבר תקציב או לא עבר תקציב, אחד חלקי 12 או לא, מתוך הקופסה – זה לא מעניין אותנו.

ינון אזולאי: הילדים האלה ממשיכים.

ינון אזולאי: הם עלולים להיות ברחוב.

ינון אזולאי: זה לא מעניין אותם.

ינון אזולאי: הם רוצים ללכת בלילה לישון במיטה ולדעת שבבוקר יש להם למה לקום, כי אם לא – הם הולכים לישון ולא קמים.

ינון אזולאי: הם מגיעים לאובדנות.

ינון אזולאי: זה לא סתם.

ינון אזולאי: הורסים משפחות.

ינון אזולאי: זה הם ומשפחותיהם.

ינון אזולאי: לנו אסור לפגוע בזה.

ינון אזולאי: אנחנו צריכים לעשות הכול על מנת לעזור להם.

ינון אזולאי: זה הדור הבא, זה החיים של כולנו.

ינון אזולאי: בואו ביחד – לצערי, אני לא רואה את שר החינוך אבל אני מאמין שהוא ייכנס וישיב לנו על כך.

ינון אזולאי: אני אומר:

ינון אזולאי: תעשו את הכול על מנת שהתוכניות האלו לא ייפגעו.

ינון אזולאי: זה החינוך שלנו.

ינון אזולאי: תודה רבה.

אורנה ברביבאי: תודה רבה, חבר הכנסת אזולאי.

אורנה ברביבאי: חבר הכנסת יצחק פינדרוס פה?

אורנה ברביבאי: בבקשה.

יצחק פינדרוס: גברתי היושבת-ראש, ידידיי חברי הכנסת, שר הדתות, חבל, כמו שאמר ינון, ששר החינוך לא פה.

יצחק פינדרוס: התפקיד שלנו כאן, כנבחרי ציבור, כשרים וכאנשי ממשלה זה לא לתת לאנשים ליפול בגלל ביורוקרטיה או סעיף כזה או אחר.

יצחק פינדרוס: איך אנחנו נסתכל בעיניים?

יצחק פינדרוס: איך אנחנו נסתכל בעיניים בעוד שלוש, ארבע או חמש שנים?

יצחק פינדרוס: נגיד כך: כל הילדים שהיו להם תוכניות מחוץ לבית ספר, וכל אחד מסיבתו הוא – זה אפילו לא משנה מה הסיבה – והיו צריכים ללכת למוסדות חינוך בשנת 2020, בגלל שהיה ויכוח בין שני אישים פוליטיים הם יישארו ברחוב.

יצחק פינדרוס: איך אנחנו נסתכל להם בעיניים?

יצחק פינדרוס: איך נסתכל בעיניים לאנשים שיש להם תוכניות במעונות רווחה או תוכניות היל"ה לילדים?

יצחק פינדרוס: אמרת, ינון, ובצדק – ונכון שאני לא מכיר את זה מהצד של מאי אבל ב-1998 הייתי עוד מחזיק תיק הנוער בביתר עילית, וב-2001 כראש עיר – יש עשרות בני נוער שלא משתלבים בעדר של המערכת.

יצחק פינדרוס: במערכת החינוך כמו שהיא בנינו מסגרות כאלה שהכול עובד כמו עדר – הם לא מסתדרים שם.

יצחק פינדרוס: הם יכולים להצליח בחיים.

יצחק פינדרוס: אין שום סיבה בעולם שהם לא יצליחו בגלל שאיזו מועצה פדגוגית כזו או אחרת החליטה על סדרי לימוד שלא מתאימים להם.

יצחק פינדרוס: הם יכולים להסתדר.

יצחק פינדרוס: הם יכולים לקבל מקצוע; הם יכולים להתקדם בחיים; הם יכולים ללמוד בישיבה אחר כך – כל אחד במקום שלו יכול להצליח.

יצחק פינדרוס: נגיד לו: תקשיב, הייתה בעיה, השר הזה רצה תקציב תלת-שנתי, השר הזה רצה דו-שנתי וההוא רצה בכלל חד-שנתי, ולכן אתה, אדון ילד – יעקב או יצחק – תישאר דפוק כל החיים.

יצחק פינדרוס: איך נסתכל להם בעיניים?

יצחק פינדרוס: חבל לי ששר החינוך לא פה.

יצחק פינדרוס: חבר'ה, אנחנו מדברים על 1,000 מורים שקיבלו הודעות פיטורים, כשהילדים האלה – עזבו את המורים אפילו – אין להם עתיד, בגלל שמישהו רצה חד-שנתי והשני רצה דו-שנתי.

יצחק פינדרוס: אנחנו לא יכולים להשלים עם זה.

יצחק פינדרוס: אם ההצעה לסדר-היום לא תעזור, נעשה הצעה למשהו אחר.

יצחק פינדרוס: אני אומר לכם, ואני בטוח שגם חבריי איתי בעניין הזה: אנחנו לא נוותר.

יצחק פינדרוס: הילדים האלה, לא מגיע להם העונש בגלל המריבות הפוליטיות.

יצחק פינדרוס: תודה רבה.

אורנה ברביבאי: תודה רבה לך, חבר הכנסת פינדרוס.

אורנה ברביבאי: חברת הכנסת מאי גולן, בבקשה.

מאי גולן: גברתי היושבת-ראש, חבריי חברי הכנסת, השרים, אני רוצה קודם כול להודות לחברי חבר הכנסת ינון אזולאי על ההצעה לסדר-היום החשובה הזאת.

מאי גולן: כל מה שילד צריך זה מבוגר אחד שיאמין בו, אמר הרב שלמה קרליבך, זיכרון צדיק וקדוש לברכה.

מאי גולן: אני יכולה להגיד לכם הרבה נתונים, ואני יכולה לספר לכם על מעל 1,500 מורים שיפוטרו; על 8,000 תלמידים שלא יהיה להם מענה; על התוכניות ועל כל מה שקורה, אבל אני רוצה לספר לכם דבר אחר: חברת הכנסת מאי גולן, שעומדת וניצבת מולכם היום, היא בוגרת תוכנית היל"ה.

מאי גולן: תוכנית היל"ה היא לא עוד פרויקט והיא לא עוד איזה מערך חוץ, אקסטרני, שעוזר לילדים שכן סיימו בגרות או לא סיימו בגרות.

מאי גולן: זה הרבה יותר מזה.

מאי גולן: בעבורי זה היה מפלט.

מאי גולן: זו הייתה תוכנית הצלה אמיתית, שהביאה אותי להיות מי שאני היום.

מאי גולן: נערה בת 15, שנפלטה מכמה וכמה מערכות בית ספריות, שלא האמינו בה, לא האמינו ביכולת שלה אפילו להיות מסוגלת לשבת וללמוד, שלא לדבר על לעבור בגרות מלאה; ציפו ממנה לכמה שפחות ולא לכמה שיותר; גרמו לה לפקפק בעצמה, ביכולות שלה, ובמה שהיא אמורה להיות בחיים; איחלו לה וייעדו לה להיות המעט שבמעט.

מאי גולן: ואז, באותו רגע שבר – כשאת יכולה להיות או נערה מרדנית ברחובות או מישהי שבעצם מחפשת את הפשוט והקל ביותר כדי לשרוד – תופסת אותי תוכנית היל"ה, ובתוך שנה אחת, אחרי 15 שנים קשות, אני מסיימת בגרות מלאה.

מאי גולן: אני נוסעת לגרמניה לייצג את ישראל אל מול ראש העיר.

מאי גולן: ומאז אני מי שאני.

מאי גולן: אני נזכרת ואומרת: אותה נערה שהייתה באותה נקודה כל כך קריטית בחיים שלה, הייתה יכולה לחיות חיים אחרים לגמרי היום – אני רוצה לא לומר אילו חיים.

מאי גולן: אני מסתכלת על הנערים והנערות היום, שכבר שלושה ימים כותבים לי מאות סמ"סים ומתקשרים אליי במאות טלפונים ואומרים לי: את, את בוגרת היל"ה, את צריכה להבין.

מאי גולן: אני אומרת להם: לא רק שאני מבינה, אני אילחם.

מאי גולן: זה לא עניין של תקציב דו-שנתי או חד-שנתי, אלה החיים של בני ובנות נוער, של העתיד של המדינה הזאת, של החברה הישראלית.

מאי גולן: מגיע להם שיאמינו בהם, כי כל אחד ואחת מהם הוא עולם ומלואו.

מאי גולן: אני קוראת מפה למקבלי ההחלטות מעלינו, שבסוף יחליטו ויכריעו בנושא הזה: תסתכלו על האנשים האלה.

מאי גולן: תסתכלו על האנשים הצעירים והצעירות האלה – כי הם כבר אנשים.

מאי גולן: איך שהם דיברו איתי בימים האחרונים, הם אנשים מלאים.

מאי גולן: הם העתיד של המדינה הזאת.

מאי גולן: המטרה העיקרית של תוכנית היל"ה היא לא רק להביא אותם לבגרות מלאה, היא גם להכין אותם לחיים, לתת להם כלים חברתיים, אבל מעבר מעבר לכול – לגרום להם להבין שהם שווים ומגיע להם בזכות ולא בחסד.

מאי גולן: אני מבטיחה לכם, תלמידי ותלמידות היל"ה, לכם ולמורים היקרים שעובדים אצלכם, שאנחנו כאן, חברי הכנסת, לא רק אלו שנאמו כאן היום אבל במיוחד ינון ופינדרוס היקרים, לא נפסיק להיאבק עד אשר אתם תקבלו את מה שמגיע לכם.

מאי גולן: הדורות הבאים ידעו שאם הם לא מסתדרים במערכות בית ספריות, יש להם מקום שיקלוט אותם, יכין אותם לחיים, ומעבר לכול: יאמין בהם.

מאי גולן: אני מאוד מקווה שהעניין הזה ייפתר, ואני מבקשת להעביר את הדיון הזה לוועדת הכספים.

מאי גולן: תודה רבה.

אורנה ברביבאי: תודה לך, חברת הכנסת מאי גולן.

אורנה ברביבאי: חבר הכנסת סעיד אלחרומי פה?

אורנה ברביבאי: בבקשה.

יצחק פינדרוס: יישר כוח.

סעיד אלחרומי: תודה.

סעיד אלחרומי: גברתי היושבת-ראש, חבריי חברי הכנסת, הבוקר הגיעו שוטרי יחידת יואב – הידועה לשמצה בנגב – לשבט אל-אטרש כדי להדביק צווי הריסה ולעזור לפקחים להדביק צווי הריסה.

סעיד אלחרומי: היה ויכוח עם סאלם אל-אטרש, ראש המועצה האזורית אל-קסום.

סעיד אלחרומי: אחרי הוויכוח הוא נסע כדי להגיע לפגישה במשרדו.

סעיד אלחרומי: באמצע הדרך רדפו אחריו שוטרי יחידת יואב, הוציאו אותו בכוח תוך כדי שהם תוקפים אותו ומכים אותו, הוציאו אותו בכוח מהרכב שלו, עצרו אותו, לקחו אותו ליחידת יואב בבאר שבע ושם המשיכו להרביץ לו.

סעיד אלחרומי: הוא נלקח משם באמבולנס לבית החולים סורוקה בבאר שבע – אמבולנס של טיפול נמרץ.

אוסאמה סעדי: טענו שלא זיהו אותו.

סעיד אלחרומי: וטענו שלא זיהו אותו.

סעיד אלחרומי: ראש מועצת אל-קסום – אדם, נבחר ציבור בנגב, ראש מועצה של שבעה יישובים – באמצע הדרך השאירו את הרכב שלו עם מנוע פועל, באמצע הדרך ליד כביש 31.

סעיד אלחרומי: מכים ראש מועצה בישראל, בעבריינות, בפשיעה, ואף אחד לא הניד עפעף, וכאילו שהכול בסדר.

סעיד אלחרומי: רק אתמול או שלשום סיפרתי לכם שאנשי היחידה הזאת הגיעו לכפר רח'מה, נכנסו לבית של אישה וילדיה, התיישבו על המיטה בחדר השינה וחיכו שעה שלמה כשהיא יושבת בצד, מפוחדת, עם ילדיה, כדי לחכות לבעלה.

סעיד אלחרומי: זו הייתה הטרדה.

סעיד אלחרומי: הטרדה של אישה חסרת ישע.

סעיד אלחרומי: והיום, התקיפה האומללה, התקיפה הברברית של ראש מועצה, של נבחר ציבור בנגב.

סעיד אלחרומי: חייבים לשים סוף ליחידה הזאת.

סעיד אלחרומי: הם חושבים שהם נמצאים במערב פרוע.

סעיד אלחרומי: במקום לטפל בעבריינים, במקום לטפל באלה שסוחרים בסמים, במקום לטפל באלה שמדרדרים את ילדי הנגב לתהום, הם נטפלים לאזרחים, הם נטפלים לנבחרי ציבור ונטפלים לנשים החלשות במדינת ישראל.

סעיד אלחרומי: חייבים לשים לזה סוף.

סעיד אלחרומי: חייבים לפעול נגד היחידה הזאת.

סעיד אלחרומי: אני קורא כאן לשר לביטחון הפנים ולממלא מקום המפכ"ל: תפעלו מייד, לפני שיהיה מאוחר ולפני שהתסיסה של התושבים תתפוצץ לכולנו בפנים.

סעיד אלחרומי: תודה, גברתי היושבת-ראש.

ינון אזולאי: סעיד, איזה מילה על תוכנית היל"ה – – –

מאי גולן: משהו.

מאי גולן: משהו שגם קשור לעניין, לפחות – – –

סעיד אלחרומי: תאמיני לי, זה קשור לעניין.

אורנה ברביבאי: הוא ניצל את הזמן שלו לדבר על מה שהוא רצה.

אורנה ברביבאי: תודה, חבר הכנסת סעיד אלחרומי.

אורנה ברביבאי: חבר הכנסת נפתלי בנט כאן?

אורנה ברביבאי: אינו נוכח.

אורנה ברביבאי: ישיב השר לשירותי דת יעקב אביטן, בבקשה.

משה אבוטבול: ואחרי זה עמדה נוספת, ביקשתי.

אורנה ברביבאי: עמדה נוספת תהיה אחרי התשובה.

קריאה: – – –

אורנה ברביבאי: הוא עונה בשם שר החינוך יואב גלנט, כן.

יעקב אביטן: גברתי היושבת-ראש, חברי הכנסת, ראשית, לפני שאקרא מהכתוב אז אני חייב לומר לכם ששלמה המלך אמר "חנך לנער על פי דרכו", ואני אומר לכם, "מפי עוללים וינקים יסדת עז".

יעקב אביטן: כשאני אומר מפ"י, אז זה מאי, פינדרוס וינון – –

אורנה ברביבאי: אה, יפה.

יעקב אביטן: – – שעשיתם כאן עבודה – –

מאי גולן: יפה.

יעקב אביטן: – – למען העוללים והיונקים.

יעקב אביטן: אני רוצה לומר לכם, כמי שנמצא 30 שנה ברשויות: התוכניות הללו הן תוכניות מאוד מאוד חשובות.

יעקב אביטן: אני מכיר מקרוב את תוכנית קרב; הייתי שותף לה בעשייה הציבורית שלי.

יעקב אביטן: בכל התוכניות הללו של הנוער שנושר, הילדים האלה זקוקים שירימו אותם.

יעקב אביטן: אני תמיד אומר שברחובות מתגלגלות אבנים, וכמו שאת, מאי – לקחו אבן, אבל ידעו ללטש, למרק, לזכך, לצרף, ובסוף, ברוך השם, יהלום נפלא ויקר, שמאיר פה את ההיכל הזה, את המשכן הזה.

מאי גולן: זה רק ההשתדלות שלהם.

מאי גולן: הקדוש ברוך הוא – – –

יעקב אביטן: ודאי.

יעקב אביטן: בסדר, אבל זו עבודה של הדברים הללו.

יעקב אביטן: ולכן, בחינוך זו חובה מאוד מאוד עמוקה.

יעקב אביטן: אני גאה להיות בסיעה שנמצא בה חבר הכנסת ינון אזולאי, וכואב את הדברים הללו ומדבר עליהם מתוך הלב ומנהמת ליבו.

יעקב אביטן: אז באמת אתם צודקים בכול, ועכשיו ברשותכם, ברשות גברתי היושבת-ראש, אקרא את תשובתו של שר החינוך.

יעקב אביטן: אני חושב שתדעו להתגבר עליה, היא בסך הכול מכובדת – – –

ינון אזולאי: אני חושב שתעצור בשיא.

קריאה: לפחות אדוני השר בחר שלא להחרים את הכנסת.

קריאה: איך אמרו?

קריאה: אוי לי מאוהביי – – –

אורנה ברביבאי: בבקשה.

יעקב אביטן: במשך חודשים ארוכים מתנהל משרד החינוך במסגרת תקציב המשכי, היוצר פער תקציבי עמוק, העומד בעת הזו על כ-4 מיליארד ש"ח.

יעקב אביטן: הפער נובע משלוש סיבות: 1.

יעקב אביטן: היעדר היכולת להשתמש בעודפים מחויבים בסך 1.44 מיליארד ש"ח, בשל הנחיות החשכ"ל בהיעדר תקציב מדינה מאושר; 2.

יעקב אביטן: תקציב עודפים אשר טרם התקבל בסך 1.1 מיליארד ש"ח; 3.

יעקב אביטן: הפער בין התקציב ההמשכי לתקציב 2019, הנמוך ב-1.5 מיליארד ש"ח.

יעקב אביטן: בשל מציאות תקציבית זו, ועד אשר יאושר תקציב המדינה, עומדות בפני סגירה כ-150 תוכניות חינוכיות הפועלות במערכת החינוך, ובהן תוכנית היל"ה, שפועלת לשם השלמת השכלה, מתוקף חוק חינוך חובה לנוער בסיכון – נוער אשר נותק ממערכת החינוך; תוכנית קרב, תוכנית הכוללת תוכניות העשרה המופעלות בבתי הספר וגני הילדים; תוכנית למתן מענה חינוכי לילדים חולים בביתם, תוכנית המופעלת מכוח חוק; תוכניות רווחה לנוער בסיכון ברשויות המקומיות; סיוע פסיכולוגי לילדים ביישובי עוטף עזה; הפעלתם של כ-4,000 מתנדבי השירות הלאומי האזרחי; תוכניות העשרה ומצוינות: "אחריי" ותוכניות נוספות, הכנה לצה"ל, ועוד תוכניות רבות נוספות.

יעקב אביטן: מה שאני הולך לקרוא עכשיו, מודגש:

יעקב אביטן: חשוב להדגיש כי תוכניות אלה אינן פריבילגיה ואין מקום להעדיף אחת על פני השנייה.

יעקב אביטן: כולן נמצאות בסכנה.

יעקב אביטן: חלק מהתוכניות מתבצעות מכוח חובה שבדין וחלקן מהוות קרש הצלה בעבור מאות אלפי תלמידים, לצד העובדה שהן משמשות מקור לפרנסתם של אלפי עובדים.

יעקב אביטן: אני קורא לכל יושבי הבית – צריך לקרוא לכולם – ובפרט לחברי סיעת כחול לבן; תרחף לקרוא לכולם: אנא, קדמו את אישור תקציב המדינה, למען לא ייפגעו אלפי תלמידים ולמען לא יפוטרו אלפי מורים ואנשי חינוך.

יעקב אביטן: בתקופה סוערת זו על מערכת החינוך להיות עוגן של יציבות – – –

יצחק פינדרוס: רק למה הוא לא קורא לאנשי הליכוד?

יעקב אביטן: גם, אמרתי.

קריאות: – – –

יעקב אביטן: הוא קורא לכולם.

יעקב אביטן: הוא קורא לכולם.

ינון אזולאי: כבוד השר, אני מציע שאתה בנפרד תקרא לכולם.

קריאות: – – –

יעקב אביטן: אני קורא לכולם, לכל הבית.

אלי אבידר: להתעלל בגוויות.

יעקב אביטן: אין לערער זאת בשל קשיים פוליטיים וביורוקרטיים – אני בטוח שהוא מסכים לזה.

יעקב אביטן: עלינו לגלות אחריות ולהביא נושא זה לפתרון מיידי.

יעקב אביטן: כל זמן שתקציב המדינה אינו מאושר, הייעוץ המשפטי והחשב הכללי לא יאפשרו את תקצובן והפעלתן של תוכניות אלו.

יעקב אביטן: לידיעה, מידע על אודות חוג לכל ילד בצפון:

יעקב אביטן: בינואר 2017 יצאה לדרך התוכנית לפיתוח הכלכלה והחברה בצפון מכוח החלטת הממשלה 2262.

יעקב אביטן: כחלק מהחלטה זו, החליטה הממשלה להקצות לילדי הצפון תקציב בעבור הפעלת חוגים.

יעקב אביטן: התוכנית חוג לכל ילד פועלת בצפון מזה כשלוש שנים ולוקחים בה חלק כ-33,000 – –

יצחק פינדרוס: – – – בורח מאחריות – – –

יעקב אביטן: – – ילדים בכיתות ד'-ה' ב-93 רשויות.

יעקב אביטן: החלטת ממשלה נוספת, מיום 8 בדצמבר 2019, האריכה את הפעלת התוכנית גם למהלך שנת הלימודים תש"ף, בשל חשיבות הנושא והצורך להמשיך ברציפות המהלך.

יעקב אביטן: חוג לכל ילד בצפון תוקצב באופן חד-פעמי בתקציב 2019 בעבור תש"ף.

יעקב אביטן: זה אינו תקציב בבסיס.

יעקב אביטן: נושא זה עתיד היה להידון במסגרת דיוני תקציב 2020.

יעקב אביטן: מאחר שדיונים אלה טרם התקיימו, הנושא אינו מתוקצב לתשפ"א.

יעקב אביטן: מידע על אודות תוכנית כנפי רוח: תוכנית כנפי רוח הינה תוכנית מניעה לילדים ולנוער בסיכון הפועלת בישיבות ובאולפנות.

יעקב אביטן: התוכנית נותנת מענה גם לנוער הגבעות.

יעקב אביטן: התוכנית פועלת מזה שלוש שנים ומתוקצבת בסך של 8 מיליון שקלים בשנה במסגרת תקציב קואליציוני.

יעקב אביטן: מאחר שתקציב המדינה טרם אושר, התוכנית הופסקה.

יעקב אביטן: תודה רבה.

אורנה ברביבאי: תודה רבה.

אורנה ברביבאי: אני אאפשר עמדה נוספת של דקה.

אורנה ברביבאי: חבר הכנסת אבוטבול משה, בבקשה.

יעקב אביטן: משה, אתה בא מהם גם כן.

יעקב אביטן: אם אתה מדבר על היל"ה וקרן קרב, אז אתה בא מהם.

אורנה ברביבאי: מפ"י.

אורנה ברביבאי: אתה המ"ם של מפ"י.

אורנה ברביבאי: בבקשה.

משה אבוטבול: ידידי, עוד מעט יש לי עשר דקות, אם אתה צמא לשמוע אותי.

אורנה ברביבאי: כן, דקה בבקשה.

משה אבוטבול: כן.

משה אבוטבול: אדוני השר היקר, תודה על הדברים.

משה אבוטבול: תודה קודם כול למציעים ולמגישים, חבריי מסיעת ש"ס ומכל הסיעות.

משה אבוטבול: אני אומר רק דבר אחד, עמדה נוספת.

משה אבוטבול: אני רוצה לומר ולהזכיר לאדוני השר: ודאי שהתוכניות האלה הן מאוד מאוד חשובות, בפרט לאותן משפחות שאני מכיר מהיותי ראש עירייה בעיר בית שמש, משפחות שאין ידן משגת לחוגים ולדברים מהסוג הזה.

משה אבוטבול: לכן, באמת, הן נהנו מאוד מאוד גם מקרן מקרב.

משה אבוטבול: אני עוד זוכר את חוג הדרבוקות שהיה לאותם ילדים, והחלילים, וכל מיני דברים שהיו מלמדים אותם.

משה אבוטבול: דברים שלא היו מגיעים אליהם בכלל.

משה אבוטבול: לא היה שום סיכוי להגיע אליהם אם אנחנו לא היינו אנחנו מנגישים להם אותם, אל אותם תלמידים.

משה אבוטבול: כמו כן היל"ה, הייתי קורא לזה בכלל "הצלה" לא היל"ה, כי היא לאלה שבאמת נשרו מהמערכות ונתנו להם זו הזדמנות של זמן ב' – מועד ב' לנסות להציל אותם.

משה אבוטבול: ועל כך באמת תודתנו לאותם מארגנים במשך שנים רבות.

אורנה ברביבאי: תודה לך.

משה אבוטבול: בבית שמש זה התחיל.

משה אבוטבול: לכן אני מבקש למצוא פתרון, אולי 1 חלקי 12, למצוא – כי הם חייבים היערכות לקראת הנושא הזה.

אורנה ברביבאי: תודה רבה.

משה אבוטבול: בכל דרך, שחלילה התוכניות הללו לא יגוועו.

משה אבוטבול: תודה רבה.

אורנה ברביבאי: תודה לך.

אורנה ברביבאי: חבר הכנסת יוראי להב, בבקשה, עמדה נוספת, דקה.

יוראי להב-הרצנו: גברתי היושבת-ראש, חבריי חברי הכנסת, התשובה של שר החינוך שתווכה לנו על ידי שר הדתות לא מקובלת, לא מתקבלת על הדעת ומאוד מאכזבת.

יוראי להב-הרצנו: זריקת האחריות שהתשובה מגלמת –זה עניינים פוליטיים, זה קשור לכחול לבן, זה קשור לליכוד, זה קשור לתקציב – חברים, חארטה, תסלחו לי על המילים הבוטות.

יוראי להב-הרצנו: חארטה, חארטה, חארטה.

יוראי להב-הרצנו: אומנם מדובר בתוכניות שנמצאות תחת הסעיף התוספתי, אבל מדובר בחוט השדרה של מערכת החינוך בישראל – ודאי כשמדובר בפריפריה הגיאוגרפית והחברתית.

יוראי להב-הרצנו: אני רוצה למסור פה בקול ברור ונוקב ליואב גלנט, שר החינוך: זה קורה במשמרת שלך.

יוראי להב-הרצנו: זו האחריות שלך.

יוראי להב-הרצנו: אם אתה לא מסוגל להיכנס למשרד ראש הממשלה, להפוך שולחן, ולהשיג את התקציבים הללו כדי שהתוכניות תמשכנה להתקיים – תתפטר.

יוראי להב-הרצנו: זאת האחריות שלך.

יוראי להב-הרצנו: האחריות שלך היא על החינוך של תלמידי ישראל, שנפגע בצורה אנושה.

יוראי להב-הרצנו: היום היינו, חברי הכנסת כמעט מכל סיעות הבית, עם תוכנית היל"ה מחוץ לכנסת, שבאו להפגין.

אורנה ברביבאי: תודה רבה.

יוראי להב-הרצנו: הם צודקים.

יוראי להב-הרצנו: וצריך לוודא שהפרויקט החשוב הזה, ועוד מאות תוכניות, ממשיכים להתקיים.

יוראי להב-הרצנו: מדובר בחינוך ובעתיד של הילדים שלנו, תודה.

אורנה ברביבאי: תודה, חבר הכנסת להב.

אורנה ברביבאי: חברת הכנסת קטי שטרית, בבקשה.

אורנה ברביבאי: קטי, את קָטי או קֶטִי?

קטי קטרין שטרית: שאלה טובה, גם אני לא יודעת, פעם קֶטִי פעם קָטי, תלוי מי אומר.

אורנה ברביבאי: אז זו לא טעות.

משה אבוטבול: תספרי כמה דם נשפך בבית שמש בשביל תוכנית קרב.

קטי קטרין שטרית: נכון.

קטי קטרין שטרית: אני אומרת, יש אפשרות, מי שלא יודע אם זה קָטי או קֵטי – קטרין זה השם המלא.

אורנה ברביבאי: קטרין, אז זה מתחיל ב-קָ – בבקשה, קָטי.

קטי קטרין שטרית: אוקיי, חברים יקרים, תשמעו: בימים אלו, שעדיין המגפה נמצאת ואין תקציב, ויש עוד מיליון ואחת דברים למה לא לקיים את זה, בימים אלו מגייסים למעלה מ-7,000 עובדי הוראה כדי למלא את כל נושא הקפסולות וכו'.

קטי קטרין שטרית: הצעה שלי: מורי קרן קרב, מדריכי קרן קרב, מורי היל"ה, מדריכי היל"ה, לא משנה – כל כוח האדם המדהים הזה, והנהדר – להעביר אותו לעבוד עכשיו, ולא צריך לגייס מבחוץ.

יצחק פינדרוס: קטי, אבל מה עם הילדים?

קטי קטרין שטרית: אבל רגע, לא סיימתי, לא סיימתי.

קטי קטרין שטרית: באמת – זה היה עד עכשיו הפתרון, מה שנקרא, אבל באמת ובתמים צריך להחזיר את המסגרות הללו.

קטי קטרין שטרית: המסגרות האלה הן חשובות, הן הצילו.

קטי קטרין שטרית: יושבת לפניי חברת כנסת מדהימה שאף היא הייתה בפרויקט היל"ה, היא בעצמה הייתה.

קטי קטרין שטרית: שימו לב, קודם כול היא הגיעה לתקרת הזכוכית, היא נגעה.

קטי קטרין שטרית: הילדים האלה מקבלים את החינוך הטוב ביותר שיכול להיות, ואני חושבת שצריך להחזיר את המסגרות האלה.

קטי קטרין שטרית: לחשוב על פתרון.

קטי קטרין שטרית: אמרתי בישיבת סיעה שלנו פה בכנסת, בסיעת הליכוד: ראש הממשלה הוא אדם יצירתי, שר האוצר הוא אדם יצירתי, וגם גלנט הוא אדם יצירתי – כולם ביחד ישבו וימצאו פתרון לתוכניות המדהימות הללו.

קטי קטרין שטרית: תודה.

אורנה ברביבאי: תודה רבה.

אורנה ברביבאי: אתם בעצם ממליצים להעביר את זה לדיון בוועדת הכספים?

יצחק פינדרוס: ועדת הכספים, כן.

אורנה ברביבאי: כן, אוקיי, זה על דעתכם.

אורנה ברביבאי: אז אנחנו נעבור להצבעה בנושא: עשרות תוכניות של משרד החינוך הוקפאו בשל היעדר התקציב – להעביר את הדיון לוועדת הכספים.

אורנה ברביבאי: הצבעה.

אורנה ברביבאי: אני אאשר מכאן.

יצחק פינדרוס: אנחנו פה, המצביעים נמצאים למטה.

אורנה ברביבאי: אין בעיה, אנחנו נאסוף את ההתייחסויות.

אורנה ברביבאי: לא נורא.

אורנה ברביבאי: נתקן.

אורנה ברביבאי: על נושא חשוב כזה נתקן.

אורנה ברביבאי: הצבעה מס' 8 בעד להעביר את הנושא לוועדה – 2 נגד – אין נמנעים – אין ההצעה להעביר את הנושא לוועדת הכספים נתקבלה.

אורנה ברביבאי: כן, אני אוספת פה את הקולות.

אורנה ברביבאי: היו פה שניים בעד בהצבעה.

משה ארבל: תבטלי את הצבעתה של גילה גמליאל, שהצביעה בטעות מאי גולן.

אורנה ברביבאי: נרשם שההצבעה של גילה גמליאל בוטלה.

אורנה ברביבאי: תכף נספור גם אתכם.

אורנה ברביבאי: חבר הכנסת יוראי – בעד, חבר הכנסת אלי אבידר – בעד, תגידו בבקשה את השמות, ואני אחזור.

יצחק פינדרוס: יצחק פינדרוס.

אורנה ברביבאי: פינדרוס – בעד.

קטי קטרין שטרית: קטי – בעד.

אורנה ברביבאי: קטי – בעד.

מאיר פרוש: ראש אכ"א מכירה את כל השמות.

אורנה ברביבאי: סליחה?

מאיר פרוש: ראש אכ"א מכירה את כל השמות.

אורנה ברביבאי: אני, אתה יודע, לאט-לאט אני אדע – – –

משה אבוטבול: היא לאט-לאט מגייסת את כולם.

אורנה ברביבאי: את כולם, את כולם.

אורנה ברביבאי: משה ארבל – בעד, ינון – בעד, אבוטבול – בעד.

אורנה ברביבאי: מישהו לא אמרתי כאן?

אורנה ברביבאי: בסך הכול אנחנו תשעה בעד, והנושא יעבור להצבעה בוועדת הכספים.

אורנה ברביבאי: בהחלט נושא ראוי וחשוב.

אורנה ברביבאי: << הלסי >> ענישה דרקונית – מוסדות שאיחרו במעט בהגשת "ניהול תקין" בתחילת 2020 הפסידו את התמיכה לכל שנת 2020 << הלסי >>

אורנה ברביבאי: אנחנו עוברים הלאה בסדר-היום.

אורנה ברביבאי: הצעה בנושא: ענישה דרקונית – מוסדות שאיחרו במעט הגשת "ניהול תקין" בתחילת 2020 הפסידו את התמיכה לכל שנת 2020, מס' 1196.

אורנה ברביבאי: חבר הכנסת משה אבוטבול יציג את זה, בבקשה.

אורנה ברביבאי: << יור >>עשר דקות, בבקשה.

משה אבוטבול: כבוד היושבת-ראש, כנסת נכבדה, אדוני סגן שר החינוך הרב מאיר פרוש, שנמצא כאן וגם ישיב בהמשך.

משה אבוטבול: ההצעה שלי היא בעצם על ענישה קשה ביותר, כפי שהגדרתי את זה, על מוסדות שאיחרו במעט בהגשת "הניהול התקין" שלהם בתחילת שנת 2020, ובכך הפסידו את כל תמיכתם לשנת 2020.

משה אבוטבול: זה דבר שהוא באמת מאוד מאוד עצוב.

משה אבוטבול: אני רוצה קודם כול לגשת לנתונים: הרי מדובר במאות מוסדות תורניים שיש בארץ, בכל רחבי הארץ.

משה אבוטבול: ופה בסך הכול מדובר בשישה מוסדות, ואני גם אקריא את שמותיהם: שלהבת הדרום, מוסדות חוכמת שלמה, בית חינוך יתומים כללי לעדת הספרדים, קהילות יעקב בראש העין, ברכת מתתיהו ושמחת דוד חיים, נחלת בית יעקב – מדרשה לבנות.

משה אבוטבול: כל המוסדות הגישו, הכול בסדר, הכול פועל.

משה אבוטבול: המדובר פה באחוז קטנצ'יק מאוד – שישה מוסדות שלא הספיקו להגיש את זה, מסיבות מוצדקות.

משה אבוטבול: כל אותם מוסדות בשנים עברו, אדוני כבוד סגן השר, נתנו "ניהול תקין" בצורה סדירה.

משה אבוטבול: הם גם דאגו לשלוח לי את "הניהול התקין" שלהם משנים עברו.

משה אבוטבול: ולא רק זו, אלא גם הסיבות שלהם הן סיבות מהמוצדקות ביותר.

משה אבוטבול: רואה החשבון היה חולה בבית חולים – מצרפים לי אישורים רפואיים שאותו רואה חשבון לא יכול להגיש את זה, ולכן הם איחרו בחודש או בכמה ימים.

משה אבוטבול: פה נעשית ענישה קשה ביותר, דרקונית: ללכת ולהעניש את כל אותם מוסדות, שלא יקבלו שנה שלמה תמיכה ממשרד החינוך, לא לקבל שנה שלמה תמיכה בגלל זה שהם איחרו ולא הביאו את ה"ניהול התקין".

משה אבוטבול: הרי מוריי ורבותיי, למה המדינה נותנת כסף לכוללים?

משה אבוטבול: אני חושב שיש הערכה מאוד עצומה במדינה שלנו לערכו של לימוד התורה, לערכו החשוב ביותר של העם היהודי שלנו – לימוד התורה.

משה אבוטבול: "לא ימושו מפיך ומפי זרעך ומפי זרע זרעך אמר ה'".

משה אבוטבול: יש עניין של לימוד התורה: "אם לא בריתי יום ולילה חקות שמים וארץ לא שמתי".

משה אבוטבול: יש לנו ערך גדול בלימוד התורה, והבין את זה ראש הממשלה הראשון, דוד בן-גוריון, לאחר הביקור המפורסם שלו אצל מרן החזון איש.

משה אבוטבול: הוא הבין בדיוק שערכם של לומדי התורה הוא ערך עליון ביותר, לא יסולא בפז.

משה אבוטבול: ולכן באמת התאמצו וקם עולם התורה לאחר השואה: הכוללים, הישיבות, תלמודי התורה.

משה אבוטבול: לכן, היום מגיע מצב שמוסדות לא הספיקו להגיש "ניהול תקין".

משה אבוטבול: זה לא נעשה מרשעות, זה לא נעשה מרשלנות; זה נעשה בגלל שהייתה להם סיבה מוצדקת.

משה אבוטבול: אני בכוונה לא מזכיר את הקורונה – כי היום כל דבר רגיל מדביקים לקורונה, בגלל הקורונה.

משה אבוטבול: זה היה לפני הקורונה.

משה אבוטבול: הם מודים.

משה אבוטבול: אבל היו להם סיבות מאוד מוצדקות – רואה החשבון היה חולה, או שלא הסתדר להם להגיש בגלל איזה מסמך מסוים.

משה אבוטבול: על כמה ימים מענישים שנה שלמה?

משה אבוטבול: שלא יקבלו תקציב בכולל?

משה אבוטבול: קראתי את מכתבם של אותם אברכים בראש העין.

משה אבוטבול: אני אומר לכם, הרבה זמן עיניי לא זלגו דמעות כמו בקריאת מכתבם של אותם אברכים תמימים, שבסך הכול מה הם מבקשים?

משה אבוטבול: אנא, שלמו לכולל, למרות שהייתה פה איזו טעות קטנה, טעות טכנית.

משה אבוטבול: הוגש באיחור.

משה אבוטבול: אפשר להשאיר עשרות אברכים?

משה אבוטבול: אנחנו בקואליציה תורנית, בקואליציה שלנו משמשים גם שרים חרדים, גם שרים דתיים, משמשים גם ח"כים בתוך הקואליציה הזאת.

משה אבוטבול: בואו נחשוב לרגע אם היה מקרה כזה דומה במכון להשכלה גבוהה, האם היו יושבים פה כל החבר'ה ושותקים?

משה אבוטבול: הם היו שתדלנים.

משה אבוטבול: היו באים והופכים משרדים.

משה אבוטבול: משרד התרבות היה משרד החרבות ומשרד החורבות.

משה אבוטבול: היו הופכים שולחנות כדי לתת להם את זה פה.

משה אבוטבול: אז בגלל שמדובר פה באברכים צדיקים, שיושבים ולומדים – אחד בנתיבות, אחד לומד בראש העין, כל אחד לומד במקום אחר בארץ – אין מי שיבוא ויילחם את מלחמתם?

משה אבוטבול: אז נכון, גם אם טעו ורוצים להוריד בגלל הדבר הזה חודש – בגלל שלא הגישו בזמן, בסדר, תנו ענישה לאותו זמן שהם לא הגישו, דיפרנציאלית.

משה אבוטבול: תנו איזו ענישה קלה, אבל מכאן לבוא ולא לתת כלום?

משה אבוטבול: מה זה, מידת סדום?

משה אבוטבול: שנה שלמה לא לתת בגלל איחור של כמה ימים?

משה אבוטבול: אני מכאן דווקא חושב שבגלל שיש לנו עסק עם אנשים שיודעים מה זה לימוד התורה – נמצא פה גם שר הדתות, שהוא בעצמו כל היום מחזיק תורה; כל היום הוא נמצא בסיורים בכוללים בישיבות, במוסדות חינוך, ויודע מה ערכה של תורה.

משה אבוטבול: בשבוע שעבר הוא גם היה ברמלה, אצל רבי יחיאל אבוחצירא, וקיבלו אותו כל האברכים שם.

משה אבוטבול: גם שר הדתות מבין, כל שר מבין שאם חסר "ניהול תקין" לתקופה קצרה, אי-אפשר בגלל זה להעניש שנה שלמה ולא לתת את אותו מענק שהמדינה משתתפת בו.

משה אבוטבול: אני רוצה לגלות סוד לכל החברים שלא יודעים מה זה עולם הכולל.

משה אבוטבול: עולמם של הכוללים, עם כל הכבוד למדינת ישראל, לא מושתת רק על המלגה של מדינת ישראל.

משה אבוטבול: מדינת ישראל נותנת חלק מתוך אחזקת התורה.

משה אבוטבול: מי שרץ ומתרוצץ יום ולילה אלה אותם מנהלי כוללים היקרים וראשי הכוללים, שהם צריכים לרוץ, לאסוף, להשלים לאותה מלגה של 2,000 שקלים או 2,500 שקלים שאותו אברך מקבל, והם צריכים לכתת את רגליהם מעבר למדינות הים.

משה אבוטבול: והיום, בשנה האחרונה, מי יודע בכלל מה זה ארצות הברית?

משה אבוטבול: מי יודע מה זו אירופה?

משה אבוטבול: מי בכלל ניגש לחוץ-לארץ לאסוף כספים, לעשות איסוף כספים?

משה אבוטבול: כלומר, הכול נשאר פה במצב קשה על קשה.

משה אבוטבול: וגם המדינה לא נותנת את חלקה הקטן הזה לאותם כוללים, שבסך הכול איחרו – איחרו את "הניהול תקין", אוי ויי.

משה אבוטבול: במקום להעניש אותם על אותה תקופה שבסך הכול איחרו, נותנים להם עונש שנה שלמה לא לקבל תמיכה?

משה אבוטבול: לא יקום ולא יהיה.

משה אבוטבול: קודם כול, אני לא מגיש לבימת הכנסת לפני שאני עושה עבודה קצת קשה: פניתי למשרד החינוך, למר עמוס צייאדה, בנושא הזה, ולאחר מכן לגב' קדם במשרד האוצר, ואני מבין שאחרי כן זה גם התגלגל לרשם העמותות – אבל על דבר אחד לא קיבלתי תשובה: למה על איחור של ניהול תקין של פחות מחודש מענישים בשנה שלמה את אותם אברכים צדיקים, שיושבים ושוקדים באוהלה של תורה?

משה אבוטבול: זה דבר שהוא לא הגיוני.

משה אבוטבול: אין פה אפילו שכל והיגיון.

משה אבוטבול: לכן אני מאוד מאוד מצפה שמשרד החינוך – שבעצם כל עניין הכוללים נמצא דרכו – יקבע ועדת חריגים לנושא הזה.

משה אבוטבול: גם אם חייבים במידה מסוימת להעניש, כדי שאנשים יזדרזו בהגשת "ניהול תקין", אז להעניש בצורה מידתית.

משה אבוטבול: מה זה מידתית?

משה אבוטבול: איחרתם חודש, לא תקבלו את אותו חודש או חודש וחצי.

משה אבוטבול: יש פה איזה שכל והיגיון.

משה אבוטבול: אבל מכאן לבוא ולהעניש שנה שלמה לא לקבל – אותו אברך שיושב ולומד לא יקבל את המלגה הקטנה הזו, בגלל זה שבסך הכול אותו מנהל מוסד איחר בכמה ימים, זה דבר שלא יעלה על הדעת.

משה אבוטבול: לסיום דבריי, אינני יודע מה תהיה תשובת משרד החינוך; אני מאמין שבעזרת השם, השר יואב גלנט, שהוא באמת אוהב תורה, וכמובן סגנו, שתכף יענה, יעשו כל מאמץ לפתור את הבעיה הזו.

משה אבוטבול: אבל עד שיעשו את המאמץ, אני קורא לכם, אותם אברכי משי היקרים: אהוביי, אחיי ורעיי האברכים היקרים, שבזכות

משה אבוטבול: כם המדינה קיימת – כן, בזכותכם המדינה קיימת – תמשיכו ללמוד תורה כאילו קיבלתם.

משה אבוטבול: ואני בטוח שבעזרת השם, התורה הזאת שאתם לומדים אותה, למרות שאתם עדיין לא קיבלתם את השכר, היא התורה המובחרת ביותר בידי בורא עולם.

משה אבוטבול: בזכות לימוד התורה שלכם גם תתרפא מחלת הקורונה, ובעזרת השם בקרוב נזכה לגאולה הקרובה.

משה אבוטבול: אמן ואמן.

משה אבוטבול: אני מבקש שוב, להודות למשרד החינוך על עבודתו הטובה כל השנה, אבל מצפה לראות שהם פותרים את הבעיה הקשה הזאת, ובהקדם האפשרי ביותר.

משה אבוטבול: תודה רבה לכולם.

אורנה ברביבאי: תודה רבה לחבר הכנסת אבוטבול, גם על העמידה המדויקת בזמנים.

אורנה ברביבאי: ישיב סגן שר החינוך מאיר פרוש, בבקשה.

אורנה ברביבאי: בבקשה, כבודו.

מאיר פרוש: גברתי היושבת-ראש, חבריי חברי הכנסת, המציע מכובדי הרב משה אבוטבול – ראשית, ברכות, פעם ראשונה שאני מדבר כשאת מכהנת כיושבת-ראש הישיבה.

אורנה ברביבאי: תודה רבה.

מאיר פרוש: היטיב להגדיר את המצב הלא-נוח והלא-נעים המציע, חבר הכנסת הרב אבוטבול.

מאיר פרוש: כאשר אתה אומר לי ששוחחת עם מנהל האגף למוסדות תורניים מר עמוס צייאדה, בוודאי שמעת ממנו את מה שהוא אומר.

מאיר פרוש: ידוע לך – ואם אתה עדיין לא יודע אז הרי אני מתאר לעצמי שאתה מתאר לעצמך – שהדברים האלה הם לא חדשים בעיניי ובעיני כל מי שעוסק בתחום הזה.

מאיר פרוש: אני לא מסכים עם העובדה שיש מציאות כזאת שכאשר מישהו לא הגיש את הבקשה לקבל אישור לניהול תקין עד 28 בפברואר, אז כל השנה הלכה והוא לא יקבל כסף – אבל עוד מעט נדבר על זה.

מאיר פרוש: אני בוודאי לא מסכים.

מאיר פרוש: אני עוד מעט אקריא את מה שהמשרד ביקש למסור.

מאיר פרוש: עם זה, אני אמשיך לחלק אחר:

מאיר פרוש: בתקופה כזאת של קורונה, כשהמדינה משקיעה כמה שהיא יכולה, משקיעה מאמץ, פותחת פלונטרים ומנסה להקל, אולי גם יש מקומות שמחליטים לא לגבות כסף שאפשר לגבות, כי כולנו במצב כזה, והמדינה נמצאת במצב קשה.

מאיר פרוש: אז הטענה שלי היא שבוודאי ובוודאי שבתקופת קורונה לא יכול להיות מצב שאם מוסד איחר בהגשת המסמכים כדי לקבל "ניהול תקין", אז כל השנה הוא לא יקבל כסף.

מאיר פרוש: מה גם שאני מדבר איתך על מוסדות שלא יכלו להגיש מבלי לפרט מה – הרב מרגי, תן לחבר שלך, הרב אבוטבול, לשמוע תשובות, שלפעמים הן גם מותאמות למה שהוא ביקש.

מאיר פרוש: מה גם שיש מוסדות שלא יכלו להגיש עד 28 בפברואר.

מאיר פרוש: למה?

מאיר פרוש: כי רשויות המדינה ביקשו לפזר את העמותה הקיימת ולהקים ועד עמותה חדש.

מאיר פרוש: אז הרי אין מציאות להגיש בקשה.

מאיר פרוש: צריכים לארגן את העמותה הזאת, צריכים להגיש את הניירות, והכול לוקח זמן.

מאיר פרוש: עכשיו לעצם הדבר.

מאיר פרוש: כיום ההנחיה היא שכל מוסד – ואני רוצה שגם היושבת-ראש תדע באיזו סיטואציה נמצאת האוכלוסייה הזאת.

מאיר פרוש: ניקח את גילאי היסודי והעל-יסודי.

מאיר פרוש: מדינת ישראל – משרד החינוך נותן 9,000 רישיונות להפעלת בתי ספר בארץ.

מאיר פרוש: שני-שלישים מהם הם מהמגזר החרדי.

משה אבוטבול: – – –

מאיר פרוש: אבל תן לי, אני רוצה שגם חברת הכנסת ברביבאי תשמע.

אורנה ברביבאי: אני מקבלת שיעור עכשיו.

אורנה ברביבאי: נא לא להפריע.

מאיר פרוש: שליש אחד הוא של הערבים והדרוזים.

מאיר פרוש: הם לא יכולים לקבל אגורה אחת מהמדינה מבלי שהם יגישו את טופסי העמותה, וביחד עם זה את מה שכולנו מדברים עליו והוא המצרך הכי חשוב: אישור ניהול תקין של רשם העמותות.

מאיר פרוש: ההנחיה היום היא שאם אתה לא הבאת את המסמכים שלך, נגיד לשנת הלימודים תש"ף, שאנחנו כבר בסיומה, אנחנו ב-2020 – עד 28 בפברואר 2020 אם לא הבאת את המסמכים, אתה לא מקבל כסף לכל השנה.

מאיר פרוש: זה דבר שכאשר הוא נקבע, הוא נקבע ללא היגיון שאנחנו יכולים להבין.

מאיר פרוש: הרי לא יכולים לומר לבן אדם: תפעיל מוסד – להבדיל, אצל פרעה אומרים: "תבן אין ניתן לעבדיך ולבנים אמרים לנו עשו".

מאיר פרוש: פרעה ביקש: תביאו לי, תעבדו, תקימו בתים, פיתום ורעמסס – תקימו אותם.

מאיר פרוש: אבל הם אומרים: תבן לא ניתן לעבדיך – אין לנו שום כלים כדי לבנות.

מאיר פרוש: אי-אפשר לקיים מוסדות לימוד אם אין תמיכה, ואת התמיכה אי-אפשר לקבל אם לא הבאת את כל הניירות.

מאיר פרוש: אז נגיד אם מישהו לא יכול היה, הוא איחר – אז אם הוא לא הביא עד תחילת מרץ, הוא מאחר לכל השנה?

מאיר פרוש: אז תמיד אני אומר: זה לא בסדר, ההחלטה הזו.

מאיר פרוש: אני אומר: אני שמח על כך שנתנו לי לענות פה, למרות שמי שצריך לענות על זה זה משרד האוצר, משרד המשפטים.

מאיר פרוש: הרי בתקופתה של השרה לימור לבנת, וציפי לבני אחר כך – כשציפי לבני הייתה שרת המשפטים והם היו צריכים להביא הנחיות למשרדי ממשלה איך לנהוג, אחרי שהיו ביקורות, באו והחליטו את ההחלטה הזו מבלי לבדוק, מבלי לחשוב.

מאיר פרוש: הרי אני אומר: גם אם מוסדות התורה, מוסדות החינוך של הציבור החרדי, לא היו מוקמים על ידי מנהלי העמותות, לא היו מוסדות לציבור החרדי.

מאיר פרוש: אנחנו צריכים להגיד תודה רבה למנהלי המוסדות שהקימו מוסדות.

משה אבוטבול: הם מקימים את המוסדות.

מאיר פרוש: הם מקימים את המוסדות, והמדינה עוזרת קצת.

מאיר פרוש: מחר, אם לא יוקמו המוסדות האלו, לא יהיו מוסדות לציבור החרדי; כי המשרד הרי לא יכול – רק אם יש עמותות, והעמותות האלה, אי-אפשר לתת להן כסף, מי אלו העמותות האלו?

מאיר פרוש: אז במקום לראות כל דרך מה לעשות עם אלה שיש להם מוסדות, אז החליטו את ההחלטה הזו.

מאיר פרוש: וההחלטה הזו היא – אני אומר לך על דברים שאני פניתי גם בשנה הזו; גם אם אני מקבל את ההסכמה של עמוס צייאדה, מנהל אגף מוסדות תורניים במשרד החינוך, שגם הוא משתכנע וחושב שצריכים לעזור, יש בעלי בתים לכל המדינה ולכל משרדי הממשלה, והם נמצאים גם במשרד האוצר וגם במשרד המשפטים.

מאיר פרוש: אז התשובה הרשמית של המדינה, של משרד החינוך – אני אקרא אותה: אישור ניהול תקין הוא תנאי מהותי לכל מוסד ציבור, הן להתקשרויות עם המדינה והן לקבלת תמיכה מן המדינה, לפי החלטת ממשלה 291.

מאיר פרוש: זאת, על מנת להבטיח כי מוסדות הציבור המקבלים תקציב מהמדינה יתנהלו באופן תקין ומסודר.

מאיר פרוש: בהתאם לנוהל התמיכות של שר האוצר מחויב מוסד ציבור המבקש לקבל את תמיכת המדינה להחזיק באישור ניהול תקין בתוקף לתחילת שנת התקציב שבעדה מבוקשת התמיכה.

מאיר פרוש: יצוין כי העמותות נדרשות על ידי רשם העמותות להגיש את כל המסמכים לצורך קבלת ניהול תקין חודשים רבים לפני מועד זה, על מנת להבטיח כי האישור יינתן בזמן.

מאיר פרוש: לגבי שנת התמיכות 2020, נקבע כי המועד האחרון להגשת אישור ניהול תקין בתוקף יהיה 28 בפברואר 2020.

מאיר פרוש: מתוך קרוב ל-1,800 בקשות תמיכה של מוסדות תורניים שהוגשו, מוסדות בודדים לא עמדו במועד זה.

מאיר פרוש: יובהר כי נוהל זה נקבע בידי שר האוצר וכלל משרדי הממשלה פועלים בהתאם להנחיותיו לגבי כלל המוסדות הנתמכים בכל מבחני התמיכה.

מאיר פרוש: זו התשובה של המדינה.

מאיר פרוש: היא לא מספקת אותך והיא לא מספקת את כל – – –

אורנה ברביבאי: אתם מציעים שזה יעבור לוועדת הכספים לדיון?

מאיר פרוש: אמרתי קודם לחבר הכנסת הרב פינדרוס שאני הולך להציע להעביר את ההצעה הזו לוועדת הכספים, שיבואו פקידי האוצר לשם ויסבירו.

אורנה ברביבאי: אם אתה טוען שהפתרון הוא כספי – – –

מאיר פרוש: אני חושב להעביר את זה דווקא לוועדת הכספים.

יצחק פינדרוס: – – –

אורנה ברביבאי: אני חושבת שהוא צודק, כי יש לך פה – – –

מאיר פרוש: הרב פינדרוס, אמרתי לך קודם שאני רוצה להעביר את זה לוועדת הכספים?

יצחק פינדרוס: כן, כן.

מאיר פרוש: היושבת-ראש כיוונה לדעתנו, לצורך העניין.

אורנה ברביבאי: לדעת גדולים כיוונתי.

אורנה ברביבאי: גדולי הדור.

יצחק פינדרוס: יכול להיות שוועדת החוקה – יותר נכון.

אורנה ברביבאי: אם הטיעון הוא כספי, תקציבי, אני מציעה שזה יעבור לכספים.

יצחק פינדרוס: הוא לא תקציבי – הוא חוקתי.

מאיר פרוש: הרב פינדרוס, אני לא הייתי מציע לך להיכנס בין ראשי ההרים הגבוהים האלו.

משה ארבל: אני יכול לפרש זרמים תת-קרקעיים בתוך דגל התורה?

יצחק פינדרוס: משה, אתה תכריע: מה עדיף בדבר כזה, ועדת כספים?

יצחק פינדרוס: זו החלטת ממשלה.

אורנה ברביבאי: חבר הכנסת אבוטבול, מה אתה רוצה?

משה אבוטבול: אני חושב שבכספים יש – – –

מאיר פרוש: הרב פינדרוס והרב אבוטבול, תשמעו את מה שאני מציע לכם.

מאיר פרוש: זה נושא שוועדת כספים יכולה להקדיש לו את הזמן, ולבקש את פקידי האוצר: אנא, תבואו, תסבירו למה אתם עושים את זה.

אורנה ברביבאי: חבר הכנסת אבוטבול, מאחר שאתה הגשת את ההצעה, אז – – –

משה אבוטבול: אני שואל שאלה, מכיוון שאני די חדש: לא עדיף, אותה הצעה לסדר-היום – במקום להפוך אותה בעוד שבוע, בעוד שבועיים, לשלוח אותה למשרד האוצר?

משה אבוטבול: כי אתם אומרים שזה רק האוצר; שיעלה שר האוצר ושהוא יענה על זה.

קריאה: זה לא משנה, אבל, זה לא סותר.

משה אבוטבול: אני לא יודע.

מאיר פרוש: הרי התשובה של האוצר תהיה דומה בערך למה שאני עניתי.

מאיר פרוש: זה – המשרד הממשלתי יענה.

משה אבוטבול: לא, הם לא יגידו שאתם אשמים.

מאיר פרוש: כאשר אתה מביא את הפקידים לוועדת כספים – שם יש ועדה – – –

אורנה ברביבאי: בוועדת כספים יתקיים דיון עקרוני, מהותי, ואפשר יהיה.

מאיר פרוש: אני רוצה רק להעיר את תשומת ליבך.

אורנה ברביבאי: כן, בבקשה.

מאיר פרוש: לפי התקנון – אני מתקן אותך על מה ששאלת את חבר הכנסת הרב אבוטבול: לפי התקנון, חבר כנסת שמציע הצעה לסדר-היום – –

אורנה ברביבאי: הוא לא כופה.

מאיר פרוש: – – כוונתו בזה היא לקיים דיון במליאה.

מאיר פרוש: זו הכוונה.

אורנה ברביבאי: כן, אבל ברור לנו שהדיון לא נעשה כאן.

מאיר פרוש: ממילא לא הרב אבוטבול יכול לקבוע.

מאיר פרוש: הוא רצה מליאה.

מאיר פרוש: אני מציע לוועדת הכספים.

מאיר פרוש: תודה.

אורנה ברביבאי: אבל ברור שהדיון לא התקיים כאן היום, ולכן השאלה לאן הוא עובר.

אורנה ברביבאי: אם כך, נעבור להצבעה שעוסקת בסוגיה – אני מזכירה לכולנו, חברים – ההצבעה היא בנושא ענישה דרקונית.

משה ארבל: הוא מבקש להצביע שהדיון יתקיים במליאה.

אורנה ברביבאי: שייכלל בסדר-היום במליאה?

משה אבוטבול: אני מבקש בוועדת הכספים, אני מבקש את זה.

משה אבוטבול: למה אני אומר שאני מבקש את זה?

משה אבוטבול: כי אני רוצה גם להיות שם, ואני מבקש ממנהלי המוסדות – – –

מאיר פרוש: אם אתה המציע, אתה תוזמן לוועדת הכספים.

אורנה ברביבאי: חברים, בואו נתקדם בבקשה בסדר-היום.

אורנה ברביבאי: אנחנו הולכים להצביע על ההצעה לסדר-היום שעוסקת בענישה דרקונית – מוסדות שאיחרו בהגשת "ניהול תקין" בתחילת 2020 הפסידו את התמיכה לכל שנת 2020.

אורנה ברביבאי: חבר הכנסת משה אבוטבול הציע.

אורנה ברביבאי: ההצבעה תהיה על העברה לוועדת הכספים.

אורנה ברביבאי: הצבעה, בבקשה.

אורנה ברביבאי: הצבעה מס' 9 בעד ההצעה להעביר את הנושא לוועדה – 1 נגד – אין נמנעים – אין ההצעה להעביר את הנושא לוועדת הכספים נתקבלה.

אורנה ברביבאי: תכף אנחנו נאסוף את הקולות מכאן.

אורנה ברביבאי: חבר הכנסת מרגי – בעד, ינון אזולאי – בעד, ארבל – בעד, אבוטבול – בעד, פינדרוס – בעד, קטי שטרית – בעד, יוראי – בעד, אלי אבידר – בעד, הוא לא מצביע?

אורנה ברביבאי: ואני הייתי בעד.

אורנה ברביבאי: סך הכול שמונה.

אורנה ברביבאי: הבקשה להצעה לסדר-היום תעלה ותידון בוועדת הכספים.

אורנה ברביבאי: אנחנו עוברים לשאילתות לשר לשירותי דת.

אורנה ברביבאי: חברת הכנסת קטי קטרין שטרית מעלה את שאילתה מס' 142, בנושא הנגשת מערת המכפלה.

אורנה ברביבאי: יש לך דקה, בבקשה.

קטי קטרין שטרית: תודה רבה.

קטי קטרין שטרית: גברתי היושבת-ראש, השרים – כי יש פה עוד שרה, אורית היקרה, חבריי חברי הכנסת, זה זמן רב אנחנו דנים בנושא של הנגשת מערת המכפלה ואני רוצה לשאול את כבוד השר: בישיבת ועדת החוץ והביטחון ב-10 בפברואר 2020 סקר יועץ שר הביטחון לענייני התיישבות את שלב ההנגשה הבא: תקציב לפרויקט הוא כ-5 מיליון שקלים, אשר מאוגמים ממשרדי התיירות, הדתות, מורשת, ירושלים והביטחון.

קטי קטרין שטרית: הביצוע הוא באחריות משרד הביטחון.

קטי קטרין שטרית: אגב, שאילתה זהה נשלחה גם לשר הביטחון וגם לשר לענייני ירושלים ומורשת.

קטי קטרין שטרית: ברצוני לשאול, אדוני השר: מתי בכוונת משרדך להעביר את מימון הנגשת המערה כדי לקדם את ההנגשה?

קטי קטרין שטרית: מתי משרדך מתכוון להעביר את המימון על מנת לקדם את הנגשת מערת המכפלה?

קטי קטרין שטרית: תודה.

אורנה ברביבאי: תודה לך.

אורנה ברביבאי: בבקשה, השר.

יעקב אביטן: גברתי היושבת-ראש, חברי הכנסת, קטי שטרית, את רוצה שטר, נכון?

יעקב אביטן: העלות המזערית לכאורה עומדת על 1.4 מיליון ש"ח.

יעקב אביטן: בשעתו כשהנושא עלה השר היוצא הרב יצחק וקנין סיכם מול החשב הכללי כי משרד האוצר יעמיד את הסכום לטובת המשרד, ועל בסיס אמירה זו השר קיבל על עצמו להשתתף.

יעקב אביטן: הכסף לא הגיע בסופו של יום, למרות הסיכום.

יעקב אביטן: בדיוני התקציב שהחלו ונפסקו המשרד הכניס את הסכום האמור במסגרת דרישותיו התקציביות.

יעקב אביטן: יצוין, למעלה מן הצורך, כי למרות מקומה ומרכזיותה של מערכת המכפלה, המשרד לשירותי דת הוא היחיד שמתקצב את המערה בסכום שוטף של למעלה ממיליון ש"ח בשנה, משקיע השקעות בשיפורים פיזיים ומתקצב אירועים במערה ובסביבתה.

יעקב אביטן: המועצה הדתית קריית ארבע היא הגורם המתפעל של המערה לאורך כל השנה, ברמת תפעול ותחזוקה גבוהה גם בימים מורכבים אלה, ימי הקורונה.

יעקב אביטן: אנחנו רואים חשיבות עליונה בהנגשת המערה – זה דבר שחייב להיות – ומודים לך על השאלה וההעלאה של הנושא לסדר-היום.

יעקב אביטן: זה מאוד חשוב, וזה דבר שאנחנו נפעל למענו.

קטי קטרין שטרית: אנחנו מדברים על מערת המכפלה.

קטי קטרין שטרית: האבות והאימהות קבורים שם.

קטי קטרין שטרית: לצערי הרב, בשתי עמותות שמאל מעכבים את הביצוע.

קטי קטרין שטרית: אני רוצה לדבר רק על אחת מהן, "עמק השווה".

קטי קטרין שטרית: עמק השווה בא מהמילה "שוויון", נכון?

יעקב אביטן: נכון.

קטי קטרין שטרית: אין אצלם שוויון.

קטי קטרין שטרית: יש אצלם שמאל וימין.

קטי קטרין שטרית: הנגשה – אנחנו מדברים על מעלית מהמדרגות, מהכביש עד למערה עצמה.

יעקב אביטן: צודקת.

קטי קטרין שטרית: לדעתי, זה בין המקומות הקדושים היחידים בעולם – לעם ישראל זה המקום השני בקדושתו, ואין מעלית שמנגישה.

קטי קטרין שטרית: שרי ביטחון לשעבר הצטלמו ליד המערה ואמרו: תכף, תכף.

קטי קטרין שטרית: לצערנו הרב – – –

אורנה ברביבאי: חברת הכנסת קטי, העמדה ברורה.

קטי קטרין שטרית: תודה רבה לך.

יעקב אביטן: אני אגיד לך משהו, ברשותך, גברתי היושבת-ראש.

יעקב אביטן: חבר הכנסת ארבל, אנחנו נכנסים לערב ההילולה של רבי דוד בוזגלו.

יעקב אביטן: הוא אומר: "עוד שפרה לנו נחלה בחברון המהוללה, / מערת המכפלה, שמה מצבת רחל אם הסגולה, / עם יוסף רב המעלה, כותל מערב לתפילה / עוד יקים בית זבול – – –", אל גדול נורא עלילה.

יעקב אביטן: בעזרת השם.

קטי קטרין שטרית: אמן, אמן.

קטי קטרין שטרית: אני לא מתכוונת לרדת מהנושא, אם מישהו חושב.

קטי קטרין שטרית: זה לא יקרה, זה לא יקרה.

אורנה ברביבאי: תודה רבה.

יעקב אביטן: גם אני לא.

אורנה ברביבאי: תודה רבה.

אורנה ברביבאי: השר, אני מציעה שתישאר כאן.

אורנה ברביבאי: יש לך שאילתה נוספת, של חבר הכנסת יוראי להב, מס' 154, בנושא אפליית נשים בכותל.

אורנה ברביבאי: בבקשה, יש לך דקה, יוראי.

יוראי להב-הרצנו: גברתי היושבת-ראש, אדוני השר, השאילתה שלי עוסקת באפליית נשים בכותל, וזאת השאילתה: בעזרת הגברים בכותל יש קרוב ל-200 ספרי תורה.

יוראי להב-הרצנו: בעזרת הנשים אין ולו ספר אחד.

יוראי להב-הרצנו: על פי נוהלי הכותל אסור להכניס למתחם ספרי תורה מבחוץ.

יוראי להב-הרצנו: ברצוני לשאול אותך: 1.

יוראי להב-הרצנו: מדוע לא ניתן להכניס ספרי תורה לעזרת הנשים, שאין שם ולו ספר אחד? 2.

יוראי להב-הרצנו: האם אין בכך אפליה כלפי נשים?

יוראי להב-הרצנו: תודה.

אורנה ברביבאי: תודה, חבר הכנסת יוראי.

יעקב אביטן: יישר כוח.

יעקב אביטן: גברתי היושבת-ראש, חברי הכנסת, יהי רצון שגם אתה תזכה להכניס ספר תורה לתוך הבית, בעזרת השם.

יעקב אביטן: לשאלתך, בנוהל המאושר על ידי משרד המשפטים נאסר על הכנסת ספרי תורה לכותל המערבי – עזרת נשים ועזרת גברים כאחד.

יעקב אביטן: גם אני לא יכול להכניס ספר תורה.

יעקב אביטן: בכותל המערבי עשרות רבות של ספרי תורה, ובכך מתייתר הצורך בספרים חיצוניים.

יעקב אביטן: מיותר לציין כי נוהל זה נאכף באופן רוחבי מול כל אדם, בלי שייכות להשקפת עולמו או לחוג שאליו הוא משתייך.

יעקב אביטן: בכותל המערבי יש, אכן, למעלה מ-100 ספרי תורה מהודרים, הנותנים מענה ראוי לכל העדות והחוגים.

יעקב אביטן: מנהג המקום בכותל המערבי הוא כפי שנקבע על ידי הרבנות הראשית לישראל ובהתאם למורשת ישראל.

אורנה ברביבאי: תודה רבה.

יוראי להב-הרצנו: אני רוצה לשאול שאלת המשך, בבקשה.

אורנה ברביבאי: קצרה?

יוראי להב-הרצנו: כן, ברשותך, גברתי היושבת-ראש.

אורנה ברביבאי: בבקשה.

יוראי להב-הרצנו: אדוני השר, הכותל אינו רק של היהדות האורתודוקסית אלא גם של שאר זרמי היהדות – גם של החילונים, גם של האורתודוקסים, גם של הקונסרבטיבים וגם של הרפורמים.

יוראי להב-הרצנו: האם אין לדעתך מקום לאפשר לכל יהודי באשר הוא יהודי להגיע לכותל ולממש את יהדותו בהתאם לצו מצפונו, וגם לנשים שמבקשות להתפלל באמצעות ספרי תורה?

אורנה ברביבאי: תודה.

יעקב אביטן: "כי ביתי בית תפלה יקרא לכל העמים".

יעקב אביטן: כולם מוזמנים לבוא להתפלל בכותל, ותפילתנו תתקבל ברצון.

יעקב אביטן: אמן, כן יהי רצון.

יוראי להב-הרצנו: אך ללא ספרי תורה, אדוני השר?

יעקב אביטן: כמנהג המקום.

יעקב אביטן: למה לא צריך לנהוג כמנהג המקום והחוק?

אורנה ברביבאי: יוראי, תודה רבה.

אורנה ברביבאי: אנחנו עוברים לשאילתה נוספת, של חברת הכנסת תהלה פרידמן, מס' 157.

קריאות: – – –

אורנה ברביבאי: חברים, אנחנו רוצים להתקדם בסדר-היום, בבקשה.

קריאות: – – –

אורנה ברביבאי: חברים.

משה אבוטבול: – – –

אורנה ברביבאי: אבוטבול, היו לך עשר דקות.

אורנה ברביבאי: בבקשה תאפשר לחברת הכנסת תהלה פרידמן גם להגיש שאילתה – –

יוראי להב-הרצנו: – – –

אורנה ברביבאי: – – בנושא הקלה לעסקים קטנים בתחום הכשרות.

אורנה ברביבאי: מס' 157, בבקשה.

תהלה פרידמן: בעקבות משבר הקורונה עסקים רבים בתחום המזון בוחנים את יכולתם הכלכלית לשמור על תעודת הכשרות.

תהלה פרידמן: לעיתים מחליטים העסקים לוותר על התעודה, וכך נמנעת מצרכני כשרות האפשרות לצרוך מזון כשר.

תהלה פרידמן: ביקשתי לשאול: אילו הקלות מתכוון השר להציע בתחום הכשרות לטובת העסקים הקטנים?

אורנה ברביבאי: תודה לך.

אורנה ברביבאי: בבקשה.

יעקב אביטן: גברתי היושבת-ראש, חברי הכנסת, יישר כוח על השאלה היפה והטובה.

יעקב אביטן: זה מסוג השאלות שנעים לשמוע.

יעקב אביטן: תקופת משבר הקורונה הביאה לפתחנו אתגרים רבים הדורשים פתרונות יצירתיים גם בעולם הכשרות, בד בבד עם אחריותנו להבטחת מזון כשר לצרכנים אשר ייתן מענה הולם לנדרש על פי ההלכה.

יעקב אביטן: עניינה של השאילתה, חברת הכנסת – ודרך אגב, מאוד נהניתי בשיחה, היה בסדר גמור, אני מקווה – הובא אל שולחני ביום הראשון שנכנסתי לתפקיד כשר לשירותי דת.

יעקב אביטן: על אתר, מיידית, במקום, הוצאתי הנחיה לכל הנוגעים במשרד – למנכ"ל, למועצות הדתיות – להחזיר את אגרות הכשרות.

יעקב אביטן: לדוגמה, בית עסק שנסגר לפרק זמן מסוים וחזר לפעול – תושב לו אגרת הכשרות, או לחלופין יוארך תוקף תעודת הכשרות לאותה תקופה יחסית, כשהבחירה בין החלופות נתונה להחלטת בעל העסק.

יעקב אביטן: בית אוכל שנסגר ולא חזר לפעול, יושב לו חלקה היחסי של האגרה מאז שנסגר.

יעקב אביטן: כך גם עבור אגרת שכר משגיחים המועסקים על ידי המועצות הדתיות.

יעקב אביטן: זה לא דבר מובן מאליו.

יעקב אביטן: כל תקופה שהם לא עבדו הם קיבלו את ההחזרים על כך.

יעקב אביטן: כדי לפשט את הדברים ובלי להיכנס לביורוקרטיה מיותרת, הסיבה שבגינה נסגר בית העסק ובאיזה מועד – האם כתוצאה ישירה מהנחיות משרד הבריאות ורשויות השלטון האחרות או כיוזמה עצמאית של הבעלים – אינה רלוונטית לעניין זה.

יעקב אביטן: ההוראה היא חדה, אחת, ברורה: כל עסק במצוקה בתקופה הזאת, תהיה הסיבה אשר תהיה, יקבל החזר אגרה.

יעקב אביטן: בהיבט העתידי הרבנות הראשית לישראל בוחנת בימים אלה אפשרויות לשילוב אמצעים טכנולוגיים מגוונים העשויים לתת מענה הלכתי חלופי ראוי, בתקווה כי זה יוביל להפחתת היקף שעות ההשגחה הנדרש בבית העסק, וכפועל יוצא – גם להפחתה בתשלום האגרה.

יעקב אביטן: אני מקווה שזה יותר מדי טוב.

תהלה פרידמן: אז קודם כול תודה, אני רוצה רק להוסיף שאלה אחת.

תהלה פרידמן: לפעמים בתי עסק מחליטים לוותר על התעודה או שמאיזושהי סיבה טכנית החליטו להסיר אותה, לא בגלל כשרות.

תהלה פרידמן: ההודעה על ההסרה – האם אפשר שתהיה באופן יותר פורמלי ולא באופן שעושה שיימינג לבעל העסק ואומר: הוא לא כשר.

תהלה פרידמן: הרבה פעמים זה לא שהוא לא כשר – זה שהוא החליט שהוא לא משלם יותר.

יעקב אביטן: דיברתי ברור, הוא יקבל את הכסף שלו בחזרה.

תהלה פרידמן: אמרתי: נוסח ההודעה.

יעקב אביטן: נוסח ההודעה?

יעקב אביטן: את רוצה שאדם שאין לו כשרות, נשאיר אותו כשר?

תהלה פרידמן: לא, אני רוצה שיהיה כתוב: העסק הזה החליט להסיר.

יעקב אביטן: אם הוא הסיר בגלל כשרות, אז כשרות, ואם מבחינה כלכלית, שיכתוב מבחינה כלכלית.

תהלה פרידמן: זאת הנקודה, אבל אתם אומרים: הוא לא כשר יותר, והרבה פעמים זה לא בגלל שהוא לא כשר.

יעקב אביטן: אז את רוצה שנכתוב את הסיבה.

תהלה פרידמן: כן.

אורנה ברביבאי: אכן, את הנימוק.

יעקב אביטן: את הנימוק – יישר כוח, אין בעיה, בלי נדר.

אורנה ברביבאי: תודה רבה לשר יעקב אביטן, השר לשירותי דת.

יעקב אביטן: סיימתי?

אורנה ברביבאי: כן, תודה רבה, היו שלוש שאילתות, הן הסתיימו.

אורנה ברביבאי: [מס' מ/1355; דברי הכנסת, חוברת זו, ישיבה 65; נספחות.

אורנה ברביבאי: ]

אורנה ברביבאי: אנחנו עוברים לקריאה שנייה ולקריאה שלישית של הצעת חוק שירותי תעופה (פיצוי וסיוע בשל ביטול טיסה או שינוי בתנאיה) (נגיף הקורונה החדש – הוראת שעה – תיקון) (תיקון) (הארכת המועד להשבת התמורה), התש"ף

אורנה ברביבאי: –2020, בכפוף לקבלת פטור מחובת הנחה ובכפוף להנחה על שולחן הכנסת – שהוא התקבל.

אורנה ברביבאי: יציג את הצעת החוק יושב-ראש ועדת הכלכלה חבר הכנסת יעקב מרגי, בבקשה.

יעקב מרגי: מאחר שחברי תנועת ש"ס הם החלק המכריע פה, אני מבקש לשמור קצת על השקט.

ינון אזולאי: הכול תלוי במציע.

יעקב מרגי: אין מחמאה שלמה.

יעקב מרגי: גברתי היושבת בראש, חבריי חברי הכנסת, גברתי השרה.

אלי אבידר: תוריד את המסכה.

יעקב מרגי: אדוני, אני אדם מרדן.

יעקב מרגי: כשאומרים לי מה לעשות, אני מוכיח שאני יכול אחרת.

אלי אבידר: זה לא מצטלם טוב לאתר.

אורנה ברביבאי: בבקשה, אדוני.

יעקב מרגי: גברתי היושבת בראש, חבריי חברי הכנסת, אני מתכבד להציג בפניכם את הצעת החוק שירותי תעופה (פיצוי וסיוע בשל ביטול טיסה או שינוי בתנאיה) (נגיף הקורונה החדש – הוראת שעה – תיקון) (תיקון), התש"ף

יעקב מרגי: –2020, לקריאה שנייה וקריאה שלישית.

יעקב מרגי: הצעת החוק מבקשת לתקן הוראת שעה שאושרה בכנסת לפני כחודש, ואשר צמצמה את זכויותיהם של נוסעים בטיסות בתקופת משבר הקורונה במטרה לסייע לחברות התעופה להתמודד עם המשבר החמור.

יעקב מרגי: הוראת השעה, שתיקנה באופן זמני את חוק שירותי תעופה (פיצוי וסיוע בשל ביטול טיסה או שינוי בתנאיה), התשע"ב–2012, חלה על כל טיסה מישראל ואליה שמועד המראתה היה מ-1 במרץ 2020 ועד 31 באוגוסט 2020, וכן על טיסות שמועד המראתן המתוכנן קדם לתקופה האמורה אם היו ליעדים או מיעדים שחלה לגביהם חובת בידוד בשל נגיף הקורונה.

יעקב מרגי: בין היתר, לגבי טיסות אלה הוארך המועד להשבת התמורה, כלומר המועד שבו על חברות התעופה להחזיר לנוסעים את הכספים ששילמו בעד כרטיסי הטיסה אם טיסתם בוטלה או שחל שינוי במועד המראתה.

יעקב מרגי: לפי הוראת השעה, חברות התעופה יוכלו להשיב את התמורה תוך 90 ימים ממועד ההמראה המתוכנן במקום תוך 21 ימים מיום פניית הנוסע בכתב לחברת התעופה, כפי שקובע החוק לפני שתוקן בהוראת שעה.

יעקב מרגי: אולם לגבי חלק מהטיסות במועד אישורה של הוראת השעה כבר חלפו 90 הימים להשבת התמורה, למשל אם מדובר בטיסות שהיו אמורות להמריא בחודש מרץ השנה, ולכן נקבע כי במקרים אלה מועד השבת התמורה יהיה עד 14 באוגוסט 2020, או תוך 90 ימים ממועד ההמראה המתוכנן, לפי המועד המאוחר ביניהם.

יעקב מרגי: ברקע הדיונים בהוראת השעה נשמעו הצהרות מנציגי הממשלה לגבי הכוונה לסייע לחברות התעופה עקב המשבר, בין היתר באמצעות מתן ערבות מדינה להלוואות וכן צעדים נוספים.

יעקב מרגי: לצערי, מאז שאושרה הוראת השעה, ועל אף ההצהרות שהושמעו אז בוועדה לגבי התקדמות מתווה הסיוע – סיוע שחלק ממנו אמור להיות מיועד להשבת כספי הנוסעים – לא חלה התקדמות משביעת רצון בקידום המתווה.

יעקב מרגי: לפיכך, אנחנו נתונים היום במציאות שבה נראה שלחברות התעופה אין אפשרות מעשית להשיב את כספם של הנוסעים גם במועדים הנקובים בחוק.

יעקב מרגי: לפיכך, מוצע לדחות את המועד להשבת התמורה לנוסעים שחלפו יותר מ-90 ממועד ההמראה המתוכנן של טיסותיהם, בכפוף לתנאים הבאים: ראשית, מוצע שהדחייה במועד השבת התמורה תחול רק על חברות תעופה שמחזור ההכנסות שלהן ברבעון השני של שנת 2020 ירד בשיעור של 70% לפחות בהשוואה למחזור ההכנסות המקביל שלהן בשנת 2019, כלומר: רק על חברות תעופה המצויות בקשיים תזרימיים משמעותיים.

יעקב מרגי: שנית, חברת תעופה המבקשת שדחיית המועד תחול לגביה תידרש להגיש למנהל רשות התעופה האזרחית הודעה על ירידה בהכנסותיה, כאמור עד 14 באוגוסט 2020.

יעקב מרגי: חברת תעופה שעמדה בתנאים אלה תוכל להשיב את הכספים עד 1 באוקטובר 2020, במקום עד 14 באוגוסט 2020, או תוך 90 ימים ממועד ההמראה המתוכנן, לפי המועד המאוחר ביניהם.

יעקב מרגי: כדי שהנוסעים הנוגעים בדבר ידעו על דחיית המועד לקבלת כספם, מוצע לקבוע כי חברות התעופה הרלוונטיות – אבוטבול, אתה מחזיר לי?

משה אבוטבול: אני לא מדבר.

אורנה ברביבאי: זה התלמידים שלך, כן?

יעקב מרגי: התלמידים שלי – – –

ינון אזולאי: לא, לא, זה לא התלמידים שלו.

יעקב מרגי: את מייחסת לי תלמידים כאלה?

אורנה ברביבאי: לא, אתה אומר ש"ס.

יעקב מרגי: הם חברים טובים, לא תלמידים טובים.

אורנה ברביבאי: קולגות.

משה ארבל: הלוואי הייתי תלמיד.

אורנה ברביבאי: קולגות.

ינון אזולאי: אנחנו גם מרדנים.

משה אבוטבול: כשלא דיברת, צעקת עליי, מה היה קורה אם הייתי מדבר?

יעקב מרגי: כדי שהנוסעים הנוגעים בדבר ידעו על דחיית המועד לקבלת כספם, מוצע לקבוע כי חברות התעופה הרלוונטיות יפרסמו הודעה על כך באתר האינטרנט שלהן, וכן רשות התעופה האזרחית תפרסם באתר האינטרנט שלה רשימה של חברות אלה.

יעקב מרגי: חברי הכנסת, ההסדר המקורי שהביאה הממשלה לאישור הוועדה לא היה מגובש דיו, והיה ברור כי לא ניתן ליישמו באופן ראוי בלוחות הזמנים הקצרים מאוד שעמדו לרשות הוועדה.

יעקב מרגי: גיבשנו הסדר קוהרנטי ופשוט יותר ליישום, והצלחנו להשיג לכך הסכמה מצד נציגי הממשלה.

יעקב מרגי: ולמרות זאת, ברור שעדיין מדובר בהסדר הפוגע בזכויות הצרכנים, המובא כחודש בלבד לאחר שהוועדה אישרה הוראת שעה.

יעקב מרגי: לפיכך, דרשתי כי לדיון בהצעת החוק בוועדה יגיעו נציגים בכירים ממשרדי האוצר, התחבורה והבריאות, כדי שיציגון בפנינו את פעולות הממשלה לסיוע לחברות התעופה וכן להיערכות לקראת פתיחת השמיים.

יעקב מרגי: אני מקווה כי לא נתבדה וכי אכן יש אפשרות סבירה שחברות התעופה יעמדו בהוראות החוק, כך שלא נידרש לדחייה נוספת במועד להחזרת הכספים לנוסעים.

יעקב מרגי: חברי הכנסת, אני חושב שבדיונים בהצעת חוק זו הוכחנו פעם נוספת כי ועדת הכלכלה לא עובדת אצל אף אחד – אני מוסיף ביטוי לא פרלמנטרי שלי.

יעקב מרגי: ועכשיו למישור הרשמי: היא איננה חותמת גומי של הממשלה, ולא נאשר כל הצעה שתובא אל פתחנו בלי לשאול את השאלות הנדרשות ולהפעיל פיקוח פרלמנטרי, כמתחייב מתפקידנו.

משה ארבל: ליפעת שאשא ביטון זה היה מחיר כבד.

יעקב מרגי: אני מציע לכם לא לאתגר אותי, כפי שלא הצליחו לאתגר אותה.

יעקב מרגי: להצעת החוק הוגשו כמה הסתייגויות, שחלקן הסתייגויות תקציביות, ולפיכך נדרש רוב מיוחד של 50 חברי כנסת כדי לאשרן.

יעקב מרגי: אני מבקש מחברי הכנסת לדחות את כל ההסתייגויות ולאשר את הצעת החוק, ואני אומר עכשיו, חבריי: אנחנו מבקשים לדחות את ההסתייגויות המהותיות.

יעקב מרגי: היו הסתייגויות פיליבסטריות כאלה, אבל המעט שהוגשו, מתוכן יש הסתייגויות מהותיות, ואם לא צוק העיתים ולא השיקולים שהמדינה חייבת לשקול – כי מצד אחד היא רוצה בטובת חברות התעופה, מצד שני היא תומכת וערבה להן, אבל יש גם שיקולים עסקיים, והמדינה עלולה ליפול בשיקולים האלה – הייתי תומך בהסתייגות האלה.

יעקב מרגי: אבל זו לא העת.

יעקב מרגי: אני מבקש מכם לדחות את כל ההסתייגויות ולאשר את הצעת החוק בקריאה השנייה ובקריאה השלישית בנוסח שאישרה הוועדה.

יעקב מרגי: במעמד זה אני רוצה להודות למנהלת הוועדה המיתולוגית של ועדת הכלכלה הגב' לאה ורון.

יעקב מרגי: לא נקדים את המאוחר, ואנחנו שמענו זאת שנים רבות פה במליאה: הקול, הצליל הדהד, אבל היא, מה לעשות – אנחנו מצד אחד שמחים שהיא מאריכה ימים ושתאריך ימים, אבל בסוף החודש היא פורשת.

יעקב מרגי: אני מבטיח לה שעד סוף החודש הזה נוציא ממנה את המיטב ואת המרב, ולא נחוס עליה ולא נעשה לה הנחות, כפי שהיא יודעת, וכל מי שייהנה מניסיונה ומשירותיה ייהנה מאותו ערך מוסף רב וערך סגולי רב שיש לגברת הזו, גב' לאה ורון.

יעקב מרגי: ולעו"ד איתי עצמון, היועץ המשפטי של הוועדה, אני מאחל לך שתאריך ימים כאן בכנסת כדי שיאמרו עליך, אחריך, את אותם דברים בפרישה, איתי עצמון, היועץ המשפטי של הוועדה; לעו"ד נעמה דניאל מהלשכה המשפטית; לעו"ד – אני רוצה לעשות איתה חסד, כי לא עשינו לה חיים קלים בוועדה, ומי שמכיר אותי, כשאני לעיתים שואל שאלות ולא מקבל תשובות, אני עדין, שלא בלשון המעטה – לעו"ד רננה שחר מרת"א, מרשות תעופה אזרחית, כאן המקום להודות לה על העבודה המקצועית, על ההתמדה, על זה שהיא סבלה אותנו והייתה סובלנית אלינו, וסבלנית גם; לגב' פנינה שלי, ראש הלשכה שלי – אני לא רוצה לומר מיתולוגית, יחשבו שאני פורש עוד חודש, וינון מחכה לשמוע את זה – אז לגב' פנינה שלי איפרגן, ולצוות שלי, שמלווה אותי עם כל הקריזות ועם כל המרץ ועם כל תדירות העבודה.

יעקב מרגי: שוב, תודה רבה לכולם.

יעקב מרגי: אני מבקש מחברי הכנסת לתמוך בהצעת החוק, לתמוך בהצעת החוק ולדחות את כל ההסתייגויות.

יעקב מרגי: תודה רבה לך, גברתי.

קריאה: – – – צריך להגיד תודה – – –

אורנה ברביבאי: תודה.

אורנה ברביבאי: תודה לך.

אורנה ברביבאי: אנחנו עוברים להסתייגויות ולרשות דיבור.

אורנה ברביבאי: קבוצת הרשימה המשותפת – לא נוכחת כאן.

אורנה ברביבאי: קבוצת ישראל ביתנו הגישה גם בקשה להסתייגות וגם לרשות דיבור.

אורנה ברביבאי: יבגני סובה, בבקשה, עשר דקות.

יבגני סובה: – – – לאחר מכן?

אורנה ברביבאי: סליחה?

יבגני סובה: – – –

אורנה ברביבאי: כן.

אורנה ברביבאי: אנחנו נאסוף את ההצבעה מכאן.

אורנה ברביבאי: בבקשה.

אורנה ברביבאי: באווירה אינטימית זו – – –

יבגני סובה: – – – אוכל גם להגיב לדברים.

אורנה ברביבאי: כן.

אורנה ברביבאי: יבגני סובה, בבקשה, עשר דקות.

יבגני סובה: תודה רבה, גברתי היושבת-ראש.

יבגני סובה: חבריי חברי הכנסת, אני מייד אתייחס לחוק, שהוא חשוב מאוד, כי אלפי אזרחים מחכים להשבת כספים, והחוק הזה, לטעמי, לא נותן פתרון, ופה אני חולק על ידידי יעקב מרגי, שהוא יושב-ראש ועדת הכלכלה מצוין, אני חייב להגיד.

יבגני סובה: ותכף אני אתייחס לחוק.

יבגני סובה: אבל אני רוצה להתחיל ממשהו שהיינו עדים לו פה באולם הזה היום.

יבגני סובה: בבוקר ראש הממשלה נותן לנו שיעור היסטורי ומספר על יוון העתיקה, מדבר על דברים שהיו לפני 2,500 שנה.

יבגני סובה: כנראה מישהו סיפר לו, כי הוא לא היה שם, כן?

יבגני סובה: לא שמעון פרס המנוח.

יבגני סובה: שמעון פרס ידע היסטוריה.

יבגני סובה: אבל הוא מדבר על דמוקרטיה, על דברים שהיו לפני 2,000 שנה, כשהוא שוכח בכלל מה היה לפני 12 שנה, כשהוא והליכוד וכל צמרת הליכוד הצביעו על חוק – למעשה אותו חוק שהופל היום בכנסת, שהוגש בזמנו, ב-2008, כשראש ממשלת ישראל אהוד אולמרט היה תחת חקירה.

יבגני סובה: בנימין נתניהו, אז יושב-ראש האופוזיציה, הצביע בעד החוק, וכל צמרת הליכוד הצביעה בעד.

יבגני סובה: בהמשך היום שמענו עוד דבר שמאוד – בואו נגיד ככה, דבר שמקומם אותי, ופה אני מתחבר לשיעור ההיסטורי של בנימין נתניהו.

יבגני סובה: שמענו פה מסגן שר האוצר, שכנראה הפריע לו שיש פה אנשים שמדברים במבטא רוסי; הוא ניסה לחנך פה את חברי אלכס קושניר, חבר כנסת מסיעת ישראל ביתנו, שלא רק שהוא גם תושב אשקלון, הוא גם מדבר במבטא רוסי.

יבגני סובה: תראו, חברים, זה נקרא לרדת לרמות הכי נמוכות לא רק של גזענות, גם של בורות.

יבגני סובה: כי באולם הזה, ב-72 שנה של מדינת ישראל, ישבו ראשי ממשלה שלא רק שדיברו במבטא רוסי אלא נולדו באימפריה הרוסית.

יבגני סובה: דוד בן-גוריון, איזה מבטא היה לדוד בן-גוריון, איזה מבטא היה לו?

משה אבוטבול: כמו של גולדה.

יבגני סובה: חכה.

יבגני סובה: עוד לא הגענו לגולדה, אתה קופץ ישר לגולדה.

יבגני סובה: משה שרת דיבר במבטא.

יבגני סובה: לוי אשכול דיבר במבטא.

יעקב מרגי: אני מדבר במבטא.

יבגני סובה: אתה לא מדבר במבטא רוסי.

יוסף טייב: השאלה היא מה הוא מדבר.

יבגני סובה: אבל את עמדתך אני יודע ומקבל, ותאמין לי, הלוואי שהיו כולם כמוך.

יבגני סובה: שמעון פרס – אגב, אני חייב להגיד על כולם "זיכרונם לברכה", חשוב לציין.

יבגני סובה: אפילו אריאל שרון דיבר במבטא – אגב, ההורים שלו משם, ההורים של יצחק רבין משם.

יבגני סובה: חברים, אם אתם תספרו כמה ראשי ממשלה היו בהיסטוריה של מדינת ישראל שדיברו במבטא רוסי, אז זה השיעור ההיסטורי האמיתי שראש הממשלה צריך לתת לכל הח"כים ולכל עם ישראל.

ינון אזולאי: יבגני, יש לך סיכוי להיות ראש ממשלה.

יבגני סובה: יש לי מבטא רוסי כבד?

יבגני סובה: דווקא לי אין.

יבגני סובה: אני יכול לעשות מבטא רוסי, אבל דווקא לי אין מבטא רוסי.

ינון אזולאי: מה אכפת לך, יש לך סיכוי להיות ראש ממשלה.

יבגני סובה: אבל אם אני אתחיל לדבר במבטא רוסי – אני לא רוצה, אתה יודע, לחזור, מה שנקרא, למקורות.

יצחק פינדרוס: – – –

יבגני סובה: אגב, חבר הכנסת אזולאי, אתה יודע שאני 23 שנה בארץ, ואתה יודע כמה פעמים אמרו לי: למה לא החלפת שם?

יבגני סובה: אמרתי: למה אני צריך להחליף שם, למה אני צריך להתבייש בשם שקיבלתי מלידה?

יבגני סובה: למה?

יבגני סובה: בגלל שהשם יבגני הוא לא שם שמתאים לישראליות?

יבגני סובה: מה זה?

קריאה: ככה עשו למרוקאים.

יבגני סובה: זה מה שאני שומע מהאנשים החשוכים והגזענים ביותר.

ינון אזולאי: לא.

ינון אזולאי: כי המרוקאים, ככה עשו להם.

ינון אזולאי: ככה עשו למרוקאים.

יבגני סובה: מדינת ישראל זה קיבוץ גלויות.

יעקב מרגי: יבגני, אותך שאלו.

יעקב מרגי: לנו החליפו בלי לשאול.

יבגני סובה: אני חייב להגיד שגם לחלק מאיתנו.

יבגני סובה: היו כאלה שהחליפו להם בלי לשאול, כשילדים באו.

משה אבוטבול: יבגני, במקום יבגני – עין גדי?

משה אבוטבול: שם כזה ישראלי.

יבגני סובה: כן.

יבגני סובה: תראו, חבר הכנסת אבוטבול, אני אוהב להתווכח איתכם, אבל אני רוצה שאתם תגנו את המעשה הגזעני הזה ותפסיקו לדבר במושגים של מבטא רוסי, מבטא צרפתי, מבטא מרוקאי, מבטא ערבי.

יבגני סובה: מדינת ישראל זה קיבוץ גלויות.

יבגני סובה: וכשמצטטים את ראש הממשלה מ-2003, כשהוא היה שר האוצר – הוא לא היה אז ראש הממשלה – –

יצחק פינדרוס: – – –

יבגני סובה: – – אתם אפילו לא נתתם לסיים לדבר, וישר קפצתם.

יבגני סובה: וגם כשאנחנו מצטטים את נגיד בנק ישראל, שמדבר על המצב הכלכלי ומדבר על התעסוקה במגזר שלכם, אתם קופצים.

יבגני סובה: ישר נשרף לכם הפיוז.

יבגני סובה: תתמודדו עם העובדות, לא עם המבטא, לא עם ארץ מוצא ולא עם ארץ לידה.

יצחק פינדרוס: – – –

יבגני סובה: תתמודדו עם העובדות.

יבגני סובה: והעובדות, מה לעשות, מדברות בעד עצמן, העובדות מדברות בעד עצמן.

יבגני סובה: והעובדות הן קשות בשביל המגזר שלכם.

יבגני סובה: ממש לא.

יבגני סובה: ולכן כשאנחנו מצטטים את נגיד בנק ישראל, זה לא בגלל שבא לנו לריב עם המגזר החרדי, ממש לא.

יבגני סובה: וכשאני פונה אליך, חבר הכנסת פינדרוס, ואני אומר שהילדים שלך, אני רוצה שהם ילמדו מקצועות, שיקבלו מקצועות כמו מתמטיקה, אנגלית ומחשבים – –

יצחק פינדרוס: לא ילמדו.

יצחק פינדרוס: לא ילמדו.

יצחק פינדרוס: לא ילמדו אנגלית.

יצחק פינדרוס: לא אתן להם.

יבגני סובה: – – זה לא בגלל שבא לי לחנך את הילדים שלך איך שאני רוצה.

יצחק פינדרוס: לא אתן להם.

יבגני סובה: עכשיו, בזה שאתה לא תיתן לילדים שלך ללמוד מתמטיקה, אנגלית ומחשבים, אתה זה שפוגע בהם ולא אני.

יצחק פינדרוס: אני לא אתן להם.

יבגני סובה: עכשיו, זה שאתה לא תיתן – –

משה אבוטבול: יבגני, אני רוצה שהבנים שלך ילמדו בכולל.

משה אבוטבול: גם הבנים שלך.

יבגני סובה: – – זו הטעות שלך.

יבגני סובה: זו הטעות שלך.

יבגני סובה: אתה מבין מה הבעיה?

משה אבוטבול: יבגני, אני רוצה שהבנים שלך – – –

יבגני סובה: כי אתה בונה את הגדרות, לא אני.

יבגני סובה: לא אני.

יבגני סובה: אתה מבין?

משה אבוטבול: יבגני, גם הבנים שלך, אני רוצה שהם ילמדו בכולל.

יצחק פינדרוס: – – –

משה אבוטבול: למה הם לא לומדים בכולל, יבגני?

יצחק פינדרוס: – – –

יבגני סובה: אני הייתי בבוקר, הייתי היום בבוקר – – –

משה אבוטבול: למה הם לא לומדים בכולל?

משה אבוטבול: למה – – –

יבגני סובה: גברתי, את מוסיפה לי עוד דקה, נכון?

יבגני סובה: כן.

יבגני סובה: אני הרוסי האינטליגנטי, בנימוס מחכה – דקה נוספת.

אורנה ברביבאי: – – – כדאי שתדבק במילים שלך.

יבגני סובה: לא.

יבגני סובה: אני רוצה לסיים את הסאגה ולחזור לחוק התעופה.

אורנה ברביבאי: חברים, בבקשה.

אורנה ברביבאי: אז בוא תתמקד במה שתכננת, בבקשה.

יבגני סובה: אני תכננתי בדיוק מה שתכננתי.

אורנה ברביבאי: אוקיי.

יבגני סובה: אני רק רוצה להגיד לכם, ובזה אני אסיים את הסיפור הזה: כשאתם לא תיתנו – אתם רק פוגעים בכם, זה הכול.

יבגני סובה: וכשאני אומר שכל ילד בישראל צריך לדעת מה זה תורה ולדעת מה זה מסורת, אני מתכוון לכולם.

יבגני סובה: ואני רוצה שגם הילדים שלכם יקבלו כלים להתמודד בשוק העבודה, כלים לקבל מקצוע, כלים גם לעבוד ולא רק ללמוד, ללמוד, ללמוד ובסופו של דבר בגיל 16-15 הוא לא יודע מתמטיקה ולא יכול לעבוד, מה לעשות, כי אלה הנתונים של התעסוקה.

יצחק פינדרוס: – – –

יבגני סובה: אבל מה שרציתי להגיד, לסכם את הנושא הזה, ובשלוש דקות להספיק לדבר על התעופה: לפי החוק שעבר היום אנחנו עדיין לא בבחירות, נכון?

יבגני סובה: דחיתם את התקציב.

יבגני סובה: אז אל תתחילו בינתיים את מערכת הבחירות, כי עוד לא הגענו לבחירות.

יבגני סובה: ועכשיו לשאלה של חוק התעופה.

יבגני סובה: תראו, אני חייב להגיד לכם שהיום בוועדת הכלכלה היה דיון חשוב וסוער, ואני לא השתכנעתי שלמשרד האוצר יש תוכניות להצלת הענף.

יבגני סובה: אני גם לא השתכנעתי שמשרד האוצר רוצה לעזור.

יבגני סובה: כי מצד אחד, מה באים ואומרים באוצר?

יבגני סובה: אלה חברות פרטיות, שלוש החברות הישראליות הן חברות פרטיות.

יבגני סובה: זה בסדר, וזה לגיטימי, והן מעסיקות אלפי עובדים, ואני חושב שצריך לעזור לחברות, כמו שממשלת גרמניה עזרה ללופטהנזה, וכמו שממשלת בריטניה עזרה לחברות בריטיות, וכמו שממשלת רוסיה עזרה לחברות רוסיות.

יבגני סובה: חשוב מאוד.

יבגני סובה: אבל כשזה נוגע לחוק ולרגולציה פתאום משרד האוצר מתנער ואומר: אתם תחכו.

יבגני סובה: חיכיתם 120 יום, תחכו עוד שלושה חודשים.

יבגני סובה: חברים, אנחנו נבחרי הציבור, צריכים לדאוג לצרכנים.

יבגני סובה: קודם כול שאנשים יקבלו את הסעד שלנו כמחוקקים.

יבגני סובה: כשכנסת ישראל מתקנת את "חוק טיבי", במירכאות, החוק של פיצוי בשירותי התעופה, ולכל העולם מודיעה שאלה ה-30 יום שבהם חברות התעופה צריכות למצוא פתרון, ורוב חברות התעופה טסות, אז אל תעשו מעצמכם צחוק ואל תעבירו את זה לעוד שלושה חודשים.

יבגני סובה: הצעתי, ובזה גם נוגעות ההסתייגויות שלי – אמרתי:

יבגני סובה: תדחו את זה בחצי שנה, אבל תקימו קרן לפיצוי לאנשים שכבר מחכים למעלה מארבעה חודשים לכסף.

יבגני סובה: תשימו, תפצו, תיתנו ערבות של המדינה וכך גם תעזרו לחברות בזה שתדחו את הזמן ותיתנו להן יותר זמן וגם תיתנו מענה לאזרחים, כי בסופו של דבר אנחנו פה באנו ונבחרנו לשרת את האזרחים, ולא באנו לשרת פה כוחות בשוק, עם כל הכבוד.

יבגני סובה: ולכן אני חושב, גברתי היושבת-ראש, שההסתייגות הזאת היא חשובה.

יבגני סובה: לצערי הקואליציה לא תעביר את ההסתייגות.

יבגני סובה: צר לי.

יבגני סובה: צר לי שזאת ההתנהלות של הממשלה והקואליציה.

יבגני סובה: צר לי שככה מתייחסים לנושא התעופה, ואני כמעט בוודאות בטוח שלקראת 1 באוקטובר, אני לא יודע אם חבר הכנסת מרגי יהיה יושב-ראש ועדת הכלכלה, אם נלך לבחירות, אני לא יודע מה – אתה תישאר –אני כמעט בטוח שיחזרו אליך, יקטרו לך, יתקשרו אליך ב-02:00, יגידו לך: בוא נעשה דיון מהיר.

יבגני סובה: יגייסו את הקואליציה בדקה האחרונה – כשכל חברי הקואליציה שהיום גויסו, בכלל אין להם מושג מה זה תעופה, ואני בספק גדול אם החוק הזה שאתם מקבלים היום ייתן מענה אמיתי גם לצרכנים וגם לחברות התעופה.

יבגני סובה: ולכן אני מבקש לקבל את ההסתייגויות, אני מבקש לחשוב במונחים של טובת הצרכן.

יבגני סובה: אני מבקש לקבל את ההסתייגויות, כי ככה לא מנהלים את המדינה.

יבגני סובה: תודה רבה.

אורנה ברביבאי: תודה רבה לחבר הכנסת יבגני סובה.

אורנה ברביבאי: אני מציעה לחברי הכנסת לעלות למקומותיהם כדי להצביע על ההסתייגויות בהמשך.

אורנה ברביבאי: חבר הכנסת אלי אבידר, בבקשה.

אלי אבידר: יעקב, אני לא אדבר על איציק כהן.

יעקב מרגי: אתה יכול לדבר, מותר לך על מי שאתה רוצה.

אלי אבידר: אני לא אדבר על איציק כהן.

יעקב מרגי: אתה מדבר עם אחד שיודע לסבול הכול, אתה יכול לדבר על מה שאתה רוצה עם מי שאתה רוצה.

אלי אבידר: הוא מדבר בשם עצמו.

אלי אבידר: אני לא אדבר עליו.

אלי אבידר: הוא עושה נזק לעצמו.

אורנה ברביבאי: חבר הכנסת אלי אבידר, עשר דקות.

אורנה ברביבאי: בבקשה.

אלי אבידר: גברתי היושבת-ראש, כנסת נכבדה, נתניהו היסטרי למנות מפכ"ל משטרה.

אלי אבידר: הדרישה של נתניהו לשנות את ההסכם הקואליציוני ולבטל את מנגנון הוועדה המשותפת למינוי בכירים באה כדי לאפשר מינוי מפכ"ל מבלי שכחול לבן תפריע.

אלי אבידר: יש שיאמרו שזה הכדור האחרון במחסנית, אבל בעיניי זוהי חרב תחפושות פורים שאיתה הוא רוצה להילחם במחאה.

אלי אבידר: כבר שבועות שנתניהו רוצה לצאת לבחירות.

אלי אבידר: הכלכלה מתרסקת, המחאה מתרחבת וליכודניקים מצטרפים למחאה נגדו.

אלי אבידר: אבל אותו זה לא מעניין, מעניין אותו אך ורק נתניהו.

אלי אבידר: הוא לא יכול לצאת לבחירות מבלי שימנה מפכ"ל, אחד שידכא את המחאה ויכפה תקנות קורונה מפוברקות שבעזרתן ישאיר את כולנו בבתים.

אלי אבידר: זהו עוד מהלך בסדרה ארוכה של כישלונות של מי שמתיימר להיקרא "הקוסם".

אלי אבידר: הוא נכשל במינוי ממלא מקום פרקליט המדינה.

אלי אבידר: מנדלבליט לא התפטר.

אלי אבידר: השב"כ לא נכנע.

אלי אבידר: החוקרים לא נחקרו.

אלי אבידר: הפרקליטים לא הופללו.

אלי אבידר: ההליך המשפטי שלו פשוט נמשך.

אלי אבידר: הוא אפילו ניסה, ונאלץ להתיישר עם השר אדלשטיין ולמנות את פרופ' גמזו לפרויקטור.

אלי אבידר: הוא יודע מה מחכה לו.

אלי אבידר: לא פשוט להחליף חליפות בריוני איטלקיות בחליפות אסיר כתומות.

אלי אבידר: וגם לא סנדוויצ'ונים קטנים, אלגנטיים, בבלקון של הקינג דיוויד, בלחם פרוס עם ריבה בפינת הקפה של כלא מעשיהו.

אלי אבידר: אלה הם מעשיו וזוהי אחריותו.

אלי אבידר: כל אחד מבשל את הדייסה של עצמו.

אלי אבידר: רק שזו גם הדייסה שלנו.

אלי אבידר: כל יום שעובר הורס עשרות אלפי בתי אב, הופך אלפי עצמאים לפושטי רגל ומחזיר אנשים צעירים ומשפחות לחדרי הנעורים אצל ההורים.

אלי אבידר: כל עוד הוא ראש ממשלה זה לא הולך להשתנות, כי אין לו תוכנית ואין לו גם יכולת.

אלי אבידר: הוא ימשיך לקרטע ולהשתמש בכסף של כולנו רק כדי להרוויח זמן.

אלי אבידר: האזרחים, אנשי העסקים, הליכודניקים אפילו לא מעניינים אותו, מעניין אותו אך ורק נתניהו.

אלי אבידר: לא ניתן לו למנות שכיר חרב ולקרוא לו מפכ"ל.

אלי אבידר: נגיש בג"ץ כדי לעצור את תהליך המינוי שמקיים השר אוחנה, לאחר שהוא הצהיר ופעל למצוא מועמד שיודע לדכא את המחאה.

אלי אבידר: תהליך המינוי זוהם פוליטית וערכית, ואין מנוס מהעברתו לוועדת איתור בלתי תלויה.

אלי אבידר: אחיי ואחיותיי שוחרי הדמוקרטיה, חייבים להגדיל את המחאה, מחאה של כל האזרחים, מחאה של שמאל, מחאה של ימין, לכולנו מטרה אחת – לשמור על מדינת ישראל.

אלי אבידר: במוצ"ש הקרוב נעלה לבלפור ונקיים את הגדולה שבהפגנות.

אלי אבידר: כל אחת והמחאה שלה, כל אחד והכאב שלו.

אלי אבידר: כולם עם שלטים שהכינו בעצמם בבית.

אלי אבידר: חברותיי וחברי הכנסת, נתניהו ימשיך לקרטע ולהרוס אם אנחנו נרים ידיים, ואנחנו לא נרים ידיים עד שהוא יתפטר.

אלי אבידר: תודה רבה, גברתי.

אוסנת הילה מארק: אתה תבוא עם המיצגים המיניים או בלי?

קריאות: – – –

אורנה ברביבאי: קבוצת המשותפת – הסירה.

אורנה ברביבאי: חבר הכנסת טופורובסקי – אינו נמצא כאן; מרצ – אינה נמצאת כאן; אני רואה שגם מרב מיכאלי, חברת הכנסת, אינה נמצאת כאן.

אורנה ברביבאי: המשותפת הסירה את ההסתייגות שלה, את כל ההסתייגויות.

אורנה ברביבאי: ישראל ביתנו, אלי אבידר, אתם דבקים בהסתייגויות?

אורנה ברביבאי: כדאי שתהיו כאן.

קריאה: הם עולים למעלה.

אורנה ברביבאי: לא.

אורנה ברביבאי: השאלה אם אתם דבקים בצורך להצביע על ההסתייגויות שלכם.

אורנה ברביבאי: אנחנו מצביעים על ההסתייגויות שלכם?

אורנה ברביבאי: אתם עולים למעלה.

יבגני סובה: כן.

אורנה ברביבאי: חבר הכנסת סובה, אם אתם לא כאן אנחנו לא מצביעים על ההסתייגויות שלכם.

אורנה ברביבאי: אתם עולים למעלה, אנחנו נמתין.

אורנה ברביבאי: בסדר גמור.

אורנה ברביבאי: הם יעלו למעלה, ואנחנו נעבור להסתייגויות שלהם, כפי שהן מופיעות בסעיף 3, 4 ו-5.

אורנה ברביבאי: נמתין להם.

אורנה ברביבאי: הם יגיעו למעלה ואז נפתח את ההצבעה.

אורנה ברביבאי: אלי גם מגיע?

יבגני סובה: הוא לא בא.

אורנה ברביבאי: אוקיי.

אורנה ברביבאי: טוב, אתה מייצג את ישראל ביתנו.

אורנה ברביבאי: אנחנו עוברים להצבעה על הסתייגות לסעיף 3.

אורנה ברביבאי: המשותפת איננה, ולכן אנחנו לא מצביעים על סעיף 1 – הסתייגות 1 לחלופין והסתייגות 2 לחלופין – ואנחנו עוברים להסתייגויות של חברי הכנסת אביגדור ליברמן, עודד פורר, יבגני סובה, אלי אבידר, יוליה מלינובסקי קונין, חמד עמאר ואלכס קושניר – להלן: קבוצת סיעת ישראל ביתנו: 3, 4 ו-5.

אורנה ברביבאי: אנחנו נצביע על כל הסתייגות בנפרד.

אורנה ברביבאי: כרגע אנחנו מצביעים על הסתייגות מס' 3.

אורנה ברביבאי: בבקשה.

אורנה ברביבאי: הצבעה מס' 10 בעד ההסתייגות – 3 נגד – 17 נמנעים – אין ההסתייגות (3) של קבוצת סיעת ישראל ביתנו לסעיף 1 לא נתקבלה.

אורנה ברביבאי: הסתייגות 3 הוסרה.

אורנה ברביבאי: בעד – שלושה, נגד – 17.

אורנה ברביבאי: ההסתייגות לא התקבלה.

אורנה ברביבאי: אנחנו עוברים להצבעה על הסתייגות 4.

אורנה ברביבאי: הצבעה מס' 11 בעד ההסתייגות – 3 נגד – 17 נמנעים – אין ההסתייגות (4) של קבוצת סיעת ישראל ביתנו לסעיף 1 לא נתקבלה.

אורנה ברביבאי: התוצאה של ההצבעה על הסתייגות 4 היא שלושה בעד, נגד – 17, לפיכך ההסתייגות לא התקבלה.

אורנה ברביבאי: אנחנו עוברים להצבעה על 5.

אורנה ברביבאי: הצבעה מס' 12 בעד ההסתייגות – 4 נגד – 16 נמנעים – אין ההסתייגות (5) של קבוצת ישראל סיעת ביתנו לסעיף 1 לא נתקבלה.

אורנה ברביבאי: התוצאה היא ארבעה בעד, 16 נגד, ולכן ההסתייגות הוסרה, לא התקבלה.

אורנה ברביבאי: חבר הכנסת טופורובסקי אינו כאן.

אורנה ברביבאי: ולכן לא נצביע על הסתייגות מס' 6.

אורנה ברביבאי: לפיכך, לאחר שהוסרו כל ההסתייגות, ולכן נותר לחוק רק סעיף 1, נצביע עליו כעת בקריאה שנייה, כנוסח הוועדה.

אורנה ברביבאי: הצבעה.

אורנה ברביבאי: הצבעה מס' 13 בעד סעיף 1, כהצעת הוועדה – 18 נגד – 2 נמנעים – אין סעיף 1, כהצעת הוועדה, נתקבל.

אורנה ברביבאי: החוק התקבל בקריאה שנייה.

אורנה ברביבאי: בעד – 18, נגד – שניים.

אורנה ברביבאי: אנחנו עוברים להצבעה בקריאה שלישית, כנוסח הוועדה.

אורנה ברביבאי: בבקשה.

אורנה ברביבאי: הצבעה מס' 14 בעד החוק – 18 נגד – 2 נמנעים – אין חוק שירותי תעופה (פיצוי וסיוע בשל ביטול טיסה או שינוי בתנאיה) (נגיף הקורונה החדש – הוראת שעה – תיקון) (תיקון), התש"ף–2020, נתקבל.

אורנה ברביבאי: החוק התקבל עם 18 בעד, שניים נגד.

אורנה ברביבאי: לפני שאנחנו מסיימים – הודעה למזכירת הכנסת.

ירדנה מלר-הורוביץ: ברשות יושבת-ראש הישיבה, הינני מתכבדת להודיעכם, כי הונחו היום על שולחן הכנסת מסקנות ועדת העבודה, הרווחה והבריאות בעקבות דיון מהיר בהצעתם של חברי הכנסת עידן רול ותמר זנדברג בנושא: רפורמת הקנביס הרפואי לא מגשימה את יעדיה, גורמת לעלייה במחירים ולמחסור בתרופה ופוגעת ברצף הטיפולי של עשרות אלפי אנשים.

ירדנה מלר-הורוביץ: תודה.

אורנה ברביבאי: תם סדר-היום.

אורנה ברביבאי: הישיבה הבאה תתקיים ביום שני, כ"ו באב התש"ף, 17 באוגוסט 2020, בשעה 16:00.

אורנה ברביבאי: ישיבה זו נעולה.